
Det arbeide, jeg her giver, vil maaske synes mange let at ndføre. Har
man kun flygtig gjennemlæst Mills logik, faar man det indtryk af denne
bog, at den er skreven med stor klarhed. Ved et mere indtrængende
studium viser den klarhed, som synes at skinne frem af bogen, sig mere
at være sprogets end tankens gjennemsigtighed. Forskjellige tankegange
er ofte saaledes slyngede ind i hverandre, at det er meget vanskeligt
at fin ie veien. Mill begynder ofte med en klart udtalt anskuelse, men
eftersom ræsonnementet skrider frem, veksler standpunktet lidt efter
lidt, og man befinder sig, uden at man har bemærket overgangen, hensat
i en ganske anden tankegang. Denne overgang er let at se, naar man
først er gjort opmærksom paa det punkt, hvor den foregaar; men fra
først af at finde dette punkt kan kræve meget arbeide.

Af tidligere afhandlinger om Mill har jeg naturligvis især havt nytte
af Stanley Jevons's kritik i The Contemporary Review, vol. XXXI og
XXXII.

Definition af logik.

Det første spørgsmaal, der fremstiller sig ved undersøgelsen af Mills
logik, er naturligvis, hvad Mill har forstaaet ved logik, og hvad han
har villet give i sit verk. Vi maa saaledes først søge at give et svar
herpaa.

Vor viden har enten sin vished direkte i sig selv eller maa søge den i
andre sandheder. Naar noget er givet umiddelbart i vor bevidsthed, kan
dets sandhed ikke betvivles. Visheden om, at vi sanser og fornemmer
vore sjælelige tilstande, er given med disse sansninger og fornemmelser
selv. Naar vi ser og føler noget, kan vi ikke andet end være
overbeviste om, at vi ser og føler det; jeg ved direkte, uden at
paaberaabe mig noget andet, at jeg er sulten idag; sandheden heraf kan
ikke betvivles1).

Visheden af denne slags viden, der er given umiddelbart i bevidstheden
eller ved intuition, er den høieste vished, vi overhovedet kan have.
Den overbevisning, vi har om, at vi fornemmer noget, naar vi har en
fornemmelse, er det maal, hvormed vi maaler al anden vished. Enhver
vished tildeles større eller mindre værd, eftersom den nærmer sig til
eller fjerner sig fra den umiddelbare videns vished. Er sandheden af
noget afgjort ved vor intuitive overbevisning, kan denne afgjørelse
ikke mere apelleres.

A System of Logic. 10 udg. p. 5 og flg. Om J. Stuart Mills logik. 112 '
Om J. Stuart Mills logik.

Vi forstaar ved viden og vished en overbevisning lig den,, der gives os
af vore sanser; er denne overbevisning naaet, kan intet mere ønskes ').

For denne umiddelbare viden er der ingen logik; thi den vished, denne
viden har i sig selv, kan ikke forhøies ved fortsat eftertanke.
Logikens gebet begynder først med den afledede viden; for denne danner
bevidsthedens oprindelige data præmisserne. Al formidlet viden
forudsætter den uformidlede som sit udgangspunkt. Al sandhed ligger
altsaa enten umiddelbart i bevidstheden, eller vi afleder den fra dette
oprindelig givne. Den afledede viden danner den største del af vort
kundskabsforraad; men som en afledet, sekundær viden har den ikke sin
vished i sig selv, og der trænges derfor en videnskab, som kan
fastsætte et kriterium, ved hvilket vi kan skjelne mellem de
slutninger, som er gyldige og derfor kan lides paa, og de, der paa
grund af sin ugyldighed ikke fortjener vor tillid. Denne videnskab er
logiken.

Logikens opgave er at fastsætte, hvorledes vi retmæssig kommer til den
del af vor viden, som ikke er intuitiv; den er den hele theori om,
hvorledes man sikrer sig visheden af al den sandhed, tnan slutter sig
til2). Logiken er, kort udtrykt, læren om beviset3).

Logiken optræder som dommer i alle spørgsmaal, hvor der er tale om
bevis og dets. gyldighed; den prøver tilstrækkeligheden af alt, der vil
gjælde for bevis. Den

*) An Examination of Sir William Hamiltons Philosophy. 5 udg. p. 157 og
158.

-) Logic 18: The object of logic, as defined in the Iniroductory
Chapter, is to ascertain how we come by th.it portion of our know-ledge
(much the greatest portion) which ig not intuitive. P. 238: Logic, as I
conceive it, is the entire theory of the ascertainment of reasoned or
inferred truth.

•") Logic 8 og 49: Logic, we found, is the Theory of Proof.Kap. I.

bestemmer de relationer, der maa finde sted mellem bevisgrunden og det,
som sluttes fra den; den undersøger de betingelser, alle fakta i
almindelighed maa opfylde, hvis de skal bevise andre fakta. Logiken er
derfor en videnskab om videnskaben ; thi al videnskab bestaar af visse
data og af slutninger fra dem og er saaledes bunden til at opfylde de
betingelser, logiken fastsætter for slutningen

Den vigtigste anke, Mill har at fremsætte mod Comtes system, er derfor,
at det ganske forsømmer theorien om beviset. De undersøgelsesmethoder,
som kommer til anvendelse i de forskjellige videnskaber, har Comte
behandlet paa en udmærket maade ; men han forsøger ikke engang en
nøiagtig bestemmelse af betingelserne for et tilstrækkeligt bevis.
Løsningen af dette problem var derimod den opgave, Mill specielt havde
sat sig ved udarbeidelsen af sin logik2).

Naar logiken bestemmes som læren om beviset, er dette det samme som at
sige, at den er læren om slutningen ; thi hvert bevis har formen af en
slutning. Logikens begreb maa imidlertid ikke fattes saa snævert, at
den kun omfatter, hvad der i streng forstand kaldes et bevis eller en
slutning. Logiken omfatter alle operationer, der tjener til den rette
vurderen af beviset; den behandler altsaa først og fremst den proces at
gaa fra kjendte sandheder til ukjendte, men dernæst ogsaa de processer,
der specielt befordrer denne første. Der maa derfor gives en analyse
baade af selve slutningsprocessen og af de øvrige operationer, hvis
hensigt det er at lette denne og sikre dens rigtige udførelse. Logiken
omfatter saaledes ogsaa definitionen og klassifikationen og sproget,
forsaavidt dette er et redskab for den rigtige tænkning3).

Logic 9. 2) Autobiography 209 og 210, Auguste Comte and Positivism. 2
udg. 55. 3) Logic 11.4

' Om J. Stuart Mills logik.

Naar analysen af disse processer er korrekt udfort, vil der paa
grundlag af denne kunne fremsættes regler for at prøve
tilstrækkeligheden af hvert bevis. Logiken er samtidig en videnskab og
en kunst; som videnskab finder den ved analyse betingelserne for den
korrekte tænkning; som kunst er den det sæt af regler, der udvindes ved
denne analyse, og som er en norm for al tænkning, der vil være korrekt

Hvad Mill har villet med sin logik, fremgaar tydeligst af den polemik
mod den formelle logik, som han fører i sin Exaniination2). Den
formelle logik indskrænker sig til at søge, hvad den kalder den
formelle sandhed; derimod udelukker den hensynet til den materielle
sandhed som noget, der ikke vedkommer logiken i egentlig betydning.
Resultatet af en tankerække er materiel sandhed, naar dette resultat er
bevist at gjengive virkelige fakta, forhold, der finder sted i den
objektive virkelighed. Den formelle logik strækker imidlertid ikke sin
virksomhed saa langt som til at paavise en konklusions overensstemmelse
med virkeligheden. Den nøier sig med at give en kun betingelsesvis
sandhed; den udtaler ikke ligefrem, at noget er sandt; men kun at det
er sandt, forudsat visse præmisser er sande. Den befatter sig ikke med
den virkelige sandhed hverken af præmisserne eller konklusionen; den
betragter sit arbeide som endt, naar den har paavist, at konklusionen
maa være sand, hvis præmisserne er sande. Den formelle logik ser kun
paa de relationer, tankens bestanddele har til hverandre indenfor selve
tankerækken; derimod undersøger den ikke denne tankerækkes forhold til
den objektive virkelighed. Efter den formelle logiks anskuelse er en
almindelig theori mulig om de relationer, leddene i en tankerække skal
have til hverandre indbyrdes,

Logic il; Ex. 464. 2) Ex. 469 og flg.Kap. I.

men ikke om den relation, hvori al tanke maa staa til virkeligheden.

Den formelle logik forudsætter, at begreber og domme allerede er
dannede, og hvis disse begreber og domme nu ikke er absurde, det vil
sige, hvis de ingen selvmodsigelse indeholder, erklæres de for logisk
gyldige. Et begreb maa ikke indeholde kjendemærker, der modsiger
hverandre; heller ikke maa dommens subjekt og prædikat staa i strid.
Ligesom begrebet og dommen maa stemme overens med sig selv, saaledes
maa i vore slutninger ogsaa konklusionen stemme med præmisserne. Vi maa
ikke drage andre konklusioner end saadanne, hvis antagne usandhed vilde
staa i strid med paastande, der allerede er gjorte. Konklusionen maa
antages; thi benegtelsen af den vilde modsige præmisserne. Hele den
formelle logiks bestræbelse gaar derfor kun ud paa at holde modsigelser
borte fra vore tankeprocesser; dens hele maal er frihed for modsigelse
eller fuld overensstemmelse indenfor vore begreber, domme og
slutninger. Denne logik anvender ikke begreberne sand og falsk i
egentlig betydning, men søger disse begreber erstattede ved begreberne
overensstemmende og uoverensstemmende (consistent and inconsistent)Den
formelle logik kalder Mill derfor ogsaa overensstemmelsens logik (the
logic of consistency)2). Denne logik er bygget paa identitets- og
kontradiktionsprincipet; thi enhver uoverensstemmelse er en krænkelse
af disse love3).

Den formelle logik udelukker det hele bevis for tankens gyldighed, naar
herved forstaaes paavisningen af, at vor tanke gjengiver
virkeligheden4). Et begreb, der ingen selvmodsigelse rummer, er derfor
ikke et realt begreb; det er maaske noget blot tænkt. Naar en doms
subjekt og prædikat ikke modsiger hinanden, er dermed ikke givet

J) Ex. 472. 2) Logic 14 og 240. 3) Ex. 480. 4) Ex. 471.6 ' Om J. Stuart
Mills logik.

at dommen gjengiver et forhold, der findes i virkeligheden. Og selv om
leddene i vore slutninger staar i den skjønneste overensstemmelse,
behover denne overensstemmelse dog ikke at have noget objektivt værd,
da den maaske kun gjælder indenfor et system af feiltagelser. Vi kan
aldeles korrekt have tilbagelagt den ene tankerække efter den anden
uden at have gjort det mindste positive skridt henimod den objektive
sandhed.

Hvad den formelle logik indeslutter, er en del af beviset for tankens
ugyldighed. Hvis vore begreber og domme er selvmodsigende, kan de
umulig være sande; i et saadant tilfælde kan den formelle logik altsaa
fuldt ud bevise en tankes ugyldighed. Anderledes forholder det sig med
en slutning; en tankeproces kan være ført mod den formelle logiks
regler, og dog kan konklusionen være sand; det kan konklusionen nemlig,
saalænge den blot ikke indenfor sig selv rummer en modsigelse. Hvad den
formelle logik med hensyn til en feilagtig slutning kan paastaa, er
kun, at denne tankeproces som saadan er uden værd; den tilintetgjør sig
selv; af dens egne data kan der forstaaes, at den intet beviser.
Slutningsprocessen indeholder aldeles ingen grund for at tro, at
konklusionen er sand; den er det maaske; men vi har ingen større grund
til at tro det efter slutningens udførelse end forud for den.

Den formelle logiks nytte er derfor væsentlig af negativ art. Dens
regler fjerner en af hindringerne for at naa sandhed, idet de
forebygger saadanne feil, der gjølen tanke uoverensstemmende med sig
selv eller med andre. Naar denne uoverensstemmelse er holdt borte, er
vore begreber og domme muligvis sande; vore slutninger er i og for sig
virkelig bevisende, og de beviser muligvis sande konklusioner, nemlig
altid naar præmisserne er sande.

I modsætning til overensstemmelsens logik kalderKap. I.

Definition af logik.

17

Mill den logik, der leverer det fuldstændige bevis for tan-

*

kens gyldighed, sandhedens logik (the logic of truth)

Hvis vor tænkning er mere end en leg med tanker, maa hensigten med den
være at lære os, hvad der kan vides om naturens fakta. Vor tænknings
maal er opnaa-elsen af sandhed; denne er først naaet, naar det er
bevist, at vor tænkning afspeiler virkeligheden. Vore begreber, domme
og slutninger maa stemme med tingenes realitet; ved ting forstaaes de
fænomener eller sanselige forestillinger (sensible presentations), som
tankens produkter staar i forhold til. Er et begreb rigtig dannet, maa
den samling attributer, begrebet bestaar af, virkelig eksistere i de
gjenstande, der betegnes ved klassenavnet. Ligeledes maa en dom, for at
være rigtig dannet, være sand; de gjenstande, dommen udsiges om, maa i
virkeligheden have de attributer, der tillægges dem. Endelig maa
slutningen føre til en sand konklusion; thi den eneste hensigt med en
slutning er at gjøre os bekjendt med sandheder, som vi ikke kan lære at
kjende ved direkte intuition. Den vigtigste og igrunden den eneste
vigtige egenskab ved en tanke er dens sandhed 2).

Skal logikens begreb opfattes fuldstændigt, maa den være den hele
theori om den sandhed, man slutter sig til. Der maa stiges ned til de
oprindelige kilder, erfaringens sanselige gjenstande, og tankerækkens
forhold til disse maa undersøges3). Logiken har ikke blot at gjøre med
tankens form, men først og fremst med dens indhold eller materie; den
er læren om tankens forhold til materien overhovedet, idet man ser bort
fra den specielle art af materie. Sandhedens logik er materiel i den
forstand, at den befatter sig med materien i sin almindelighed, det vil
sige, med materien som overhovedet gjenstand for erkjen-

Logic 240 og 14. 2) Ex. 470. 3) Ex. 471.8

deise. Naar derfor logiken er en videnskab om videnska-berne, vil dette
sige, at den undersøger de specielle videnskaber med hensyn til de
methoder, ved hvilke disse kommer til sin kundskab om virkeligheden.
Det vigtige for logiken er at vide, hvorledes overhovedet sandhed paa
förste haand naaes ud fra erfaringen; derimod lægger den ikke som
specialvidenskaberne hovedvegten paa det særegne resultat, der i det
enkelte tilfælde vindes. Logiken betragter videnskaberne i deres
fremskriden til sandhed; den betragter dem som erhvervende sandhed og
ser ikke paa den specielle art af det, som er erhvervet1).

Mills logik vil helt igjennem have en objektiv karakter; den er
tingenes logik. Begreber og domme udtrykker fakta og deres forhold. Den
forbindelse, som den formelle logik ved sin analyse afslutningen
udpeger mellem en dom og en anden, eksisterer kun, fordi der i
objektiviteten er en forbindelse mellem et faktum og et andet. Det er
denne objektive forbindelse, der gjør det muligt for os at bevise en
sandhed, der aldrig er iagttagen, ved andre, som er iagttagne2).

De love, logiken foreskriver vor tanke, maa derfor være love for at
føre den til erkjendelsen af virkeligheden. De logiske regler maa være
regler for vort studium af naturen, for vor søgen efter objektiv
sandhed.

Det er ikke Mills mening, at den formelle logik intet værd har; han
mener, at den fremdeles bør bibeholdes som en særskilt gjenstand for
undervisning. Feilen er kun, at den udgives for den hele logik; den maa
studeres som en del af sandhédens logik. Løsreven fra sin rette
sammenhæng svæver den formelle logik i luften; den mangler det solide
fodfæste. Betragtet som et led af den fuldstændige logik, er den
derimod af væsentlig betydning.

rj Ex. 473. Auguste Comte and Positivism. 53. 2) Ex. 477.Kap. I.

Overensstemmelsens logik er et nødvendigt hjælpemiddel for sandhedens
logik; thi for det første kan det, der staar i strid med sig selv eller
med andre sandheder, ikke være sandhed; dernæst trænges de regler,
overensstemmelsens logik giver, naar man drager de slutninger,
sandhedens logik nærmest omhandler; disse regler optræder som en
garanti for den rette udførelse af disse slutninger l). Den formelle
logik er hovedsagelig læren om syllogismen, og den nytte, som den efter
Mills mening gjør, vil derfor blive nærmere paavist under behandlingen
af syllogismen.

Naar Mill har bestemt sin logik som læren om, hvorledes vi retmæssig
kommer til den del af vor viden, som ikke er original -), skulde man
have troet, at han havde taget sit udgangspunkt i de sandheder, som er
originale, for ud fra dem at vise, hvorledes man naar frem til de
afledede. Logiken maatte da begynde med den umiddel bare viden; thi »de
sandheder, som er kjendte ved intuition, er de originale præmisser, fra
hvilke alle andre er sluttede« 3). Det havde da først og fremst været
nødvendigt at afgjøre, hvad der er umiddelbar viden. Dette tilkommer
det efter Mills mening imidlertid ikke logiken at afgjøre. Med de
oprindelige data eller sidste præmisser for vor viden skal logiken
intet have at gjøre. Den undersøger, hverken hvormange saadanne
præmisser der er, eller hvad kjendemærket paa dem er, saa at man ved
hjælp af dette kjendemærke kunde afgjøre, hvorvidt en sandhed horer til
det oprindelig givne eller ikke. Det er vistnok et videnskabeligt
spørgsmaal, hvilke fakta er gjenstand for intuition, og hvilke de er,
som naaes alene ved slutninger; men logiken svarer ikke herpaa.
Spørgsmaalet maa henvises til metafysiken 4). Logiken afholder sig fra
de metafysiske stridspunkter; den er »den fælles grund, paa hvil-

l) Logic 240. 2) Logik 59. 3) Logic 5. 4) Logic 6 og flg.10 Om J.
Stuart Mills logik.

ken tilhængerne af Hartley og af Reid, af Locke og af Kant kan mødes og
række hverandre haanden« l).

Det kunde synes, som om Mill havde ret deri, at logiken .ikke bør
befatte sig med »metafysik«, som han kalder det. Heri vil han faa
medhold af alle forsvarere af den formelle logik. Men sagen er, at
denne afholdenhed strider mod den aand, der gaar gjennem hele hans
logik; især er det tydeligt, at det strider mod den anskuelse af
logiken, han har gjort gjældende i Examination, hvor han kriticerer den
formelle logik.

Det er Mills anke mod den formelle logik, at den kun sørger for
overensstemmelse mellem vore tanker indbyrdes og ikke mellem disse og
det faktisk givne. Dens præmisser er kun paastande (assertions); de
udgives ikke for at udsige noget faktiskt; man antager kun, at de er
sande, for saa at se, hvad der under denne forudsætning følger af dem.
Er præmisserne ikke ligefremme paastande, er deres sandhed kun
garanteret ved andre domme, som igjen sluttelig kun er paastande.
Sandheden er overalt kun hypothetisk; et fast grundlag naaes her ikke.

I modsætning hertil fordres af sandhedens logik, at den skal bygge paa
fakta; dette maa betyde, at den skal tage sit udgangspunkt i domme, som
er af utvivlsom sikkerhed. Denne vished maa disse domme videre have i
sig selv; thi hvis de er konklusioner fra forudgaaende slutninger, er
de jo kun hypothetisk sande. Skal man komme ud over den formelle logiks
betingelsesvise sandhed, kan man ikke stanse, førend man staar ved
sandheder, som hviler paa sit eget grundlag.

Det er først i Examination, at Mill samler alle sine indvendinger mod
den formelle logik og giver en sammenhængende kritik af den; denne
kritik indeholder dog ikke

!) Logic 13.

andet, end hvad der overalt er forudsat i hans System of Logic. Hans
logik er fremfor alt induktiv logik, og denne tager sit udgangspunkt i
iagttagelsen og erfaringen. Hvad der kan iagttages, er kun de enkelte
tilfælde, og det er derfor disse, der er det alene bevisende. Man
begynder ikke med almindelige sandheder; thi disse er ikke erfarede;
men man viser, hvorledes man fra enkelte fakta, som er iagttagne, kan
slutte sig til andre, som ikke er iagttagne. Kort sagt, hver side i
hans bog indeholder den paastand, at iagttagelse og erfaring er
logikens udgangspunkt; thi her har man det faktiske.

Det er altsaa ikke alene en fordring, Mill klart udtaler i et senere
skrift, Examination, men tillige noget, deler forudsætningen for hele
hans logiske hovedverk, at logiken skal have et faktisk grundlag; der
maa begyndes med ubetinget sandhed, skal logiken føre til sandhed. Det
er videre klart udtalt i Logiken, at den ubetingede sandhed, de første
præmisser, kun er at søge i den umiddelbare viden. Men man kan da ikke
undlade at udtale sig om den umiddelbare videns natur.

Egentlig er Mill i indledningen til System of Logic, hvor han omhandler
definitionen af logiken og udtaler den mening, at logiken er neutral
grund, i theorien ikke kommen ud over den formelle logiks standpunkt.
Thi er logiken læren om beviset, som det heder, og skal der intet være
afgjort om det oprindelige udgangspunkt for beviset, bestaar jo hele
logiken kun i at drage slutninger, der staar i overensstemmelse med
visse gjorte antagelser, uden at der er afgjort det mindste om disse
antagelsers sandhed. Det er et fuldstændigt brud med sandhedens logik,
der indeholdes i denne ytring: »Logikens felt ifiaa indskrænkes til den
del af vor viden, som bestaar af slutninger fra forud kjendte
sandheder, hvad enten disse forudgaaende data er generelle domme eller
enkelte iagttagelser og sans-12

ninger« 1). Er udgangspunktet saa svævende, indsees nok, at den
formelle logik kan betegnes som ufuldstændig; thi som væsentlig en lære
om syllogismen forudsætter den, at udgangspunktet for beviset er
almindelige sandheder, medens en fuldstændigere logik maa tage specielt
hensyn til, at forudsætningen ogsaa kan være antagne iagttagelser,
altsaa enkelte tilfælde. Men det indsees ikke, at denne fuldstændigere
logik kan benævnes sandhedens logik og herved modsættes den formelle.

Nei, der forlanges naturligvis et klart svar paa, hvilke vore
oprindelige præmisser er. Skulde man undlade at svare herpaa, maatte
det alene være, fordi svaret er saa let at give, at det er unødvendigt
at fremføre det. Der maatte være en stiltiende og fast forudsætning om,
hvad den umiddelbare viden er, saa at udgangspunktet i virkeligheden
var klart, om det end ikke var klart udtalt. At saa ikke er tilfældet,
viser sig snart, idet der opstaar vanskeligheder med hensyn til
forstaaelsen af, hvad dette udgangspunkt skal være.

Vi har seet Mill i sin Examination betegne tingene som de »oprindelige
kilder« (original sources), som logiken skal trænge frem til 2).
Tingene og erfaringen stilles sammen som det oprindelige udgangspunkt
for alle slutninger, der skal give en sand konklusion. Men naar tingene
og erfaringen skal give os de første præmisser, maa disse være
erfaringsdomme om tingene; tingen som saadan kan jo ikke indgaa som
præmis i en slutningsrække; det maa være domme om tingen. Skal nu disse
erfaringsdomme opfylde de fordringer, Mill stiller til logikens
udgangspunkt, maa de, som paavist, tillige være umiddelbare domme; de
maa have visheden i sig selv. Efter dette skulde der følgelig gives en
umiddelbar erfaring om tingene. En kund-

*) Logic 8. 3) Ex. 471.Kap. I.

skab om de objektive fakta — thi disse maa vel tingene betyde — skulde
ikke naaes kun ad slutningens vei; der maatte tillige gives domme, som
udsiger noget om tingene og altsaa er objektive, og som dog ikke
trænger bevis. Der maatte være en umiddelbar objektiv viden.

Hvis der gives en saadan viden, er de »original sour-ces«, der omtales
i Examination, de samme som de »original premises«, der er umiddelbart
givne og ifølge Logiken danner udgangspunktet for alle slutninger. Paa
mange steder lærer Mill imidlertid paa en maade, som ikke kan
misforstaaes, at der ingen umiddelbar viden gives om tingene; thi de er
opstaaede ved slutninger. Men isaafald er det utilstrækkeligt at gaa
tilbage til tingene; thi man skal begynde med det, som har visheden i
sig selv og ikke er et resultat af slutninger. At blive staaende ved
tingene er da at stanse paa halvveien; man har ikke skaffet logiken det
sidste faktiske grundlag.

Men ét maa her være aldeles nødvendigt; det er at give en forklaring
af, hvad der forstaaes ved ting; thi af dette begreb afhænger saavel
logikens udgangspunkt som maal. Logiken er læren om, hvorledes man naar
frem til objektiv sandhed Dette maal kan man tydeliggjøre sig ved at
sige, at en sandhed er objektiv, naar den udsiger noget om tingene. Men
hvad er da disse ting, som vi har seet ogsaa skal være logikens
udgangspunkt r Og i hvilken betydning er de gjenstand for erfaring?

Disse to begreber, ting og erfaring, hører jo ingenlunde til de
utvetydige og klare, som der ingen tvivl skulde være om. Med hensyn til
tingene har der altid været forskjellige meninger om deres egentlige
natur, og det er kun tilsyneladende, at begrebet erfaring er tydeligt;
thi ordet bruges i meget forskjellige betydninger. Mill har

') Ex. 380: the theory of the ascertainment of objective truth.24

' Om J. Stuart Mills logik.

efter vor mening fuldkommen ret i sin fremhæven af erfaringen ; vi
fordrer kun, at han skal sige os, hvad han mener hermed. Den, der tager
sit udgangspunkt i erfaringen, er nødsaget til at give »en kritik af
den rene erfaring» ligesom de, der forsvarer en apriorisk viden, maa
give »en kritik af den rene fornuft«.

Desværre har Mill anseet spørgsmaalet om tingenes natur som logiken
uvedkommende. Af frygt for at komme ind paa metafysikens omraade har
han i sin logik ikke specielt drøftet dette spørgsmaal. Han burde have
forstaaet, at det her ikke gjaldt noget i egentlig forstand metafysiskt
spørgsmaal; der er først og fremst kun tale om de ting, vi kjender, og
som vor erfaring skaffer os kundskab om. Disse ting maa Mill give os
rede paa. Men isteden herfor blander han det metafysiske spørgsmaal om
substanser ind, og herved hindres en konsekvent udredning af, hvad
tingene er.

Med hensyn til tingene er der, heder det, to metafysiske theorier2).
Den ene anser tingene kun for sansninger, der er forbundne efter
bestemte love. Dette standpunkt forsvares at de idealistiske
metafysikere; disse be-negter altsaa, at der er i egentlig forstand
ydre gjenstande ; naar man har sansninger og de love, som forbinder
dem, er en ydre gjenstand, der skulde være noget fra disse
forskjelligt, ganske overflødig. Det ydre substrat for sansningerne
skulde især forklare den lovmæssige orden mellem dem; men denne orden
kan ligesaa godt finde sted mellem sansningerne alene.

Den anden theori mener, at der er en ydre aarsag, der bevirker vore
sansninger; det er denne aarsag udenfor

r) R. Avenarius har benyttet dette udtryk i sin bog: Philosophie als
Denken der Welt gemäss dem Princip des kleinsten Kraftmasses.
Prolegomena zu einer Kritik der reinen Erfahrung. 2) Logic 62 flg.Kap.
I.

Definition af logik.

15

vor sjæl, der ved sine love bestemmer den orden, hvori sansningerne er
forbundne og erfares. Forsvarerne af denne theori indrømmer imidlertid,
at der ikke kan føres noget bevis for tilværelsen af et saadant
substrat. Naar vi antager saadanne ydre ting eller substanser -- som vi
herefter vil kalde dem for at undgaa forveksling med de af os kjendte
ting — sker det kun, fordi vor natur nødvendigvis driver os dertil. Vor
viden om disse substanser er derfor af intuitiv art; det er umiddelbart
givet i vor bevidsthed, at der maa være gjenstande, der har en
eksistens uafhængig af vore sansninger.

Nu mener Mill videre, at det for logiken kommer ud paa et, hvilket af
disse to standpunkter man vælger. Thi selv de, der holder paa
substanser, indrømmer, at vi intet kan vide om dem; vi nødes til at
antage dem; men deres natur er forøvrigt absolut uerkjendelig. Hvad der
staar tilbage for os at erkjende, er derfor kun sansningerne, og
logiken kan naturligvis kun befatte sig med det erkjende-lige; thi kun
dette kan benyttes som præmisser eller konklusion i beviset. Dette
andet standpunkt falder derfor fra et logiskt synspunkt sammen med det
første; thi ifølge dette var tingene vore sansninger. Disse blir altsaa
logikens eneste materiale; thi det er »en sandhed, der baade er
indlysende i sig selv, og som er indrømmet af alle, som det for tiden
er nødvendigt at tage i betragtning, at vi af den ydre verden kun
kjender og absolut intet andet kan kjende end de sansninger, som vi
erfarer fra den« l).

Mill har nærmet de to modsatte anskuelser saa meget som mulig til
hinanden; eier skal intet andet skille dem end antagelsen eller
forkastelsen af en absolut uerkjende-lig substans. Mill har derfor ret
i, at det for logiken blir det samme, hvilket af to saadanne
standpunkter vælges;

Logic 67.26

konsekvent gjennemført vil nemlig begge føre til samme betragtning af
tingene, naar ved disse forstaaes de ting, som vi kjender, og som er
gjenstand for vor erfaring og vore videnskabelige undersøgelser. Hvad
enten man staar paa det ene eller det andet standpunkt, blir nemlig
disse ting at opkonstruere af vore sansninger. Dette udføres konsekvent
paa det ene standpunkt; man forklarer tingen som opstaaet af sansninger
og deres følgeorden. En metafysisk karakter antager dette standpunkt
først derved, at den saaledes dannede ting skal være en fuldstændig
forklaring af det tilværende; det benegtes udtrykkelig, at der bag om
tingen findes nogen substans.

Det er let at indse, at det andet standpunkt med hensyn til sin
anskuelse om tingen ikke kan skille sig fra det første. En ting, kunde
man paa det andet standpunkt sige, er ikke enhver sansningsgruppe, men
kun den, som er bevirket af en substans. Dette vilde med andre ord
sige, at en ting er de sansninger, der ledsages af den intuitive tro,
at de er bevirkede af en substans. Men isaa-fald maatte denne
overbevisning ogsaa kun indfinde sig, hvor det ikke kunde vække nogen
modsigelse at antage indtrykket frembragt ved den ydre substans. Vi ved
imidtertid, at saa ikke er tilfældet; den, der lider af
hallucinationer, kan være ligesaa overbevist om sine sanseindtryks
objektivitet som et menneske med normale sanser. Denne intuition vilde
altsaa ikke sige mere, end at der overhovedet gives substanser; men den
vilde ikke kunne afgjøre, om en substans i et enkelt bestemt tilfælde
havde bevirket et sanseindtryk eller ikke. Hele afgjørelsen af, om
noget er en ting eller ikke, kommer derfor til at ligge i sansningerne
selv og deres forhold til hverandre, og dermed er vi kommet over paa
det første standpunkt. Den forskjel, der blir staaende, er, at man paa
det sidste standpunkt antager bagom tingen en substans. I det
metafy-Kap. I.

siske er der altsaa forskjel; hvad den af os kjendte verden angaar,
hersker der fuld enighed.

Dog medfører det for Mill personlig skade, at han ikke gjør valget
mellem de to standpunkter og bestemt stiller sig paa det standpunkt,
han som metafysiker ved-kjender sig. Havde Mill med fuld konsekvens
gjennem-tænkt begge anskuelser, havde han, som seet, gjerne kunnet lade
substansen blive staaende; den havde isaafald ingen indflydelse kunnet
øve paa hans bestemmelse af tingens begreb. Men han gjennemfører, som
vi straks skal se, kun vaklende standpunkterne, og derfor skader
substansen ham. Han laan er for at løse vanskeligheden med tingen lidt
af to halvt gjennemførte standpunkter, og losningen er derfor ogsaa kun
bleven halv.

Forud for sin theori om dommen lader Mill gaa en analyse af alt det
tilværende. Den del af dette, som er kjendt af os, viser sig at bestaa
af bevidsthedstilstande ]). Herved er imidlertid forskjellen mellem det
subjektive og det objektive ophævet; et subjektivt faktum bestaar af
sansninger; et objektivt ligesaa. Men en forskjel, delsvarer til
forskjellen mellem, hvad der ialmindelighed kaldes et subjektivt og et
objektivt faktum, maa der dog fremdeles være. Selv om man konsekvent
forkaster enhver substans og kun beholder tilbage det subjektive, maa
der dog indenfor selve dette i videre forstand subjektive Andes en
forskjel mellem det i snevrere betydning subjektive og det objektive.
Nu er det saa uheldigt, at Mill tror paa en letvindt maade at kunne
gjenoprette denne forskjel ved hjælp af substansen. Det objektive
faktum skal nemlig være det, som er bevirket af en substans2). Men, som
vi har seet, vi ved ikke, naar denne substans har virket, og

>) Logic 83. 2) Logic 84.

naar clen ikke har virket, og fra afgjørelsen af, hvad en-ting er,
staar vi derfor lige fjernt.

Havde ikke substansen dannet den dunkle baggrund i Mills
forestillingskreds, vilde han have været nødsaget til at give en
virkelig forklaring af, hvori forskjellen ligger mellem en momentan
sansningsgruppe, jeg har, og den gruppe, der benævnes en ting. Han
havde maattet give den udvikling af tingens begreb, som han har givet
som metafysiker, og vi havde faaet en forklaring paa et af hans logiks
grundbegreber, tingen. Substansen fører i hans-logik en ren
skyggetilværelse, og dog mærker man af den manglende klarhed paa
enkelte punkter tydeligvis skyggen af denne skygge.

Den anskuelse om tingen, Mill blir staaende ved i: sin logik, er ganske
sensualistisk; det vil sige, den er sensualistisk i slet betydning.
Enhver empirisme maa betragte sansningerne som det oprindelige grundlag
for vor viden om tilværelsen; men man behøver ikke at blive-staaende
ved den enkelte, løsrevne sansning; man kan rette blikket paa
sansningernes sammenhæng. Dette har Mill som metafysiker gjort, og han
har ogsaa antydet: dette standpunkt i Logiken, idet han fremstiller de
idealistiske metafysikeres theori; han siger ikke her, at tingen kun er
sansninger, men sansninger og den orden, hvori, disse sansninger
indtræffer1). Men som logiker har Mill intet brug gjort af denne
theori. En enkelt sansnings-gruppe er i og for sig en ting; det er den
uheldige substans, som har isoleret den. Til gjengjæld skulde sans-

') Logic 65. De udtryk, som benyttes i logiken, er : sensations and the
order of the occurence of those sensations. Udtrykket: possi-bility of
sensation, som benyttes i Examination og saa stærkt fremhæver
lovmæssigheden og sammenhængen mellem sansningerne, bruges ikke her.
Udtrykket forekommer Logic 64, men er en senere tilsætning, der mangler
f. eks. i tredje udgave, side 64.Kap. I.

ningsgruppen have substansen bag sig; men den tilbudne erstatning er
aldeles utilstrækkelig.

Kaster vi nu et blik paa, hvorledes Mill opfatter tingene i sin
Examination, netop paa det sted, hvor han kriticerer den formelle logik
og saa energisk fordrer, "at logiken skal tage sit udgangspunkt i
tingene, møder vi væsentlig den samme opfatning. Der betones stærkt, at
tingene er de fakta, som vore begreber skal søge at repræsentere;
tingene stilles som det reale i modsætning til vore flygtige begreber;
al tænken skal hvile paa det faste grundlag af fakta (the groundwork of
facts)l). Men paa den anden side har disse ting ogsaa en rent subjektiv
karakter; de er det, som viser sig for vore sanser; de er fænomenerne
eller de sanselige forestillinger, erfaringen giver os 2). Vi er altsaa
atter kommet tilbage til sansnings-gruppen, og det den enkelte,
løsrevne sansningsgruppe.

Vi havde i Logiken en sansningsgruppe, som havde en substans bag sig;
her er den intetsigende substans faldt bort, og kun sansningsgruppen
staar tilbage. Men herved synes tingen at antage en udelukkende
subjektiv farve, og logiken, der har tingen til gjenstand, staar i fare
for at tabe sin objektive karakter. Der gaar imidlertid en dobbelthed
gjennem tingens begreb; tingen var vistnok den enkelte sansningsgruppe;
men samtidig var den det reale. Sin logiks objektivitet redder Mill ved
at antage en umiddelbar enhed mellem sansningsgruppen og tingen. Der er
ingen modsætning mellem sansning og ting^ hvad vi sanser, er tingen.

Dette er en naiv realisme, og Mill ræsonnerer ialmin-delighed ud fra
dette standpunkt. Vore sanser giver os det faktiske, det af os
uafhængige, som vor tanke kredser

*) Ex. 472. 2) Ex. 470: meaning by things the Phænomena br sensible
presentations; p. 400. the presentation of sense.20

om. Et saadant faktum synes ligesom ved sin egen tyngde at danne den
solide grundvold for al videnskab. Ting af denne beskaffenhed kunde
være et bekvemt udgangspunkt for logiken; det enkelte faktum staar
isoleret for sig og synes ved sin egen kompakthed at melde sig som et
objektivt. Man kan pege paa tingen og sige: hermed skal logiken stemme.
Der vilde da virkelig være et »ydre maal« (outward standard), hvorefter
al sandhed kunde bedømmes *). Man kunde trygt appellere til vore sanser
som sidste instans ; thi de afgjør, hvorvidt noget er et faktum eller
ikke'2). Den objektive ting glider gjennem vore sanser ligesom ind i
vor bevidsthed.

Lad os nu se, hvorledes det forholder sig med logikens udgangspunkt og
den erfaring, hvormed der skal begyndes. Sættes tingen fuldstændig lig
den enkelte sansning, saa at den første altid er, hvor den sidste er,
følger heraf, at der gives umiddelbare domme om tingene. Staar en
sans-ningsgruppe for mit øje, kan jeg ud fra denne danne domme af
umiddelbar vished; jeg kan sige: denne gruppe indeholder i sig som sine
elementer farve, udstrækning o. s. v. Sandheden af disse domme kan ikke
betvivles; dog er denne sandhed fuldstændig subjektiv; det er det rent
subjektive faktum, at jeg har en bestemt gruppe af sansninger, der er
hævet over al tvivl. Men er der nu fuldstændig kongruens mellem
sansningsgruppen og den objektive ting, er min umiddelbare dom om
sansningen tillige.en umiddelbar dom om tingen. Der er da en intuitiv
viden om de objektive ting. Paa denne maade stemmer det overens, at
logiken skal begynde med det faktiske, det vil sige med det i sig selv
visse, og med tingene. At forlange, at logiken skal tage sit
udgangspunkt i tingene som »de oprindelige kilder« er da samtidig et
for-

Jangende om at begynde med den umiddelbare viden, som er vde
oprindelige præmisser«. Naar man er rykket tilbage til tingene, kan man
ikke komme længere tilbage; man staar ved det umiddelbart visse.

Den erfaring, hvori logiken tager sit udgangspunkt, er -altsaa en
erfaring om tingene, og dog er denne erfaring ligefuldt umiddelbar; thi
umiddelbar erfaring maa betyde, hvad der blir tilbage af min
iagttagelse, naar alt fjernes, som ikke virkelig er iagttaget, men som
man kun har sluttet sig til. Vi iagttager virkelig tingen; den er ikke
et resultat af slutninger. Der er en erfaring, der samtidig er
umiddelbar og objektiv.

At tingen skulde være lig den enkelte sansning, strider imidlertid ikke
alene mod Mills metafysiske theori, saadan som den er udviklet i
Examination; der er i selve Logiken nok af steder, der modsiger en
saadan anskuelse. Overalt, hvor Mill gaar nærmere ind paa sagen, er det
hans tydelig udtalte mening, at vi ikke kan siges at sanse eller
ligefrem erfare tingen. Han mener, at erfaringen eller iagttagelsen
aldeles ikke rummer saa meget, som man i det daglige liv antager. Han
har selv paa det bestemteste godtgjort nødvendigheden af en kritisk
undersøgelse af erfaringens begreb. Det erfarede er, siger man i
almindelighed, hvad vore sanser iagttager; men Mill gjør stadig
opmærksom paa, at det, som ialmindelighed holdes for iagttagelse, i høi
grad er opblandet med slutninger. »Hvad vi siges at iagttage er
sædvanlig et sammensat produkt, hvoraf maaske én tiendedel er
iagttagelse og de øvrige ni tiendedele noget, man slutter sig til«]).

Mill har derfor ogsaa virkelig befattet sig med »iagttagelsens logik<
(the logic of observation)2). Hvad iagttagelsens theori skal indeholde,
siger han, maa være en

!) Logic 186*. 2) Logic 185* flg.22

korrekt adskillelse mellem det, som virkelig er bleven sanset, og hvad
der er en slutning herfra. Hvad der er givet i vor iagttagelse, er kun
de rent subjektive sansninger; disse er som saadanne sikre og bedrager
aldrig; naar vi skuffes, ligger skuffelsen ikke i, hvad sanserne giver,
men i vor dom om dette. Feilen ligger ikke i sansernes udsagn, men i
vore slutninger fra disse. Jeg siger f. eks., at jeg saa min broder.
Hvis nogen dom overhovedet skulde siges at bero paa sansernes
vidnesbyrd, synes dette at maatte være en saadan. Det er dog ikke
tilfældet; jeg saa kun en farvet overflade eller, rettere sagt, jeg
havde den art synsindtryk, der sædvanlig frembringes af en farvet
overflade. Fra disse kjendemærker sluttede jeg, at det var min broder,
jeg saa. Dette er en slutning, der aldeles ikke altid slaar til; jeg
kunde have havt netop de samme sanseindtryk, om min broder ikke havde
været tilstede. Jeg kunde have seet en anden person, der lignede min
broder saa meget, at jeg tog feil; jeg kunde have drømt, at jeg saa
ham, eller jeg kunde have været i en nervøs tilstand, i hvilken jeg led
af hallucinationer. Men da jeg er vant til at have disse sansninger,
naar en ydre gjenstand er tilstede, slutter jeg øieblikkelig fra dem
til gjenstanden. Denne slutning, der foretages med et instinkts
hurtighed, blandes sammen med sansningerne.

Heraf sees, siger Mill videreat de individuelle fakta, som er
udgangspunktet for vore induktive generalisationer, neppe nogensinde
erholdes ved iagttagelse alene. Iagttagelsen strækker sig kun til de
sansninger, som vi kjender gjenstandene paa ; men de domme, vi gjør
brug af i videnskaben eller i det daglige liv, angaar for det meste
gjenstandene selv. I hver iagttagelse er der saaledes idetmindste én
slutning, nemlig fra sansningerne til gjenstanden

selv, fra indtrykket paa vore sanser til det, som foraar-sagede
indtrykket.

Da et objektivt faktum, det vil sige et faktum, der tilhører den ydre
natur, kun kan fastsættes ved en slutning, indtræder undertiden det
tilfælde, at et foregivet objektivt faktum betvivles. Hvad der berettes
som seet, betragter vi undertiden som umuligt, det er, vi tror ikke. at
det virkelig kan være foregaaet i naturen. Som umuligt sætter vi, siger
Mill, hvert faktum, der strider mod en fuldstændig induktion; ved
induktionen fastsættes naturlovene, og det er altsaa disse, der ikke
maa fraviges. Da en fuldstændig induktion sluttelig beror paa den
almindelige aarsagslov, er det egentlig denne, et foregivet faktum ikke
maa stride imod'). Lovene for tallene og rummet føies ogsaa til
aarsagsloven som sandheder, foregivne fakta ikke maa modsige, hvis de
ikke skal blive holdte for umulige 2).

Naar Mill betegnede tingene som logikens oprindelige kilder og ved
tingene forstod de enkelte sansninger, der følgelig blev betragtede som
de faste punkter, hvorefter alt skulde rette sig, saa er de ting,
hvortil vi nu er kommet, af en anden art. Disse tings umiddelbarhed er
fuldstændig undergravet; vi har ikke mere den almindelige bevidstheds
ting, der staar som det solide enkelte, der i sig selv beviser sin
realitet. Hvad der sanses løsrevet for sig, har som saadant ingen
objektiv realitet. Sansningen er underkastet kritisk prøvelse og
bestaar ikke altid denne; sansningen maales efter love, der er
fastsatte ved en fuldstændig induktion. Naturlovene er den »erfaring«,
man dømmer efter. Mill siger saaledes: »Humes bekjendte lære, at intet
er troligt, som modsiger erfaringen eller fraviger naturlove, er kun
denne meget simple og uskadelige

*) Logic 165* og 172* anm. Logic 361* og 171*.24 O'11 J« Stuart Mills

sætning, at hvad der modsiger en fuldstændig induktion,, er utroligt«
1). Ordet erfaring sees her at være taget i en ganske anden betydning,
end naar man siger, at man umiddelbart erfarer en sansning. Erfaringen
rummer nu et system af sansninger, hvor hver enkelt sansning har sin
bestemte plads. Hver sansning opstaar i en bestemt orden og er, kun
forsaavidt den overholder denne, et objektivt faktum. Den erfaring, som
er maalestokken for alts objektivitet, gaar ikke op i de enkelte
sansninger; den lovmæssige sammenhæng er ligesaa væsentlig. Den meget
omtalte virkelighed med sine fakta er naturlovene.

Man kan fremdeles med fuld ret sige, at vore domme skal stemme med
erfaringen; men man maa gjøre sig rede for, hvad der indeholdes i denne
fordring. Heri ligger for det første, at den dom, vi fremsætter, ikke
maa staa i strid med de naturlove, som allerede er vundne og
aner-kjendte som objektivt gyldige. Dette er imidlertid ikke nok; der
maa dernæst tillige fores eget bevis for, at den fremsatte paastand
udsiger en lov, der virkelig finder sted i naturen. Naar dette er
skeet, siger vi, at den formodede lov stemmer med erfaringen. Der sees
nu tydelig, at denne overensstemmelse med erfaringen ikke er noget
umiddelbart givet. Der skal jo føres særskilt bevis for den nye lov, og
det samme maa allerede være skeet med de love, vi paaberaaber os som
allerede fastsatte. Den erfaring, vi nu taler om, har en meget
formidlet karakter; den bestaar af naturlove, af hvilke hver enkelt er
vunden ved en egen slutning, og videre af harmonien mellem alle disse
love.

Siger man nu videre, at logiken skal stige ned til tingene, maa der
lægges til, at ved ting forstaaes de ting,, som indgaar i naturlovene
og ligesom bærer disse i sig. De er derfor, som Mill siger, fremkomne
ved slutninger. Tingen selv kan ikke være umiddelbart given; det kunde

i alle fald kun være tilfældet med de præmisser, hvorved vi kommer til
den.

Førend vi imidlertid gaar noget nærmere ind paa dette spørgsmaal, vil
vi meddele grundtrækkene af Mills lære om tingen, saadan som den med
fuld følgerigtighed er fremstillet i Examination. Idet Mill i det
foregaaende udviklede, at vi kommer til tingen kun gjennem slutninger,
var det forudsætningen for denne udvikling, at sanseindtrykkene
frembringes ved en ydre gjenstand, som virker paa vore sanser. I en
endnu høiere grad fremtræder naturligvis tingens formidlede karakter
paa Mills metafysiske standpunkt, hvor enhver ydre substans er
bortkastet1).

Hvad der ligger umiddelbart i vor bevidsthed kan ikke betvivles; denne
sats er det fælles udgangspunkt for alle standpunkter. Det, der strides
om, er, hvad dette umiddelbare indhold er. Dette indhold er kun sjælens
erkjendelse af, hvad den selv virker og lider; hvis min bevidsthed
siger mig, at jeg har en sansning, har jeg sikkert denne sansning.
Dette indre, subjektive faktum staar fast. Udover dette subjektive gaar
bevidsthedens udsagn ikke; vor bevidsthed er umiddelbart kun
selvbevidsthed.

Ved en sansning synes vi rigtignok, at vi sanser en ydre gjenstand; vi
synes at se en gjenstand, der befinder sig udenfor os. Men vist er i
dette tilfælde kun, at det forekommer os at være saa; derfor behøver
gjenstanden i virkeligheden ingenlunde at være noget selvstændigt
udenfor os. Kunde det bevises, at denne overbevisning om et ydre objekt
altid havde været tilstede i vor bevidsthed, da laa denne overbevisning
umiddelbart i vor bevidsthed, og vi maatte erklære, at vi intuitivt
ved, at der er ydre objekter. Der er imidlertid ingen maade, hvorpaa vi
ved di-

J) Den følgende fremstilling af tingens begreb er efter kap. XI i

rekte undersøgelse kan faa vide, hvad der laa i vor bevidsthed, dengang
vi først aabnede vort øie for dagens lys. At vi nu synes at se ydre
gjenstande, er intet bevis for, at det altid har været saa. Paa det
tidspunkt, vi kan undersøge bevidstheden, er de tidligste og 'derfor
fasteste associationer for længst dannede og sammenblandede med de
oprindelige data.

At overbevisningen om ydre gjenstande oprindelig laa i vor bevidsthed,
kan derfor kun antages, hvis vi ikke kan vise, at den paa en sandsynlig
maade senere er erhvervet. Her maa den psykologiske methode anvendes;
denne bestaar deri, at man studerer den maade, hvorpaa
bevidst-hedselementer, som med vished vides ikke at være oprindelige,
men som alligevel gjør indtryk heraf, er erhvervede. De love, som ved
dette studium findes, anvendes saa paa vort tilfælde; det vil da vise
sig, om vor tro paa ydre objekter kan forklares som erhvervet. Dette
kan gjøres; ved de bekjendte psykologiske associationslove kan man
vise, at vor bevidsthed fra de rent subjektive sansninger maa komme til
forestillingen om ydre objekter, og denne forestilling maa være
erhvervet paa et saa tidligt tidspunkt, at vi umulig kan erindre det.

Alt, hvad der ved en nøiagtig analyse viser sig at ligge i vor
forestilling om en ydre verden, kan forklares ved kun at antage
sansninger og sansningsmuligheder (possibilities of sensation). Ved
ydre gjenstande mener vi noget, der er uafhængigt af vore flygtige
sansninger; disse er snart tilstede og snart ikke, gjenstandene skal
derimod altid være tilstede. Men denne fasthed har netop vore
sansningsmuligheder. Naar en gjenstand siges at staa for os, er de
sansninger, vi virkelig har af den, ofte faa og udgjør aldeles ikke
hele gjenstanden. Vi vecl imidlertid, at de sansninger, vi aktuelt har,
er forbundne med en række andre, som vi kan faa, hvis vi vil. Vore
sansnin-Kap. I. Definition af logik. 2/

ger har været forbundne efter bestemte love, og der har derfor dannet
sig associationer mellem dem, saaledes at vi er overbeviste om at kunne
have en række andre sansninger, saa ofte vi har nogle. De virkelige
sansninger udfylder vi derfor med mulige. Selv om vi for øieblikket
ingen sansninger har af den gruppe, vi kalder en gjenstand, ved vi, at
vi under visse omstændigheder atter kan faa dem. Disse
sansningsmuligheder er saaledes til enhver tid tilstede; de er den
faste baggrund for vore flygtige •sansninger.

Disse sansningsmuligheder er tillige fælles for alle mennesker. De
virkelige sansninger, menneskene har, er meget forskjellige; men er der
en sansningsmulighed for mig, gjælder denne mulighed ligesaa meget
andre mennesker. Kan jeg under visse omstændigheder faa visse
sansninger, kan andre mennesker det ogsaa. Denne egenskab ved
sansningsmulighederne fuldender vor forestilling om dem som noget reelt
udenfor subjektet.

Hele den saakaldte ydre verden er altsaa kun vore sansninger og
sansningsmuligheder; de sidste er den væsentligste bestanddel.
Sansningsmulighederne er ikke ubestemte og vage muligheder; de lader
sig realisere paa bestemte betingelser. De er »forsikrede og
garanterede muligheder«, >. betingede visheder« Den ydre verden er
mulige sansninger, der følger paa hverandre efter bestemte love 2).

I denne forklaring af den ydre verden er, som Bain bemærker3),
hovedvegten lagt paa den faste orden i vore sansninger. Den enkelte
sansning er som saadan kun et subjektivt faktum. Et objektivt faktum
blir sansningen kun, naar der er paavist en bestemt sammenhæng mellem
•den og en række andre, og det en sammenhæng, der

gjælder for alle mennesker. Vi har iagttaget, at en sansning har fulgt
paa visse andre ; men først naar vi tør slutte, at denne
paahinandenfølge er fast, saa den under de samme omstændigheder altid
vil finde sted, er sansningerne ting. Det er de almindelige og
almengyldige slutninger, der kan drages med hensyn til det enkelte
subjektive faktum, som frembringer tingen.

Det er nu klart, at den, som søger det umiddelbart givne, maa gaa
længer tilbage end til tingene. Disse er ikke de kilder, hvorfra
strømmen af slutninger udspringer; tingene er blot kulper i strømmen,
hvor denne hvirvler sig om sig selv, ikke strømmens udgangspunkt. At
tingene ikke er de »oprindelige kilder«, indsees straks, naar de kaldes
»permanente sansningsmuligheder« 1). Dette udtryk fjerner al tanke om
umiddelbarhed; en mulighed kan ikke være det umiddelbart givne.

Da nu de oprindelige domme er af rent subjektiv natur, blir det første
og vigtigste spørgsmaal, hvorledes vi erhverver en objektiv viden. Skal
logiken være den hele theori om, hvorledes man sikrer sig den sandhed,
man slutter sig til, og skal den være en leder i vor søgen efter
objektiv sandhed, maa den ikke forlade vor tanke ved den første
overgang fra subjektiv til objektiv viden; thi dette er det mest
kritiske punkt. Her maa, hvis nogensteds, de forudsætninger komme
tilsyne, hvorpaa en objektiv viden er bygget. Her maa det afgjøres, om
sansninger alene er materialet til vor videns bygning, eller om der
ogsaa trænges materiale af en anden art.

Undersøges nu præmisserne i de slutninger, hvorved tingene fremkommer,
vil det vise sig, at ikke alle disse præmisser kan regnes til en
umiddelbar viden i den forstand Mill mener. Bevidstheden om, at vi har
sansninger,

er det første grundlag. Dette er en umiddelbar viden, hvis overhovedet
nogen viden skal betegnes som en saadan; men den kan ikke korrekt
betegnes som en viden kun om sansninger. Siger jeg, at jeg i dette
øieblik har en bestemt sansning, maa denne bevidsthed dog indeholde
relationer, skal den kunne betegnes som viden. Der maa være en relation
mellem dommens subjekt »jeg« og prædikatet; hvis dette jeg fuldstændig
gaar op i den enkelte sansning, kan der ingen viden være. Endnu
tydeligere træder relationerne frem i domme, der f. eks. udsiger, at
jeg har iagttaget, at to sansninger har fulgt paa hinanden, og at denne
iagttagelse har været gjort gjentagne gange. I det sidste eksempel
forudsættes tillige udtrykkelig, at vor erindring er paalidelig; Mill
siger nu ogsaa, at overbevisningen om vor erindrings sanddruhed er et
sidste faktum

Men hvor langt man end vil strække denne umiddelbare viden, kan den dog
aldrig indeholde mere, end at jeg, den enkelte, flere gange har
iagttaget en sammenhæng mellem visse sansninger. Vi er imidlertid endnu
indenfor det rent subjektive; først naar jeg er overbevist om, at
denne- sammenhæng vil gjælde ogsaa for fremtiden og for alle mennesker,
staar jeg ligeoverfor ting. Denne fremtidige sammenhæng er ikke
umiddelbart given; den slutter vi os til. Og for at drage denne
slutning udkræves tillige en anden præmis end det umiddelbart
iagttagne. Det maa være en forudsætning om, at vi fra nogle tilfælde
kan drage almindelige og almengyldige slutninger, det vil sige, en
forudsætning om en almindelig sammenhæng mellem fænomenerne. Det er den
samme forudsætning, som Mill under sin behandling af induktionen kalder
aksiomet om naturens regelmæssighed. Denne forudsætning gjøres vistnok
udfra det umiddelbart iagttagne, men er

ikke fuldt ud given i dette. Den er en eiendommelig præmis, som indgaar
i al tænkning, og som det derfor gjælder at blive sig klart bevidst.

Vi kan saaledes ikke være enige med Mill deri, at de oprindelige
præmisser for vor viden alle er umiddelbart givne i den forstand, han
mener. Skjønt han efter eget sigende intet vil afgjøre om den intuitive
viden, er det dog, som vi snart skal se, en forudsætning hos ham, at
der ingen anden intuitiv viden gives end den umiddelbare viden om vore
bevidsthedstilstande, og til denne slags viden maatte altsaa alle de
oprindelige præmisser henhøre. Men den forudsætning, at der hersker
regelmæssighed i fænomenerne, er ikke given paa samme maade som
bevidstheden om det ligefrem iagttagne.

En tilbagegang til vor videns præmisser i en saadan udstrækning, som
denne tilbagegang fordres, naar tingene betegnes som formidlede
produkter, har Mill ikke foretaget i sin logik. Det er jo kun paa
enkelte steder, at det staar klart for ham, at vi kommer til tingene
kun gjennem slutninger. I almindelighed synes tingen ham at være
umiddelbar given paa samme maade som en enkelt, sansning. Ved den
umiddelbare sansning eller iagttagelse staar man da med én gang i den
objektive virkelighed. Det maatte derfor forekomme Mill, som om vi i
sansningen havde det hele oprindelige grundlag for vor viden. Hans
empirisme fik derved en ensidig karakter; han mente at kunne tage al
vor viden direkte ud af sansningerne.

Naar Mill udtaler sig saaledes, at logiken skal afholde sig fra
>.metafysik«, har han valgt et uheldigt udtryk for sine tanker.
Metafysiken i den betydning, hvori han bruger dette ord, rummer nemlig
spørgsmaal, som han uden skade kunde udvise af sin logik; men den
indeholder samtidig andre, som en logik i Mills forstand ubetingetKap.
I.

maa medtage. Metafysiken har sine »store spørgsmaals '), som
spørgsmaalet om Guds tilværelse, sjælens udødelighed,, tilværelsen af
en substans o. s, v. Mills logik kan konsekvent gjennemføres, uden at
man indlader sig paa disse spørgsmaal. Med hensyn til substansen kunde
man nære nogen tvivl herom; men man maa erindre, hvad Mill forstaar ved
substans. Den er jo noget aldeles uerkjendeligt, der ingensomhelst
indflydelse kan have paa vor erkjendelse af verden, de kjendte tings
verden. Men dernæst afhandler metafysiken tillige spørgsmaalet om
grundlaget for vor viden om denne verden. Dette spørgsmaal kan den
logik, som forlanger at staa paa fast grund, ikke afvise.

Mill synes virkelig ogsaa undertiden at indskrænke fordringen om den
metafysiske afholdenhed til de »store spørgsmaal«. Med hensyn til
iagttagelsen af tingene fordrer han nemlig, som vi jo allerede har seet
i »iagttagelsens logik«, en afgjørelse af, hvad der er umiddelbart
vist, og hvad der ikke er det. Det vilde være absurd, bemærker han, at
sige, at vi i vore iagttagelser ikke skulde blande slutninger sammen
med fakta; hvad der kan siges er, at vi bør vide, hvad vi gjør og bør
forstaa, hvilken del af vor paastand ligger i vor bevidsthed (rests on
conscious-ness) og derfor ikke kan betvivles, og hvilken del beror paa
slutning og derfor er gjenstand for tvivl2). Men at træffe denne
afgjørelse med hensyn til .metafysikens store spørgsmaal« tilkommer
ikke logiken3).

Den samme anskuelse udtaler han, naar han siger, at logiken ikke
behøver at afgjøre de spørgsmaal, metafysikerne er uenige om. Hvad vi
»praktisk« har brug for, er at skille mellem sansninger og slutninger
fra dem4). Her siges altsaa lige frem, at den metafysiske viden, som vi
har praktisk brug for, det vil sige den, som angaar

') Logic 359*. 2) Logic 357*. s) Logic 359*. 4) Logic 189*.32

tingene, skal medtages. Det er nemlig metafysik i Mills forstand at
paastaa, at der i vor viden om tingene ikke findes andre umiddelbare
bestanddele end den umiddelbare bevidsthed om sansninger.

Men Mill overholder ikke adskillelsen mellem metafysikens store og smaa
spørgsmaal. Thi paa et andet sted siges metafysikens »store spørgsmaal'
at være: >hvilke er de domme, som fornuftigvis kan antages uden
bevis«?1) Men dette er spørgsmaalet om al intuitiv viden overhovedet og
ikke blot spørgsmaalet om en intuitiv viden om metafysiske væsener,
hvis tilværelse eller ikke-tilværelse vil lade vor erkjendelse af
verdensbygningen ganske uforandret. Han sammenblander altsaa
fuldstændig spørgsmaalet om de erkjendelsestheoretiske forudsætninger
for vor viden om denne verden med de egentlig metafysiske spørgsmaal.
Det stod for ham, at en intuitiv viden om substanser eller andre
hyperfysiske gjenstande, som han kalder dem2), vilde være ligegyldig
for logiken. Heraf slutter han, at al intuitiv viden er ligegyldig;
dette er feilslutningen. Hans saakaldte metafysik indeholder, hvad
nutiden kalder erkjendelsestheori, og denne kan hans logik ikke
undvære.

Faktisk har Mill truffet en fuldstændig afgjørelse med hensyn til al
den intuitive viden, der efter hans mening kunde have indflydelse paa
vor erkjendelse af tingene. Den eneste intuitive viden, som han anser
hævet over enhver tvivl, er vor viden om vore bevidsthedstilstande, og
denne intuitive viden paaberaaber han sig altid. Naar nu logiken er
læren om, hvorledes objektiv sandhed vindes, og saa denne naaes uden al
anden intuitiv viden end den omtalte, forudsættes altsaa, at der ingen
anden intuitiv viden gives, som har indflydelse paa vor erkjendelse af

') Logic 313*. 2) Logic 58.Kap. I.

tingene. Hvis ogsaa anden intuitiv viden fordredes for, at vi skulde
opnaa en objektiv viden, maatte den være medtagen L). Den intuitive
viden, der for ham har betydning, har han følgelig medtaget; den har
han ikke overladt til metafysiken. Hans øvrige store offervillighed
ligeoverfor metafysiken beror derpaa, at det ofrede er værdiløst;
empirikeren har intet brug derfor.

Mill skulde have skjelnet mellem de forskjellige arter af intuitiv
viden. Han skulde for det første have indført den forskjel, som han
siger, metafysikerne gjør paa »intuition« og »consciousness«; thi
metafysikerne indskrænker navnet intuition til den umiddelbare viden,
vi antages at have om ting, der er udenfor os (things external to our
minds), medens consciousness betegner vor viden om vore egne sjælelige
fænomener. Men denne adskillelse skal han selv ingen brug have for2).

Den sidste slags intuitive viden antager Mill udtrykkelig; thi, som
seet, er det overalt forudsætningen, at vi har en intuitiv viden om
vore bevidsthedstilstande. Den første slags intuitive viden, en
umiddelbar viden om ting udenfor os, udgjør hele den erkjendelse, som i
det almindelige filosofiske sprog kaldes den aprioriske. Paa den ene
side kan denne aprioriske viden gjælde tingene, sans-ningsgrupperne;
thi i denne sammenhæng siges vi at have en intuitiv viden om ting
udenfor os, hvis vi uafhængig af sansningen kan udsige noget om
sansningsgrupperne, hvis vi altsaa om disse kan have en viden, som ikke
er erhvervet i sansningen selv. Saaledes kunde man sige, at det er a
priori givet, at tingenes forandringer maa følge

') Man tænke f. eks. paa, hvorledes Kant gjør overgangen fra de
subjektive Wahrnehmungsurtheile til de objektive Erfahrungsurtheile.
Han trænger hertil aprioriske begreber. Prolegomena § 18.

2) Logic 5, anm.

Om J. Stuart Mills logik. • o34

' Om J. Stuart Mills logik.

aarsagsloven. Paa den anden side kan der være en apriorisk viden, som
skaffer oplysning om metafysiske eller hyperfysiske gjenstande, som f.
eks. substanser.

Mill erklærer nu om denne aprioriske viden i dens helhed, at han som
logiker ikke vil udtale sig om den. Han vil ikke træffe nogen
afgjørelse hverken om dens eksistens eller omfang *). Paa dette punkt
er det, at han er uklar. Det er kun delvist, at han har ladet
spørgsmaalet om den aprioriske viden staa uafgjort; det er kun
spørgsmaalet om en apriorisk viden om de hyperfysiske gjenstande, han
kan siges at have ladet staa svævende. Om den aprioriske viden, der
skulde angaa tingene, har han faktisk truffet en meget bestemt
afgjørelse; han har ganske forkastet den, idet han intet brug har gjort
af den. Vi har forresten i Logiken ogsaa nok af tydelige udtalelser
for, at han benegter denne aprioriske viden. Dette siger han jo
ligefrem, naar han f. eks. protesterer mod, at man som bevis for
sandheden af et faktum i den ydre natur anfører den menneskelige aands
tilbøielighed til at tro det, hvor stærkt et instinkt denne
tilbøielighed end er 2). Ved et faktum i den ydre natur menes her kun
noget, der angaar tingene; der er nemlig tale om, hvorvidt aarsagsloven
gjælder for dem. Mill mener med andre ord: der er ingen apriorisk viden
om tingene; om dem ved vi noget, kun forsaavidt vi har det fra
erfaringen, den sanselige iagttagelse. Dette er et rent empiriskt
standpunkt, og hvorfor da ikke vedkjende sig dette aabent? Hvorfor
giver Mill det skin af, at han intet har udtalt med hensyn til den
aprioriske viden, naar han har forkastet al saadan med hensyn til
tingene, hvis erkjendelse der netop er tale om, medens den aprioriske
viden, hvis skjæbne han ikke afgjør, »de store spørgsmaal«, intet værd
har for vor

Logic 314*. 2) Logic 96* og 97*.Kap. I.

erkjendelse af' tingene. Mill er i den grad empiriker, at han
ialmindelighed vistnok ikke engang har tænkt paa, at der kunde være en
apriorisk viden om tingene; skulde der være en apriorisk viden, maatte
den være metafysisk, d. e. angaa de hyperfysiske gjenstande.

At hans logik var skreven ud fra erkjendelsestheore-tiske
forudsætninger, udtaler Mill da ogsaa tydelig i sin Autobiography. Han
siger her, at hans logik skulde indeholde en theori om den menneskelige
videns oprindelse l). Denne theori skulde være den modsatte af »det
tyske eller aprioriske syn paa den menneskelige viden«. Hans logik
skulde være en fremstilling af den lære, som udleder al viden fra
erfaringen. Det var ham derfor først og fremst om at gjøre at rette et
angreb mod den aprioriske eller intuitive skole netop paa det punkt,
hvor den havde været anseet for at være uangribelig: han maatte vise,
at mathematikens saakaldte nødvendige sandheder lader sig udlede af
erfaringen.

Det er derfor ogsaa et fuldstændig mislykket forsøg, Mill i Logiken
gjør paa at fremstille sagen saaledes, at igrunden alle filosofer, hvad
enten de tilhører den aprioriske eller den empiriske skole, kan gaa ind
paa hans logiske anskuelser. Som vi allerede har bemærket, fremhæver
han, at alle betydelige filosofer for tiden er enige i, at vi af den
ydre verden kun kan kjende de sansninger, vi erfarer fra den2).
Sansningerne blir derfor det eneste vigtige for logiken. Hvad de to
skoler er uenige om i erkjendelsen af den ydre verden, er kun, hvorvidt
vi haien apriorisk erkjendelse af substanser, der ligger tilgrund for
sansningerne. Men dette er en for logiken ganske uvæsentlig sag.

Naar Mill her tror at kunne bringe de to skoler til

*) Autobiography 225 og 226. -) Logic 67.36

at enes om hans logik ved at lade skilleplmktet mellem dem være
antagelsen eller forkastelsen af substanser, saa ved vi, at det
karakteristiske skillepunkt mellem den aprioriske og den empiriske
erkjendelsestheori ikke er det af ham angivne. Striden gjælder først og
fremst, om der overhovedet er en apriorisk viden, og ikke, om der er en
apriorisk viden om substanser. Man kan nemlig forsvare en apriorisk
viden, selv om man antager, at intet eksisterer uden fænomener eller
sansningsgrupper. for at tale i Mills sprog. Selv Kant, der saa høit
skattede den aprioriske viden, mente dog, at den gjaldt kun for
fænomenerne.

Mills sats, at vi af den ydre verden kun kjender de sansninger, vi har
fra den, vil derfor blive undergiven en meget forskjellig fortolkning.
En tilhænger af den aprioriske skole vil kunne være enig i den, naar
han fortolker den saaledes, at vor viden har til gjenstand fænomener
eller sansningsgrupper. Men dermed har han ingenlunde udtalt, at hele
denne viden ogsaa er erhvervet ved sansninger ; thi efter hans mening
gives der ogsaa fornuftsandheder, som kan udtales om disse fænomener.
Mill mener derimod ved sin ytring at udtale en paastand ikke blot om
gjenstanden for vor viden, men tillige om denne videns oprindelse- Vor
viden, mener han, er ikke alene indskrænket til at gjælde
sansningsgrupperne, men er ogsaa erhvervet ved dem. Vor viden er
frembragt ved erfaringen og gaar aldrig ud over erfaringen. Den
illusion, at han her skulde staa paa neutral grund, vilde straks være
forsvunden, hvis han havde tænkt paa den fortolkning, han selv senere
giver sine ord, en fortolkning som f. eks denne: »Iagttagelse og
eksperiment er den sidste basis for al viden; fra dem erholder vi de
elementære love for livet, ligesom vi erholder alle andre elementære
sandheder«1).

*) Logic 525, anm.Kap. I.

Mills logik er saaledes, om den end ikke med fuld konsekvens har
gjennemført den erkjendelsestheoretiske behandling af logiken, dog
afgjort af en erkjendelsestheore-tisk karakter. Heri ligger en af dens
største fortjenester, og den har herved øvet en vidtrækkende
indflydelse paa den moderne behandling af logiken. Den hegelske skole
førte en stadig polemik mod den formelle logik; men hvad der her skede
ud fra et standpunkt, der ganske oversaa de virkelige betingelser,
hvorunder den menneskelige viden arbeider, har Mill søgt at gjennemføre
fra et nøgternt standpunkt. Mills sats, at logiken skal vise os,
hvorledes vi kommer til den del af vor viden, som ikke er original,
fører konsekvent gjennemført til en hel erkjendelsestheori. Logiken
fremstiller vor viden i dens tilblivelse og fremad-skriden og er den
ene halvdel af den theoretiske filosofi. Den anden halvdel udgjøres af
metafysiken, der betragter videnskaben, ikke i dens fremskriden, men
efter dens resultater; den undersøger det resultat, hvortil vor tænken
over verden sluttelig fører 1).

Nærmere at paavise den indflydelse, Mills logik har øvet paa nutidens
logiske verker, falder udenfor den opgave, jeg har sat mig. Men at
denne indflydelse har været stor, især paa de vigtigste af dem, saasom
Sigwarts, Wundts og Schuppes logiske arbeider, derom kan der ingen
tvivl være. Disse har alle en mere eller mindre fremtrædende
erkjendelsestheoretisk karakter. Den, der med største konsekvens og
originalitet har søgt at gjennemføre standpunktet, er Schuppe, der
ogsaa har givet sin logik titelen »Erkenntnisstheoretische Logik«. I
det umiddelbart givne, det virkelige indtryk eller det virkelig hele
fænomen (Mills sansningsgruppe) har ifølge Schuppe logiken det faste
udgangspunkt. Fra dette udgangspunkt

') Smlgn. Wundt, Logik I, p. 7.48

af skal logiken opsøge de første og mest elementære maader at tænke
eller tilegne sig det givne paa, og fra disse oprindelige arter af
tænkning skal den skride frem til de mere indviklede. Logiken
skal'fremstille det hele »tænkearbeide«

Som det fremgaar af den definition, Mill har givet af logiken, har han
lagt hovedvegten paa, at logiken er læren om beviset. Logiken skal
opstille regler, som ethvert bevis maa følge, hvis det skal være
gyldigt. Logiken haien dommers stilling; den paatager sig ikke at finde
beviset; men den afgjør, om det er fundet. Logiken gjør ikke
opdagelser, heder det udtrykkelig, men dømmer2).

Det bevis, Mill tænker paa, naar han fremhæver det som logikens
hovedemne, er det induktive bevis. Det er induktionen i det hele taget,
Mill karakteriserer som en bevismethode ved at kalde logiken en lære om
beviset. I modsætning hertil havde tidligere logikere i induktionen
mere seet et redskab til at gjøre opdagelser. Saaledes var det Bacons
hensigt at grunde en videnskabelig opfin-delseskunst; han vilde
opstille en methode, der skulde føre til opdagelser af naturlove.
Ligesom Bacon betragtede ogsaa Herschel og Whewell induktionen rnere
som en methode for at gjøre opdagelser. De syntes at tro, siger Bain,
at, hvis vi kunde gjøre opdagelser, vilde beviset snart indfinde sig.
Mill, som var fortrolig med de moralske og politiske videnskaber,
indsaa, at bevis var vigtigere end opdagelse3).

Det er dog ingenlunde Mills mening, at de induktive bevismethoder ikke
tillige skulde være methoder for at gjøre opdagelser. Tvertimod;
ialmindelighed stod det for Mill saaledes, at methoderne for at bevise
og for at opdage

') Erkenntnisstheoretische Logik. Kap. VIII. 2) Logic 9.

faldt sammen. Dette viser hans definition af induktionen ; denne er den
operation at opdage og bevise almindelige domme, og de induktive
methoder kaldes methoder for at opdage og bevise naturlove 1).

Er nu de induktive methoder samtidig methoder for bevis og öpdagelse,
synes hele den videnskabelige fremgangsmaade i dem at have faaet sit
fulde udtryk. Disse methoder ser meget simple ud, naar de er reducerede
til bestemte formler. De bestaar hovedsagelig i at sammenligne tilfælde
for at se, hvori de stemmer overens eller ikke stemmer overens. Den
videnskabelige forsken skulde altsaa kunne beskrives som en systematisk
sammenligning af fakta. Jeg søger f. eks. aarsagen til et hidtil
uforklaret fænomen; efter reglerne maa jeg sammenligne flere tilfælde,
hvor dette fænomen er indtraadt, for at gribe den omstændighed, der i
alle tilfældene gik forud for fænomenet ; denne er nemlig aarsagen.
Eller jeg kan sammenligne et tilfælde, hvor fænomenet indtræffer, med
et andet, hvor det ikke indtræffer; den omstændighed, hvori de to
tilfælde skiller sig, er da aarsagen. Den videnskabelige forsken synes
saaledes at være indskrænket til at følge et bestemt skema.

Men man ved, ad denne vei gjøres opdagelser ikke. De konkrete tilfælde
byder altfor mange baade af ligheder og forskjelle, til at man skulde
kunne haabe paa en udtømmende sammenligning af dem. Naar man derfor hos
Mill faar det indtryk, at den videnskabelige fremgangsmaade i sin
helhed bestaar i at følge disse skematiske regler, saa vil en saadan
anskuelse finde almindelig modsigelse. Mill har her været nær ved at
komme tilbage til Bacons mening, at videnskaben gjør sine fremskridt
kun ved at samle og ordne fakta.

') Logic 328 og 451.40 ' Om J. Stuart Mills logik.

I modsætning hertil fremhæver man med rette, at der i al frugtbar
forsken er en tankens flugt, der ikke lader sig binde til regler;
tanken maa ile forud og foregribe naturens love. Den videnskabelige
forsken maa, har man i den seneste tid med stor styrke fremhævet,
betegnes som en fremsætten af hypotheser og en paafølgende verifikation
af dem. Denne anskuelse er saaledes gjort gjældende af en af den nyere
tids største fysiologer Claude Bernard, der havde den bedste anledning
til af egen erfaring at studere opdagelsens psykologi. »En anticiperet
idé eller en hypothese«, siger denne mand, »er følgelig det nødvendige
udgangspunkt for hvert eksperimentelt ræsonnement«1). Det er følelsen,
bemærker han videre, der frembringer den idé, som forudgriber
fortolkningen af naturens love. Alt initiativ ligger i idéen; thi det
er den, som bringer os til at foretage bestemte eksperimenter. Nutidens
eksperimentelle forsken adskiller sig ikke fra fortidens metafysiske og
scholastiske videnskab derved, at hypothesen eller en forudfattet
fortolkning af naturen kan undværes. Den eksperimentelle forsker
udmærker sig kun ved den beskedenhed, hvormed han fremsætter sin
hypothese. Metafysikeren tager sin hypothese som en absolut sandhed,
der maa være virkeliggjort i naturen; den eksperimentelle forsker
fremsætter hypothesen kun som et spørgsmaal, der videre maa prøves.
Hypothesen maa derfor paa ethvert punkt sammenlignes med erfaringen;
derved faar den først den nødvendige verifikation2).

I denne betragtning af opdagelsens natur er ogsaa de nyere logikere
enige; de fremhæver den rolle, hypothesen spiller ved de fleste
opdagelser. Saaledes er ifølge Jevons

') Introduction å l'étude de la médicine expérimentale, p. 57.

3) Introduction o. s. v. p. 49 og 50.Kap. I.

det første stadium af den induktive proces altid at danne en hypothese
med hensyn til den lov, der søgesl).

Allerede Whewell angreb Mills fremstilling af den induktive forsken,
fordi den oversaa den virkelige maade, hvorpaa opdagelser gjøres. Det
er ikke nok at samle fakta, mener Whewell; disse fakta er i og for sig
usammenhængende, og opdageren maa af sit eget forraad til dem føie en
samlende tanke, der ikke findes i noget enkelt af dem2). De tanker, som
forbinder de løsrevne kjendsgjerninger, skal være et antal aprioriske
grundbegreber ; i al opdagelse og al forsken skal der være et
aprioriskt element.

Whewells angreb paa Mills methoder sker saaledes ud fra et aprioriskt
standpunkt; den tanke, der fremkalder opdagelsen, er et aprioriskt
begreb. Som methoder for at gjøre opdagelser kan man imidlertid
forkaste dem ud fra et empiriskt standpunkt, hvilket f. eks. er
tilfældet hos Jevons.

Ogsaa Mill ser sig nødsaget til at indskrænke sine methoders betydning
med hensyn til opdagelser. I hans svar paa Whewells angreb sker et
tilbagetog3). Hans methoder skal først og fremst give de regler,
beviset maa følge, hvis det skal have gyldighed, og det er med beviset,
logiken hovedsagelig befatter sig. Men dernæst tjener methoderne ogsaa
til at gjøre opdagelser. Dette maa man indrømme, hvis man overhovedet
vil medgive, at opdagelser kan ske ved iagttagelse og eksperiment, uden
at man tager sin tilflugt til deduktion og en foreløbig hjælp af
hypotheser. Ved disse methoder har vi erhvervet vore mest elementære
kundskaber, alle de sandheder, som danner grundlaget for vor videns
pyramide. En saadan

W. Stanley Jevons: The principles of science. Third edition, p. 228,
265 og 504. Logic 340. 3) Logic 500.42

sandhed er f. eks.: ilden brænder min haand. Førend jeg berører ilden,
føler jeg ingen smerte; jeg berører den og brændes').

Heri har Mill visselig ret, at opdagelse og bevis i disse simple
tilfælde har faldt sammen. Den iagttagelse, som ledede til opdagelsen
af, at ilden brænder, beviste samtidig denne egenskab ved ilden; det
maatte straks være tydeligt, at ilden var smertens aarsag. I de mere
indviklede tilfælde indrømmer han derimod, at udgangspunktet har været
en eller anden hypothese, og at beviset først senere har fulgt. Ja i et
senere afsnit af sin logik, der specielt handler om hypothesen, synes
Mill aldeles ikke at mangle blik for dens betydning. Hypothesernes
funktion er, heder det, aldeles uundværlig i videnskaben, og uden dens
hjælp vilde videnskaben aldrig have naaet til sit nuværende standpunkt.
Næsten alt, hvad der nu er theori, var engang hypothese. Endog i de
rent eksperimentelle videnskaber maa man have en bevæggrund til at
prøve et eksperiment fremfor et andet. De eksperimenter, der har kastet
mest lys over naturens virken, vilde neppe være foretagne, hvis ikke
naturforskerne ved disse eksperimenter havde villet prøve en eller
anden antagen theori, som de endnu ikke havde bevis for2).

Her synes Mill at erkjende, at hans methoders funktion i selve
opdagelsen er meget liden; opdagelsen af de videnskabelige sandheder
kan meget sjelden være skeet ved dem, naar næsten enhver theori
begyndte som hypothese. Loven anticiperes af tanken som en hypothese,
og først denne bringer os til at vælge de rette eksperimenter, de
tydelige tilfælde, der giver os beviset. Det er altsaa ikke en
sammenlignen af tilfælde, der bringer loven; thi

*) Logic 501. 2) Logic 16* og 17*.Kap. I.

de rette tilfælde har vi ikke, førend vi har en forestilling om loven.

Sluttelig synes Mill altsaa at være kommen til et resultat, der angiver
det rette forhold mellem bevis og opdagelse. Naar der fra dette
standpunkt af siges, at logiken er læren om beviset, har denne paastand
følgende betydning: logiken opstiller sit skema for beviset; dette maa
ethvert bevis følge, hvis det skal være gyldigt. Et andet spørgsmaal er
det derimod, hvorledes man først kommer til den sandhed, der skal
bevises, og de midler, hvorved den bevises. Dette sker i de aller
fleste tilfælde ad hypothesens vei; den maade, hvorpaa man oprindelig
kom til en sandhed, falder sjelden sammen med den maade, hvorpaa den
senere bevises. Men beviset maa dog, ad hvilken vei man end er kommen
til det, sluttelig føres efter et bestemt skema. Naar beviset er
logikens hovedemne, vil det altsaa sige, at logiken ikke først og
fremst viser, hvorledes sandheder vindes; men hvorledes de bevises,
naar de først er vundne.

Det er imidlertid et for Mills tænkning meget karak-teristiskt træk, at
han oprindelig i sine bevismethoder saa de almindelige
opdagelsesmethoder. Naar en lov er funden, lader der sig ofte finde
tilfælde af den art, at de med én gang lægger loven tydelig frem for
os; loven synes med klarhed at gaa frem af selve disse tilfælde. Her
fremtræder derfor tydelig lovens empiriske karakter; en lov gjælder for
tingene, fordi vi finder den i tingene. Dette var det Mill naturligvis
magtpaaliggende at fremhæve ligeoverfor Whewell, der mente, at
aprioriske begreber først kunde lade en lov fremgaa af samlede fakta.
Disse begreber, siger nu Mill, abstraheres fra selve de tilfælde, hvori
loven virkeliggjøres; »de fleste induktioner fordrer intet andet begreb
end det, som var tilstede i hvert af de enkelte tilfælde, som
induktionen er grundet44

paa« Men en hævden af lovens empiriske karakter forudsætter, som Mill
forresten selv gjør opmærksom paa, ikke at loven fra først af er
abstraheret fra netop de tilfælde, der beviser den; vor første
hypothese har vi som oftest dannet ved analogier fra andre felter af
vor erfaring'2).

Mills stærke fremhæven af beviset som logikens hovedgjenstand er
tillige betegnende for den grad af vished, Mill tillægger videnskabens
resultater. Idet beviset fremgaar af betragtningen af tingene og, saa
at sige, tages direkte ud af dem, maa videnskabens konklusioner
betegnes som sikre; de hviler trygt paa et fast grundlag at fakta. Selv
hvor det oprindelige udgangspunkt er en hypothese, kommer man ved hjælp
af denne dog sluttelig til konklusioner, som ikke er hypothetiske3).

Man indser forskjellen mellem denne betragtningsmaade af beviset og den
anskuelse, der betragter alt bevis som en verifikation af hypotheser,
hvorved er udtrykt, at hypo-theserne vistnok stemmer med de
foreliggende fakta, men at disse dog ikke absolut beviser hypothesernes
sandhed. Selv en verificeret hypothese vedblir dog efter denne
anskuelse at være hypothetisk. Den eftertrykkelige fremhæven af
hypothesen hos flere af nutidens logikere har derfor ikke blot hensyn
til den maade, hvorpaa vor viden om naturens love først vindes, men er
tillige betegnende for denne videns vishedsgrad.

') Logic 353. -) Smlgn. Logic 343. ä) Logic 18*.Andet kapitel.

Logiken skal ifølge Mill lære, hvorledes vi kan bevise sandheder, som
ikke er umiddelbart givne. Enhver sandhed finder sit udtryk i en dom;
et begreb for sig alene indeholder ingen paastand, der kan være
gjenstand for tvivl eller overbevisning. Logiken blir følgelig læren
om, hvorledes domme kan bevises. Dommene i sin almindelighed er
saaledes ikke logikens egentlige emne; den betragter dem nærmest kun
som gjenstand for bevis1). De domme, som gjør fordring paa at være
visse i sig selv og saaledes intet bevis trænger, falder egentlig
udenfor logiken. Skal man imidlertid undersøge, hvorledes domme
bevises, forudsætter dette, at man kjender betydningen af dommene
overhovedet, at man ved, hvad de indeholder, som kræver bevis. Forud
for læren om beviset maa der saaledes gives en analyse af dommene i
deres almindelighed; det er en undersøgelse, der »staar paa tærskelen
til den logiske videnskab« 2).

Den definition, som i almindelighed gives af dommen, er, at den er et
udsagn, i hvilket noget er bekræftet eller

Logic 122. 2) Logic i8.46

benegtet om noget*). Subjekt kaldes det navn, der betegner den ting,
som noget er bekræftet eller benegtet om; prædikat er det navn, som
betegner det, som bekræftes eller benegtes. Kopula er det tegn, der
udtrykker, at der er en bekræftelse eller benegtelse. I hver dom findes
der saaledes to navne; navne har imidlertid kun betydning ved at være
navne for fakta, for ting, og i hver dom udsiges følgelig noget om to
ting. Ved ting forstaaes da alt, hvad der kan siges at eksistere, hvad
enten det er et selvstændig eksisterende eller kun en bestanddel af et
saadant.

Den videre analyse af dommen kan kun ske derved, at man nærmere
undersøger, hvilke de ting er, som navnene betegner; forklaringen af
dommen kræver en analyse af virkeligheden selv. Det blir nødvendigt at
opregne og klassificere tingene, alt hvad der paa nogen maade kan siges
at være til, enten i den fysiske eller aandelige verden.

Alle fakta falder i tre store klasser: bevidsthedstilstande, substanser
og attributer2).

1. Bevidsthedstilstande.

Vore bevidsthedstilstande udgjør alle de psykologiske fakta. De kan
inddeles i sansninger, forestillinger, følelser og viljesytringer.

Alt, hvad der betragtes som noget ydre, som noget, der er uafhængigt af
vore bevidsthedstilstande, henføres til de to næste klasser.

x) Logic 19. Paa grund af denne rent foreløbige forklaring af dommen
synes Wundt at henregne Mill til de logikere, der gaar ud fra dommenes
subjektive natur. Netop det modsatte er tilfældet. Wundt, Logik I, 135.
'2) Logic bog I, kap. 3.Kap. II.

2. Substanser.

Substansen er enten et legeme eller en sjæl. Et legeme er den ydre
aarsag, til hvilken vi henfører vore sansninger. Dette noget, som vi
tænker som aarsag til vore sansninger, betragtes ikke alene som
uafhængigt af vor vilje, men ogsaa som noget, der ligger udenfor vore
legemlige organer og vor sjæl.

Sjælen betragtet som substans, er det mystiske noget, der har vore
bevidsthedstilstande, det noget, der sanser, tænker, føler og vil.

Substansen er i begge tilfælde noget aldeles ukjendt. Hvad vi kjender
af legemerne er kun et »sæt af sansninger«, og hvad vi kjender af
sjælen, er kun en »traad af bevidsthedstilstande«; vi kjender sjælen
som en række af sansninger, følelser, tanker og viljesytringer; hvad
der ligger bag om denne række, er os absolut ukjendt.

'J. Attribut er.

Af attributer er der tre slag: kvalitet, kvantitet og relation.

a. Kvalitet.

Da vi af legemerne absolut intet kan kjende uden den gruppe af
sansninger, som vi ialmindelighed kalder et legeme, kan heller ikke
kvalitet betyde noget andet end en eller flere af disse sansninger.
Naar jeg siger, at en gjenstand er hvid, betyder det egentlig kun, at
blandt den række eller gruppe af sansninger, der udgjør den hele
gjenstand, er sansningen af hvidt en. Kvaliteten fremhæver af en hel
række sansninger en enkelt for sig.

Men ofte forstaar man ved en kvalitet noget andet og mere. Kvaliteten
skal være noget, der tilkommer gjenstanden i og for sig uafhængig af
det sansende subjekt. Den skal være en kraft i substansen, ved
hvilken48 Om J. Stuart Mills logik.

denne frembringer netop den bestemte sansning. Substansen maa derfor
tænkes udrustet med saa mange specielle kræfter, som den giver os
specielle sansninger. Logiken behøver imidlertid ikke at afgjøre
spørgsmaalet, om der ligger noget tilgrund for en saadan antagelse af
kvaliteter. Mill vil derfor bruge en udtryksmaade, der lader sig forene
med begge antagelser. Han vil sige, at en kvalitet, der tilskrives et
legeme, er grundet paa, at det fremkalder i os en sansefornemmelse.
Sansningen vil han kalde grundlaget for kvaliteten. Sansningen er
imidlertid for logiken den eneste væsentlige del, da den alene kan være
gjenstand for bevis1).

b. Kvantitet.

Naar vi tilskriver en ting et vist kvantum, beror dette paa et bestemt
sæt af sansninger, som vi modtager fra tingen. At se, løfte eller
drikke ti liter vand indeholder et sæt af sansninger, der er
forskjelligt fra det sæt, vi faar, naar vi ser, løfter eller drikker én
liter. Kvantiteten er en beskaffenhed ved sansningerne, der ikke mere
ladet-sig analysere end kvaliteten selv; de er begge fundamentale
bestemmelser. Tillægger vi tingene i sig selv en kvantitativ forskjel,
er denne udelukkende grundet paa en forskjel i de sansninger, de
fremkalder; grundlaget for kvantiteten er som ved kvaliteten
sansningen.

c. Relationer.

Blandt relationerne stiller Mill dem, som betegner samtidighed og
paahinandenfølge, lighed og ulighed for sig som en særegen klasse. Naar
disse relationer undtages, frembyder de øvrige ingen særegen
vanskelighed; tvertimod, det er netop ved at undersøge det almindelige
relative attribut, at det blir klart for os, hvad ogsaa alle

J) Logik 72.

tKap. II. Dommen. ^g

andre attributer betyder1). Vi maa derfor først kaste et blik paa disse
almindelige relationer.

Naar vi kalder A fader og B hans søn, peger vi ved at give disse navne
hen paa samme sæt af fænomener. Dette sæt af fænomener udgjør en række
fysiske fakta, i hvilke saavel A som B indgaar som dele. Hvad de
relative navne virkelig betyder, er derfor denne række fakta ; navnet
fader betegner denne række, naar den betragtes som grundende et
attribut ved A', navnet søn betegner den samme række som grundende et
attribut ved B. Paa denne maade kan enhver række af fakta, i hvilken to
gjenstande er indbefattede, udsiges om begge disse gjenstande, og
rækken giver hver af dem et attribut.

Skjønt Mill siger, det relative navn egentlig betyder denne række, maa
dog navnets betydning ogsaa her siges at ligge i det attribut, som
navnet indeslutter; denne betragtningsmaade gjør Mill overalt ellers
gjældende. Det relative attribut maa vel efter Mills mening siges at
betegne en gjenstands delagtighed i et sæt fakta; naar det attribut at
være fader tillægges en person, betegner det, at personen er et led i
vedkommende række.

Denne række eller gruppe af fakta, som det relative navn tyder hen paa,
kaldes fundamentum relationis; relationen er grundet paa disse fakta.
Naar disse fakta analyseres, er de som andre fakta naturligvis kun
sansninger eller andre bevidsthedstilstande. Heraf fremgaar, at det
relative attribut forholder sig paa samme maade som kvaliteten. Naar vi
tillægger en gjenstand en kvalitet, beror det paa det faktum, at
gjenstanden fremkalder en sansning; denne er kvalitetens grundlag. Paa
samme maade er det relative attribut grundet paa et faktum, hvori
gjenstanden indgaar sammen med andre. Dette faktum er

') Logic 46. Om J. Stuart Mills logik.

ved kvaliteten usammensat, nemlig en enkelt sansning. Ved relationen er
det sammensat; det bestaar af en hel række sansninger eller
bevidsthedstilstande; men hvert enkelt led af denne række er af netop
samme beskaffenhed som de bevidsthedstilstande, hvorpaa kvaliteten er
grundet. Grundlaget er derfor begge steder af væsentlig samme art1).

Efter at have behandlet de almindelige relationer, gaar Mill over til
den klasse relationer, han stiller for sig selv, og som vi derfor kan
benævne de særegne. Ved relationerne samtidighed og paahinandenfølge
udgjøres fundamentum relationis kun af de to ting, der staar i relation
til hinanden. Naar vi siger, at en ting gik forud folen anden, bestaar
det faktum, hvori de to ting indgaar, kun af disse to ting selv. Vi har
den sansning eller gruppe af sansninger, hvoraf den første ting
bestaar, og saa den, hvoraf den anden ting bestaar. Det er alt; vor
bevidsthed om deres paahinandenfølge er ikke en tredie sansning føiet
til de to andre. Vi har to forskjellige sansninger eller grupper af
sansninger, og deri er indbefattet, at de følger paa hinanden.

Saa omtrent forholder det sig ogsaa med lighed og ulighed. Jeg har f.
eks. to sansninger af hvidt, og jeg finder, at de er lige. Her kan der
være tvivl, om bevidstheden om disse to sansningers lighed er en tredie
bevidsthedstilstand, der følger paa de to foregaaende, eller om denne
bevidsthed allerede er indbefattet i de to foregaaende. Denne
bevidsthed om lighed og ulighed lader sig, ligesom bevidstheden om
samtidighed og følge, ikke videre analysere; den er et grundfaktum2).

Mills theori om relationerne er meget vanskelig at faa rede paa;
forskjellige omstændigheder gjør, at den blir uklar og vaklende.
Saaledes bringer det kun forvirring,

l) Logic 46 og 73. 2) Logic 75.Kap. II.

at Mill stiller fundamentet for relationen sammen med, hvad han kalder
kvalitetens fundament. Udtrykket fundament har sin oprindelige
anvendelse ved relationerne, og maa, rettelig forstaaet, betegne de
enkelte sansninger, mellem hvilke relationen finder sted, og som derfor
er relationens udgangspunkt. Lighed forudsætter saaledes idetmindste to
sansninger, der ligner hinanden; disse maa først være givne, skal jeg
finde dem lige. Fundamentum relationis kan ikke bestaa af mindre end to
led. Naar man saaledes specielt har beskjæftiget sig med relationerne
og dannet et eget udtryk med hensyn til dem, er det, fordi relationerne
fremfor andre attributer syntes at trænge en forklaring, det vil sige,
en analyse af de betingelser, de fordrer. Relationerne er nemlig
bevidsthedstilstande af en anden art end sansningerne. Disse sidste er
anskuelige; den hvide farve er anskuelig i gjenstanden, og forat vi
skal have denne sansning, udkræves intet andet, end at gjenstanden selv
er tilstede; der trænges ikke andre farvede gjenstande. Vi kan ogsaa,
naar gjenstanden er fraværende, forestille os denne enkelte gjenstand
for sig med sin eiendommelige farve; gjenstanden med dens farve er et i
sig afsluttet billede. Ligheden mellem farver er derimod ikke given ved
den enkelte sansning eller ved forestillingen om den. Den opstaar kun,
idet vi har to sansninger af farve eller forestiller os to farver efter
hinanden og sammenligner dem. Ligheden kan ikke stilles ved siden af de
to sansninger som en forestilling af samme art; den kan ikke anskues,
den er, for at bruge Lotze's ord, en forestilling af en høiere orden
1). Relationerne er byggede paa sansningerne; paa disse som sit
fundament reiser de sig.

Naar der tales om relationerne og deres fundament,

*) Lotze, Metaphysik p. 532.52 ' Om J. Stuart Mills logik.

hölder man sig den hele tid til ting, som tilhorer den os kjendte
verden; der forhandles kun om det, der har fundet sit udtryk i vor
bevidsthed; det gjælder kun forskjellige arter af det kjendte. Det
metafysisk ukjendte kommer ikke i betragtning.

Ganske anderledes forholder det sig, naar der tales om kvaliteterne og
deres fundament. Den simple sansning er som bevidsthedstilstand
elementær; vi kan ikke anføre andre bevidsthedstilstande som dens
betingelser. Der er derfor intet fundament for sansningerne. De skal
imidlertid selv være fundament for metafysiske attributer, der er os
fuldstændig ukjendte. Fra sansningerne skal der sluttes tilbage til
substansernes kvaliteter, der foraarsager dem. Da sansningerne er det
eneste kjendte, er fundamenterne her det eneste væsentlige. Mills
omtale af metafysiske kvaliteter er kun en tilsyneladende indrømmelse
ligeoverfor modstandere. For ham er sansningerne alt, og kvaliteten
derfor igrunden ét med fundamentet, sansningen. At kvaliteten er
grundet paa en sansning, vil egentlig sige, at kvaliteten er identisk
med sansningen.

Denne sammenstillen af relationens og kvalitetens fundament kunde
derfor lettelig lede til at lade hele relationen gaa op i fundamentet.
Dette gjør Mill ogsaa; især med hensyn til de almindelige relationer er
dette fuldstændig gjennemført. Han fremhæver, at relationen kun
betegner den række af fænomener, der udgjør fundamentet. Men leddene i
denne række er, naar de tages hver for sig, kun sansninger; de ting,
hvoraf rækken bestaar, kan sanses hver for sig, løsrevne fra de øvrige
led. Som kvaliteten egentlig er sansningen, saaledes er derfor ogsaa
relationen kun sansninger. Relationen er derfor ingen ny art af
bevidsthedstilstande; den gaar ikke ud over sansningerne.

Man maa visselig forbauses over utilstrækkeligheden af den analyse,
Mill giver af de almindelige relationer ogKap. II.

over den forskjel, han sætter mellem dem og de særegne. Hans analyse
overser fuldstændig det relative element, som dog skulde være
hovedsagen. Naar man tager en relation, f. eks. relationen mellem fader
og søn, foreligger der en række af fænomener. Faderen er en gjenstand,
der kan sanses; sønnen, som han nu staar for mit blik, ligeledes.
Mellem disse to yderpunkter ligger mange led, saasom de forskjellige
stadier, sønnens legemlige organisme har gjennemgaaet; hvert af disse
stadier lod sig ogsaa sanse for sig. Disse led, opfattede hver for sig
uden sammenhæng med de øvrige, er relationens fundament; men de er
ingenlunde selve relationen. At Mill kan lade hele relationen gaa op i
fundamentet, forklares kun derved, at han ubevidst lægger hele
relationen i fundamentet, saa at dette kommer til at udgjøre alt, og
der intet blir tilbage for relationen selv at betegne. Naar Mill nemlig
kalder fundamentet en række af sansninger, kan disse sansninger dog
ikke opfattes som en række, medmindre man tænker paa leddenes forhold
til hverandre; ellers blir der jo ingen række, men kun enkelte for sig
bestaaende led. Rækken indeholder altsaa i sig netop det forhold mellem
leddene, der er relationen. Hvert af rækkens led staar som led netop i
relation til de øvrige led, og tilsyneladende gaar paa denne maade alt
op i leddene. Mill kan derfor sige, at relationen kun bestaar deri, at
der foreligger et faktum, hvori to gjenstande indgaar som dele eller er
indeholdte eller indbefattede, og han lægger et saadant eftertryk paa
dette »faktum«, at udtrykkene »at være del af«, »være indbefattet eller
indeholdt i« kun tilføies i forbigaaende, skjønt disse indeholder netop
relationen.

Men maa denne række af sansninger netop opfattes som en række, naar
relationen skal opfattes, saa kan Mills almindelige relationer ikke i
nogen anden henseende skille sig fra de særegne end derved, at der i de
førstnævnte54

er flere end to led, medens der i de sidste kun er to. Men dette er
ingen væsentlig forskjel. Den fysiske række, hvori f. eks. fader og søn
er led, bestaar vistnok af flere led, end den række gjør, der kun
bestaar af et forudgaaende og et efterfølgende led; men at den første
relation derfor skulde være mere forstaaelig, idet den skulde bestaa
kun af sansninger, derom kan der naturligvis ingen tale være. Skal man
nemlig gjøre sig rede for, hvori denne relation mellem fader og søn
bestaar, maa man gjennem-tænke led for led af rækken, og man har
saaledes kun flere gange et tilfælde af et forudgaaende led og et
efterfølgende, medens man i den særegne relation har dette forhold kun
én gang.

Ved de særegne relationer var det at vente, at Mill var kommen til en
mere korrekt opfattelse af relationens væsen. Da fundamentet her kun
bestaar af to led, kunde Mills tanke ikke forvilde sig i den lange
række, men maatte vendes mod disse to leds forhold til hinanden. Han
bemærker derfor om de særegne relationer, at de ikke tilsteder den
samme analyse som de almindelige, da de ikke er grundede paa noget
faktum eller fænomen, der er forskjelligt fra de gjenstande selv, der
staar i relationenl). Med andre ord, han mener her ikke at kunne
reducere relationen til lutter sansninger eller andre
bevidsthedstilstande, der staar paa samme trin som sansningerne.

Mill lader vistnok ogsaa de særegne relationer gaa fuldstændig op i
fundamentet; men dette erkjendes dog at indeholde et eiendommeligt
element. Med hensyn til relationen lighed siger han saaledes: >Hvad er
det faktum eller fænomen, der udgjør denne relations fundament? De to
sansninger først, og derpaa, hvad vi kalder en fornemmelse af lighed«
2). Denne fornemmelse af lighed er

Logic 80. 2) Logic 75.Kap. II.

er en bevidsthedstilstand, der er »eiendommelig, uopløselig og
uforklarlig«. Han erkjender altsaa, at disse relationer er
eiendommelige bevidsthedstilstande, der ikke kan sættes ved siden af
sansningerne.

Vore bevidsthedstilstande udgjøres saaledes af to forskjellige arter,
af sansninger og andre forestillinger, der staar ved siden af dem, og
af relationer. Men idet nu Mill kalder begge disse arter
bevidsthedstilstande uden at gjøre rede for den forskjellige betydning,
hvori han bruger dette ord, fremkommer der i hans fremstilling
modsigelser, som vi med nogle ord vil løse. Han bemærker først om de
særegne relationer: »De er attributer, som er grundede paa fakta, det
vil sige, paa bevidsthedstilstande«1). Derpaa siger han senere hen:
»Men skjønt disse relationer ikke, lig andre relationer, er grundede
paa bevidsthedstilstande, er de selv bevidsthedstilstande«2). Paa det
første sted forstaar Mill ved bevidsthedstilstand ikke de enkelte,
anskuelige sansninger, men netop disse forestillinger af høiere orden,
der er relationerne. At relationerne er grundede paa denne slags
forestillinger, betyder da kun, at relationerne er identiske med dem;
thi dette »at være grundet paa« betyder, som før omtalt, ogsaa at være
identisk med. Naar der saa paa det andet sted siges, at disse
relationer ikke er grundede paa bevidsthedstilstande, menes herved kun,
at disse relationer ikke kan stilles sammen med de almindelige
relationer, der er grundede paa eller er identiske med de anskuelige
sansninger. De er derimod selv bevidsthedstilstande, nemlig
bevidsthedstilstande af en anden art end sansningerne. Mill betænker
sig derfor endog til slutning paa, om han overhovedet skal henregne de'
særegne relationer til bevidsthedstilstande. Han siger nemlig om dem,
at de er saa grundforskjellige

Logic 75. 2) Logic 80.Il6

fra alle andre bevidsthedstilstande, at det vilde være en tom
spidsfindighed at bringe dem under denne fælles benævnelse, om de end,
strengt taget, kunde klassificeres under bevidsthedstilstande. De bør
derfor sættes i en klasse for sig selv

Mill ender saaledes med bestemt at erkjende relationernes eiendommelige
natur; dog har han ingenlunde tydelig fremhævet, hvori dette
eiendommelige ligger. Vi kommer senere tilbage til relationerne og da
navnlig til relationen lighed, der for logiken er den vigtigste.

Hermed har Mill endt sin oversigt over det tilværende, og som
klassifikationens endelige resultat fremsætter han følgende fire
klasser: a) Bevidsthedstilstande, b) Sjælene, som har disse
bevidsthedstilstande, c) Legemerne eller de ydre gjenstande, som
fremkalder visse af disse bevidsthedstilstande. Sammen med legemerne
hører ogsaa de kræfter eller kvaliteter, hvorved de frembringer
bevidsthedstilstandene. d) Paahinandenfølge og samtidighed, lighed og
ulighed mellem bevidsthedstilstandene. De under b. og c. nævnte ting er
substanser med deres kvaliteter; dette er imidlertid metafysiske
væsener, og som ganske ukjendte falder de egentlig udenfor logiken.
Logikens materiale er saaledes kun den første og sidste klasse:
bevidsthedstilstande og de mellem dem stedfindende relationer. Da nu
relationerne maa regnes til en egen art af bevidsthedstilstande, staar
der tilbage som logikens gjenstand kun bevidsthedstilstande. At her
forskjellen mellem det subjektive og det objektive er ophævet har vi
allerede gjort opmærksom paa. Det staar nu tilbage at se, hvorledes
disse bevidsthedstilstande finder sin anvendelse i dommen; thi det var
til nærmere forstaaelse af denne, at analysen af alt det tilværende
blev foretagen.

') Logic 56 og 205, anm. 2) Logic 334 og 187.Kap. II.

II.

Idet Mill udvikler sin egen lære om dommen, stiller han den i skarp
modsætning til to andre theorier, der netop har forfeilet, hvad der for
ham er det væsentlige ved dommen.

Den første af disse theorier er den konceptualistiske.1) Dommen kan
sees fra to forskjellige synspunkter; man kan se den fra den subjektive
side eller fra den objektive. Hvis man betoner det subjektive i dommen,
betragtes den som en proces, der udelukkende har hensyn til subjektive
fakta; dommen blir et rent psykisk fænomen, og man har kun at analysere
dette. Seet fra den objektive side 'er dommen derimod et udtryk for
forhold, der finder sted mellem objektive fakta, og dens sande
betydning vil saaledes ikke kunne findes uden ved en nærmere analyse af
disse fakta selv. Konceptualisterne har den første betragtningsmaade af
dommen. De vender sit blik hen paa den subjektive akt, der foregaar i
vor dømmen. Lad os udfinde, siger de, hvad sjælen gjør, naar den
dømmer, og vi skal have den sande betydning af dommen. Denne akt
indeholder først og fremst to forestillinger, og koncep-tualisterneç
definition af dommen gaar derfor ud paa, at forestillingerne (ideas
eller conceptions) er det eneste væsentlige i den. At dømme er ifølge
deres lære at bringe to forestillinger sammen, at bringe en
forestilling under en anden eller at sammenligne to forestillinger og
finde dem overensstemmende eller uoverensstemmende. De bruger
forskjellige udtryk i sine definitioner; men disse har alle det fælles
kjendemærke, at den operation, der foregaar i dommen, altid betegnes
som angaaende forestillinger. Denne betragtningsmaade er bleven
herskende fra Decartes's og især fra Locke's og Leibniz's tid af.

') Logic 96 og flg.IOO

Men selv om man betragter disse definitioner kun som en analyse af den
subjektive domsakt, er de ufuldstændige; de udelader nemlig dommens
væsentligste bestanddel. Denne bestanddel er den i enhver dom
indeholdte overbevisning eller tro (belief), at den forbindelse af
forestillinger, vi udfører i vor tanke, tillige er et udtryk for en
forbindelse, der finder sted mellem objektive fakta. Denne
overbevisning er naturligvis et psykiskt fænomen; men den sætter vore
domme i relation til den ydre virkelighed, til naturen. Det er denne
overbevisning, der skiller dommen fra enhver anden forbindelse af
forestillinger. Den hører nemlig ikke med til enhver
forestillingsforbindelse; vi kan saaledes forestille os et bjerg af
guld; men dette er ingen dom. »Forskjellen mellem overbevisning og ren
indbildning er forskjellen mellem at erkjende noget som en realitet i
naturen og at' betragte det som kun en af vore egne tanker.« Dommen er
grundelementet i sandhedens logik; det er nemlig umuligt at skille
tanken om at dømme fra tanken om en doms sandhed; thi enhver dom
bestaar i at dømme noget for at være sandt. Hvis dette hensyn til den
objektive sandhed udelades af dommen, staar der tilbage kun et Spil med
tanker.2)

Dommen angaar saaledes ikke forestillinger som forestillinger, men de
fakta, der er afspeilede i disse forestillinger. Dommen udsiger ikke
blot, hvorledes vi i vor tanke forestiller os tingene; dette vilde være
noget, der tilhørte vor psykologiske historie; den udtaler tillige, at
det, som vi forestiller os, virkelig eksisterer. Naar jeg siger: solen
er dagens aarsag, mener jeg ikke, at min forestilling om solen
fremkalder i mig forestillingen om dagen. Jeg mener, at et bestemt
fysiskt faktum, der kaldes solens

*) Analysis of the phenomena of•the human mind. By James Mill. A new
edition. I, 418. 2) Ex. 421.Kap. II.

nærværelse, bevirker et andet fysiskt faktum, der kaldes dag.

Skal en rigtig opfatning af dommen vindes, maa der derfor sees hen til
dens objektive indhold. Der maa undersøges, hvad dommen er en
overbevisning om i de forskjellige tilfælde. Det nytter ikke at holde
sig til domsakten som saadan; vi maa vende blikket hen paa de ting,
denne domsakt dreier sig om i de forskjellige slags domme. Vor
gjenstand er ikke dommen, men dommene.

Det er vistnok saa, at vi for at kunne udsige en dom om virkelige fakta
maa have en forestilling om disse fakta. Naar vi udtaler den dom, at
guld er gult, maa vi have en forestilling om guld og .en forestilling
om gult, og der maa foregaa i min tanke en operation med disse
forestillinger. Min dom angaar imidlertid ikke forestillingerne ; den
angaar et faktum i den ydre natur og er en analyse deraf. Jeg kan jo
heller ikke spade i jorden uden at have en forestilling om jorden og en
forestilling om en spade, og medmindre jeg bringer disse to
forestillinger sammen. Dog vilde det være en latterlig beskrivelse af
at spade at fortælle, at det bestaar i at bringe disse to
forestillinger sammen. Naar man spader, udfører man et arbeide paa
tingene selv, skjønt det ikke kan udføres, uden at man har en
forestilling om disse ting. Paa samme maade angaar dommen tingene selv,
skjønt man forud naturligvis maa have en forestilling om disse ting. 2)

Det faktum, dommen er en overbevisning om, behøver imidlertid ikke
altid at være et ydre faktum; det kan være et faktum, der tilhører den
indre eller sjælelige erfaring. Men ogsaa i dette tilfælde er dette
faktum en ting for sig, og vor forestilling om det noget andet.3) Man
maa ogsaa her søge at stille dette faktum hen som

Logic 24. -) Smlgn. Lotzes Logik, 1 udg. side 57. 3) Ex. 421.6o

noget, der er uafhængigt af den forestilling, man i undersøgelsens
øieblik gjør sig derom; ogsaa dette faktum skal gjengives efter det
virkelige indhold, som det havde, dengang det blev erfaret.

Theorien om, at vore domme udsiges om forestillinger, er en af de
største vildfarelser, der nogensinde er gjorte i logiken. Hvis denne
theori var sand, vilde nemlig vor forsken efter sandhed bestaa i at
rette vor iagttagelse paa forestillinger istedenfor paa tingene. Vi
skulde altsaa ikke analysere naturens fakta selv, men kun de
almindelige begreber, vi har om dem; vi skulde studere naturen kun paa
anden haand, ad subjektiv vei, kun saadan som den er gjengiven i vore
forestillinger.

Men forestillingerne kan ikke erstatte undersøgelsen af tingene selv.
Vore forestillinger om sansningerne ligner naturligvis de tilsvarende
sansninger; men denne lighed er hos de fleste mennesker meget unøiagtig
og ufuldstændig. Hvis forestillingsbilledet optog alle de egenskaber
ved naturgjenstanden, som kom tilsyne i det øieblik, vi betragtede den,
og videre optog dem uden nogen forvanskning, vilde dette billede som
saadant vistnok være fuldkomment baade med hensyn til fuldstændighed og
nøiagtighed, og hvad vi fandt i vort billede, kunde vi ogsaa tillægge
tingen. Og dog vilde billedet give en høist ufuldstændig kundskab om
tingen; thi et billede kan aldrig give mere, end hvad der i et givet
øieblik fremtræder for betragteren af tingen. Men en ting røber ikke
alle sine egenskaber for den blotte betragtning; hvis man hensætter den
i andre forhold, hvis man altsaa gjør den til gjenstand for
eksperimenter, kan den fremvise nye egenskaber. Vor kundskab om tingen
kan derfor aldrig siges at være afsluttet, og videnskaben kan derfor
aldrig nøie sig med en i et givet øieblik tagen afbildning.

i) Logic 99 og 332*.Kap. II.

Kun i et tilfælde kan forestillingerne lære os ligesaa meget som
undersøgelsen af tingene selv; saaledes forholder det sig nemlig med de
geometriske gjenstande. Det er for det første en egenhed ved disse, at
de kan forestilles med en nøiagtighed og fuldstændighed, der fuldkommen
svarer til virkeligheden; vor forestilling om et triangel er et
fuldkomment billede af det. Dernæst fremtræder alle egenskaber ved det
geometriske objekt for den blotte betragtning. De egenskaber,
gjenstandene fremviser ved at udsættes for andre legemers virken,
kommer ikke i betragtning i geometrien. Betragtningen af den
geometriske gjenstand lærer os alle dens egenskaber, og det samme maa
ogsaa betragtningen af billedet gjøre; thi dette er en fuldkommen kopi
af gjenstanden.

Man maa imidlertid mærke, at forestillingerne her kan erstatte de
virkelige gjenstande, kun fordi vi i forveien af erfaring ved, at disse
forestillinger paalidelig gjengiver virkeligheden i alle de henseender,
som her kommer i betragtning. Udgangspunktet er ogsaa her gjenstandene
selv; disse er originalerne og efter dem bedømmes forestillingerne.
Først efterat denne bedømmelse er faldt ud til fordel for
forestillingerne, kan man hengive sig med tryghed til dem/ Vore domme
angaar derfor ogsaa her gjenstandene selv.J)

Mill har karakteriseret den konceptualistiske theori som den anskuelse,
at dommen udsiger et forhold mellem forestillinger eller begreber. Der
gjøres da ingen forskjel paa betydningen af forestilling (idea) og
begreb (concep-tion, notion); de bruges som væsentlig ensbetydende og
modsættes som noget subjektivt tingen selv. Ordet begreb betegner
imidlertid i almindelighed noget andet end forestillingen. Ogsaa i
denne betydning bruger naturlig-

*) Logic 269 og 146*.62

vis Mill ligesaa vel som konceptualisterne ordet, og netop naar
konceptualisterne fremhæver dette specielle begreb som den eneste
gjenstand for alle logiske operationer, træder manglerne ved deres
theori endnu tydeligere frem. I sin Examination har Mill netop
kriticeret konceptualis-mens lære om det specielle begreb, og vi maa
derfor kaste et blik paa denne kritik.

Alt, hvad der er en selvstændig, i sig afsluttet gjenstand for vor
bevidsthed, er noget konkret; dette gjælder saavel de ting, der gives
os direkte af erfaringen, som de billeder, vi danner os af disse i vor
fantasi. Baade vor sansning og vor indbildningskraft kjender kun den
konkrete gjenstand, et kompleks af forskjellige om hverandre blandede
attributer. Ligeoverfor den konkrete gjenstand besidder vi den evne at
kunne fæste vor opmærksomhed ved enkelte af dens attributer; disse
enkelte attributer drages specielt frem for vor tanke, medens de
øvrige, der sammen med de første danner den hele konkrete gjenstand,
stilles i skyggen. Denne »bundt af attributer«, som vi særskilt
udvælger os, er det, vi kalder et begreb. Dette er saaledes ligesom et
udsnit eller et udklip af den konkrete gjenstand.

Hovedvegten falder her paa, at begrebet kun er en del af en
forestilling. Fordi begrebet er et saadant fragment, eksisterer det
ikke i den objektive virkelighed og kan heller ikke siges at have nogen
virkelig psykisk eksistens At begrebet ikke kan forestilles, det vil
sige, at vi ikke kan danne os noget billede af det i vor fantasi, derom
er Mills konceptualistiske modstander Hamilton fuldkommen enig med ham.
De skiller sig deri, at Mill mener, at vi heller ikke kan siges at
kunne tænke begrebet. Kunde vi tænke os begrebet, maatte dette efter
Mills me-

!) Ex. Chapter XVII.Kap. II.

ning betyde, at begrebet for sig var en selvstændig gjenstand for vor
tanke. Begreberne maatte være i sig selv fuldstændige, »afrundede« og
distinkte formationer i vor sjæl; men saaledes forholder det sig jo
ikke; de attributer, der udgjør begrebet, trænger for at kunne tænkes,
altid at udfyldes af andre attributer; begrebet maa altid slæbe dette
supplement med sig. Vi kan tænke os en udstrakt og farvet gjenstand;
men vi kan ikke tænke os udstrækningen alene, uden samtidig at tænke
farven med. Men kan begrebet ikke tænkes uden som en del af noget
andet, der altid maa tages med. saa er det jo ikke begrebet som
saadant, der tænkes, men den hele konkrete forestilling. Man kan ikke
overse dette begrebets supplement, cla det nødvendigvis hører med i
hver tænkningsakt.l) Det er feilagtigt at tale, som om det nøgne begreb
kunde eksistere for sig, da begrebet dog altid maa være »indhyllet i et
individs forskjelligartede attributer«.

Den konsekvente følge af denne tankegang maa blive, at begrebet aldeles
ikke er til. Den eneste realitet, som begrebet har, er, at vi under vor
tænken er istand til at vende vor opmærksomhed mere eller mindre
udelukkende hen paa visse dele af en sansning eller forestilling.2)
Begrebet som begreb har derfor kun en indbildt (fictitious)
tilværelse.3) »Generelle begreber har vi, egentlig talt, ikke«.4) Mill
erklærer sig i læren om begrebet for at være nominalist, og
nominalisterne lærer, at almindelige begreber ikke gives.5)

Som vi allerede har fremhævet, betoner Mill i vort kapitel fremfor alt,
at begrebet kun er en abstrakt del af en konkret gjenstand. Man skulde
have ventet, at han havde lagt vegt paa, at begrebet fremkommer ved en
sammenligning af flere gjenstande. Ved denne sammen-

*) Ex. 404. Ex. 400. 3) Ex. 402. 4) Ex. 393. 5) Ex. 384.64

ligning vilde de attributer, som er fælles for gjenstandene, trænge sig
frem i vor bevidsthed. Attributerne vilde selv drage opmærksomheden hen
paa sig. Saaledes fremstiller han ogsaa selv sagen andre steder, *) og
Hamilton fremhæver denne sammenligning netop paa de steder, Mill
citerer af ham i vort kapitel. Mill erklærer sig ogsaa enig med sin
modstander heri; men naar han gaar over til paa egen haand at skildre
begrebets dannelse, træder dette punkt tilbage.

Mill er jo her nominalist, og han tillægger derfor attributerne, der
udgjør begrebet, den mindst mulige betydning, medens navnet gives den
størst mulige. Det er ikke attributerne selv, der vender vor
opmærksomhed hen paa sig, det er navnet. Intet begreb kan, siges der,
dannes uden et eller andet tegn, og det vigtigste af alle tegn er
naturligvis navnet. Dette navn er, ifølge Mansels fremstilling, som
Mill slutter sig til,2) først anvendt paa et enkelt individ; navnet
betegner fra først af aldeles ikke noget abstrakt, men kun den enkelte
gjenstand. Derpaa anvendes navnet paa andre gjenstande, som vistnok er
noget anderledes end den første; men disse ændringer er dog
ubetydelige, og de bemærkes ikke engang fra først af. Det samme navn
blir saaledes anvendt paa forskjellige gjenstande, længe førend man kan
gjøre sig rede for ordets egentlige betydning og fremfinde de abstrakte
elementer, der er fælles for disse ting, og som navnet derfor egentlig
betyder. Ordets betydning er i begyndelsen vag og dunkel; men ved
brugen af navnet faar vi kraft til at udføre abstraktionen og fremhæve
de abstrakte elementer ved gjenstandene. Det er saaledes navnet, der
udfører abstraktionen for os; navnet frembringer begrebet og ikke
omvendt.

Logic. Book IV, Ch. II. -) Ex. 400.Kap. II.

Naar nu navnet først er associeret med visse attributer, vil denne
association naturligvis træde i kraft, i hvilken forbindelse disse
attributer end træder med andre. Begrebets attributer indgaar snart i
en og snart i en anden konkret forbindelse; bestanddelene i disse
forbindelser kan alle veksle undtagen begrebets bestemte attributer;
thi deres konstans er »garanteret« ved navnet. Begrebet kan saaledes
siges at findes i en flerhed af gjenstande.

Videnskabens udgangspunkt synes derfor at være den enkelte, konkrete
ting med et paaheftet navn. Begrebet spiller ingen rolle i vor
tænkning, hverken som indhold for vor tanke eller som middel for den.
Istedenfor at sige, at vi tænker ved begreber, er det korrektere at
udtrykke sig saaledes, at vi tænker ved forestillinger om konkrete
fænomener og ved navne. Kan det da være rigtigt at grunde læren om
dommen paa dette begreb, der kun har en indbildt tilværelse?1) Begrebet
er jo kun et psykiskt fænomen; det er kun en forestilling, vi danner os
om en ting, eller rettere sagt, det er kun en del af denne
forestilling, der er afmærket ved et tegn.2) Var det allerede
feilagtigt at sige, at dommen dreier sig om forestillinger, blir feilen
endnu større, naar dommens gjenstand ikke engang skal være den hele
forestilling, men kun et fragment af den. Istedenfor at undersøge og
eksperimentere med den hele ting, havde vi altsaa kun at betragte dens
begreb, det vil sige, enkelte af dens attributer, som vi stiller for
sig selv. Men af dette begreb kunde aldrig udlokkes andet, end hvad vi
lagde ind i det, dengang vi dannede det.3) Vor videnskab vilde være
dømt til at staa stille.

Mill vender sig dernæst mod nominalisternes definition af dommen.4)
Hver dom, siger Hobbes, udsiger kun,

a) Ex. 402. -) Ex. 419. 3) Ex. 426. 4) Logic 99 og flg. Om J. Stuart

at prædikatet er et navn for den samme ting, som subjektet er et navn
for. Denne definition passer imidlertid kun paa domme, hvor baade
subjekt og prædikat er egennavne, f. eks. en dom som: Tullius er
Cicero. Feilen ved theorien er, at den lægger hovedvegten paa noget
afledet og sekundært, medens det væsentligste ikke omtales. I enhver
dom er naturligvis ogsaa prædikatet et navn for de ting, som subjektet
er et navn for. Men man maa gaa længere tilbage og spørge, hvorledes de
kommer til at blive navne for samme ting. Naar man siger: diamanten er
brændbar, er visselig brændbar eller brændbare ting ogsaa et navn for
de ting, der kaldes diamanter. Men dengang menneskene første gang
fastsatte betydningen af disse to ord,, tænkte de ved diamant visselig
ikke paa de brændbare ting, heller ikke ved brændbar paa diamanten. Det
maa altsaa nøiere forklares, hvorledes to navne kan komme til at passe
paa samme ting. Betydningen af navnet diamant ligger i dets
konnotation, som Mill udtrykker sig. Ved et navns konnotation forstaar
han de attributer, som man tillægger gjenstanden ved at give den
navnet. Ordet diamant betegner, deno-terer, konkrete gjenstande, men
det medbetegner, kon noterer, tillige visse attributer, der findes hos
disse gjenstande. Diamant betyder derfor den ubestemte mængde
gjenstande, der har en bestemt specifik vægt, en vis haardhed, glans o.
s. v. Ligeledes betegner brændbar et attribut. Vor dom er derfor udtryk
for en naturlov, for det faktum, at de gjenstande, der har en diamants
attributer, tillige har attributet brændbar. Fordi disse attributer i
virkeligheden altid hører sammen, derfor kan disse navne passe paa den
samme ting. Paa forbindelsen mellem attributerne maa vegten lægges.
Dommen angaar ikke betydningen af navne, men naturlove, den orden, der
finder sted mellem fænomenerne.Kap. II.

Hobbes's theori er efter Mills mening væsentlig den samme som
subsumtionstheorien, der siger, at en dom bestaar i at henføre noget
til en klasse; man subsumerer enten et individ under en klasse eller en
klasse under en endnu høiere. Disse to theorier synes ved første
øiekast at staa hinanden meget fjernt; men de viser sig at være
identiske ved en nøiere betragtning af subsumtionstheorien.

For at forstaa Mills kritik af subsumtionstheorien maa man først komme
paa det rene med, hvad han forstaar ved en klasse. Mills definitioner
af klassen stemmer gjerne overens deri, at klassen siges at være et
ubestemt og ubegrænset antal af individer. Men naar der saa spørges,
hvad der holder dette ubestemte antal sammen, gives der to forskjellige
svar, dog uden at det staar klart for Mill selv, at disse svar er
forskjellige og røber en meget forskjellig opfatning af klassen. Der
fremhæves nemlig undertiden, at det er et fælles navn, der binder
individerne sammen; andre gange er fælles attributer samholdsbaandet.
Men kun naar. eftertrykket lægges paa attributerne, kan klassen blive
et ubestemt antal individer; er navnet det forenende, maa klassen være
et begrænset og bestemt antal, og det er saaledes en modsigelse at
lægge hoved-vegten paa navnet og samtidig at ville beholde det
ubestemte omfang.

Dette er let at se. Skal navnet alene være det, som forbinder klassens
gjenstande, skal der ved uddelingen af dette navn ikke være taget
hensyn til de attributer, gjenstandene har tilfælles, saa kan dannelsen
af klassen ikke tænkes anderledes, end at de, der først dannede
sproget, samlede en vilkaarlig gruppe af gjenstande og saa gav hver af
disse klassenavnet som et fælles tegn. Navnet maa tænkes uddelt,
specielt til hvert enkelt individ, da

') Som f. eks. Logic 104.68

her ikke er noget attribut, som i almindelighed kan udpege de
gjenstande, som falder indenfor klassen. Ligesom egennavnet vilde
klassenavnet være et i sig selv betyd ningsløst mærke; forskjellen paa
disse navne vilde kun være, at man med det første mærker kun én ting,
med det andet flere ting. Men er klassen dannet derved, at hvert
individ blev mærket med navnet, maa klassen indeholde kun et bestemt
antal, nemlig det begrænsede antal, man havde for sig, dengang denne
mærkningsakt foregik.

Derimod er der fuld overensstemmelse i Mills definition af klassen,
naar han lægger vegten paa de fælles attributer. Saaledes siger han:
klassen er et ubestemt antal af gjenstande, der udmærker sig ved et
fælles kjende-mærke, og der, som en følge heraf, betegnes med et fælles
navn.Klassenavnet er da ikke et mærke uden betydning; det konnoterer
visse attributer og denoterer alle de individer, der maatte have disse
attributer, hvad enten disse individer er faa eller mange. »Hvad mener
vi,« spørger Mill, »naar vi udtaler en paastand om alle mennesker?
Udtrykket betyder ikke alle og hver enkelt af et vist stort antal
gjenstande, som er kjendte og forestillede individuelt. Det betyder
alle og hver enkelt af et ufastsat og ubestemt antal, der for det meste
aldeles ikke er kjendte eller forestillede, men som, hvis vi fik
leilighed til at lære dem at kjende, vilde kunne gjenkjendes derpaa, at
de har et bestemt sæt attributer, nemlig dem, der udgjør ordets
konnotation. »Alle mennesker« og »klas-sen menneske« er udtryk, der kun
peger hen paa attributer. « 2)

Naar Mill nu kriticerer subsumtionstheorien, stiller han den i absolut
modsætning til sin egen theori, som vi

x) Logic 198. 2) Ex. 436.Kap. II.

kan kalcle attributtheorien. Heraf følger, at han maa give klassen en
aldeles nominalistisk tydning, da alt hensyn til attributerne skal være
fjernet. Mill forudsætter altsaa, at klassen kun kan forstaaes rent
nominalistisk, naar man siger, at en dom udtrykker en subsumtion. Han
tænker ikke paa at give denne theori en fornuftigere mening ved at
tildele klassen den betydning, han selv vil, at den skal have; havde
han gjort dette, vilde han vel i alle fald have indrømmet, at nogle
domme udtrykker en subsumtion, om end ikke alle gjør det. Den
nominalistiske betydning af klassen er det saa meget mere naturligt for
ham at til-lægge sine modstandere, som han jo selv er inde paa den,
naar han fremhæver navnet som det, der konstituerer klassen.

En klasse, siger Mill med hensyn til subsumtions-theorien, er absolut
intet andet end et ubestemt antal individer, betegnede med et fælles
navn. Navnet, der er givet dem i fællesskab, er, hvad der gjør dem til
en klasse. At henføre noget til en klasse er derfor at betragte det som
en af de ting, der skal kaldes med det fælles navn.1) Og grunden til,
at tingen skal have dette navn, kan ingen anden være, end at den hørte
med til de bestemte gjenstande, som dette navn engang blev uddelt til.
Man fører et sprog, heder det videre, som om man forudsatte, at
menneskene, dengang] navne blev givne, havde taget alle mulige ting og
delt i bestemte grupper; derpaa gav man hver gruppe et særskilt navn og
vedføiede den en fortegnelse over alle dens enkelte gjenstande. Er der
saa senere spørgsmaal om et navn kan udsiges om en enkelt ting, har man
kun at se efter paa vedkommende fortegnelse, om tingen findes der.2)

Paa denne maade vilde alle dommes sandhed eller

') Logic 104. -) Logic J05.Il6

usandhed være afgjort af det almindelige sprog; man havde kun at
spørge, om en ting ifølge almindelig sprogbrug henhørte til en bestemt
klasse. I ethvert spørgsmaal havde man kun at holde sig til en forud
tagen afgjørelse. Den, der kjendte betydningen af navnene, vilde sidde
inde med al kundskab. Alle domme vilde blive verbale. Naar nemlig en
gjenstand henføres til en klasse, vil det kun sige, at gjenstanden er
en af dem, der engang blev stillet sammen med flere andre for at
tildeles et fælles navn. Dommen meddeler ikke en real kundskab; den
bekræfter ikke et faktum, der afhænger af naturlove; den udsiger kun,
hvorledes menneskene fra først af uddelte navne.

Men klassen kan umulig være dannet uden at tage hensyn til
attributerne; en klasse dannes ikke ved at drage en linje rundt et
givet antal kjendte individer.J) Hvis klassenavnet kun betegner de
gjenstande, som indesluttes i klassen, hvorledes kan dette navn da i
det hele taget faa nogen bestemt betydning? Det antal, der udgjør
klassen, er jo bestandig vekslende, og man kan jo aldrig, hverken i
fortid eller nutid, have overskuet alle disse individer. Vilde man f.
eks. tage dommen: alle mennesker er tofød-dede, og forsøge at forklare
den, uden at tage det mindste hensyn til attributerne, maatte man gjøre
følgende forudsætning: vi har undersøgt det samlede hele »alle
mennesker« og det endnu større aggregat »alle toføddede«, og alle de
første har vi fundet blandt de sidste. Men dette er det jo en umulighed
at udføre. Vi kan ikke i tanken sammenligne disse to samlinger og endnu
mindre i virkeligheden ; thi endog alle de nulevende mennesker og
toføddede er kun en forsvindende del af alle dem, der har levet eller
vil komme til at leve. Denne dom om

') Logic 80 og 205, anm. 2) Logic 334 og 187.Kap. II.

klasser er meningsløs, naar intet hensyn tages til attributerne. A)

Klassen er grundet paa attributerne, og den oprindelige dom maa ogsaa
være et udsagn om dem. At forklare en dom ved begrebet klasse er at
vende den rigtige orden om; thi klassen opstaar ved dommen og ikke
omvendt. Naar jeg siger: sneen er hvid, tænker jeg ikke paa de hvide
gjenstande som en klasse. Først naar jeg har fældet flere lignende
domme og udsagt om flere ting, at de er hvide, begynder jeg at tænke
paa de hvide ting som en klasse. Denne følger paa disse domme og er
ikke noget, der gaar forud for dem. Vi sætter gjenstandene i en klasse,
fordi dommen er sand; dommen er ikke sand, fordi gjenstandene forud er
grupperede i klasser. At forklare dommen ved klassen er det samme som
at forklare det oprindelige ved det afledede.2)

Vor dom: sneen er hvid, betyder, at hvadsomhelst der har de attributer,
som ligger i konnotationen af ordet sne, tillige har attributet hvid.
Mellem disse attributer udsiger dommen en forbindelse. Alle domme
angaar kun attributer; »vi prædicerer i virkeligheden aldrig andet end
attributer, skjønt vi i det almindelige sprog prædicerer dem ved hjælp
af ord, som er navne for konkrete gjenstande. «3)

Mills ræsonnement er altsaa i korthed følgende: dommen kan ikke være et
udsagn om klassers forhold til hverandre; thi klassen er noget afledet
og faar først sin betydning ved attributerne. Den oprindelige dom maa
derfor angaa attributer. Skulde den oprindelige dom være en
subsumtionsdom, maatte ogsaa klassen være det oprindelige ; i saa fald
kunde klassen kun betegne et bestemt antal individer, som kjendes
enkeltvis; subsumtionstheorien

') Ex. 435 og 436. 2) Logic 104. 3) Ex. 497.IOO Om J. Stuart Mills
logik.

a

forudsætter, at alle klasser er fast afgrænsede med hensyn til
individernes tal.l) Dette kan ikke være tilfældet; altsaa er den hele
theori forkastelig.

I sin Examination indrømmer Mill vistnok, at vi kan gjøre forholdet
mellem subjektets og prædikatets klasser til den udtrykkelige gjenstand
for vor dom. Siger jeg: alle okser er drøvtyggere, og har jeg først
forstaaet denne dom om attributer, kan jeg naturligvis ved videre
eftertanke finde, at attributet »at være drøvtygger« ogsaa kan tilhøre
andre væsener end okserne. Jeg kan tænke mig, at den ukjendte mængde af
dyr, der er drøvtyggere, udgjør en masse, af hvilken den ukjendte
mængde, der har en okses attributer, er en del.2) Men hvem kan tvivle
paa, at dette er en kunstig og afledet dom, og at dommen om attributer
alene er den oprindelige og naturliger3)

Vi gaar nu over til en fuldstændigere fremstilling af Mills egen theori
om dotnmen.4)

For at begynde med det simpleste tilfælde betragter vi først en dom,
hvis subjekt er et egennavn, men hvis prædikat er et attribut; vi tager
eksemplet: Chimborazos top er hvid. Ordet hvid betegner et attribut;
dette attribut bestaar igjen i det faktum, at den individuelle
gjenstand, Chimborazos top, fremkalder den sansning, vi kalder hvid.
Naar vi udsiger denne dom, vil vi altsaa meddele det fysiske faktum, at
den enkelte gjenstand, der er subjektet, har dette attribut, der ligger
i prædikatet.

Dernæst tager vi en dom, hvor subjektet er konnota-tivt, f. eks alle
mennesker er dødelige. Det eiendommelige ved denne dom i sammenligning
med den foregaaende er, at de gjenstande, subjektet betegner, ikke
længere er opregnede individ for individ; de er kun udpegede ved
bestemte attributer. Subjektet betegner alle de gjenstande,

') Logic 106 anm. -) Ex. 502. 3) Ex. 507. 4) Logic 108 og flg.Kap. II.

der har de attributer, som ligger i ordet menneskes konnotation. Her
udsiges altsaa ikke som i forrige eksempel, at prædikatets attribut
findes i et bestemt individ eller i et bestemt antal af individer, der
kjendes hver for sig som John, Thomas o. s. v. Dommen siger kun, at
alt, hvad der har et menneskes attributer, har tillige de attributer,
der betegnes ved dødelighed. De to sæt attributer ledsager hinanden
stadig.

Vi har hidtil betragtet domme, hvis navne er konkrete1). Hermed har vi
tillige indirekte analyseret de domme, hvis subjekt og prædikat er
abstrakte navne. Forskjellen mellem et abstrakt og et konkret navn er
ingen forskjel i det, disse navne egentlig betyder; thi den virkelige
betydning af et konkret navn ligger i dets konnotation, og denne
indeholder kun attributer. Det konkrete navns konnotation udgjør
saaledes den hele mening af det tilsvarende abstrakte navn, og da vi nu
har seet, at i domme med konkrete navne dommen egentlig angaar navnenes
konnotation, saa indsees heraf, at der i domme med abstrakte navne ikke
kan ligge andet, end hvad der ligger i en dom med de tilsvarende
konkrete navne.

Ved ordet attribut skal Mill jo egentlig tænke paa noget, der tilkommer
gjenstandene som substanser; attri-butet hvid skulde ikke være det
samme som vor sansning hvid, det skulde være aarsagen til denne
sansning. Men da vi intet kjender til denne aarsag, og attributet
saaledes kun er grundet paa vor sansning, er denne tilslut det eneste,
der kommer i betragtning ved attributet. Naar Mill taler om attributer,
forstaar han derved som oftest selv kun disse sansninger eller andre
bevidsthedstilstande. Mills henpegen paa det attribut, der tilkommer
substansen selv, er kun en mindelse om, at de attributer, vi i almin-

') Mill betragter nemlig ogsaa adjektiverne som konkrete navne.IOO

delighed omtaler, kun er fænomener, det vil sige, at de forudsætter et
sansende og opfattende subjekt.

Hvad udsiger altsaa de domme, vi hidtil har betragtet, med hensyn til
disse attributer eller fænomener? De udsiger, at attributerne enten
koeksisterer eller følger paa hverandre. Naar vi f. eks. siger:
menneskene er dødelige, mener vi, at de fysiske og sjælelige fænomener,
der betegnes ved ordet menneske, altid følges af det fænomen, vi kalder
døden.

Med hensyn til koeksistens maa der mærkes to forskjellige slag. Man kan
ved koeksistens mene, at to ting eksisterer rumlig adskilte; man tænker
altsaa paa en anordning i rummet. Domme, der udsiger koeksistens i
denne betydning, findes naturligvis i alle videnskaber; saaledes maa
der i de fysiske videnskaber tages hensyn til de virkende substansers
rumlige anordning. I geometrien har man ligeledes sætninger om de
mathematiske legemers stillinger til hverandre.

En anden slags koeksistens indeholdes i en dom som: guldet er gult; her
tænkes ikke paa en rumlig adskillelse. Guldets farve er ikke ved
mellemrum skilt fra dets øvrige egenskaber; guldets egenskaber
eksisterer sammen paa de samme punkter. At attributerne koeksisterer,
betyder, at de bevidsthedstilstande, der egentlig udgjør attributerne,
samtidig fremkaldes hos os; sansningen af guldets farve har vi paa
samme tid som sansningen af guldets øvrige egenskaber. Denne slags
koeksistens kan derfor regnes til et tidsforhold; den gaar ind under
begrebet samtidighed. Istedenfor at sætte koeksistens og følge som det,
der udgjør dommenes indhold, kan vi derfor sige, at de omhandler
anordning i rummet og anordning i tiden; tidsordenen falder igjen i to
arter, nemlig samtidighed og følge.

Der staar endnu tre arter af domme tilbage, som viKap. II.

ikke har omhandlet. Foruden koeksistens og følge kan domme nemlig ogsaa
betegne et aarsagsforhold eller eksistens eller lighed.

Med hensyn til aarsagsforholdet vil det imidlertid senere vise sig, at
det kun betegner en følge, og de domme, som udsiger kausalitet, gaar
derfor ind under dommene om følge.

Den eksistens, logiken befatter sig med, er kun den fænomenale. Naar vi
derfor udsiger, at noget eksisterer, vil vi dermed kun sige, at det er
eller kan under visse omstændigheder blive gjenstand for vor
bevidsthed, enten for vore sanser eller for vor indre erfaring. Vi
siger saaledes om gjenstande, der er fraværende, at de eksisterer,
skjønt de altsaa for nærværende ikke sanses; vi er imidlertid
forvissede om, at disse gjenstande vil kunne sanses af os, saafremt
visse betingelser opfyldes, f. eks. hvis vi forandrer vort opholdssted

Med hensyn til lighed er det Mills mening, at man har tillagt dette
begreb en altfor stor betydning, idet man har defineret dommen i
almindelighed som et udsagn om lighed. Det er hans bestræbelse at føre
lighedsdommene tilbage til deres rette felt.

Man har paastaaet, at lighed udsiges i alle domme, hvor prædikatet er
et generelt navn. Efter den almindelige theori betegner nemlig en
saadan dom, at en gjenstand henføres til en klasse, og i klasser
hensættes gjenstandene efter deres lighed; følgelig betegner dommen, at
dens subjekt ligner de øvrige gjenstande i den klasse, hvortil det
henføres. Naar der saaledes siges, at guld eiet metal, eller at
Sokrates er et menneske, betyder det kun, at guld ligner andre
metaller, og Sokrates andre mennesker.

») Logic 71. 2) Logic 83.Il6

Der ligger noget tilgrund for denne paastand, bemærker Mill. Vor
klassifikation er vistnok grundet paa lighed mellem gjenstandene; men
det maa mærkes, at denne lighed ikke er en blot og bar almindelig
lighed, der ikke videre lader sig analysere. Den lighed, klassen er
grundet paa, bestaar deri, at alle dens gjenstande har bestemte fælles
attributer. Dommen udsiger derfor kun, at en gjenstand har disse
attributer, og udsiger, nøiagtig talt, aldeles ikke lighed. At guld er
et metal, kunde man udsige, selv om der ikke fandtes andre metaller end
guld. Dommen udsagde da kun, at guld har de egenskaber, der er
indesluttede i betydningen af ordet metal. Gives der andre metaller end
guld, følger det af sig selv, at guld maa ligne disse; men dette er
noget sekundært.

Der gives dog tilfælde, hvor man maa tilstaa, at domme, hvis prædikat
er et generelt navn, kun betegner lighed. Man henregner nemlig
undertiden en ting til en klasse, ikke for derved at betegne, at denne
ting besidder netop de samme egenskaber, der udmærker klassen i dens
helhed, men kun for at betegne, at tingen ligner de i klassen værende
gjenstande mere end hvilkesomhelst andre. Der gives nemlig ting, der
ikke egentlig kan henregnes til nogen bestemt klasse, da de ikke fuldt
ud besidder de kjendemærker, klassen skal have. Det er imidlertid
bekvemt at henregne dem til en bestemt klasse, og man vælger da
naturligvis den, som tingene mest lignerl).

]Vlen selv her er denne lighed ikke et sidste faktum, der ikke kan
analyseres; ligheden frembringes dog derved, at tingene har
kjendemærker tilfælles med klassens gjenstande, om de end ikke har alle
de attributer, der ligger i klassenavnet. De blomster, der ligner
roseslægten mere end nogen anden slægt, har flere af roseslægtens end
af

') Logic 86 og 205, anm. 2) Logic 334 og 187.Kap. II.

nogen anden slægts kjendemærkerl). En analyse udfinder derfor disse
fælles kjendemærker; det eiendommelige for tilfældet er kun, at denne
analyse ikke er udført saa at sige ved klassenavnet selv, saa at man
har kjendemær-kerne givne ved at kalde disse blomster roser.
Klassenavnet rose betegner nemlig en flerhed af attributer, af hvilke
vedkommende blomster her kun har nogle.

Et tilfælde er der, hvor der i egentligste forstand kun udsiges lighed
i domme, der har et klassenavn til prædikat. Dette finder nemlig sted
med hensyn til de klasser, hvori vore usammensatte, simple sansninger
og andre bevidsthedstilstande inddeles. Vore sansninger af hvidt sætter
vi saaledes i samme klasse, ikke fordi vi kan analysere dem og sige, at
de ligner hverandre i en bestemt henseende og ikke i en anden, men
alene fordi vi føler, at de er lige, skjønt i forskjellig grad. Naar
jeg siger: denne farve er hvid, udsiger jeg lighed; jeg mener kun, at
denne sansning ligner andre sansninger, jeg tidligere har havt2).

De lighedsdomme, der forekommer hyppigst i videnskaben og er af størst
betydning for denne, er de domme, der udsiger kvantitativ lighed,
ligestorhed. I de mathematiske og eksakte videnskaber spiller disse
domme naturligvis den mest fremtrædende rolle3).

Der er endnu en art af domme, som vi ikke særskilt har omtalt; det er
de verbale4).

Saadanne domme er for det første alle de, som kun vil fastsætte
betydningen af et navn; de er kun en forklaring af, hvilke
forestillinger der skal forbindes med et navn. Disse domme angaar
saaledes ikke noget faktum i dette ords egentlige forstand, men
meddeler kun, at visse forestillinger har faaet en egen benævnelse.

Logic 282*. '-) Logic 116. ''') Logic 144* og flg. 4) Logic, bog I,
kap. VI og VIII.Il6

Dernæst er alle de domme verbale, der ikke meddeler anden kundskab end
den, der allerede ligger indesluttet i betydningen af det navn, hvormed
subjektet betegnes. Den dom, at mennesket er fornuftigt, er saaledes af
kun verbal natur; thi forstaar man betydningen af navnet menneske, er
dermed givet, at mennesket maa være fornuftigt. Dommen meddeler ingen
ny kundskab. De domme derimod, som udsiger om en ting et faktum, der
ikke er indeholdt i navnet, kan i modsætning til de verbale kaldes
reale. Disse sidste udvider vor kundskab, og det er alene disse domme,
der er belærende. Denne inddeling af domme i verbale og reale falder
sammen med Kants inddeling i analytiske og synthetiske 1).

Vi vil her straks gjøre en bemærkning til denne inddeling af dommene i
verbale og reale. Den sidste art af verbale domme kaldes verbale, fordi
de ikke indeholder noget nyt faktum og danner herved modsætningen til
de reale. Men idet Mill sædvanlig stiller begge arter af ver-' bale
domme i modsætning til de reale, faar »verbal« ogsaa med hensyn til den
sidste art betydning af kun at angaa ord i modsætning til fakta. Men de
analytiske domme er vistnok delvis identiske, idet de kun gjentager en
del af det, som ligger i subjektets begreb eller navn; de er imidlertid
ikke verbale i den betydning, at de kun skulde fortælle betydningen af
et navn og intet udsige om fakta. Dommen, at mennesket er fornuftigt,
er ligesaa real som den dom, at mennesket koger sin føde. At den
egenskab, man udsiger om gjenstanden, allerede ligger i navnet, kan
umulig formindske dommens realitet. Grunden til, at visse egenskaber
ved tingen optages i navnets betydning fremfor andre, maa være, at de
første har fremstillet sig for betragteren som de vigtigste.

') Logic 78 og 205, anm. 2) Logic 334 og 187.Kap. II.

Med hensyn til Kant, saa har hos ham forskjellen mellem de analytiske
og synthetiske domme vistnok udviklet sig af modsætningen mellem
logiske (Mills verbale) og reale domme; men paa den anden side
fastholder Kant ikke strengt modsætningen mellem analytisk og real. Man
kan overensstemmende med Kant tale om analytiske domme, som er reale.
Det begreb, hvoraf den analytiske dom udledes, kan nemlig være et
empirisk begreb og fuldstændig bero paa erfaringx).

Mill har en saa stor skræk for det verbale, for at dommene skal angaa
kun ord og ikke fakta, at han ikke blot forlanger, at saavel subjekt
som prædikat skal betegne fakta, men tillige fordrer, at prædikatet
skal betegne et ganske nyt faktum. Som Taine fremhæver, er det en
grundtanke hos Mill, at kun de domme er af nogen nytte, som forbinder
et faktum med et andet faktum, som ikke er indesluttet i det første2).

/ i III.

Vi har forsøgt at give en fremstilling af Mills lære om dommen; i et
tilbageblik har vi nu at fremsætte vore bemærkninger om denne lære.

Vi giver Mill ret deri, at dommen har en objektiv-karakter, det vil
sige, at den gjengiver forhold, der finder sted i virkeligheden, hvad
enten denne virkelighed er den i speciel forstand objektive eller den
kun subjektive. Af denne dommens objektive karakter følger, at man ikke
udtømmende kan forklare den ved at definere den som en proces, der
angaar forestillinger i almindelighed, uden

*) H. Vaihinger, Kant-Commentar I, p. 331 og flg.

at man nærmere gaar ind paa disse torestillingers forskjellige arter.
Det er ikke tilstrækkeligt at betragte dommens subjekt og prædikat kun
under det abstrakte psykologiske synspunkt af en forestilling,
ligegyldig af hvad art denne forestilling er. Forestillingerne
gjengiver gjenstandene og deres elementer og alle de forhold, som
finder sted mellem disse; der er derfor en mangfoldighed af
fore-stillingsarter. Dommen, der analyserer disse forestillinger,
varierer derfor efter forestillingernes art.

Mill har derfor slaaet ind paa den rette vei ved at betone, at der maa
lægges vegt paa dommenes forskjellige indhold. Forud for sin behandling
af dommene lader han derfor gaa en undersøgelse af alt det tilværende;
en udtømmende behandling af dommen forudsætter efter hans mening en
analyse af hele virkelighedens stof. Mills logik stiger ned i
virkeligheden og svæver ikke over den i formel abstrakthed; den vil
gribe alle de forhold, virkeligheden fremviser. Mills behandling af
dommen er derfor et meget vigtigt skridt ud over den formelle logik;
han har anvist den rette vei, ad hvilken der maa skrides frem, og han
er ogsaa bleven fulgt af de llyere logikere, først og fremst af
Schuppe.

Men vi kan ikke være enige med Mill deri, at det skulde være nødvendigt
ganske at udvise ordet forestilling af læren om dommen. Det har
visselig ikke været deres mening, som taler om forestillinger som
dommens gjenstand, at forestillingerne skal forstaaes som noget, der
staar i modsætning til tingene. Mill taler om dem, som om de skulde
være billeder, der én gang for alle er tagne af gjenstandene og senere
aldrig ændres. Var dette tilfældet, vilde denne tale om forestillinger
føre til de farlige konsekvenser, Mill frygter. Videnskaben vilde da
kun befatte sig med ufuldkomne kopier istedenfor med
originalgjenstandene. Vi vilde aldrig komme ud over den opfatning af
naturen,Kap. II.

vi engang havde faaet; dommene vilde ikke mere være udtryk for den
arbeidende og fremadskridende videnskab.

Forestillingerne er vistnok altid mangelfulde og kan aldrig være mere
end vor opfatning af tingene til en vis tid; men heri ligger ikke, at
de skulde være saa tilstivnede, at de ikke skulde kunne udvide og
forandre sig. Tingene selv med sine uendelig mange egenskaber kan dog
aldrig selv indgaa i videnskaben; de maa være opfattede og forestillede
af os, og forestillingerne kan aldrig være mere end et udvalg af
tingens egenskaber. Der maa derfor ganske rigtig fremhæves, at vore
forestillinger aldrig er afsluttede; det gjælder altid at bevare sin
modtagelighed for nye fakta. Hvis man i sine forestillinger indbildte
sig at have grebet tingenes »evige væsen«, maatte saadanne
forestillinger vistnok fjernes af logiken; heri har Mill ret.

Af den maade, hvorpaa Mill angriber den anskuelse,, at dommens subjekt
og prædikat er begreber, skulde man tro, at hans egen lære om dommen
fjernede sig meget fra denne anskuelse. Dette er imidlertid ikke
tilfældet. Det gjælder for Mill egentlig kun at fjerne ordet begreb,
derimod ikke, hvad dette ord betegner.

Ved et begreb forstaar, som vi har seet, Mill det attribut eller den
bundt af attributer, som vi ved en konkret gjenstand særskilt leder
opmærksomheden hen paa. Dette begreb kan ikke engang »tænkes«, og det
skal derfor være en stor vildfarelse at indføre det i logiken. Men ved
afgjørelsen af dette spørgsmaal, hvorvidt begrebet kan tænkes eller
ikke, kommer det naturligvis an paa, hvad man forstaar ved det ord at
tænke. Efter Mills mening er der ingen forskjel paa at forestille og at
tænke. Disse to ting blander han fuldstændig sammen. Naar vi siges at
tænke et begreb — saa er hans tankegang — indrømmer selv hans
modstandere, at der altid foreligger en hel forestilling; begrebets
attribut trækker altid andre med sig,

der udfylder det til en konkret gjenstand. Men trænger hver
tænkningsakt en hel forestilling, hvad forskjel er det da paa at tænke
og at forestille? Den forestilling, der er gjenstand for tanken, er en
forestilling lig alle andre forestillinger, som erfaringen viser os,
eller vor fantasi fremfører for os. Den eneste forskjel, der kan siges
at være ved tænkningens forestilling, er, at vor opmærksomhed er
særskilt hendragen paa enkelte elementer af den; men dette gjør ikke
denne forestilling til nogen væsentlig anden. At tænke er derfor det
samme som at forestille. Hvis de attributer, der udgjør begrebet, kunde
staa isolerede i vor sjæl og var fri for al anden tilsætning, kunde der
indrømmes, at begreberne havde en særegen tilværelse i vor aand og var
gjenstand for en særegen evne, tænkningen. Saadan eksisterer de
imidlertid ikke; det er derfor meningsløst at tale om en tænkning, der
skulde have en særegen gjenstand.

Her maa det naturligvis indrømmes Mill, at der ikke gives nogen
forestillingsløs tænken; hvor der tænkes, er der forestillinger i en
eller anden form. Og dette er det af stor vigtighed at fremhæve; thi
herved viser begreberne sig at være bundne til virkeligheden. Men heraf
følger ikke, at man ikke bør skjelne mellem at tænke og at forestille.
Begrebet farve og forestillingen om en farvet gjenstand er dog to
forskjellige ting, der fortjener hver sit navn. Begrebet farve tænker
vi, idet vi forestiller os en farvet gjenstand med den udtrykkelige
bevidsthed, at vi skal hefte opmærksomheden udelukkende paa farven.
Begrebet betegner saaledes en opgave, der stilles os; forestillingen er
given med én gang. Mill siger, at begrebets attributer paa grund af den
opmærksomhed, der skjænkes dem, udelukkende kommer til at bestemme vore
tankerækker; vi kan føre et ræsonnement alene med hensyn til disse
attributer, ganske paa samme maade, som om viKap. II.

var istand til at begribe dem for sig, adskilte fra forestillingens
øvrige elementerl). I et saadant tilfælde synes der dog at være grund
til at tale om, at der er udført en tankerække og ikke blot en
forestillingsrække.

Vi gjør opmærksom paa, at vi har holdt os til Mills opfatning af
begrebet som det abstrakte element. Der er en anden opfatning af
begrebet, ifølge hvilken det i høiere grad blir tydeligt, at begrebet
kan siges alene at kunne tænkes^ hertil kommer vi i det følgende.

Mill fremhæver saa ofte og med saadant eftertryk, at begreberne som
abstrakte dele af de konkrete gjenstande ingen selvstændig eksistens
har, hverken i den objektive verden eller i vor tanke, saa at man
næsten faar det indtryk, at alene de konkrete gjenstande skal være
videnskabens gjenstand. Tingene eller de fakta, der altid fremhæves som
logikens sande gjenstand, skulde man tro maatte først og fremst være de
ejikelte, konkrete ting. Dog dette er langt ifra at være Mills mening;
som seet, har han udviklet, at dommen i de aller fleste tilfælde angaar
kun attributer. Betydningen af de to navne, der som subjekt og prædikat
er dommens bestanddele, ligger i deres konnotation, og denne
indeslutter kun de abstrakte elementer, attributerne. Mill lægger en
saadan vegt paa den rette erkjendelse af navnenes konnotation, at f.
eks. Hamiltons miskjendelse af den skal være nok til at gjøre hele hans
logiske system feilagtigt2). Ja helt fra Hobbes til Hamilton har alle
forsøg paa at gjennemtrænge hemmeligheden ved de høiere logiske
operationer været mislykkede, fordi man ikke har havt nogen klar
forstaaelse af generelle navnes konnotation3). Men hele denne fremhæven
af konnotationen er kun et udtryk for den betydning, han tillægger
attributerne.

*) Ex. 393. 2) Ex. 430, anm. 3) Analysis I, 303, anm.IOO

Men naar nu dommen angaar de attributer, som ligger i navnenes
konnotation, hvad feilagtigt er der da i at sige, at dommen angaar
begreber? Begrebet er jo selv intet andet end en bundt attributer. Ja
hvad mere er, begrebet betegner ifølge Mill netop de samme attributer,
som ligger i navnenes konnotation. Han dadler nemlig Hamilton, fordi
denne ved en klasses begreb forstaar alle de attributer, som er fælles
for klassen; thi efter den almindelige sprogbrug er begrebet et udtryk
kun for de attributer, som er indesluttede i betydningen af
klassenavnet x). Et begreb og et navns konnotation er altsaa faktisk et
og det samme.

Striden dreier sig derfor sluttelig om, hvorvidt man bør bruge
udtrykket begreb eller ikke. Dette bør man efter Mills mening aldeles
ikke; thi denne sprogbrug har den »uhyre ulempe« ved sig, at den
frembringer den tro, at disse fragmenter af vore konkrete
forestillinger har en selvstændig psykisk tilværelse. Han indrømmer, at
ordet begreb kan defineres saaledes, at det netop udtrykker hans egen
anskuelse om attributerne2). At vi tænker ved begreber, siger han
videre, er derfor heller ikke »ligefrem usandt«, men det er et
»unøiagtigt og misledende udtryk«3).

Naar Mill videre tilskriver navnet en saa stor betydning, at det
egentlig blir dette, som frembringer begrebet, strider denne anskuelse
mod andre steder, hvor han skildrer begrebets tilblivelse. Vi kan med
Mill sætte, at navnet først har betegnet en enkelt konkret gjenstand;
ved en rent passiv association ledes man saa til at udvide navnets brug
ogsaa til andre gjenstande. Denne association kan ingen anden være end
association ved lighed, hvilket Mill selv indrømmer4). Men denne lighed
mellem gjenstandene maa, omend uklart, være følt; ellers kunde

!) Ex. 429 og 430. -) Ex. 403. 3) Ex. 414. 4) Ex. 397.Kap. II.

den ikke være medvirkende i den psykiske proces. Men maa ligheden gjøre
sig gjældende forud for navnets udvidelse, har navnets betydning gaaet
forud for navnet; thi navnet maa jo betegne lighedspunkterne, hvis det
skal kunne passe paa flere gjenstande.

I Analysis giver Mill en beskrivelse af begrebets dannelse, der aldeles
ikke giver navnet denne overveiende betydning. Han bekjæmper sin fader,
der netop fremsætter lignende nominalistiske anskuelser som dem, han
selv har fremført. Han siger her: »Der er visse for den hele klasse
fælles attributer, som klassenavnet enten efter overveielse blev valgt
til at være et tegn for, eller som i alle fald leder os i anvendelsen
af det« Vi ser, det er attributerne, som her er de ledende, og ikke
længer navnet.

Det er gaaet Mill her som paa saa mange andre steder: naar han
polemiserer mod et standpunkt, lader hans iver ham indtage et saa
yderlig modsat standpunkt, at det fjerner sig fra det, han ellers selv
indtager. Hans sætning, at »vi tænker ved forestillinger om konkrete
gjenstande og ved navne«, udtaler en ren nominalisme, naar den
forstaaes ligefrem. Fortolker man den derimod overensstemmende med
Mills ellers udtalte mening, at navne kun har nogen betydning ved at
konnotere attributer, er vi kommet tilbage til, at vi tænker ved at
henlede opmærksomheden særskilt paa enkelte attributer ved den konkrete
gjenstand.

Vi kommer til Mills kritik af subsumtionstheorien. Vi er naturligvis
enige med Mill deri, at det er en stor ensidighed at ville betegne alle
de forhold, en dom udtrykker, som en subsumtion. Dog mener vi, at der
tilkommer det i subsumtionen udtrykte forhold en logisk

betydning, der staar over betydningen af de andre forhold. Erkjendelsen
af subsumtionsforholdets betydning skal imidlertid ikke føre til en
tilsidesættelse af de øvrige forhold; thi foruden at være et specielt
forhold, der staar ved siden af de øvrige, betegner subsumtionen
tillige et forhold, der staar over alle andre forhold og indgaar i dem
alle.

Subsumtionstheorien er naturligvis ganske forkastelig, hvis klasserne
skulde være at forstaa saaledes, som Mill antager i sin kritik. Men
klasser, der skulde være dannede uden hensyn til de attributer, som
forbinder individerne, er en ren indbildning; at navnet som navn, og
ikke ved sin betydning, skulde være det sammenbindende, er en
antagelse, der ikke kan tilskrives alle forsvarere af
subsumtionstheorien. Mills kritik rammer Hobbes og hans egen fader,
James Mill. Denne sidste vakler i sin anskuelse om dommen mellem
Hobbes's theori og en anden, som meget ligner hans søns; men paa de
steder, hvor han slutter sig til Hobbes, deler han fuldt ud dennes
nominalisme. Dommen skal kun betegne, at en gjenstand i prædikatet faar
et mere omfattende navn end det, som den har som subjekt; herved
henføres gjenstanden til den større klasse, som det mere omfattende
navn sammenbinder !).

Betydningen af attributerne maa fremhæves; thi paa disse er klasserne
grundede. Heraf følger imidlertid ikke, at man som Mill behøver at gaa
over til den modsatte yderlighed og sige, at alle domme angaar kun
attributer. Opfatningen af dommene som attributive kan fra Mills eget
standpunkt ikke staa i absolut strid med subsumtionstheorien. Han
aabner nemlig subsumtionsdommen nye udsigter under sin behandling af
lighedsdommene.

Kunde dommen siges at betegne en subsumtion, vilde

*) Analysis I, 159 og flg. ; 169.Kap. II.

den tillige betegne lighed; thi naar en gjenstand henføres til en
klasse, maa den ligne klassens øvrige gjenstande. Og omvendt, hvis
dommen betegnede lighed, vilde den med det samme betegne subsumtion.
Mills bestræbelse gaar nu, som seet, først ud paa at vise, at de domme,
som i almindelighed holdes for subsumtionsdomme, aldeles ikke betegner
lighed og altsaa heller ikke subsumtion. Den dom, at Sokrates er et
menneske, betyder, at Sokrates har bestemte attributer, og ikke, at han
ligner andre mennesker. Gives der andre mennesker, kan Sokrates
naturligvis siges at ligne dem; men denne lighed bestaar kun deri, at
individerne har bestemte lighedspunkter eller fælles attributer.
Ligheden lader sig derfor fuldstændig opløse i besiddelsen af
attributer, og denne besiddelse er fuldstændig uafhængig af andre
gjenstande. Den lighed, her er tale om, viser sig ved en nøiagtig
analyse egentlig ikke at være lighed.

Nu kommer vi til det afgjørende punkt i Mills udvikling. Naar en
gjenstand efter den almindelige opfatning henføres til en klasse, skal
denne dom i virkeligheden hverken udtale en saadan henføren eller en
lighed. Henføres derimod en enkelt sansning eller bevidsthedstilstand
overhovedet til en klasse, betegner dommen lighed. Dommen : denne farve
er hvid, betyder, at farven ligner visse andre farver, jeg tidligere
har havt. Prædikatet menneske kunde siges at betegne en lighed i
bestemte punkter; dette lader sig ikke mere sige om prædikatet hvid.
Den lighed, hvid betegner, lader sig ikke tage istykker; de hvide
farver ligner hverandre helt igjennem, og denne lighed lader sig ikke
videre analysere; den er et sidste faktum. Den egentlige betydning af
navnene paa de simple bevidsthedstilstande er derfor lighed og intet
andet. Den individuelle sansning kan ikke erkjendes i sin
eien-dommelighed uden ved at stilles sammen med flere lignendeIOO

og henføres til en klasse. Bevidsthedstilstandene er imidlertid det
samme som attributerne, og disse betegner saaledes kun lighed l).

Men nu er Mill kommen i den mest utilslørede modsigelse2). Naar man
siger: Sokrates er et menneske, betegner denne dom ingen lighed;
Sokrates har kun visse attributer. Men spørges der saa videre, hvad
disse attributer betyder, svares der, at de kun betegner lighed mellem
vore sansninger. En gjenstand skulde altsaa kunne have attributer, som
kun betegner lighed, uden at den selv derved træder i noget
lighedsforhold til andre gjenstande.

Mill har da ogsaa senere ligefrem modsagt den mening, at disse domme
ikke skulde betegne lighed og klassifikation. Der er en fuldstændig
tilbagekaldelse i en ytring som denne: »Kvaliteter kan derfor ikke
udsiges uden generelle navne, følgelig heller ikke uden klassifikation.
Hvor der er et generelt navn, er der en klasse: klassifikation og
generelle navne er ting, som følger hinanden overalt« 3).

Betegner attributerne kun lighed, er det umuligt at tillægge en
gjenstand attributer uden dermed tillige at udsige, at gjenstanden
ligner andre gjenstande. Dommen, at sneen er hvid, tillægger sneen en
egenskab, der nødvendigvis forbinder den med andre gjenstande. Naar
hvid skal betegne lighed, kan prædikatet ikke være udtømt dermed, at
jeg forestiller mig en snemasse med en individuel hvid farve. For at
kunne tænke dommen maa jeg først gjøre dette; men den individuelle
hvide farve maa være ledsaget af bevidstheden om, at andre hvide farver
ogsaa kunde være sat isteden; den individuelle farve maa,

!) Logic 205, anm. 2) Smlg. Jevons i The Contemporary Rewievv XXXI p.
263. 3) Analysis I, 261, anm.Kap. II. Dommen. * 89

som man har sagt, optræde som repræsentant for en række. Men med
bevidstheden om afskygninger af hvidt er given bevidstheden om en
flerhed af hvide gjenstande; thi hvidt kan kun forestilles som en
egenskab ved gjenstande.

Dog er der forskjel paa den ubestemte klasse af gjenstande, der
fremskimter af sig selv ved enhver attributiv dom, og den udtrykkelig
afmærkede klasse, hvortil et subjekt henføres i den egentlige
subsumtionsdom. Især er her naturligvis at mærke de videnskabelige
subsumtions-domme ; den videnskabelige klassifikation danner et
begrebssystem og trænger derfor domme, som udtrykkelig henfører
gjenstandene til dette system og giver dem deres bestemte plads her. En
saadan dom udtrykker først og fremst gjenstandens bestemte forhold til
andre gjenstande. I dette forhold kan gjenstanden kun staa ved at have
visse attributer; men herpaa ligger ikke hovedvegten her, medens dette
er tilfældet i den attributive dom. Den sidste fremstiller væsentlig
forholdet mellem en gjenstand og en egenskab, medens den anden dom
fornemmelig angiver forholdet mellem gjenstande.

Mill har derfor ret i, at ikke alle domme kan betragtes som specielle
subsumtionsdomme. Vi kan endog paa en maade give ham medhold i, at man
kunde sige, at guld var et metal, selv om der ingen andre metaller var;
thi naar metal betegner en bestemt forbindelse af attributer, kunde
denne bestemte forbindelse kun tilhøre ét stof, medens forresten
attributerne i andre forbindelser og i andre afskygninger forekom
ellers. Men ethvert af disse attributer stiller for sig guldet i
klasser, og disse simple, naturlige klasser er forudsætningen for al
videnskabelig klassifikation.

Den theori, der i alle domme kun vil se et ligheds-forhold, gjør sig i
vore dage meget stærkt gjældende.go Om 7. Stuart Mills logik.

Af hvad vi ovenfor har sagt, følger, at vi hverken kan holde med den
abstrakte lighedstheori eller med den modsatte anskuelse, som i
lighedsforholdet kun vil se et forhold ved siden af alle de øvrige.
Mill udtaler sig bestemt imod identitetslogiken, specielt mod denne
logik, saadan som den forelaa fra Hamiltons haandHan fremhæver det
unaturlige i at foretage en kvantifikation af prædikatet, forat dommen
skal kunne udtrykkes som en ren identitet; den dom, at negrene er
mennesker, skulde efter den foretagne forandring lyde: negrene er nogle
mennesker. Mill indrømmer, at denne kvantifikation undertiden kan være
tjenlig til at gjøre slutningsprocessen tydeligere. Men anvendt paa
dommen har denne theori ligetil skadelige virkninger; istedenfor mere
klart at fremhæve den sande betydning af dommen vender den tanken bort
herfra. Betragtet som en analyse af dommen er theorien ikke blot
overflødig, men feilagtig.

Heri giver vi Mill ret; skal læren om dommene være en analyse af de
forhold, der ligger i dem — og det maa en indtrængende lære være —, saa
er det høist utilfredsstillende at betragte forholdet mellem subjekt og
prædikat overalt som et identitetsforhold. Dette er et tilbagefald til
den formelle logiks abstrakte standpunkt, og jeg indser ikke, at
identitetslogiken i sin lære om dommen staar over den gamle
subsumtionstheori. Det er ligesaa ensidigt i kopula overalt at se en
identitet som en subsumtion. Og denne identitetstheori blir ikke
væsentlig bedre, om man med de nyeste logikere opgiver prædikatets
kvantifikation og frembringer identitet mellem subjekt og prædikat ved
at udtrykke vort forhen brugte eksempel saaledes: negrene er
negermennesker; manden er god, lyder: manden er en god mand2).

1) Logic 195, anm. Ex. 509 og fig. 2) Se H. Høffding, Formel

Paa denne maade reduceres alle domme vistnok til én form; men denne
reduktion er tvungen og overser ganske den eiendommelige betydning af
de forskjellige domme. Et eiendommeligt forhold udtrykkes til eks. i
hver af disse domme: kongen af Norge er kongen af Sverige, guldet er
gult, stenene er tre. Kun for den første doms vedkommende er det
træffende at udtrykke den som en identitet; thi dette forhold er her
det hele indhold af dommen. Men ved at give de øvrige den samme form,
guldet = gult guld, stenene = tre stene, har man kun i det ydre givet
dommenes kopula en ensartet form, medens den egentlige kopula i
virkeligheden kun er flyttet over i prædikatet. Kopula skal jo være et
udtryk for det eiendommelige forhold, der finder sted mellem subjekt og
prædikat, og dette forhold er her uanaly-seret sat over i prædikatet.
Kopula udtrykker netop forholdet mellem guld og gult og mellem stenene
og vor opfatning af dem som tre, og det er ingen forklaring af dommene
atter at stille disse bestanddele ved siden af hinanden i prædikatet.
Hvad en theori om dommene maa beskjæftige sig med, er jo netop at gjøre
opmærksom paa den forskjel, der er mellem det forhold, som udtrykker,
at en sanselig kvalitet tillægges en gjenstand, og f. eks. det forhold,
der udtrykkes ved, at gjenstande tælles.

Vi indrømmer, at identitetslogiken giver en fortræffelig fremstilling
af slutningen; men dette fortrin maa ikke erhverves paa dommens
bekostning. Dommen faar en altfor stedmoderlig behandling hos
identitetslogikens forsvarere

Men om ikke kopula altid udtrykker et lighedsforhold mellem subjekt og
prædikat, er lighedsforholdet dog tilstede i dommen. Er subjektet mere
end en enkelt gjen-

F. eks. hos Jevons, The principles of science, 3 udg. p. 36 og flg.92

stand, som peges paa, og er prædikatet mere end en aldeles individuel
egenskab, skal der med andre ord være en virkelig erkjendelse af
subjekt og prædikat, forudsætter dette, at de i vor tanke assimileres
med andre ting. Det er deniie indsigt i lighedens betydning for vor
erkjendelse, der danner et af de punkter, som mest er at lægge mærke
til i den nyere engelske filosofi. Her er Spencer og Je-vons fuldkommen
enige. Især har Spencer gjort en konsekvent anvendelse af denne theori.
Erkjendelsen saavel af en almindelig bevidsthedstilstand (feeling) som
af en relation selv bestaar efter Spencer kun i at assimilere disse
tilstande med lignende, som man har havt tidligere. Relationselementet,
som er det intellektuelle element, er aldrig fraværende ved nogen
bevidsthedstilstand. Ingen art af bevidsthedstilstande kan følgelig
være blottet for det intellektuelle element l).

Gjør vi anvendelse af denne theori paa vor dom: guldet er gult, saa
indeholder ikke blot subjekt og prædikat en lighed, men selve den
relation, kopula betegner, og som er den specielle relation, hvori en
egenskab staar til en gjenstand, betegner kun en lighed med andre
rela*-tioner af Samme art. Men heraf følger ikke, at relationen mellem
subjekt og prædikat selv skal være en ligheds-relation ; der er mange
forskjellige relationer, men erkjendelsen af hver enkelt af dem
forudsætter andre relationer af samme eiendommelige art.
Lighedsrelationen er derfor paa den ene side en speciel relation; paa
den anden side er den en relation, der indgaar i alle de andre og
nødvendigvis indgaar i dem, hvis de overhovedet skal er-kj endes.

Det var Mills væsentligste indvending mod subsum-tionstheorien, at
klassen ikke kunde være det oprindelige;

') Spencer, Psychology. 2 udg. I, p. 267 og 473.Kap. II.

erkjendelsen af klassen kunde ikke gaa forud for erkjendelsen af
attributerne. Her staar vi imidlertid ved klasser, der er ligesaa
oprindelige som erkjendelsen selv.

Vi har seet, hvilken aabenbar modsigelse Mill kommer i ved at paastaa,
at domme som: Sokrates er et menneske, ikke betegner lighed, medens
attributet at være menneske skal betegne kun lighed. Der er intet, der
kan undskylde Mills inkonsekvens paa dette punkt; men der er
omstændigheder, som kan gjøre den mere forstaaelig. Mill har nemlig
ingenlunde altid den opfatning af attributerne, at de kun betegner
lighed; ja, det er ikke engang hans almindeligste opfatning af dem. Vi
maa derfor endnu engang kaste et blik paa disse attributer, der gjennem
hele Mills logik spiller en saadan stor rolle.

Mills sædvanlige opfatning af attributet er, at det betegner en enkelt
bevidsthedstilstand, og ved bevidsthedstilstand tænkes igjen nærmest
paa sansningen. Attributet er altsaa den enkelte, individuelle
sansning. Den hele, konkrete gjenstand bestaar af en gruppe sansninger;
af denne gruppe udpeger vi en enkelt sansning til særskilt
opmærksomhed, naar vi tillægger en gjenstand et attribut. Dette
attribut ligger fuldt færdigt i den enkelte gjenstand; vi har af en
bundt sansninger kun at udløse en enkelt.

Der siges saaledes, at kvalitet og sansning betyder et og det samme,
nemlig »det indtryk eller den fornemmelse, med hvilken vi afficeres
gjennem vore sanser ved en gjenstands nærværelse«1). Mere sensualistisk
kan man dog ikke udtrykke sig. Ved klassifikationen af alt det værende
gaar alle attributer, med undtagelse af de særegne relationer, ind
under første klasse: feelings or states of consciousness2). Ved disse
bevidsthedstilstande menes tydelig den enkelte bevidsthedstilstand som
saadan, en

») Logic 71. 2) Logic 83.IOO

enkelt sansning, en enkelt følelse o. s. v. De sættes derfor i
modsætning til den Ijerde klasse, relationerne. De almindelige
attributer indeholder ingen relation.

Dette attribut er saaledes rent individuelt; det tilhører den enkelte
gjenstand og fører ikke ud over den. Attri-butet forbinder ikke
nødvendigvis en gjenstand med andre lignende; det lader gjenstanden
staa isoleret for sig selv.

Den abstraktionsproces, hvorved dette attribut vindes, betegner ingen
generalisation; den enkelte sansning almin-deliggjøres ikke ved at
udløses af sansningsgruppen. Abstraktionen bestaar kun i at vende
opmærksomheden særskilt hen paa en del af den hele gjenstand, idet man
samtidig naturligvis leder den bort fra de øvrige dele. Det er den
isolerende abstraktion og ikke den generaliserende, der her forretter

Med opfatningen af attributet er naturligvis ogsaa opfatningen af
begrebet given; thi dette er jo enten kun et enkelt attribut eller en
bundt af attributer. Vi har i det foregaaende omtalt Mills opfatning af
begrebet i hans Examination. Denne opfatning svarer fuldstændig til den
fremstilling af attributet, vi nu har givet. Begrebet er kun en del af
en konkret forestilling; denne del adskiller sig fra forestillingens
andre dele kun ved den specielle opmærksomhed, som er sikret den ved en
tæt association med et navn2). Der er ingen tale om, at begrebets
attributer skulde være generaliserede. Fører ikke attributet ud over
den enkelte gjenstand, gjør begrebet, det heller ikke. Hverken
attributet eller begrebet betegner lighed; thi ligheden sætter den
enkelte gjenstand i forbindelse med andre.

Det alene væsentlige ved begrebet er efter denne

Udtrykket »isolerende abstraktion« er laant fra Wundt. Logik II, p. il.
2) Ex. 402.Kap. II.

Dommen. *

95

opfatning dets indhold; dets omfang er en uvæsentlig biomstændighed.
Attributet og begrebet er udtagne af den enkelte forestilling og
behøver derfor ikke at tilhøre flere. Begrebets omfang, heder det i
Examination, er en ydre og ganske uvæsentlig relation, hvori begrebet
staar til det aggregat af gjenstande, der har de attributer, begrebet
betegner 1).

Vi kommer nu til en anden opfatning af begrebet og de attributer, det
bestaar af'2). Begrebet, opfattet paa den første maade, forudsatte for
sin tilblivelse kun en enkelt gjenstand; nu skildres begrebet som
opstaaet ved en sammenligning, og der forudsættes saaledes altid en
flerhed af gjenstande som udgangspunkt. Disse mange gjenstande er
overensstemmende i enkelte punkter, uoverensstemmende i andre. Begrebet
dannes, idet man ser bort fra det, hvori gjenstandene ikke stemmer
overens, og forbinder de egenskaber, som findes hos alle.

Det kommer nu an paa, hvorledes disse fælles egenskaber eller
attributer opfattes. Mill opfatter dem i almindelighed neppe paa nogen
væsentlig anden maade end ved sin første opfatning af begrebet. Der var
attributet den enkelte sansning, udtagen af den enkelte gjenstand. Her
blir attributet ogsaa kun en enkelt sansning, men med den udtrykkelige
bestemmelse at være fælles for en flerhed af gjenstande. At Mill
opfatter dette attribut, som skal være fælles for mange gjenstande, kun
som en enkelt sansning eller bevidsthedstilstand og saaledes ikke
opfatter det som noget virkelig almindeligt, viser mange steder. Han
taler saaledes ensteds om sammensatte forestillinger, der er fremkomne
ved abstraktion og generalisation3). De er forestillinger om visse
punkter

*) Ex. 437. 2) Denne anden opfatning er især fremtrædende i Logic, Book
IV, Chapter II. 3) Analysis I, 142, anm.Il6

eller træk, hvori et antal af de sansningsgrupper, som vi kalder
virkelige gjenstande, stemmer overens. De dannes ved at bortkaste eller
ved ikke at tænke paa saadanne af de enkle sansninger, der er særegne
for enkelte af grupperne, og ved at iverksætte en tæt association
mellem dem, der er fælles for alle sansningsgrupperne. Her siges altsaa
ligefrem, at gjenstandene eller sansningsgrupperne bestaar af to slags
enkle (simple) sansninger, nemlig saadanne, der tilhører en enkelt
gjenstand, og saadanne, der er fælles for mange.

Men hvis attributet er en enkelt sansning, forekommer da denne som
saadan virkelig i mange gjenstande? Er ikke hver sansning, betragtet
for sig, ligesaa individuel som den sansningsgruppe, hvortil den er
knyttet? Er det ikke et unøiagtigt udtryk, naar vi kalder sansninger
fra forskjellige gjenstande eksakt lige? Nøiagtig talt, har ingen seet
to eksakt lige farver; en eller anden forskjel vil der altid være.

Mill taler om bevidsthedstilstande og sansninger, der er eksakt lige,
og vil gjøre alvor af denne betragtning. Han opkaster det spørgsmaal,
om attributerne bør regnes som generelle eller individuelle*). Nogle af
dem er virkelig generelle, siger han, nemlig de, der betegner ikke et
enkelt og bestemt attribut, men en hel klasse af attributer. Et saadant
attribut er f. eks. farve, der betegner hvid farve, rød farve o. s. v.
Saaledes forholder det sig ogsaa med attributet hvidhed selv, der er et
fælles navn for de forskjellige afskygninger af hvidt. Men paa den
anden side gives der abstrakte navne, som betegner attributer, der ikke
lader sig variere hverken i grad eller i art; navnet kan da neppe
ansees for at være generelt. Vistnok kan attributet findes i mange
forskjellige gjenstande, men det

') Logic 96 og 205, anm. 2) Logic 334 og 187.Kap. II.

opfattes dog altid som ét. Han vil paa den anden side heller ikke kalde
disse navne ligetil individuelle; han ønsker at sætte disse navne i en
klasse for sig selv og saaledes skille dem saavel fra de generelle som
fra de individuelle. Som eksempler paa saadanne attributer nævnes
synlighed, melkehvidhed o. s. v.

Dette standpunkt lader sig imidlertid ikke forsvare. Attributet
melkehvid har ligesaavel afskygninger som attri-butet hvid; der gives
ikke blot en eneste melkehvidhed i hele verden. Men deri har Mill ret,
at, skulde attributet være fælles for flere gjenstande og alligevel
betegne den individuelle sansning, maatte det tænkes saaledes, som han
har opfattet attributerne melkehvid, synlighed o. s. v. Attributerne
maatte være fuldstændig stereotype. Ogsaa deri har Mill ret, at disse
attributer egentlig hverken kunde kaldes generelle eller individuelle.
De er vistnok udtagne af den individuelle gjenstand; men de tilhører
paa den anden side ligesaa meget andre gjenstande. De har en slags
almindelighed, om ikke i indhold, saa dog i omfang; deres forekomst er
almindelig.

Kan attributerne og de af disse sammensatte begreber her siges at
betegne lighed? Dette kan naturligvis siges; men det kommer an paa at
fatte denne ligheds eiendommelige natur. Begrebet betegner virkelig en
overensstemmelse mellem gjenstandene. Alle de gjenstande, der gaar ind
under begrebets omfang, har visse egenskaber tilfælles, og gjenstandene
ligner hverandre altsaa deri, at de har de samme egenskaber. Men den
lighed, der her finder sted, er rettere sagt en delvis identitet. Visse
individuelle attributer indgaar i forbindelse med visse andre
egenskaber og danner en første gjenstand; netop de samme attributer
indgaar derpaa i forbindelse med nye egenskaber og danner en anden
gjenstand o. s. v. Begrebet med dets attributer betegner de enkelte
punkter, mellem hvilke ligheden

Om J. Stuart Mills logik. 7IOO

eller identiteten finder sted. Attributerne ligger fuldt færdige i den
enkelte gjenstand, og til vor forstaaelse af dem udfordres ikke, at vi
sætter dem i relation til hverandre. De betegner ikke noget, der kun
eksisterer i relationen; de har en fuldstændig selvstændig eksistens
ogsaa udenfor den.

Ogsaa efter denne opfatning kan vi godt forstaa, at domme, der
tillægger gjenstande attributer, ikke betegner lighed. Naar vi siger,
at guldet er et metal, findes de attributer, som ligger i ordet metals
betydning, vistnok ogsaa i andre gjenstande; men denne omstændighed har
dog kun været den ydre anledning til netop at fremhæve disse attributer
hos guldet; forøvrigt forandrer denne sammenligning med andre
gjenstande ikke i mindste maade attributerne; de er sansninger, der
gives os af de enkelte gjenstande.

Abstraktionen er ogsaa her en simpel udeladelses-proces; man udelader
de omstændigheder, hvori gjenstandene ikke stemmer overens, saa
beholder man tilbage de overensstemmende. Hvad man udelader er
sansninger; hvad man beholder er ogsaa sansninger. Denne abstraktion
kan kaldes generaliserende, forsaavidt den finder noget, der er fælles
for en hel klasse; men da dette fælles ligger fuldt færdigt i den
enkelte gjenstand, er det efter sit indhold intet almindeligt.

Den opfatning af attributet, hvorefter det i egentlig forstand betegner
kun lighed, og som vi altsaa kan kalde Mills tredie opfatning, er meget
sjeldnere end de to allerede nævnte, som grænser nær ind til hinanden
og umærkelig gaar over i hinanden. Dog har vi dette standpunkt klart
udtalt paa et sted i Analysis. Mill udtaler sig her paa følgende maade:
Vi har aldrig anledning til at udsige om en gjenstand de individuelle
og momentane indtryk, som den gjør paa os. Hvad vi mener at udsige,
naar vi tillægger nogetKap. II.

en kvalitet, er lighed. Tilskriver vi en gjenstand en kvalitet, mener
vi dermed, at gjenstanden afficerer os paa en maade, der er lig den,
paa hvilken vi afficeres af en hel klasse gjenstande. Efter sprogbrugen
betyder en kvalitet aldrig den individuelle sansning. Kvaliteten er
noget, som er fælles for mange ting, og det vil sige, at kvaliteten er
navnet paa en lighed mellem vore sansninger og ikke navnet paa de
individuelle sansninger, der ligner hverandre. Kvaliteter kan derfor
ikke udsiges uden ved hjælp af generelle navne1).

Dette attribut falder ikke sammen med de enkelte sansninger; men det
eksisterer heller ikke udenfor dem. Da det kun betegner lighed mellem
sansninger, kan det ikke tænkes uden i forbindelse med disse, men er
selv ikke anskueligt som sansningerne. Attributet farve lader sig kun
tænke derved, at vi forestiller os f. eks. en enkelt rød farve og en
blaa farve; men idet vi forestiller os disse, har vi en umiddelbar
fornemmelse af noget for dem fælles. Dette for farverne fælles lader
sig ikke videre analysere; det er noget som — for at bruge Lotzes ord —
kun lader sig opleve eller erfare. Den, der søger at fatte det
almindelige i farven, siger Lotze videre, vil stedse finde, at han
enten har en bestemt farve for sin anskuelse, kun ledsaget af den
bitanke, at enhver anden farve har den samme ret til at tjene som
anskueligt eksempel paa det almindelige, der selv ikke lader sig
anskue, eller hans erindring vil føre frem mange farver efter hverandre
med den samme bitanke, at disse enkelte farver selv ikke er mente, men
det for dem fælles, der ikke lader sig fatte i nogen anskuelse 2).

Med hensyn til dette attribut og det begreb, der dannes af saadanne
attributer, er det klart, at det kun kan tænkes og ikke forestilles.
Dette begreb maa nødvendigvis

*) Analysis I, 261, anm. 2) Lotze, Logik p. 30.IOO

ogsaa have et omfang; thi det er ikke virkeliggjort i den enkelte
gjenstand. Attributet og klassen er lige oprindelige.

Den abstraktion, der kommer til anvendelse her, er den i egentlig
forstand generaliserende. Denne kan ikke mere skildres som en simpel
udeladelsesproæs; det almindelige attribut farve erholdes ikke ved af
blaat at udelade det blaa og af rødt det røde; da vilde man intet
beholde tilbage. Istedenfor de enkelte farver sætter man noget, der
selv ikke er sansning; man griber noget, som paa en maade staar over
sansningerne og ikke kun ved siden af dem. Man vinder et almindeligt
saavel i indhold som i omfang.

At Mill ikke med større bestemthed har grebet dette almindelige, som
først i egentlig forstand bør kaldes et begreb, bringer vaklen i hans
logiske anskuelser. Da al slutning sker ud fra lighed eller — som man i
samme betydning kan sige — fra begreber, vilde en klar forstaaelse af
denne lighed sparet Mill for megen famlen og usikkerhed. Men dette i
egentlig forstand almindelige søger han at undgaa ved at lade hele
abstraktionsprocessen gaa op i den isolerende abstraktion, saaledes som
det tydelig fremgaar i hans Examination. Man har en enkelt, konkret
gjenstand staaende for sig, og i denne søger man at isolere en eller
flere egenskaber ved at vende opmærksomheden udelukkende hen paa dem;
hermed har man begrebet.

Den maade, hvorpaa Mill betragter abstraktionsprocessen, deles
væsentlig ogsaa af mange nyere forskere, og man gjenfinder derfor hos
disse saavel denne betragtnings-maades stærke som svage sider. Man har
naturligvis fuld ret, naar man med Berkeley fremhæver, at man ikke kan
have almenforestillinger eller begreber for sig; man maa forestille sig
en individuel gjenstand. Denne individual-Kap. II.

forestilling skal imidlertid, siger man videre med Berkeley, optræde
som repræsentant for en hel række af lignende individualforestillinger.
Jeg tænker begrebet menneske ved at forestille mig et bestemt menneske;
men samtidig har jeg bevidstheden om, at det her ikke kommer an paa
denne bestemte individualforestilling; jeg kunde ogsaa have valgt
andre.

Her er altsaa to ting at mærke; paa den ene side fremkommer begrebet
derved, at man isolerer bestemte egenskaber i en
individualforestilling; paa den anden side skal denne
individualforestilling med de isolerede bestanddele optræde
repræsenterende. Skal nu denne repræsen-teren være noget for begrebet
væsentligt, maa begrebet følgelig altid tilhøre en række af
individualforestillinger. Men nu fremholder vi: skal denne række komme
istand, vil der foruden den isolerende abstraktion ogsaa trænges en
anden abstraktionsproces, en generaliserende.

Vi maa gaa noget nærmere ind paa, hvorledes denne repræsentation tænkes
istandbragt. Vor interesse vækkes først ved visse elementer af en
enkelt individualforestilling; vi henleder derfor vor opmærksomhed
specielt paa disse, eller vi gjør dem, anderledes udtrykt, til
gjenstand for en »aktiv apperception«. Disse særskilt udpegede dele af
individualforestillingen har man kaldt dens »herskende elementer«En
række af forestillinger opstaar nu derved, at de herskende elementer
gjenfindes i eller ogsaa føies til andre individualforestillinger; det
herskende element er indfældt snart i en forbindelse og snart i en
anden 2).

Man ser, at vi her nok har en række; men denne er fremstillet som noget
senere tilkommet. Rækken er altsaa intet væsentligt, der altid maa være
tilstede. Med hensyn til begrebets omfang maa man derfor komme til
samme

Wundt, Logik I, p. 44. 2) Smlg. Wundt, ibid. p. 45 og flg.IOO

resultat som Mill, naar han siger, at dette er noget for begrebet
uvæsentligt. Wundt siger om individualforestil-lingens herskende
elementer: »At disse elementer samtidig tilhører mange forestillinger,
er en vistnok for det meste forekommende, men dog uvæsentlig
omstændighed, da hverken psykologiske eller logiske grunde er til
hinder for at udføre en saadan udvælgende apperception allerede
ligeoverfor en eneste forestilling eller en række af med hverandre
fuldkommen identiske forestillinger« Begrebets almindelighed er en
biomstændighed2).

Men er begrebet kun det herskende element i en enkelt
individualforestilling, bortfalder den hele tale om denne repræsenteren
som noget, der nødvendigvis hører med til begrebet. Men gaar man paa
den anden side ud ifra, at der maa være en eller anden repræsentation,
trænges der nødvendigvis en række. Og fremkommer da denne derved, at et
ganske uforanderligt element indgaar i flere individualforestillinger?
Vi har allerede i det foregaaende udtalt os herimod. De forestillinger,
som skal repræsenteres, kan ikke fremstilles saaledes: A = ax, B = bx,
C = cx, hvor det herskende element x overalt er eksakt det samme3).
Rækken maa gives denne form: ax}, bx2, cx3. Med andre ord: den
stedfortrædende individualforestilling repræsenterer ikke
forestillinger, som varierer blot i de ikke-herskende elementer, men
forestillinger, der undergaar en egen variation selv i det herskende
element. En individualforestilling, der skal repræsentere blaa
gjenstande i sin almindelighed, maa repræsentere alle gjenstande, som
har de forskjellige afskygninger af blaat. Et eksakt ligt blaat, som
gaar igjen i flere gjenstande, gives ikke.

Wundt, ibid. p. 47. 2) Wundt, ibid. p. 96 og Vierteljahrsschrift für
wiss. Philosophie, VI p. 351. 3) Høffding, Psykologi p. 202.Kap. II.

Naar der siges, at alle rækkens forestillinger har det samme herskende
element, vil dette altsaa egentlig sige, at det herskende element
varierer i hver forestilling, men at det paa den anden side overalt
sees som en variation af et og det samme. Variationerne forudsætter et
mere almindeligt, som varieres. Hvis denne generalisation ikke er
foretagen, er der ingen række; det herskende element vilde da opfattes
som kun forskjelligt i alle forestillingerne og ikke som forbindende.
Vil man med Wundt fremhæve, at det herskende element ikke engang
oprindelig er given i alle individualforestillingernemaa der være andre
attributer, som spiller den forbindende rolle; om disse gjælder
følgelig det samme som om det herskende element. Spørgsmaalet gjælder
altsaa først og fremst, hvorledes det almindelige, som svarer til de
usammensatte attributer eller egenskaber, dannes. Men er spørgsmaalet
rykket saa langt tilbage, indsees det, at den abstraktion, som
foregaar, ikke alene er den isolerende. For at danne det almindelige
blaa, maa jeg forestille mig flere individual-forestillinger, som er
blaa. Den isolerende abstraktion hendrager saa i hver
individualforestilling opmærksomheden paa den foreliggende nuance af
blaat. Den isolerende abstraktion kan saaledes ikke undværes. Men med
hensyn til den enkelte nuancerede blaa farve lader det sig nu ikke mere
sige, at man skal vende opmærksomheden hen paa en del af den. Her kan
ikke mere være tale om et hele og en udsondret del; jeg kan i den
enkelte fore-liggende farve ikke isolere det almindelige element fra
det specielle. Hvis der ikke var flere farvenuancer, maatte
abstraktionen have endt sit arbeide. Først naar rækken kommer til, kan
der blive tale om noget for afskygningerne fælles. Dette almindelige og
rækken forudsætter hinanden;

*) Wundt, Logik I, p. 45.I04 Om J. Stuart Mills logik.

der er et almindeligt, hvis der er en række, og der er en række, hvis
der er et almindeligt.

Men naar rækken forudsætter dette i egentlig forstand almindelige, er
det et spørgsmaal, om ikke dette almindelige netop er begrebet. Der er
i det foregaaende talt, som om den enkelte individualforestillings
herskende element var begrebet; i saa fald er det begrebet selv, der
staar og repræsenterer en række. Men hvis begrebet er det omtalte
almindelige, optræder det ikke repræsenterende, men maa selv
repræsenteres; det virkeliggjøres kun gjennem individualforestillinger.
Vi har seet Wundt nærmest betegne det herskende element i en
individualforestilling som begrebet; men samtidig siger han, at
begrebet altid repræsenteres af en individualforestilling1). Her er
uklarhed; thi er begrebet den enkelte individualforestillings herskende
element, kan der ikke siges, at begrebet er repræsenteret af
individualforestillingen. Begrebet indeholdes jo fuldstændig i denne.
At begrebet repræsenteres af individualforestillingen, maa betyde, at
begrebet gaar ud over individualforestillingen og ikke er fuldstændig
udtømt i den; her gaar begrebet fuldstændig op i en del af
individualforestillingen. Skal denne optræde repræsenterende, maa det,
som repræsenteres, være noget andet end den selv. Man mener ikke, at
individualforestillingen repræsenterer en del af sig selv.

Naar individualforestillingen skal optræde som stedfortræder, vil det
repræsenterede kunne opfattes paa to forskjellige maader.
Individualforestillingen, vil man paa den ene side kunne sige,
repræsenterer kun en hvilken-somhelst af de øvrige
individualforestillinger, som hører til rækken. Det repræsenterede er
da rækken selv; men denne vil man vel neppe kalde et begreb, og det er
i saa

Wundt, ibid. p. 41.Kap. II.

fald ikke korrekt at sige, at individualforestillingen repræsenterer et
begreb. Den repræsenterende individualfore-stilling repræsenterer ikke
begrebet, men er selv begrebet. »En forestillings almindelighed vil
altsaa ikke sige andet end dens brugbarhed til at opstilles som
eksempel eller repræsentant«

Paa den anden side vil man gjøre gjældende, at den relation, hvori den
enkelte forestilling skal stilles til rækken, er en lighedsrelation;
følgelig maa leddene have noget, hvori de ligner hverandre. Der maa
være noget fælles, selv om dette i den enkelte forestilling ikke kan
skilles fra det, som ikke er fælles; vi fornemmer eller føler det, naar
vi gjennemvandrer rækken. Dette fælles indhold er begrebet, og det er
dette uforestillelige begreb, som repræsenteres af
individualforestillingen. Paa dette standpunkt er det altsaa ganske
korrekt at sige, at individualforestillingen repræsenterer begrebet.

Det er dette standpunkt, vi har stillet os paa, og Mill udtaler det
samme standpunkt, naar han siger: »En kvalitet tilsteder ifølge
sprogbrugen ingen individualitet: den antages at være én ting fælles
for mange; naar dette forklares, betyder det, at den er navnet paa en
lighed mellem vore sansninger og ikke et navn for de individuelle
sansninger, som ligner hverandre«2). Men begrebet kan ogsaa her kun
virkeliggjøre ved individualforestillingen og rækken; thi det betegner,
som man har sagt, kun en opgave. »Ord som farve og tone er i
virkeligheden kun korte betegnelser for logiske opgaver, der ikke lader
sig løse i form af en afsluttet forestilling. Vi befaler ved dem vor
bevidsthed at forestille og sammenligne de enkelte forestillelige toner
og farver, men i denne sammenligning

Høffding, Psykologi p. 202. 2) Analysis I, 261. Smlg. Logic 204 anm.,
hvor begrebet siges at være »the One in the Many«.I06 Om J. Stuart

at gribe det fælles, som efter vor fornemmelses vidnesbyrd er indeholdt
i dem«

Den stærke tendens, man har til i attributerne at se eksakt lige
egenskaber, viser mere end noget andet, at det er naturligt at
tilskrive attributerne et fælles almindeligt. Men et fælles, som er ét
med hele attributet, forekommer erfaringsmæssig ikke.

Hvad enten man imidlertid siger, at begrebet er
indi-vidualforestillingen, naar den optræder repræsenterende, eller at
det er det for rækkens led fælles, fremtræder rækken med sine led paa
begge steder. Man kan paa begge standpunkter være enig om, at det er
erkjendelsens grundfaktum, at forestillinger ligner hverandre og
følgelig kan sættes isteden for hverandre. Paa det ene standpunkt
fremhæver man mere leddene, som ligner hverandre. Paa det andet
standpunkt fremhæves det, hvori leddene ligner hverandre; men dette
fælles virkeliggjøres ogsaa kun i rækkens led, er repræsenteret snart
af et led, snart af et andet. I begge tilfælde betragter man fra en
noget forskjellig side det samme faktum: tilværelsen af rækker.

For sluttelig atter at komme tilbage til dommene, saa er Mills
inddeling af dem naturligvis paa ingen maade udtømmende. De domme, som
ifølge Mill udtaler koeksistens, indeslutter saaledes mange andre
forhold. Vi har seet, at han slaar en streg over subsumtionsforholdet.
Under Mills koeksistens-domme gaar tillige domme som: disse stene er
tre; men man ser straks, hvor utilfredsstillende det er at betegne
dette forhold paa samme maade som forholdet mellem en gjenstand og
sanselige kvaliteter-Med disse bemærkninger, hvis hensigt naturligvis
kun har været at gjøre opmærksom paa det ufuldstændige i Mills
inddeling, slutter vi vor kritik af hans theori om dommen. Selv at give
en oversigt over dommens arter falder udenfor vor plan.

Lotze, Logik p. 31.Tredie kapitel.

Syllogismen.

Et nyt hovedpunkt i Mills logik er hans opfatning af syllogismen. Vi
gaar nu over til at fremstille denne.

At drage en slutning er i sin almindelighed at udlede en doms sandhed
af en eller flere andre domme. De domme, hvorfra man gaar ud,
præmisserne, skal være et bevis for den afledede dom, konklusionen.
Dette kan imidlertid kun være tilfældet, naar konklusionen er noget fra
præmisserne virkelig forskjelligt. Der maa altsaa være et fremskridt
fra kjendte sandheder til nye; hver slutning skal bevise noget nyt. Der
foreligger ingen slutning, naar konklusionen kun gjentager i andre
udtryk den kjendsgjerning, der allerede var bekræftet i præmisserne,
hvad enten denne kjendsgjerning nu gjentages i sin helhed eller kun
delvis.

Det gjælder nu at undersøge, om syllogismen tilfredsstiller denne
fordring til en slutning1).

Syllogismen er en slutning fra det almindelige til det enkelte, og
staar saaledes i modsætning til induktionen, der gaar fra det enkelte
til det almindelige.

Hver gyldig syllogistisk slutning kan fremstilles i en

eller anden modus af de fire figurer, den formelle logik sædvanlig
opstiller. Syllogismen er lige gyldig, i hvilken figur den end
foregaar. Enhver modus i de øvrige figurer kan imidlertid føres tilbage
til en af de fire modi i første figur, og den formelle logik har
opstillet specielle regler for denne reduktion. De forandringer, som
maa foretages med de øvrige figurer for at føre dem tilbage til første
figur, bestaar kun i at forandre den maade, hvorpaa præmisserne er
udtrykte; man gjentager kun i andre ord, hvad der allerede var
bekræftet. Hvad enten en konklusion bevises i første figur eller i en
anden, er altsaa beviset det samme: hvad der i præmisserne bidrager til
beviset er uforandret, kun sproget har forandret sig.

Efter logikernes almindelige mening kan man derfor betragte syllogismen
i første figur som den almindelige type for enhver syllogistisk
slutning1). I behandlingen af syllogismen tages derfor kun hensyn til
første figur.

Oversætningen er altid universel; den er en almindelig dom, der
bekræfter eller benegter et prædikat om en hel klasse. Undersætningen
maa være bekræftende og henfører et eller flere individer til den
klasse, hvorom noget er udsagt i oversætningen. Man slutter nu, at det
attribut, der er bekræftet eller benegtet om hele klassen, maa
bekræftes eller benegtes ogsaa om de gjenstande, som e'r indesluttede i
klassen.

Naar syllogismen opfattes paa denne maade, hvilket er det almindelige,,
er det aksiom, der ligger tilgrund for den, det saakaldte dictum de
omni et nullo: hvad der kan bekræftes eller benegtes om en klasse,
gjælder alt, hvad der er indesluttet i klassen.

Mod denne opfatning af syllogismen retter Mill sin kritik. Han negter
ikke, at denne betragtningsmaade af

syllogismen kan have sin berettigelse i en enkelt henseende; thi
berettiget er den, naar syllogismen opfattes, ikke som en virkelig
slutning, men kun som en prøve paa en slutning L). Skal syllogismen
derimod virkelig være en slutning, det vil sige, skal konklusionen
fremføre en ny sandhed, som ikke allerede var udsagt i præmisserne, kan
dette dictum de omni et nullo ikke være det princip, der ligger
tilgrund for syllogismen.

Mills forkastelse af dette princip ligger allerede i hans opfatning af
dommen; hans polemik mod den sædvanlige opfatning af syllogismen er en
fortsættelse af den polemik mod subsumtionstheorien, han førte i læren
om dommen. Da enhver slutning bestaar af domme, vil naturligvis
opfatningen af disse være afgjørende for opfatningen af slutningen
selv. Mill forkastede læren om, at dommen be-tegner en henførelse af en
klasse under en anden; thi dommen maa opfattes saaledes, at den blir et
udtryk for den reale sandhed, for naturens love, og ikke blot for
menneskenes navnegivning og klassificering. Overensstemmende hermed maa
man vise, hvorledes slutningen kan blive en vei til sandhed, til den
objektive sandhed.

Hvis Hobbes havde ret i sin theori om dommene, siges der2), havde man
intet andet at gjøre end at holde sig til den overleverede theori om
syllogismen. Undersætningen kunde da intet andet betyde, end at noget
tilhører en klasse, og oversætningen vilde om denne klasse kun udsige,
at den atter er indesluttpt i en anden klasse; konklusionen vilde saa
være, at hvad der er indesluttet i den lavere klasse, er indesluttet
ogsaa i den høiere.

Da præmisserne her opfattes som subsumerende domme, maa de i Mills øine
faa en rent verbal betydning. Henførelsen af en gjenstand til en klasse
har jo ikke anden

betydning, end at gjenstanden har faaet et navn i fællesskab med flere
andre. En saadan dom er altsaa for det første verbal i denne betydning.
Dernæst er den verbal ogsaa i den betydning, at den intet nyt meddeler;
den indeholder intet andet, end hvad den, som kjender betydningen af
klassenavnet, allerede ved. At Sokrates er et menneske, maa efter den
nominalistiske opfatning allerede være kjendt af den, som forstaar
betydningen af navnet menneske; thi betydningen af dette navn er kun at
sammenfatte et ganske bestemt antal mennesker, hvoriblandt den enkelte,
Sokrates, er specielt medregnet.

Syllogismens bestanddele er saaledes tagne hver for sig verbale. Ogsaa
naar syllogismen betragtes som en helhed, det er, som en
slutningsproces, hvorved konklusionen afledes af præmisserne, blir den
verbal. Den blir • \

det nemlig, fordi konklusionen kun gjentager i andre ord, hvad der
allerede var bekræftet i præmisserne. Hele processen bevæger sig ikke
af pletten; dette dictum de omni et nullo, der ligger tilgrund for den,
er en identisk dom, der kun udsiger, at hvad der er sandt om visse
gjenstande, er sandt om hver enkelt af dem. Slutningsprocessen bringer
ingen ny sandhed. Har man præmisserne: alle mennesker er dødelige,
Sokrates er et menneske, og er klassen menneske fastsat kun ved at
uddele navnet menneske til et antal individer, som er tagne frem hver
for sig, saa at sige enkeltvis, saa er det klart, at man allerede har
udtalt, at det enkelte menneske Sokrates er dødeligt, naar dette er
udsagt om hele klassen. Hele den syllogistiske proces kommer paa denne
maade kun til at bestaa i den trivialitet at sætte ting i klasser og
saa bagefter finde, at tingene er i disse klasser1).

Vi har opfattet oversætningens »alle mennesker« som

en klasse, der rummer kun et bestemt antal individer. Klassen opfattes
imidlertid rigtigere som et ubestemt antal, idet klassen indbefatter
alle de individer, som har attributet menneskelighed.
Slutningsprocessen blir ogsaa i dette tilfælde verbal; heller ikke nu
bringer konklusionen nogen ny sandhed. Har man bekræftet, at alle
mennesker er dødelige, har man dermed udtalt paastand om, at hvert
enkelt menneske er dødeligt; Sokrates er altsaa ogsaa indbefattet i
paastanden. Det forandrer ikke sagen, at man ikke forud kjendte det nye
individ og ikke vidste, at der fandtes et saadant. Vi har gjort en
paastand, der rækker ud over de af os iagttagne tilfælde; lærer vi saa
senere et nyt individ at kjende, erfarer vi, at vi allerede har udtalt
en dom om det uden at vide af det

Hvorledes begrebet klasse end opfattes, rent nomina-listisk eller med
vegt paa attributerne, vil syllogismen følgelig, saalænge dens
oversætning beholdes, være en rent tautologisk operation. Den bringer
ingen ny erkjendelse; den er en del af den formelle logik, som i sin
helhed er af verbal natur.

Af syllogismens verbale natur følger videre, at den heller intet bevis
er. Sandheden af præmisserne maa i hvert virkeligt bevis være uafhængig
af konklusionens sandhed; forudsætter præmisserne allerede sandheden af
konklusionen, foreligger der en petitio principii. Dette er tilfældet i
syllogismen. Vi kan ikke være forvissede om, at alle mennesker er
dødelige, førend vi er sikre paa, at hvert enkelt menneske er dødeligt.
Er det uvist, om Sokrates er dødelig, er det almindelige udsagn om alle
menneskers dødelighed ligesaa uvist. Istedenfor at oversætningen skulde
være en støtte for konklusionen, trænger den selv at støtte sig til
denne.

Der maa imidlertid, mener Mill, være en anden maade at opfatte
syllogismen paa, hvorved de fremhævede mangler ved den ophæves; thi
syllogismen er dog en maade »at erhverve virkelig kundskab paa«1). Et'
andet aksiom end dictum de omni et nullo skal lægges tilgrund for den,
og da skal den blive en »virkelig slutning« 2). Syllogismen er jo »en
af de to store fremgangsmaader, hvorved sandhed opdages« 3).

Man faar altsaa her det bestemte indtryk, at Mill i modsætning til den
almindelige opfatning af syllogismen har en egen theori om den, ifølge
hvilken den virkelig skulde hæve sig over det rent tautologiske og
berige os med ny erkjendelse. Nu vil det imidlertid vise sig, at Mill
ikke kan udføre de paatænkte forbedringer paa en saadan maade, at de
har de af ham tilsigtede virkninger; syllogismens feil fjernes ikke.
Han nødes derfor senere til at foretage andre, meget radikalere
forandringer, og efterat disse er udførte, staar der intet tilbage af
syllogismen, hvis man ved denne skal forstaa en slutning fra det
almindelige til det enkelte. Mills almindelige mening om syllogismen er
derfor ogsaa, at den aldeles ingen slutning er.

Syllogismens domme maa ifølge Mill opfattes som domme om attribifter og
ikke om klasser; thi da først angaar dommene virkelige fakta, virkelige
naturlove. Oversætningen udsiger, at alle ting, som har et vist
attribut, i følge med det har et vist andet attribut. Undersætningen
udtaler, at en enkelt eller flere ting har det førstnævnte attribut;
heraf sluttes, at disse ting ogsaa har det andet attribut. Det forhen
brugte eksempel paa en syllogisme, alle mennesker er dødelige Sokrates
er et menneske

altsaa

Sokrates er dødelig maa nu forstaaes saaledes: det attribut, som
betegnes ved at være menneske, findes altid sammen med attributet
dødelighed; individet Sokrates har attributet menneskelighed, altsaa
har han ogsaa attributet dødelighed. Hvis undersætningen, istedenfor at
udsige noget om et enkelt individ, ogsaa er et almindeligt udsagn, maa
den formes som oversætningen. Har man saaledes undersætningen: alle
konger er mennesker, betyder den, at attributet at være konge findes
sammen med attributet menneskelighed. Indholdet af syllogismen er
følgelig: et attribut findes altid sammen med et andet attribut; et
tredie attribut findes sammen med det første; heraf sluttes, at det
tredie altid eksisterer sammen med det andet.

Det aksiom, der ligger tilgrund for denne slutning, er derfor ikke det
meningsløse dictum de omni et nullo, men er følgende: naar en ting
eksisterer sammen med en anden ting, og denne igjen eksisterer sammen
med en tredie ting, saa eksisterer ogsaa den første sammen med denne
tredie. Saadan lyder principet, naar syllogismen er affirmativ; er den
negativ, maa man formulere det saaledes : naar en ting eksisterer
sammen med en anden ting, og denne ikke eksisterer sammen med en tredie
ting, saa eksisterer heller ikke den første ting sammen med denne
tredie. Her forstaaes ved »ting« altsaa et attribut eller et sæt af
attributer.

Dette aksiom kan udtrykkes paa en noget anden maade, naar attributerne
betragtes som kjendemærker paa hverandre, saa at et attribut blir et
tegn, hvoraf man kan forstaa, at ogsaa et andet er tilstede. Er det at
være konge et mærke paa, at attributet menneskelighed ogsaa er
tilstede, og er det sidste attribut atter et mærke paa dødelighed, saa
er det første attribut et mærke paa det

tredie. Hvad der er et mærke paa et mærke, er et mærke paa det, som det
sidste er et mærke paa. Dette aksiom « er det bekjendte: nota notæ est
nota rei ipsius.

Man maa indrømme, at hver af syllogismens domme, naar de opfattes som
domme om attributer, ikke er verbale, men angaar fakta; men denne
omstændighed kan dog ikke redde syllogismen som slutningsproces fra
fremdeles at være lige tautologisk og følgelig lige verbal. Det kommer
nemlig an paa, om man fremdeles fordrer, at oversætningen i en
syllogisme skal være universel, og hvad man saa forstaar ved denne
universalitet. Holder man endnu fast paa denne fordring, vil de af Mill
fremhævede mangler aldeles ikke afhjælpes ved det nye aksiom, hvis ikke
samtidig begrebet om det universelle rettes.

Naar man betragter det aksiom, Mill grunder syllogismen paa, ser det
virkelig ud, som om den generelle oversætning var undgaaet. Man faar
indtrykket af, at dette aksiom overhovedet aldeles ikke befatter sig
med nogetsomhelst generelt. Det lyder jo: naar en ting eksisterer
sammen med en anden ting, og denne ting atter eksisterer sammen med en
tredie, saa eksisterer ogsaa den første ting sammen med denne tredie.
Men naar man nøiere gaar ind paa denne formel, kommer det generelle
atter frem. Holder vi os til vort eksempel, saa betyder oversætningen,
at attributet menneskelighed altid findes sammen med eller altid er et
mærke paa attributet dødelighed. Da attributerne jo aldrig findes for
sig selv, men kun er en del af den hele gjenstand, vil dette atter
sige, at alle ting, som har attributet menneskelighed i følge med det
ogsaa har dødelighed. Men nu ser vi, at vi er kommet tilbage til
klassen; vi taler om »alle ting, der har attributet menneskelighed«,
det er, vi staar atter ved »alle mennesker«.

Den hele forskjel mellem klassetheorien og attribut-Kap. III.
Syllogismen. 121

theorien, saadan som Mill her forstaar disse theorier, reducerer sig
nemlig til, at oversætningen ifølge den første theori blir et udsagn om
et bestemt antal individer, efter den anden derimod om et ubestemt
antal. Vi har paa begge steder udsagn om klasser. Attributtheorien
fører os til den klasse, hvor eftertrykket lægges paa attributet, det
vil sige, til klassen med det ubestemte omfang; det er alt. At
attributet dødelighed findes overalt, hvor vi finder menneskelighed,
betyder derfor kun, at ikke alene de af os iagttagne enkelte mennesker
har vist sig dødelige, men at alle muligt forekommende er dødelige.
Oversætningens generelle sandhed er blot et aggregat af enkelte
tilfælde, kun har aggregatet faaet et ubestemt omfang. »Thi en generel
sandhed er kun et aggregat af enkelte sandheder, et sammenfattende
udtryk, ved hvilket et ubestemt antal af individuelle fakta bekræftes
eller benegtes paa én gang« l).

Men man kunde tvivle paa, at Mill fremdeles holder paa, at
oversætningen skal være universel. Dog denne tvivl afskjaeres ved
ligefremme udtalelser af ham. Han siger nemlig fremdeles, at
oversætningen altid er universel, og former den udtrykkelig saaledes:
»Alle ting, som har et vist attribut, har, eller har ikke, i følge med
det et vist andet attribut«2).

Det er derfor nu ligesaa meget tilfældet som før, at med oversætningen
er konklusionen allerede given. Mills kritik rammede, som allerede
seet, lige meget klassen med det ubestemte omfang som klassen med det
bestemte. Siger vi, at attributet menneskelighed altid findes sammen
med attributet dødelighed, saa har vi i et sammentrængt udtryk udsagt,
at denne koeksistens finder sted i hvert enkelt tilfælde, og følgelig
maa den ogsaa finde sted i det

specielle tilfælde, naar dette attribut menneskelighed findes hos
individet Sokrates. Er det paa den anden side uvist, om disse
attributer findes sammen hos Sokrates, er det ligesaa uvist, om de
»altid« findes sammen.

Det har foresvævet Mill, at syllogismen kunde antage en ganske anden
karakter ved indførelsen af det nye aksiom om attributers koeksistens.
Det har staaet for hans tanke, at oversætningen kunde betegne noget
almindeligt uden at tage alle enkelte tilfælde med. Han har tænkt paa
at sætte en kvalitativ almindelighed istedenfor den numeriske, en
almindelighed i indhold istedenfor almindeligheden i omfang. Dette
viser aller tydeligst en tilføiet anmærkning. Det generelle begreb
menneske, siges der her, betegner ikke de sansninger, man én gang har
modtaget fra et enkelt menneske; det betegner den almindelige type paa
sansninger, menneskene giver os. Slutningens aksiom kan derfor
udtrykkes saaledes: koeksisterer hver enkelt af to sansningstyper med
en tredie type, saa koeksisterer de med hinanden

De koeksisterende attributer er saaledes almindelige typer paa
sansninger. Men Mill kan ikke gjøre en konsekvent brug af de
attributer, han altid stiller frem. Naar det kommer til stykket, kan
han i det almindelige kun se summen af de enkelte tilfælde. Det
karakteristiske træk ved den generelle dom blir for ham, at dens
prædikat bekræftes om et ubestemt antal individer2). Udover dette
aggregat kommer han ikke.

Mill viser sig i det næste kapitel om »Syllogismens funktioner og
logiske værd« ogsaa fuldstændig paa det rene med, at det af ham
foreslaaede aksiom ikke strækker til for at rette paa syllogismen. Han
undersøger her, om den syllogistiske proces, slutningen fra det
almindelige til

det enkelte overhovedet, er en virkelig slutning eller ikke 1).
Angrebet gjælder ikke den ene eller den anden form af syllogismen; men
den gjælder denne i almindelighed som en slutning med universel
oversætning. Og hans resultat er, at en slutning fra et generelt
princip er umulig, da vi ikke kan slutte os til andet, end hvad
principet allerede forudsætter som kjendt2).

Naar det enkelte tilfælde ikke kan bevises ved en generel dom, men vi
faktisk dog er overbeviste om at kunne bevise et menneskes dødelighed,
førend vi har erfaret den, hvorpaa støtter da dette bevis sig? Der er
virkelig en slutning i hver syllogisme, men denne er ikke en korrekt
fremstilling af denne slutningsproces. Naar det bevisende ikke ligger i
den generelle oversætning, og v der paa den anden side dog er bevis
forhaanden i enhver syllogisme, maa det bevisende søges paa et andet
sted. Hverken syllogismen eller induktionen fremstiller den oprindelige
type for al slutning; thi denne er hverken slutningen fra det
almindelige til det enkelte eller fra det enkelte til det almindelige.
Trænger man tilbunds i sagen, vil det vise sig, at al slutning igrunden
er en slutning fra det enkelte til det enkelte3). Det virkelig
bevisende kan kun være de enkelte tilfælde, der er blevne iagttagne;
thi fra erfaringen skriver al erkjendelse sig. Den plads, som
oversætningen nominelt indtager i vore slutninger, tilkommer altsaa
ikke den, men den tilhører med rette de enkelte tilfælde. Hvad der
beviser et nulevende menneskes dødelighed er de enkelte mennesker,
John, Thomas o. s. v., hvis død vi har erfaret. Den virkelige
oversætning bestaar af de enkelte domme: John er dødelig, Thomas
ligesaa o. s. v.; den lyder ikke: alle mennesker er dødelige.

Syllogismens generelle oversætning bestaar af to

væsentlig forskjellige bestanddele. Naar vi siger: alle mennesker er
dødelige, indeslutter denne dom alle de enkelte tilfælde, som vi
virkelig har iagttaget, og tillige alt, hvad vi tror os berettigede til
at slutte af disse iagttagne tilfælde i). Paa de enkelte af os
iagttagne menneskers død grunder vi vor paastand, at ogsaa alle
kommende mennesker skal dø, og naar vi derfor siger, at alle mennesker
er dødelige, sammenfatter vi i en kort formel vore iagttagelser og vore
slutninger fra disse iagttagelser. Er derfor oversætningen udtalt, er
den egentlige slutningsproces allerede tilende2). Heraf sees altsaa med
tydelighed, at den generelle oversætning i sin helhed ikke kan anføres
som bevis for et nyt tilfælde, der ikke kan iagttages ; thi den største
del af oversætningen bestaar jo selv kun af saadanne ikke iagttagne
tilfælde, som vi slutter os til. Oversætningen hører selv for en
væsentlig del med til konklusionen, ligesaa vel som det enkelte
tilfælde, vi specielt vil bevise, og det bevisende er det samme saavel
for oversætningen som for det enkelte tilfælde, nemlig de virkelig
iagttagne fakta.

Oversætningen er ikke beviset, men kun en forsikring om, at der er
bevis forhaanden tilstrækkeligt til at bevise en hvilkensomhelst
konklusion af en given beskrivelse3). Den er en almindelig notis om,
hvad vi anser for bevist ved de iagttagne tilfælde; vi noterer, at det
maa ansees for godtgjort, at attributet dødelighed findes overalt, hvor
vi træffer gjenstande, der kan siges at være mennesker. Oversætningen
er saaledes kun en formel, der giver os anvisning om, hvorledes vi
fremdeles kan anvende det bevis, vi engang har skaffet os.

Det er klart, at vi ikke drager vore slutninger fra

formelen, men kun overensstemmende med den l). At anse formelen som
det, hvorfra man slutter, vilde være det samme som at anse sine egne
notiser som kilden til sine kundskaber. »Hvis en person spørges om
noget, og han i det øieblik ikke er istand til at besvare spørgsmaalet,
kan han opfriske sin erindring ved at tage frem en notis, som han har
paa sig. Men hvis man spørger ham, hvorledes kjendsgjerningen kom til
hans kundskab, vilde han neppe svare, fordi den var nedskreven i hans
notisbog; medmindre bogen var skreven ligesom Koranen med en fjær fra
engelen Gabriels vinge« 2).

Her har man slutningens urtype: Visse individer har et givet attribut;
et individ ligner de førstnævnte i visse andre attributer, altsaa
ligner det dem ogsaa i det givne attribut3). Vi maa her lægge mærke
til, at Mill ingen konsekvent brug gjør af aksiomet om attributers
koeksistens; thi anvendt paa denne urtype maatte det lyde: attributet
dødelighed er nogle gange fundet sammen med attributet menneskelighed;
i et nyt tilfælde finder jeg attributet menneskelighed, altsaa venter
jeg ogsaa at finde dødelighed. Mill siger i sin formel »visse
individer« istedenfor at nævne det attribut menneskelighed, som
forbinder disse individer. Selv paa dette sted, hvor der dog betones,
at Sokrates skal ligne de andre individer, viser der sig en tendens til
at fravige attributtheorien. Slutningen skal jo være fra det enkelte,
og dette fremtræder mere iøinefaldende, naar der siges »visse
individer«, end naar man nævner attributet, der forener dem; thi et
attribut, som findes i en flerhed af individer, maa være noget
almindeligt.

Mill har resolut bortkastet den numeriske almindelighed, og heri giver
vi ham ubetinget ret. Isteden skulde

1) Logic 221. 2) Logic 213. :}) Logic 232.X(52

Om J. Stuart Mills logik.

sættes det almindelige i indhold; det var netop denne fordel, aksiomet
om attributers koeksistens skulde bringe. Men med omfangets
almindelighed bortkaster han ogsaa indholdets. Skal det nemlig
konsekvent gjennemføres, at slutningen er fra det enkelte til det
enkelte, maa ethvert almindeligt udelukkes.

Forsaavidt Mill mener, at syllogismen skal omformes til en slutning fra
det enkelte med udelukkelse af det almindelige, er denne omformning en
fuldstændig tilintetgjørelse af syllogismen eller, rettere sagt, af al
slutning overhovedet. Men vi skal i det følgende se, hvorledes han ikke
kan forsvare denne stilling, men skridtvis nødes til at trække sig
tilbage fra den. En slutning fra det enkelte i Mills forstand gives der
ikke; derimod er enhver slutning om virkeligheden en slutning fra det
enkelte i den betydning, at det almindelige, hvorfra der sluttes, kun
findes i de enkelte tilfælde ved en sammenligning af disse.
Virkelighedens almindelige vindes kun ud fra virkeligheden selv.

Mill kan i den almindelige syllogisme altsaa ikke se nogen virkelig
slutning, og der opstaar da det spørgsmaal, om der overhovedet kan
tillægges denne syllogisme noget videnskabeligt værd. Mill mener, at om
syllogismen som slutning betragtet end intet værd har, er den dog i
andre henseender af stor betydning.

Værd overhovedet kan Mill tillægge syllogismen paa grund af følgende
tankegang. Udgangspunktet i enhver slutning er de iagttagne enkelte
fakta. Fra disse vil vi slutte til nye tilfælde, der endnu ikke er
iagttagne. Nu forholder det sig imidlertid saaledes, at kan vi fra vor
erfaring slutte til et eneste nyt tilfælde, kan vi med det samme ogsaa
slutte til et ubestemt antal tilfælde; kan vi altsaa drage en slutning
med hensyn til et enkelt tilfælde, kan vi drage slutningen med hensyn
til den hele klasseKap. III.

af gjenstande, hvortil dette tilfælde hører. De iagttagne fakta, der er
det alene bevisende, maa kunne begrunde en hel klasse af fakta, hvis de
overhovedet kan begrunde et eneste. Ved siden af den egentlige slutning
fra det enkelte til det enkejte kan altsaa altid drages en slutning fra
det enkelte til det almindelige og fra dette igjen til det enkelte1).

Muligheden af, at syllogismen kan have nogen betydning, ligger følgelig
deri, at der er en stadig parallelisme mellem den egentlige slutning
fra det enkelte til det enkelte og slutningen fra det enkelte til det
almindelige. Hver slutning kan foregaa i begge former. Og nu er det
forbundet med visse fordele at hefte sin opmærksomhed paa syllogismens
sideløbende proces. Der kan vindes noget ved at gaa denne »høie
aprioriske vei«, skjønt det ingenlunde er nødvendigt at gaa den. For at
komme fra et sted til et andet, er det ikke altid nødvendigt først at
gaa op paa en høi og saa ned igjen. Dog kan det undertiden lønne sig at
lægge veien over høien; thi denne vei kan være den tryggeste, og oppe
paa høien kan der A^ere et hvilested og vid udsigt over det omgivende
landskab2).

Syllogismen er en anvendelse af det almindelige sprog i vore
slutninger, og det er derfor klart, at den nytte, det generelle sprog i
almindelighed gjør i vore tankeprocesser, ogsaa maa komme tilsyne i
syllogismen. Berøvet det almindelige sprog vilde den menneskelige tanke
overvældes af de enkelte fakta; hukommelsen kunde ikke befries for de
uendelige detaljer, og den menneskelige tanke vilde aldrig komme ud
over de første stadier. Hvert bevis beror paa en iagttagelse af enkelte
tilfælde; naar det virkelige bevis skal eftersees, maa disse
enkeltheder altsaa gjennemgaaes af vor tanke. Men det resultat, vi her
kommer til,

*) Logic 214. 2) Logic 202.122

vil videnskaben i sin videre fremskriden anvende i andre forbindelser
og til andre tider; man har ikke altid et øie-blikkeligt brug for de
konklusioner, man trækker; men det er nødvendigt at have dem paa rede
haand for kommende tilfælde. Naar derfor den omhyggelige undersøgelse
af de enkelte fakta engang er udført, gjælder det at opbevare det
resultat, hvortil man er kommet. Dette sker ved at udtrykke det i en
almindelig dom. I denne almindelige formel udelades de enkelte
iagttagelser, det egentlig bevisende; den udtaler kun, hvad der efter
vor eller andres overbevisning kunde ansees for bevist ved disse fakta.
Den almindelige dom er en optegnelse om, at der allerede er leveret
bevis for, at et attribut i almindelighed kan ansees for kjendemærke
paa et andet. Vi sidder saaledes igjen med den* egentlige kundskab og
det i en form, der gjør den anvendelig paa nye tilfælde; vi har kun at
undersøge, om det nye tilfælde har det i formelen angivne kjendemærke;
hvis saa er, kan vi slutte, at det ogsaa har det attribut, kjendemærket
peger paa. De almindelige domme er saaledes paa samme tid optegnelser
paa de iagttagelser og slutninger, vi.har gjort, og formler for at
gjøre slutninger i fremtiden1).

Naar vi nu sidder inde med den almindelige formel, men derimod har
glemt alle de enkelte fakta, der beviser den, kommer det fremfor alt an
paa at gjøre en rigtig brug af formelen; det gjælder at læse og
fortolke den korrekt. Formelen udsiger nemlig kun i almindelige udtryk,
at vi paa grund af iagttagne fakta finder os berettigede til i alle
tilfælde af en vis almindelig karakter at drage en slutning. Vi staar
her ligeoverfor den almindelige formel paa samme maade som dommeren
ligeoverfor loven; ligesom det for denne gjælder at afgjøre, om det

foreliggende tilfælde kommer ind under lovens almindelige regel, og
ligesom han derfor maa udtyde lovens udtryk for at udfinde, hvad
lovgiverens egentlige mening har været, saaledes maa vi fortolke
formelens udtryk for at forvisse os om, hvad der gaar ind under den.
Mente vi eller vore forfædre, dengang den almindelige dom blev formet,
at ogsaa dette tilfælde var bevist? Gaar det attribut, som vi finder i
dette enkelte tilfælde, ind under det almindelige kjendemærke, som
efter formelens udsagn bevisligt skal staa i forbindelse med et andet
attribut? Vi maa bevare overensstemmelse mellem den almindelige regel
for at drage slutninger, som vi har gjort os, og de slutninger, som vi
i de enkelte tilfælde virkelig gjør1).

I en saadan fortolkning bestaar den syllogistiske proces, og alle
syllogismens regler gjælder denne fortolkning; de sigter til at bevirke
den rette anvendelse af formelen, saa der ingen modsigelse opstaar
mellem den og den enkelte konklusion, vi for tilfældet drager.

Ved at kalde syllogismen en fortolkning har Mill fundet et betegnende
udtryk for, at den hele proces er af verbal natur. Naar enkelte
tilfælde engang er iagttagne, og en almindelig slutning er dragen fra
disse, er alle de fakta beviste, som i denne sammenhæng kan bevises.
Fra nogle fakta er man skredet over til alle fakta af samme art. Hvad
der har hensyn til det faktiske, er altsaa afgjort én gang for alle;
der kan ikke mere spørges, om et nyt tilfælde kan bevises, men kun, om
det allerede er bevist, det vil sige, om det hører til den art af
tilfælde, som omtales i den almindelige formel. Til afgjørelse af dette
spørgsmaal kan man kun# komme ved at give sig ifærd med en sproglig
undersøgelse af formelens ord.

Syllogismen er en del af »overensstemmelsens logik«.

1) Logic 221 og flg.124

Dennes maal er at bevare overensstemmelse mellem vore meninger1). Disse
nedlægger vi i ord, og den modsigelse, der skal undgaaes, er derfor en
modsigelse i udtryk (con-tradiction in terms)2). Vi maa hindres fra at
give vort bifald til noget, som vilde modsige domme, vi allerede af
gode grunde har bifaldt. Vi maa derfor lære klart at indse den fulde
konsekvens af vore paastande; der maa udtrykkelig udtales, hvad der
ligger i disse. Syllogismen fremhæver, hvad der maa bekræftes
overensstemmende med en almindelig paastand, og hvad der maa benegtes.
Den bestaar i den »nøiagtige maalen af en paastands længde og
bredde«3).

Vi har betragtet syllogismens sproglige funktion og den fortolkning,
som det almindelige udtryk nødvendiggjør. Mill tillægger imidlertid
syllogismen ogsaa en anden funktion. Er syllogismen intet bevis, saa er
den dog en prøve paa bevisets gyldighed; den er ikke bevisende, men
kontrollerende.

Skjønt slutningen egentlig er en slutning fra det enkelte til det
enkelte, bør vi dog samtidig drage den almindelige konklusion, der
altid følger den partikulære; ja, det er af den høieste vigtighed at
stille denne almindelige konklusion frem i dens hele udstrækning.

Hvis vi, istedenfor at slutte fra det enkelte tilfælde lige til et
andet enkelt tilfælde, først slutter til den almindelige dom, saa er
der større sandsynlighed for, at præmissernes utilstrækkelighed vil
træde tydelig frem, hvis de overhovedet er utilstrækkelige. Er nemlig
præmisserne ikke fyldestgjørende som bevis, saa vil den almindelige
dom, vi udleder af dem, rimeligvis indeholde enkelte tilfælde, som vi
allerede forud ved ikke forholder sig saaledes, som dommen udsiger. Vi
gjør derfor en saa udstrakt

anvendelse af den almindelige dom paa enkelte tilfælde som muligt, idet
vi prøvende ser ud efter tilfælde, der modsiger den almindelig udtalte
paastand. Findes der nu et eneste tilfælde, som modsiger den
almindelige dom, er dennes uholdbarhed bevist og dermed tillige
uholdbarheden af den slutning, vi drog med hensyn til det enkelte
tilfælde, som det var vor egentlige agt at faa bevist. Kan vi derimod
intet saadant modbevisende tilfælde opdage, har slutningen fra det
enkelte til det enkelte udstaaet prøven, og dens sikkerhed er forøget.

Syllogismen er altsaa ikke den form, hvori vi nødvendigvis maa slutte;
dens værd bestaar i, at den giver os en form for vore slutninger, der
er af den beskaffenhed, at vor slutnings urigtighed, hvis den er
urigtig, bringes for lyset. Derfor er det aldeles nødvendigt at benytte
sig af den syllogistiske form, hvis vi har nogen tvivl om slutningens
gyldighed; thi syllogismen er en prøve, der blotter alle de punkter,
paa hvilke en ugyldig slutning kan være sluppen ind

Syllogismens funktion som prøve falder ikke ganske sammen med dens
fortolkende funktion. Enhver prøve gaar ud ifra, at det, som skal
prøves, er uvist, medens fortolkningen forudsætter det almindelige
princip som noget givet, for ud fra dette at udlede de enkelte
tilfælde. Fortolkningen omstøder ikke den almindelige lov; prøven kan
saavel omstøde som stadfæste.

Men hvad enten Mill opfatter syllogismen som en fortolkende eller som
en prøvende proces, stiller han den udenfor det egentlige bevis; til
dette danner den kun et ydre tillæg.

Hvilke modsigelser Mill indvikler sig i ved denne paastand, vil blive
paavist i næste kapitel.

x) Logic 225 og flg. 236. Ex. 503.Fjerde kapitel.

Definition af induktion.

Vi kommer nu til logikens hovedgjenstand, induktionen. Denne er det, al
videnskabelig sandhed, der ikke er given umiddelbart i bevidstheden,
^tilsidst beror paa. Al viden, der ikke er intuitiv, maa nemlig kunne
bevises; ethvert bevis bestaar af en eller flere slutninger, og alle
slutninger er tilsidst kun induktioner; thi syllogismen er kun en
tilhyllet induktion. Er derfor logikén først og fremst en lære om
beviset, er den hovedsagelig en lære om induktionen. At afgjøre, hvad
induktionen er, og under hvilke betingelser den er retmæssig, maa
derfor være logikens hovedpunkt

Der kræves altsaa først en definition af, hvad induktion er.
Induktionen er den operation at opdage og bevise generelle domme2). Den
er den proces, ved hvilken vi slutter, at hvad der gjælder visse
individer af en klasse, gjælder hele klassen, eller at hvad der gjælder
til visse tider, vil gjælde til alle tider under lige omstændigheder3).
Induktionen er saaledes en slutning fra det enkelte til det
almindelige.

Med hensyn til denne forklaring af induktionen maa

») Logic 327. *) Logic 328. 3) Logic 333.Kap. IV.

der først indskjærpes, at det resultat, induktionen fører til, maa være
et virkelig generelt. Det prædikat, der i induktionens præmisser er
udsagt om enkelte individer, skal i konklusionen udsiges om en hel
klasse; subjektets omfang skal udvides, og det eiendommelige ved denne
udvidelse er, at den er en udvidelse til et ubestemt og ubegrænset
antal individer. Klassen betegner jo netop et saadant ubestemt
aggregat. Ved denne udvidelse af subjektets omfang blir induktionen en
virkelig slutningsform; thi den bringer noget nyt frem i sin
konklusion. Denne er ikke blot en sum af de iagttagne tilfælde,
præmisserne opregner, men den indeholder tillige noget mere; den rummer
ikke blot det kjendte, men ogsaa det ukjendte.

Maa en slutning føre fra det kjendte til det ukjendte, forat den skal
blive anseet for en ægte induktion, følger heraf, at den saakaldte
fuldstændige induktion af Mill ikke kan henregnes til de ægte
induktioner. Den fuldstændige induktion er i almindelighed bleven
anseet for den fuldkomneste form for induktionen Den bestaar deri, at
man undersøger hvert enkelt individ, der hører til en klasse; det
fælles kjendemærke, der er fundet hos hvert individ, tillægger man
derpaa hele klassen. Det ser altsaa ud, som om man gik fra nogle til
alle, som om man foretog en virkelig generalisation. Ved nøiere
eftersyn ser man imidlertid, at den konklusion, man her vinder, vistnok
har samme sproglige udtryk som den virkelig generelle dom, men at den
efter sit indhold derimod aldeles ikke er almindelig. Har vi f. eks.
iagttaget hver enkelt planet og fundet, at den har sit lys fra solen,
kan vi summere alle vore enkelte iagttagelser sammen og slutte, at alle
planeterne har sit lys fra solen. Subjektet i denne konklusion er
imidlertid intet generelt udtryk; thi udtrykket »alle planeterne«
betegner kun et begrænset antal gjenstande, der er opregnede hver for
sig. Prædikatet udsiges ikke128

om et ubestemt antal, men om et ganske- bestemt; vi slutter ikke til
nye tilfælde, der ikke er undersøgte 1).

Det er saaledes et væsentligt kjendemærke for slutningen ved induktion,
at dens konklusion er virkelig generel ; men gjælder det med hensyn til
konklusionen at paase, at den er generel, maa man med hensyn til
præmisserne iagttage, at de er virkelig enkelte tilfælde. Dette vil
blive klart ved at se hen til en maade at slutte paa, der forekommer i
mathematiken. Naar man her skal bevise en læresætning og i den hensigt
betjener sig af en tegnet figur, saa bevises læresætningen nærmest kun
med hensyn til denne enkelte figur. Man beviser den almindelige
sætning, at summen af vinklerne i alle triangler er lig 2 rette, ved at
vise, at dette finder sted i det enkelte triangel ABC. Men naar man
undersøger beskaffenheden af det bevis, der her er ført, ser man
straks, at det kan føres paa netop samme maade med hensyn til et
hvilketsomhelst triangel. Naar vi derfor her gaar over til den
almindelige dom, saa sker det ikke af den grund, at de enkelte
triangler ABC, EDF o. s. v. har en vinkelsum af to rette; vi slutter
ikke saaledes: dette gjælder nogle triangler, altsaa gjælder det alle.
Sluttede vi saaledes, vilde vi have en virkelig induktion, en
generalisation fra enkelte tilfælde; men saaledes slutter vi ikke, og
vi har derfor heller ingen ægte induktion. Hvad der her ligger tilgrund
for generalisationen, er ikke de enkelte tilfælde, men ligheden i
bevisførelse; skal man kalde denne maade at slutte paa induktion, faar
man kalde den »induktion ved lighed i bevisførelse« 2).

To ting er altsaa eiendommelige for den induktive slutning. For det
første maa der vindes en generel konklusion; for det andet maa denne
konklusion naaes ud

l) Logic 333 og flg. 2) Logic 336.

iKap. IV.

Definition af induktion.

129

fra enkelte tilfælde; det virkelig almindelige resultat maa være
grundet paa det virkelig enkelte. Induktionen er generalisation fra
erfaringen !).

I forrige kapitel har vi seet, hvorledes Mill opstiller slutningen fra
det enkelte til det enkelte som den oprindelige type for al slutning.
Denne slutning fremstiller følgelig den ægte induktion; »den induktive
slutning er altid igrunden slutning fra det enkelte til det enkelte«2).
Det er imidlertid i anden bog af hans logik, der handler om
syllogismen, at Mill saa stærkt hævder, at al slutning er fra det
enkelte til det enkelte. Det gjælder nemlig der at vise overflødigheden
af syllogismens oversætning og derfor at nedsætte betydningen af de
almindelige domme. I modsætning hertil mærker vi allerede ved
definitionen af induktion, at slutningen fra det enkelte til det
enkelte træder tilbage.

I sin definition af induktion lægger Mill hovedvegten paa, at
konklusionen er almindelig. Nu forholder det sig vistnok saaledes,
bemærker han videre, at den proces at slutte sig til enkelte fakta er
ligesaa ægte induktiv som den, ved hvilken vi vinder almindelige
sandheder. Dette er imidlertid ingen ny art af induktion; det er kun en
anden form for den samme proces, og denne nye form er væsentlig
identisk med den allerede omtalte form. I den første form er
konklusionen en generel dom; men vi maa erindre, at generelle domme kun
er samlinger af partikulære domme. Paa den anden side har den anden
form vistnok et partikulært resultat; men det maa bemærkes, at naar vi
fra nogle kjendte tilfælde har berettigelse til at slutte til ét nyt
tilfælde, har vi lige stor berettigelse til med én gang at slutte til
alle ukjendte tilfælde af samme

art. Strengt taget er resultatet af en slutning altid en generel dom*).

Er nu den logiske proces, der beviser generelle domme, og den proces,
der beviser en' partikulær dom, væsentlig identiske, saa følger heraf,
at en analyse af den første proces vil være en analyse af al induktion
overhovedet. I sin behandling af induktionen vil Mill derfor indskrænke
sig til at vise, hvorledes de almindelige sandheder vindes.
»Videnskabernes logik« (the logic of the sciences), der opstiller de
almindelige sandheder, indeslutter »hverdagslivets logik« (the logic of
practical business and common life), som mere bevæger sig fra det
enkelte til det enkelte2).

Det er øiensynligt, at Mill her stiller slutningen fra det enkelte til
det almindelige som den vigtigste og væsentligste form, der nærmest
vedkommer videnskaben.

Vi vil imidlertid noget nærmere betragte de steder, hvor Mill utvetydig
opfatter slutningen fra det enkelte til det enkelte som al slutnings
grundlag, og det ikke alene som det psykologiske grundlag, men som det
logiske. Paa to steder i sin logik udtaler Mill sig aldeles utvetydig,
og vi vil derfor fremsætte det ræsonnement, han her fører.

Hvis al slutning gaar fra det enkelte til det enkelte, heder det, og
hvis den bestaar i at erkjende et faktum som et mærke paa et andet, saa
behøves der for at gjøre en slutning mulig intet uden sanser og
association: sanser for at iagttage, at to fakta er forbundne,
association som den lov, ifølge hvilken det ene af de to fakta vækker
forestillingen om det andet3).

Har vi sanset to ting sammen, og vi atter sanser den ene af disse to
ting, saa indfinder forestillingen om den anden ting sig mekanisk, og
vi venter eller tror, at denne ting vil indtræffe. I et saadant
tilfælde har vi altsaa efter

Mills mening draget en slutning, en fuldstændig induktiv slutning. Han
anfører selv et eksempel. Det barn, der har brændt sine fingre og skyr
at putte dem ind i ilden igjen, har draget en slutning, skjønt det
aldrig har tænkt paa den ^almindelige dom: ilden brænder. Det erindrer,
at det har brændt sig, og derfor tror det, naar det ser et lys, at det
vil brænde sig igjen, hvis det stikker sine fingre ind i flammen Og
forat vi skal være aldeles visse paa, at slutningen her kun beror paa
det enkelte som enkelt, tilføier Mill, at barnet tror dette i hvert
enkelt tilfælde, der tilfældigvis indtræffer, men uden for hver gang at
se ud over det nærværende tilfælde; barnet generaliserer ikke, det
slutter et enkelt fra et enkelt.

Det er ikke blot børn, der slutter paa denne maade; udannede mennesker
udfører næsten alle sine slutninger i denne form, og vi gaar alle, selv
de mest dannede, i mangfoldige tilfælde frem paa netop samme maade.
Dette er nemlig tilfældet overalt, hvor en dagligdags erfaring nøder
konklusionerne paa os, uden at nogen aktiv undersøgelse foregaar fra
vor side. Præmisserne eller, rettere sagt, præmissen bestaar jo kun i
den sansning, der har associeret sig med en anden og derfor er et mærke
paa, at ogsaa den anden sansning vil indfinde sig, hvor den selv er. Er
derfor denne præmis given, følger vor tro eller forventning om, at den
anden sansning, hvis forestilling er vakt, skal virkelig indtræde »med
et instinkts hurtighed og vished« 2).

Det er denne slags induktion, dyrene ogsaa kan udføre. Disse ved jo at
drage sig sin erfaring til nytte; ligesom barnet skyr de, hvad der har
forvoldt dem smerte. »Ikke alene det brændte barn, men den brændte hund
skyr ilden«. 3).

At Mill selv har følt, at han har udtalt sig paa en maade, der staar i
stærk modsætning til udtalelser paa andre steder, viser den anmærkning,
han senere har føiet til det sted, hvor han siger, at intet udfordres
for at gjøre en slutning mulig uden sanser og association l). I denne
anmærkning siger han nemlig, at man har misforstaaet ham og tillagt ham
den mening, at han i slutningen kun saa en associationsproces. Hans
givne forklaring af slutningen skal imidlertid ikke være en sidste
analyse; han taler kun om, hvad der gjør en slutning mulig, hvilke
betingelser der kræves, forat vi skal kunne drage en slutning.

Efter dette skulde Mill altsaa paa vort sted ikke have talt om
slutningsprocessen selv, men kun om de betingelser, der gaar forud for
den. I det foregaaende har Mill virkelig ogsaa talt om saadanne
betingelser og som saadanne opstillet iagttagelsen og abstraktionen.
Paa vort sted spørges nu videre, om ogsaa sproget kan siges at være en
saadan uundværlig betingelse. Og idet Mill vil vise, at sproget ikke er
en nødvendig betingelse for induktionen, viser han, at det ikke er en
nødvendig betingelse for, a) at vi skal kunne sanse, at to fakta er
forbundne, b) for den associationslov, ifølge hvilken det ene af disse
to fakta fremkalder forestillingen om det andet, og c) for den
forventning, vi har om, at dette faktum, hvis forestilling er vakt,
virkelig skal indtræffe. Men den proces, som bestaar af disse tre led,
og som altsaa maa være en induktion, er en ren psykologisk proces; der
er intet, som begrunder berettigelsen af vor forventning; den indfinder
sig kun som et psykiskt faktum.

Men selv under behandlingen af syllogismen ved vi, at Mill foruden
slutningen fra det enkelte til det enkelte anerkjender slutningen fra
det enkelte til det almindelige.

*) Logic 212*.Kap. IV.

Det er nemlig en kjendsgjerning, at disse to slutninger staar ved siden
af hinanden, og paa denne kjendsgjerning grunder det sig, at
syllogismen dog kan bibeholde nogen betydning. Der foreligger altsaa
faktisk to slags induktioner: induktionen fra det enkelte til det
almindelige og induktionen fra det enkelte til det enkelte. Mill
fremhæver snart mere betydningen af den ene form, snart af den anden.
Hvor han behandler syllogismen, fremhæver han slutningen fra det
enkelte til det enkelte, naar han derimod gaar over til selve
behandlingen af induktionens problem, fremhæver han slutningen fra det
enkelte til det almindelige. Videre foreligger der faktisk et
athængig-hedsforhold mellem disse to slutninger: kan jeg drage en
slutning med partikulært resultat, kan jeg ogsaa drage en med et
almindeligt resultat, og omvendt1). Men spørger man nu videre,
hvorledes man skal forklare sig dette afhængighedsforhold, faar man
intet direkte svar; sammenhængen finder faktisk sted, dermed maa man
lade sig nøie. Man maatte jo være tilbøielig til at tro, at dette
forhold mellem de to slutninger maa have en logisk grund, og at det
følgelig ikke kan være saa rent udvortes. Sagen er ogsaa, at Mill
efterhaanden stiller disse slutninger i meget nært forhold til
hinanden. Vi vil tage vort udgangspunkt i slutningen fra det enkelte
til det enkelte for at se, hvorledes denne mere og mere viser sig at
trænge den anden form med dens generelle dom.

Det staar altsaa fast, at Mill tydelig har fremsat den mening, at der
kun behøves sanser og association for, at der kan dannes en slutning;
der sluttes direkte og instinktmæssigt fra enkelte tilfælde til andre
enkelte tilfælde. Mellem de partikulære præmisser og de partikulære
konklusioner er de generelle domme ikke mellemliggende led.

1) Logic 236.134

Hvis vi havde en tilstrækkelig rummelig hukommelse, kunde slutningerne
altid foregaa uden nogensomhelst generel domDer generaliseres aldeles
ikke.

Dette er den rene associationstheori; dog der sker snart et tilbagetog
fra denne. Mill gjør sin modstander Whewell straks indrømmelser. Denne
sidste havde i sin bog »Philosophy of Discovery«2) dadlet Mills
udvidelse af begrebet induktion til at omfatte ogsaa slutningen fra det
enkelte til det enkelte. Whewell fremhæver, at overgangen fra det
enkelte til det enkelte, uden at den almindelige lov opfattes og
forstaaes, umulig kan kaldes induktion. Han kan ikke indeslutte i
betydningen af udtrykket induktion »rene praktiske tendenser eller
praktiske vaner«; thi videnskab konstrueres ikke af disse. Han holder
derfor kun paa Mills »videre og mere filosofiske« definition af
induktionen, ifølge hvilken den bestaar i at slutte sig til en mere
almindelig dom fra domme, der er mindre almindelige.

Herpaa svarer nu Mill i en anmærkning3). Han misbilliger i ligesaa høi
grad som Whewell, siger han, at man anvender udtrykkene induktion eller
slutning paa operationer, der foregaar rent instinktmæssig, kun ved en
animalsk drift, uden at nogen intelligens er medvirkende. Men paa den
anden side ser han ingensomhelst grund til at indskrænke anvendelsen af
disse udtryk til de tilfælde, hvor slutningen drages i de former og med
de forsigtighedsregler, der fordres af den videnskabelige nøiagtighed.
For videnskaben er det væsentligt at erhverve sig en udtrykkelig og
distinkt opfattelse af de almindelige love. I det praktiske liv derimod
er nitiendedelen af de slutninger, der drages, udførte uden nogen
saadan erkjendelse; de er direkte slutninger fra nogle kjendte tilfælde
til et nyt, der

!) Logic 244. 2) p. 239 og flg. 3) Logic 331.Kap. IV.

antages at være ligt de første. Og disse slutninger, der forekommer i
det praktiske liv, er ikke alene ligesaa retmæssige (legitimate) som
videnskabens slutninger, men de er ogsaa væsentlig identiske med disse
sidste.

Efter dette stiller sagen sig altsaa saaledes, at der er slutninger fra
det enkelte til det enkelte, der fortjener navn af ægte induktioner; da
maa imidlertid overgangen fra det enkelte til det enkelte ikke foregaa
rent instinktmæssig; man maa ledes af fornuft og ikke blot af en dyrisk
drift.

Hvad det nu er, der skal hæve slutningen fra det enkelte til det
enkelte over det rene instinkt, og hvori den intelligens, der skal
anvendes, bestaar, er det efter Mills fremstilling ikke let at se; thi
i erkjendelsen af den almindelige lov skal den anvendte intelligens
ikke bestaa. Disse slutninger skal jo foregaa direkte fra det enkelte
til det enkelte, her er intet mellemliggende stadium. Men naar det ikke
er en erkjendelse af loven, der hæver disse slutninger over den
instinktmæssige association, er det ikke let at indse, hvad det skulde
være. Mill giver os ingen oplysninger. Her er altsaa reist et krav,
uden at der angives nogen maade at tilfredsstille dette krav paa.

At generalisationen dog har noget at gjøre selv i denne saakaldte
slutning fra det enkelte til det enkelte, kommer Mill selv uforvarende
til at tilstaa. »Vi slutter«, siger han, »fra kjendte tilfælde til
ukjendte ved en tilskyndelse af den generaliserende tilbøielighed«
Altsaa dog generalisation, om end ogsaa kun en instinktmæssig, og har
Mill før sagt, at slutningen ikke maa foregaa ved en rent »animalsk
impuls«, saa ved vi nu, hvad vi skal sætte isteden, nemlig en
generaliserende impuls; kun skade, at vi ved denne sidste impuls dog
endnu ikke er kommet ud over instinktet og op i intelligensens sfære,
hvilket vi efter

1) Logic 145.X(52

Om J. Stuart Mills logik.

Mills mening dog skal. Vi har kun faaet et høiere instinkt for et
lavere.

En erkjendelse af den almindelige lov vil Mill altsaa ikke anerkjende
som midlet til at hæve slutningen over den rent instinktmæssige
forbindelse mellem forestillingerne. Nu er det imidlertid saa, at han
paa andre steder har fremstillet denne erkjendelse i alle fald som ét
af midlerne til at føre slutningen udover den blotte association, og
paa den anden side paapeger han intet andet middel.

Vi har under behandlingen af syllogismen seet, hvorledes Mill betragter
den almindelige dom som et nødven-digt gjennemgangsled, hvis man vil
sikre sig, at slutningen er korrekt udført. Dog skal anvendelsen af den
almindelige dom kun være en prøve paa slutningens rigtighed, der
foretages, efterat den egentlige slutning er tilendebragt, og kun staar
i et rent ydre forhold til denne. Der er kun tale om en ydre
sikkerhedsforanstaltning. Det er dog værdt nøiere at undersøge, hvad
denne sikkerhedsforanstaltning indeholder.

I det samme kapitel/ hvor det saa ligefremt blev udtalt, at kun sanser
og association behøves for at gjøre en slutning mulig (IV bog 3 kap.),
fremhæver Mill allerede paa næste blad betydningen af den almindelige
dom. Hver induktion, som overhovedet er gyldig, siger han, er gyldig
for en hel klasse af tilfælde; og forat nu slutningen kan have en bedre
garanti for sin korrekthed end den blotte sammenklyngen af to
forestillinger, maa man eksperimentere og sammenligne, en proces, i
hvilken den hele klasse af tilfælde maa tages i betragtning, og i
hvilken en eller anden regelmæssighed i naturen maa udvikles og
fastsættes. Eksistensen af en saadan regelmæssighed udfordres for at
retfærdiggjøre, at vi kan drage slutningen i om det saa kun er et
eneste tilfældeJ). Som en garanti ') Logic 214*.Kap. IV.

for slutningens korrekthed og som en »retfærdiggjørelse«
(justification) af den optræder altsaa her den almindelige lov. Ved
denne almindelige lov menes de specielle naturlove og ikke den
almindelige kausallov, som man kunde bringes til at tænke paa; der
siges nemlig i de næste linjer, at der skal være et helt antal saadanne
love. Den blotte associative forbindelse kan altsaa hverken garantere
slutningens rigtighed eller »retfærdiggjøre« den.

Hvad denne »retfærdiggjørelse« indeholder, udvikler Mill ogsaa nøiere.
Naar han anfører eksempler paa tilfælde, hvor man slutter direkte fra
det enkelte til det enkelte, lægger han ofte til, at man i saadanne
tilfælde ikke kan forklare og retfærdiggjøre sin slutning1); dette vil
igjen sige, at man ikke kan give tilstrækkelige grunde (sufficient
reasons) for den2).

Man synes her at røre ved slutningens inderste forhold; thi der er tale
om grundene for konklusionen, og grunden synes dog at maatte være ét
med selve den logiske slutning. Mill tager imidlertid her skridtet
fuldt ud og kommer med den paradokse lære, at den »erkjendelse af
bevisgrundens tilstrækkelighed«, der indeholdes i den almindelige dom,
er noget, som ligger udenfor slutningen selv og ikke egentlig hører med
til den3). Spørgsmaalet om bevisgrundens tilstrækkelighed er noget
senere tilkommet.

Men er det nu virkelig uvæsentligt for en logisk slutning, at man
indser, at den er korrekt, eller at præmisserne virkelig er
tilstrækkelige til at bevise, hvad de skal bevise? Er det ikke netop
denne indsigt, der gjør slutningen til en logisk proces, hvor
konklusionen logisk følger af præmisserne? »Konklusionen i en
induktion«, siger Mill paa sidst anførte sted, »er sluttet fra
bevisgrunden

l) Logic 218. 2) Logic 216. 3) Logic 235.X(52

selv og ikke fra en erkjendelse af bevisgrundens tilstræk, kelighed«.
Ja, naturligvis er konklusionen sluttet fra bevisgrunden selv; men
hvorledes kan jeg vide, at noget virkelig er en bevisgrund for noget
andet, medmindre jeg samtidig indser, at det er en tilstrækkelig
bevisgrund? Noget kan da umulig i mine tanker optræde som bevisgrund,
medmindre jeg har tænkt over denne grunds tilstrækkelighed eller
ikke-tilstrækkelighed. Man kunde virkelig tro, ar det er Mills mening,
at de objektive fakta optræder som bevisgrunde i mine slutninger, hvad
enten jeg ved noget om det eller ikke; thi han fremhæver altid, at min
erkjendelse af bevisgrundens tilstrækkelighed intet tillæg er til selve
bevisgrunden. Min erkjendelse af, at visse fakta indeholder bevis for
noget, føier naturligvis intet til selve disse fakta; men optræder
disse fakta som præmisser i min slutning, maa jeg have tænkt over deres
tilstrækkelighed; thi ellers var de ikke præmisser.

Mill befinder sig altsaa i følgende modsigelsesfulde stilling:
slutningen som saadan er en slutning fra det enkelte til det enkelte;
dog denne slutning maa foretages med fornuft, den maa ikke foregaa rent
instinktmæssig. Det eneste middel, Mill kjender eller i alle fald
anfører, til at hæve slutningen over det instinktmæssige, er en
erkjendelse af det almindelige. Denne erkjendelse er imidlertid en
ting, der for slutningen selv er noget uvedkommende. Enten maa man
altsaa holde sig indenfor slutningen selv, men da er denne kun en
association, og kravet paa, at den skal være noget mere, er uopfyldt;
eller man op. fylder dette krav, men da er man kommen udenfor den
egentlige slutning. Med andre ord: Mill stræver for at komme udover
associationstheorien; men han kan det ikke.

Vi ser Mill optaget af at polemisere mod den anskuelse, at induktionens
partikulære resultat skulde bevises ved en almindelig dom. Paa den
anden side fremhæverKap. IV.

han stærkt den forbindelse, hvori induktionens almindelige konklusion
staar til dens partikulære. Den almindelige konklusion omfatter den
partikulære, og denne sidste er kun en del af den almindelige
konklusion, som jeg maa kunne trække, hvis jeg kan drage den
partikulære. Men den almindelige dom er ikke beviset for den
partikulære, saaledes som man tidligere mente. Med hensyn til beviset
staar disse to domme fuldstændig ved siden af hinanden ; den mindre
paastand er ikke bevist ved den større. Begge paastande har en fælles
bevisgrund, nemlig erfaringen med dens enkelte tilfælde. De to
paastande udspringer selvstændig af den samme rod.

Men denne koordination mellem de to domme blir tilslut næsten kun
illusorisk. Thi om forbindelsen mellem den almindelige dom og den
partikulære end ikke er den inderlige, som finder sted mellem
bevisgrunden og det af den udledede, saa skal dog den almindelige dom
være en nødvendig betingelse for, at den partikulære kan bevises. Mill
udtaler sig nemlig saaledes: syllogismens oversætning bidrager aldeles
ikke til at bevise konklusionen; men den er en nødvendig betingelse
for, at den bevises; thi ingen konklusion er bevist, for hvilken der
ikke kan findes en sand oversætning 1).

Man ser, at koordinationen er stærkt truet; thi naar den almindelige
dom er en nødvendig betingelse for den andens bevis, er det ikke langt
til at betragte den som henhørende til selve beviset. Under den nærmere
udførelse af induktionens theori gaar Mill faktisk ogsaa over til denne
anskuelse.

Det er klart, at Mill selv paa de steder, hvor han stærkest synes at
holde paa slutningen fra det enkelte til det enkelte, har følt
utilstrækkeligheden af denne slutning;

1) Logic 149.174

men paa den anden side kunde han aldeles ikke forsone sig med
syllogismen, saadan som den i almindelighed opfattes. Hans holdning var
derfor vaklende; med fuld klarhed kunde han ikke finde ud af denne
vanskelighed. Han blev staaende ved slutningen fra det enkelte til det
enkelte; men naar han saa paa de afgjørende punkter ikke kunde hjælpe
sig med denne alene, saa han sig nødsaget til at søge hjælp hos den
anden slutning. Naar saa faren igjen var vel overstaaet, trøstede han
sig altid med, at den søgte hjælp igrunden var overflødig.

For at begrunde den partikulære konklusion, at Sokrates er dødelig,
trænges foruden de erfarede tilfælde af dødelighed en almindelig dom;
Mill kommer sluttelig tilbage hertil. Men hvorledes bevises nu, at alle
mennesker er dødelige? Skulde det være rimeligt, at man skulde kunne
gaa med én gang fra nogle enkelte tilfælde til alle, medens man derimod
ikke kan gaa lige fra nogle tilfælde til ét nyt? Her kan man vistnok
gaa i cirkel og sige, at vi kan drage slutningen med hensyn til alle
mennesker, hvis vi kan drage den med hensyn til Sokrates1). Den
generelle konklusion garanterer altsaa først den partikulære, og derpaa
garanterer denne atter den generelle.

Det er naturligvis klart, at hvis de enkelte tiltælde ikke strækker til
for at bevise ét nyt tilfælde, kan de heller ikke strække til for at
bevise alle nye tilfælde. Trænges en almindelig lov i det første
tilfælde, maa den end mere trænges i det andet. Men her sees straks, at
denne lov ikke kan være en numerisk sammenfatten af alle tilfælde; thi
det er jo disse, der skal bevises. Der maa være en lov, som er
almindelig efter sit indhold og ikke efter sit omfang; thi den skal
være erfaret, og alle tilfælde kan ikke erfares.

*) Logic 233. 2) Logic 104*. 3) Ex. 623 og anm.Kap. IV.

Naar Mill her har behandlet induktionen som en slutning fra det enkelte
til det enkelte og netop sætter denne slutning i forbindelse med
syllogismen, saa er det klart, at han kjæmper efter at naa en dom, der
er almindelig og dog ikke er den samme som syllogismens kvantitative
dom. Han føler, at der for hver induktion trænges en almindelig lov,
som gjælder specielt den slutning, man er ifærd med at drage, og som er
den specielle erfaring, man for tilfældet har at paaberaabe sig.
Saaledes har jo hver enkelt syllogisme sin almindelige oversætning, og
svarende hertil maa hver induktion have en almindelig lov til
udgangspunkt. Det er af vigtighed at fremhæve, at Mills tanker her har
gaaet i denne retning; thi paa et senere stadium af induktionens
behandling optages hans tanker ganske af en lov, der er fælles for alle
induktioner og for dem alle lyder ens, nemlig den almindelige
aarsagslov.

Skal slutningen ikke bare være grundet paa de enkelte tilfælde som
enkelte, og skal den heller ikke grundes paa alle tilfælde tagne
tilsammen, staar der kun én udvei tilbage. Slutningen maa grundes paa
lighed. Mill skulde have bragt sin slutningstheori i fuld
overensstemmelse med den opfatning af attributerne, at de kun betegner
lighed. Dommene vilde følgelig kun være udsagn om saadanne attributer.
Mennesket er dødeligt, betyder, at attributet menneskelighed er
forbundet med attributet dødelighed. Ved at sammenligne de enkelte
mennesker opdager vi noget for dem fælles; gjennem alt det vekslende
ser vi en vis lighed i ydre form, i maade at tænke paa o. s. v. Disse
ligheder samler vi i det fælles attribut menneskelighed. I en række af
enkelte tilfælde har vi tillige seet, at attributet dødelighed har
været forbundet med det førstnævnte attribut. Denne dødelighed har
ytret sig forskjellig i alle de forskjellige tilfælde, og dog har der i
denne forskjel været noget fælles og ligt. Denne lighed udtrykkesX(52

ved attributet dødelighed. Vi har derfor nu et abstrakt attribut
forbundet med et andet abstrakt attribut; den dom, at mennesket er
dødeligt, er et udtryk for denne abstrakte lov.

Denne lov indeholder intet andet, end hvad der ligger i de enkelte
iagttagne tilfælde; den er erfaret. Naar Mill fremhæver, at kun det
erfarede kan være bevisgrunden, saa har man her den erfaring,
slutningen hviler paa. Denne almindelige dom er greben ud af
virkeligheden selv; den er vunden ved en sammenligning af det faktiske
og overskrider ikke dette. Den indeholder i og for sig intet om alle de
kommende tilfælde; den udsiger kun, at de iagttagne tilfælde faktisk
lader sig bringe under en abstrakt lov. Vi er derfor enige med Mill,
naar han senere fremhæver, at der til slutningens udførelse endnu
trænges kausalloven ; men vi er ikke enige med ham deri, at kausalloven
kan siges at være erfaret paa samme maade som den af os nu omtalte lov.

Taine fremhæver med stor styrke denne abstrakte lov og ser i den alt
det bevisende. Hvis alle mennesker skal dø, siger han, saa er det,
fordi dødeligheden er forbundet med attributet menneskelighed. Hverken
den partikulære dom, at nogle mennesker er dødelige, eller den
kvantitativt generelle dom er det bevisende; alene den abstrakte dom
beviser noget1).

Vi saa allerede i forrige kapitel, at begrebet lighed vistnok træder
stærkt frem i den universelle type, Mill opstiller paa al slutning: min
fader og min faders fader og et ubestemt antal andre personer var
dødelige; Sokrates ligner min fader og min faders fader o. s. v.;
altsaa ligner

J) Taine, Le positivisme anglais p. 124: C'est cette proposition
ab-straite qui est probante; ce n'est ni la proposition partieuliére,
ni la proposition générale.Kap. IV.

han dem ogsaa i attributet dødelighedl). Men paa den anden side lagde
vi ogsaa mærke til, at ligheden ingenlunde var konsekvent fremhævet.
Naar Mill istedenfor syllogismens »alle mennesker« sætter »min fader og
faders fader« o. s. v., har han ingenlunde tydelig fremhævet, hvad der
forbinder disse personer til en række for sig og det netop til en
række, der skal fremfor nogen anden egne sig til bevis for Sokrates's
dødelighed.

Hvorlidet Mill har fattet lighedens betydning for slutningen fremgaar
paa det tydeligste af et paafølgende sted'2). Stedet gaar ud paa at
vise, at den egentlige slutning foregaar uden alle klassenavne eller
generelle navne. Ligesom slutningens tsande oversætning er, at A, B, C
o. s. v. er døde, og ikke, at alle mennesker er døde, saaledes er
undersætningen ikke, at Sokrates er et menneske, men kun, at Sokrates
ligner A, B, C o. s. v. Her har man altsaa kun enkelte individer: A, B
og C og Sokrates, og man har intet brug for det generelle navn
menneske. Da vi imidlertid har erfaring for, at »denne løse maade at
slutte paa« er uvis, lærer vi snart hensigtsmæssigheden af paa forhaand
at bestemme, hvad slags lighed med de iagttagne tilfælde der fordres,
for at bringe det nye tilfælde ind under det omhandlede prædikat.
Besvarelsen af dette spørgsmaal er syllogismens oversætning, alle
mennesker er dødelige, og syllogismens undersætning viser derpaa ved at
kalde Sokrates et menneske, at han har netop den fordrede lighed. Men
indførelsen af det generelle begreb menneske sker altsaa kun, fordi det
er hensigtsmæssigt; klassenavnet menneske har, som det udtrykkelig
heder, intet at gjøre med beviset selv; man indfører det kun, fordi man
ved dets hjælp lettest kan revidere sin slutning.

Her er besynderlige modsigelser. Slutningen er frem-

stillet som hvilende paa lighed; thi der kan kun sluttes noget om
Sokrates, forsaavidt han ligner de iagttagne tilfælde. Dog hører det
ikke med til slutningens væsen klart at fremhæve denne lighed og efter
en fuldstændig analyse at give den et selvstændigt udtryk. Det er nok,
at den dunkelt føles, og man gaar fra det enkelte til det enkelte, og
denne slutningsform er altsaa atter reddet trods den store fare, den
var udsat for fra begrebet lighed.

Al lighed vindes ved en abstraktionsproces, og for den, der grunder de
logiske operationer paa lighed, vil derfor en undersøgelse af denne
proces være et hovedpunkt. I modsætning hertil er det paafaldende, hvor
flygtig Mill behandler denne proces i sin logik1). Det er igrunden kun
paa foranledning af Whewell, at han skriver et kapitel om dannelsen af
de abstrakte forestillinger eller begreberne; ellers vilde han have
fortsat til sluten af sin bog »i den samme afholdenhed fra alle
ideologiske diskussioner, som han hidtil havde iagttaget«2).

Han vil heller ikke udtale sig om begrebernes egentlige natur; thi en
analyse af de abstrakte forestillinger, der i vor tanke svarer til
klasserne og de generelle navne, hører ikke med til logiken. Det er ham
nok, at der faktisk gives saadanne begreber. Vor tanke kan virkelig
opfatte en flerhed af individer som en klasse, og de generelle navne
maa vække visse forestillinger; thi ellers vilde disse navne ingen
betydning have.

Den forestilling, der fremkaldes ved det generelle navn, bestaar saa
maaske af de omstændigheder, i hvilke de individer, som betegnes ved
navnet, stemmer overens, og af ingen andre omstændigheder; dette er den
konceptualistiske theori. Eller den abstrakte forestilling er
forestillingen om et bestemt individ, iført dets individuelle
eiendommeligheder,

Bog IV, kap. 2. 2) Logik 193*.Kap. IV.

men ledsaget af bevidstheden om, at disse eiendommeligheder ikke er
egenskaber ved klassen; dette er den moderne nominalisme. Det kan ogsaa
være, at James Mill har ret, der mener, at forestillingen om klassen er
forestillingen om en blandet samling af individer, som hører til
klassen *).

Ja, dette er nu meget liberalt tænkt; men et andet spørgsmaal er det,
om logiken kan være saa liberal. - Det kan umuligt være ligegyldigt for
logiken, hvilken af disse theorier om begrebet, man antager. James Mill
hylder saaledes fuldstændig den gamle nominalisme og ikke den
»moderne«, som sønnen taler om. Er man derfor enig med James Mill, er
det baand, som forbinder de enkelte tilfælde, kun fremkommet derved, at
vi giver dem et fælles navn; der er ingen lighed, som virkelig ligger i
tingene selv. Den logik, som befatter sig med virkeligheden, vilde da i
egentHg forstand kun have at gjøre med fuldstændig løsrevne, enkelte
tilfælde.

Man kan forstaa, hvor uklar og vaklende Mills lære om slutningen maatte
blive, naar han ikke ansaa det for nødvendigt i logiken at træffe et
bestemt valg mellem disse theoriér, men atter troede at staa ved et
metafysisk spørgsmaal. Taine har derfor ret, naar han siger, at den
store mangel ved Mills logiske system er, at abstraktionen er stillet i
baggrunden og kun saavidt er omtalt2).

') Logic i95* og 196*. 2) Taine, Le positivisme anglais, p. 118.

Induktionens grundlag.

Vi gaar nu over til den mere specielle udførelse af induktionens
theori, og vi vil faa se, hvorpaa Mill i virkeligheden har grundlagt de
induktive slutninger og dermed al slutning overhovedet. Man kan efter
det foregaaende tænke sig, at han søger at gjennemføre, at induktionen
er en slutning fra det enkelte til det enkelte, eller at den er en
slutning fra lighed. Endelig er der en tredie mulighed; han har nemlig
sat induktionen i en saa nær forbindelse med syllogismen, at man kan
tænke sig, at induktionen blir væsentlig betragtet fra dennes
standpunkt.

Det første begreb, man havde om induktionen, var, at den kun bestod i
en simpel opregning af tilfælde; det er den saakaldte induktion ved
simpel opregning (inductio per enumerationem simplicem). Naar man her i
flere tilfælde har iagttaget en vis lovmæssighed og ikke har erfaret
noget tilfælde, der ophæver denne lovmæssighed, ophøier man den straks
til en almindelig sandhed og fremsætter den som en lov, der ingen
undtagelser har.

Dette er en i høi grad ufuldkommen opfatning af induktionen, og det er
Bacons største fortjeneste at have paavist utilstrækkeligheden af denne
slags induktion

*) Logic 361 og 363*.Kap V.

Denne maade at slutte paa er løs, plump, slusket og i høieste grad
usikker (loose, rude, slovenly, precarious) og derfor helt igjennem
uvidenskabelig. Dens resultater kan man derfor kun fæste liden tillid
til; de kan ved den første og bedste leilighed atter omstødes ved et
nyt tilfælde, der gaar i modsat retning.

Denne maade at slutte paa stemmer imidlertid overens med et naturligt
hang hos menneskene. De udannede mennesker, der ikke er vante til
videnskabelige methoder, generaliserer altid paa denne maade; naar
deres erfaring kun peger i én retning, anser de den straks som
tilstrækkeligt bevis for en almindelig sandhed. Denne tendens til at
generalisere lader sig naturligvis forklare ved asso-ciationslovene;
den er kun den vane at vente, at hvad der har indtruffet flere gange,
ogsaa vil indtræffe næste gang. Iagttagelsen af naturen er her rent
passiv; man tager de tilfælde, der frembyder sig af sig selv, man gjør
sig ikke den umage at søge merel). Herved opstaar meninger, der
tilsyneladende er stadfæstede af erfaringen; men som i virkeligheden
aldeles ingen begrundelse har i naturens love2).

Man ser, hvad Mill her mener om slutninger ved den blotte association;
de er aldeles uvidenskabelige, og det vil jo igjen kun sige, at de er
rent ulogiske, og man ser den skjærende modsætning i, at Mill paa andre
steder gjør denne slags slutninger til logikens grundvold. Han siger
her ganske rigtig, at de resultater, man kommer til paa denne maade,
ingen begrundelse har i naturens love; de er med andre ord kun grundede
paa de psykologiske love og kan derfor intet udsige om den ydre verden.
Mill vilde grunde en virkelighedens logik, og han maatte derfor
konsekvent komme ud over det rent psykologiske.

Logic 360. 2) Logic 348*.X(52

Feilen ved denne induktionsmaade er, at den tager alle de enkelte
tilfælde for lige gode; den ser ikke paa deres særegne beskaffenhed.
»Det er antallet og beskaffenheden af eksemplerne, og ikke at de er
alle de, der tilfældigvis er kjendte, der gjør dem til et
tilstrækkeligt bevis for at godtgjøre en almindelig lov«, siger Mill1).
Ja, paa antallet af de undersøgte tilfælde kommer det meget lidet an ;
thi undertiden er et eneste tilfælde nok for at danne en fuldstændig
induktion, medens andre gange tusinder af tilfælde ikke forslaar2). Det
er derfor ikke nok blot at opregne en del tilfælde; man maa se at faa
fat paa de tilfælde, der er afgjørende for spørgsmaalet (con-clusive,
decisive instances)3). Dette er kun muligt ved en eliminations-proces,
der kræver andre midler til sin udførelse end dem, denne slags
induktion kjender4). Metho-derne for denne elimination er grundede paa
den almindelige aarsagslov, og først den induktion, der bygger paa
aarsagsloven, er en videnskabelig induktion. De usikre slutninger, der
grundes paa simpel opregning, »gjøres derfor overflødige og svinder af
marken, saasnart kausalprin-cipet gjør sin indtrædelse der«5).

Der er en anden induktiv slutningsmaade, der har det tilfælles med
induktionen ved simpel opregning, at den ikke direkte bygger paa
aarsagsloven. Det er den saakaldte analogislutning. Den almindelige
formel for denne slutningsmaade er: To ting ligner hinanden i en eller
flere henseender; en vis dom gjælder om den ene, altsaa gjælder den
ogsaa om den anden6). Denne type, bemærker Mill videre, passer
imidlertid ogsaa for induktionen; thi saavel i den strengeste induktion
som i den svageste

Logic 335. 2) Logic 363. 3) Logic 360 og 348*. 4) Logic 124* og 365*.

analogi slutter vi, at A vil ligne B i flere henseender, naar det
ligner det i en eller flere egenskaber.

Det gjælder derfor at se forskjellen mellem disse to slags
lighedsslutninger; thi en forskjel maa der dog være, siden slutningerne
har faaet hver sit navn. I Examination dadler Mill Hamilton, fordi han
sætter en væsentlig forskjel mellem induktions- og analogislutningen.
Et lidt større kjendskab til denne gjenstand vilde have ladet ham
indse, at de to slags slutninger er af samme art og kun skiller sig ved
den forskjellige grad af beviskraft. En hvil-kensomhelst slutning fra
kjendte overensstemmelsespunkter til ukjendte er en analogislutning, og
induktionen er intet mere. Induktionen gaar ud fra, at et antal
individer, der hører til samme klasse, har et bestemt attribut, og
slutter saa, at alle individer vil have dette attribut, naar de kun
hører til klassen. Den eneste eiendommelighed ved induktionen,
sammenlignet med andre tilfælde af analogi, er at de kjendte
overensstemmelsespunkter, fra hvilke der sluttes til videre
overensstemmelse, er summerede op i et eneste ord og er gjort til
grundlag for en klasse L).

Men hvis det er den eneste eiendommelighed ved induktionen, at de
kjendte lighedspunkter er samlede i ét ord, saa at man ikke behøver at
regne dem op hver for sig, hvoraf kommer saa den forskjel i beviskraft,
der finder sted mellem induktionsslutningen og analogislutningen? Denne
forskjel kan dog ikke forklares ved forskjellen i udtrykkene, ved
forskjellen mellem et og flere ord. Analogislutningen naar efter Mill
aldrig frem til at være en fuldstændig induktion (complete induction),
saa der synes dog at maatte være en væsentlig forskjel.

Denne forskjel udvikles ogsaa af Mill klart i hans logik2). Er
udgangspunktet saavel for analogislutningen

Ex. 475, anm. 2) Logic 370* og 88*.X(52 Om J. Stuart Mills logik.

som for induktionen den lighed, der finder sted mellem tilfældene, saa
er denne lighed dog af forskjellig art. Lighed begrunder nemlig
undertiden slutninger, der er af meget lidet værd; andre gange kan den
være grundlaget for en slutning, der fører til fuld vished og derfor er
en saa fuldstændig induktionsslutning, som vi kan faa. Induktionen
slutter ud fra en lighed, der er væsentlig (material), medens
analogislutningen ikke kan føre bevis for, at de kjendte
overensstemmelsespunkter er de væsentlige. At ligheden mellem
tilfældene er væsentlig, vil igjen sige, at der skal være paavist en
konstant forbindelse mellem de kjendte lighedspunkter og de punkter,
man vil slutte sig til. Der skal, med andre ord, være konstateret, at
der finder et aarsagsforhold sted mellem den lighed, man gaar vid fra,
og den lighed, man vil slutte sig til. Det er dette, der mangler i
analogislutningen. Her ser man visse lighedspunkter mellem to tilfælde
og slutter saa straks til en yderligere lighed; i induktionsslutningen
drager man ingen konklusion fra lighedspunkterne, førend man forud ved
en dertil egnet methode har paavist en aarsagsforbindelse. Der er den
samme mangel ved analogislutningen som ved induktionen ved simpel
opregning; ingen af disse slutningsmaader gjør brug af de methoder, som
er eiendommelige for den strenge, videnskabelige in-duktionsmaade.

Resultatet af disse to ufuldkomne induktionsmaader er derfor ogsaa det
samme; man kommer kun til en større eller mindre sandsynlighed. Den
grad af sandsynlighed, der tilkommer analogislutningen, afhænger af,
hvor-megen grund der er tilstede for at antage, at der finder et
aarsagsforhold sted mellem den kjendte lighed og den, man vil slutte
sig til. Men ingen videnskabelig uddannet forsker kan blive staaende
ved denne slutningsmaade, hvis der kan opnaaes en fuldstændig
induktion. Analogislut-Kap. V.

ningen maa betragtes kun som en veiviser, der udpeger den retning, i
hvilken strengere undersøgelser kan fortsættes.

Vi har nu seet, hvorfor man ikke kan blive staaende ved induktionen ved
simpel opregning og ved analogislutningen ; det staar tilbage at
betragte den virkelig videnskabelige form af induktionen.

Den mest videnskabelige fremgangsmaade, bemærker Mill,2) kan ikke være
mere end en forbedret form af den fremgangsmaade, der oprindelig blev
fulgt af den menneskelige forstand, medens den endnu ikke var ledet af
videnskaben. Den daglige erfaring lærer os, at de regelmæssigheder, vi
iagttager i naturen, har en forskjellig karakter; nogle af dem viser
sig altid at holde stik, medens andre snart igjen ophæves. Vi kan
derfor ikke i samme grad stole paa alle disse regelmæssigheder; kun
nogle fortjener vor fulde tillid. Naar vi har iagttaget flere tilfælde
i naturen, der synes at tyde hen paa en bestemt lov, vurderer vi derfor
disse tilfælde meget forskjellig; undertiden anser vi tilfældene for
tilstrækkelige for at bevise en almindelig lov, andre gange forholder
vi os meget tvivlsomme. Hvad der for os er det afgjørende i denne
forskjellige bedømmelse, er, om de tilfælde, vi betragter, hører til en
videre klasse af fænomener, der i almindelighed frembyder
regelmæssighed for vort syn, eller om an-gjældende klasse sædvanlig
fremviser uregelmæssigheder. Hvis deri lov, vi søger at opstille, gaar
ind under en almindeligere lov, der hviler paa et bredere grundlag af
erfaring, stiger vor tillid til den; strider den mod en saadan lov,
aftager vor tillid.

Det var engang en almindelig tro, at alle svaner var hvide; og dog blev
denne tro opgiven uden modstand

') Logic 89* flg. 2) Logic 368 flg.X(52

ved den første beretning om, at der var fundet sorte svaner. Der var
ingen vanskelighed ved at opgive en forhen næret anskuelse, skjønt
denne støttede sig paa en erfaring, der strakte sig gjennem
aarhundreder. Anderledes forholder det sig derimod, hvis en reisende
kommer og fortæller, at han har seet mennesker, der har sit hode under
skuldrene. I dette tilfælde vilde vi være meget til-bøielige til at
betvivle beretningens paalidelighed. Hvorfor er vi da i det første
tilfælde saa villige til at opgive vor mening og i det andet saa
uvillige? Naturligvis kun fordi vi kjender den almindeligere lov, at
dyrenes farver er meget variable, medens deres anatomiske bygning er
langt mere konstant.

Den fremgangsmaade, den almindelige sunde forstand anvender, er derfor
at korrigere en generalisation ved en anden. Man blir ikke staaende ved
den enkelte, løsrevne induktion; man søger at henføre den under en
videre og bedre sikret.

Ved saaledes at henføre en svagere induktion under en stærkere opnaar
vi, at den første induktion hæves til samme grad af vished som den
anden, den snevrere induktion kommer i vished til at staa ved siden af
den mere omfattende, hvorfra den deduceres. Af historien kan vi
saaledes fremdrage eksempler, der tjener som bevis for den induktive
slutning, at fyrster, som har uindskrænket magt, ofte misbruger denne.
Dette er en induktion, der staar isoleret og kun hviler paa en speciel
historisk erfaring. En ganske anden vished vil induktionen faa, hvis vi
udleder den af lovene for de menneskelige handlinger i sin
almindelighed. Vi fremdrager da den almindelige lov, at mennesker med
den almindelige gjennemsnitskarakter, og som har nydt den almindelige
opdragelse, under visse forhold tager hensyn kun til egen fordel. Dette
er en induktion med et bredere grundlag, og den indeslutter denKap. V.

snevrere historiske induktion; thi fyrsterne kan betragtes som
almindelige gjennemsnitsmennesker, stillede i forhold, under hvilke
menneskene handler efter egen interesse.

Det er fremdeles at mærke ved denne fremgangsmaade, at det ikke blot er
den snevrere induktion, der vinder i vished; ogsaa den videre induktion
selv faar et tilskud i sikkerhed.Den snevrere induktion er nemlig
bygget paa en egen, selvstændig erfaring, og dette erfa-ringsbevis
slutter sig til det bevis, man allerede har givet for den videre
induktion. Idet de fyrster, som erfaringsmæssig har misbrugt sin magt,
mere almindelig betragtes som mennesker, der har den almindelige
karakter, blir de kun nye eksempler paa gjennemsnitsmennesker, der
handler egenkjærlig. Beviset for den videre induktion er saaledes
forøget med en række nye tilfælde; konklusionens vished er derfor ogsaa
øget.

I det daglige liv anvendes forskjellige videre generalisationer som
prøver for snevrere, uden at der skrides til nogen konsekvent
undersøgelse af disse videre generalisationers værd. Hvad den
videnskabelige methode kan gjøre, er med fuld konsekvens og nøiagtighed
at anvende denne fremgangsmaade; principet i sig selv kan ikke
forandres.

Det almindelige princip for den videnskabelige induktion et altsaa, at
erfaringen maa bedømmes ved erfaringen selv. Udenfor erfaringen har vi
intet, der kan anvendes som en prøve paa erfaringens gyldighed;
erfaringen er sin egen prøve. »At prøve en generalisation ved at vise,
at den enten følger af eller staar i strid med en stærkere induktion,
en generalisation, som hviler paa et bredere

*) Logic 101*. '-') Logic 106*.154 ^m J- Stuart Mills logik.

grundlag af erfaring, er begyndelsen og enden af induktionens logik. «

Den videnskabelige behandling af induktionen maa derfor undersøge, om
der skulde gives enkelte fremragende induktioner, der paa den ene side
er af den største almindelighed og paa den anden side har den høieste
grad af vished. Hvis der gives saadanne omfattende og visse
induktioner, vil vi ved deres hjælp kunne hæve masser af snevrere
induktioner til den samme grad af vished.

Der gives saadanne sikre og universelle induktioner; derfor er en
induktionens logik mulig.2)

I vor søgen efter induktioner af denne art blir vi først opmærksomme
paa de mathematiske love; thi disse er som alle andre sandheder
induktioner fra erfaringen. De har til alle tider været mønsteret paa
den høieste vished og det maal, hvormed man har sammenlignet alle
lavere grader af vished.

Vil da de høieste mathematiske love, de første aksiomer og
definitioner, kunne benyttes paa den maade, vi her behøver, nemlig som
en .prøve paa andre, snevrere induktioners vished og som et middel til
at forøge denne? Ja, paa et bestemt felt. De mathematiske love er love
for rummet og tallet, og af de høieste mathematiske love vil der
saaledes kunne udledes andre, mere specielle love, der gjælder rummet
og tallet.

Lovene for rummet gjælder kun fænomeners koeksistens, medens tallovene
tillige gjælder for deres følgeorden. Men skjønt tallovene saaledes
finder sin anvendelse ogsaa paa fænomener, der følger paa hverandre, er
de dog ikke specielt love for en saadan følge. Hverken af rum- eller
tallovene i og for sig lader der sig udlede nogen regel

') Logic io2*. 2) Logic 372.Kap. V.

for fænomeners følge. Medmindre der har været love for følge i vore
præmisser, vil vi heller ikke faa saadanne i vore konklusioner. De
mathematiske love indgaar som vigtige bestanddele i vor bestemmelse af
fænomenernes følgeorden; men tagne i og for sig kan de ikke fuldt ud
fastsætte nogen saadan orden. De maa forbindes med andre love, der
specielt udtrykker en følgeorden for fænomener.

Af alle sandheder er de, der fastsætter ordenen for fænomenernes følge,
de værdifuldeste; thi paa kjendskabet til 'disse beror det, at vi kan
gribe ind i naturens gang og lede den efter vort ønske. Det er derfor
ikke nok for os, at de øverste mathematiske sandheder har den strenge
vished og den universalitet, som vi fordrer. Vi maa søge efter en eller
anden lov for følge, der har de samme egenskaber, og ved hvilken vi
derfor kan stadfæste alle andre love for følge.

Af saadanne love gives der kun én; det er aarsags-loven. Den udsiger,
at hvert faktum, der har en begyndelse, har en aarsag. Den er for det
første universel i den betydning, i hvilken ogsaa andre love for følge
er det; disse kan vi nemlig kalde universelle, naar de indenfor sit
felt aldrig har undtagelser. Dernæst er aarsags-loven ogsaa universel i
den betydning, at dens felt omfatter alle forandringer; der er ingen
forandring, der falder udenfor den. Alle eksempler paa følge er
eksempler paa aarsagsloven.

Vi ser, hvilken fremtrædende rolle aarsagsloven spiller i Mills lære om
induktionen. Ved den skal alle andre induktioner prøves; kan de afledes
af aarsagsloven, faar de den største grad af vished. Mill fremhæver
derfor ide-

lig, at hele læren om induktionen er bygget paa aarsags-loven, paa
visheden om, at hvert faktum, som har en begyndelse, er fulgt paa en
bestemt forbindelse af fakta og altid vil følge paa denne forbindelse.
»Paa denne sandheds almindelighed beror muligheden af at henføre den
induktive proces til regler»; begrebet aarsag er »roden til den hele
theori om induktionen«.1)

Vi vil allerede her i forbigaaende bemærke, at aar-sagsloven efter
Mills egen lære ingenlunde er »roden for hele induktionens theori«. For
det første er nemlig ifølge Mill aarsagsloven selv en induktion, og den
maa da, eller burde i alle fald, være vunden paa en anden maade end ved
at forudsætte den. Dernæst er udgangspunkterne for al mathematisk
deduktion erhvervede ved induktion; men disse aksiomer har intet med
aarsagsloven at gjøre.

Vi har nu at give en udførligere fremstilling af det forhold, hvori
Mill sætter den almindelige aarsagslov til de specielle aarsagslove.

Hver induktion indeslutter en almindelig antagelse med hensyn til
naturen.2) Der er et fundamentalt princip eller aksiom, som hver
induktion er bygget paa. Dette aksiom lyder: naturens gang er
regelmæssig (the course of nature is uniform). Betydningen af denne
sætning er, at »hvad der hænder én gang, vil under en tilstrækkelig
grad af lighed i omstændigheder hænde igjen, og ikke alene igjen, men
saa ofte som de samme omstændigheder indtræffer«.

I den enkelte induktion skrider vi imidlertid ikke med én gang lige op
til dette aksiom. Mill lader os i sin fremstilling her gaa gjennem et
mellemliggende led, en sætning af mindre omfang.3) Hver induktion kan,
som

l) Logic 378 og 376. 2) Logic 354 flg. 3) Logic 357.Kap. V.

allerede seet, omdannes til en syllogisme, naar vi skaffer den en
oversætning. Tager vi nu den kjendte induktion: John, Peter er
dødelige, altsaa er alle mennesker dødelige, og giver den en
oversætning, maa denne lyde: hvad der gjælder om John, Peter o. s. v.
gjælder om alle mennesker. Fuldt udført maa syllogismen altsaa tænkes
at have følgende form:

Hvad der gjælder om John og Peter, gjælder om alle mennesker.

Dødelighed gjælder om John og Peter.

Dødelighed gjælder om alle mennesker.

Hvorfra skriver nu denne oversætning sig? Naturligvis kun fra en
induktion, som vi derfor atter vil kunne omsætte i en syllogisme. Denne
syllogismes oversætning er det almindelige aksiom, at naturens gang er
regelmæssig. Naar vi vil give dette aksiom en form, der svarer til det
her valgte exempel, maa vi slutte omtrent saaledes :

I alle klasser af fænomener gjælder, hvad der finder sted med hensyn
til enkelte individer, den hele klasse, hvortil disse individer hører
(naturens gang er regelmæssig).'

Altsaa vil ogsaa i den klasse fænomener, der udgjø-res af menneskene,
hvad der gjælder John og Peter, gjælde hele slægten.

Eller kortere udtrykt: i alle klasser af fænomener er der
regelmæssighed, altsaa ogsaa i den klasse, der udgjøres af menneskene.
Men hvoraf ved vi nu, at der i alle klasser af fænomener hersker
regelmæssighed? Denne generalisation har vi ifølge Mill vundet paa
samme maade somX(52

alle andre generalisationer. Den er resultatet af en induktion. Vi har
erfaring for, at denne regelmæssighed finder sted i mange klasser af
fænomener; heraf slutter vi, at den finder sted overalt.

For at skaffe en klar oversigt over sagernes stilling, saa at vi kan
se, hvorpaa alle induktioner sluttelig hviler, vil vi opstille den hele
skala af induktioner med de tilsvarende syllogismer, der er
induktionernes nødvendige garanti. Vi begynder med den slutning, der af
Mill er angiven som den oprindelige, nemlig slutningen fra det enkelte
til det enkelte.

Induktion med partikulært resultat. John er dødelig. Peter er dødelig.

Sokrates er dødelig.

Garanterende syllogisme.

Alle mennesker er dødelige. Sokrates er et menneske.

Sokrates er dødelig.

II.

Induktion med almindeligt resultat:

John er dødelig.

Peter er dødelig.

Alle mennesker er dødelige.

G ar an ter ende syllogisme.

Hvad der gjælder om John og Peter, gjælder om alle mennesker.

(eller: i menneskeslægten hersker regelmæssighed). Dødelighed gjælder
om John og Peter.

Dødelighed gjælder om alle mennesker.Kap. V.

Induktionens grundlag.

157

III.

Høieste induktive generalisation.

I den klasse, vi kan kalde a, hersker regelmæssighed.

I klassen b ligesaa.

o. s. v.

I alle klasser af fænomener hersker regelmæssighed. ' (almindeligt
resultat).

I menneskeslægten hersker regelmæssighed.

(partikulært resultat).

Vi maa betragte denne række af slutninger med dens kjæde af garantier
noget nærmere.

Under / har vi -den slutning, som Mill saa ofte har fremhævet som
urtypen for al slutning, slutningen fra det enkelte til det enkelte.
Dens garanti er den almindelige dom, alle mennesker er dødelige. Om
denne garanti kan Mill, som i forrige kapitel seet, imidlertid sige, at
den er hentet fra samme kilde som konklusionen i induktionen selv; thi
af de enkelte tilfælde følger med samme nødvendighed saavel den
partikulære konklusion, at Sokrates er dødelig, som den almindelige, at
alle mennesker er dødelige. Beviset for begge konklusioner er det
samme, nemlig Johns og Peters dødelighed.

Den almindelige konklusion trænger imidlertid selv en garanti, og vi
ser derfor, at der under II som garanti for, at alle mennesker er
dødelige, opføres den sats, at hvad der gjælder om John og Peter,
gjælder om alle mennesker. Om denne garanti maa det imidlertid vel
mærkes, at den ikke mere er udledet af de enkelte eksempler, John er
dødelig o. s. v. Mill kunde naturligvis ogsaa have gjort dette, hvis
han havde fulgt det ræsonnement, han tidligere har ført. Kan man nemlig
af Johns og Peters dødelighed slutte, at alle mennesker er dødelige,
hvilketX(52

jo er det samme som, at John og Peter med hensyn til dødelighed er en
norm for alle mennesker, vilde man jo med samme ret. kunne slutte, at
John og Peter ogsaa i alle andre henseender er en norm for alle
mennesker, eller at hvad der i almindelighed gjælder om John og Peter,
gjælder alle mennesker. Det kunde da fremdeles have hedet, at beviset
saavel for, at alle mennesker er dødelige, som for, at hvad der gjælder
John og Peter, gjælder alle mennesker, er de enkelte tilfælde, John er
dødelig o. s. v. Vi havde i saa fald fremdeles havt en slutning fra det
enkelte. Men da havde vor induktion ogsaa været uden videnskabeligt
værd; thi nu er det Mills lære, at en induktion, der kun hviler paa sit
eget grundlag, paa de til den henhørende enkelte tilfælde, er i høieste
grad usikker og ingen videnskabelig garanti har.

Hvorfra er nu denne garanti hentet ? Den skriver sig fra det
almindelige aksiom, at naturens gang er regelmæssig. Beviset for vor
garanti er, at der overalt i naturen hersker regelmæssighed, altsaa
ogsaa i vort tilfælde. Nu er vistnok dette aksiom atter en
generalisation fra erfaringen ; thi den vished, hvorpaa det beror, skal
kun være vor erfaring for, at der i de enkelte klasser af fænomener
hersker regelmæssighed. Man kan altsaa endnu sige, at den sidste
garanti for vor induktion, at alle mennesker er dødelige, er vunden ud
fra enkelte tilfælde; men det maatte da udtrykkelig bemærkes, at disse
enkelte tilfælde ikke længer er Johns og Peters dødelighed. Man
forlader disse enkelte tilfælde og den klasse af fænomener, hvortil de
hører, og gaar over til andre klasser og enkelte tilfælde af en ganske
anden art. De enkelte tilfælde, hvorom talen nu er, er nemlig allerede
selv induktive generalisationer; thi at der i den og den klasse hersker
regelmæssighed, er allerede en induktiv slutning.

Vi har i det foregaaende holdt os til det gamle eksem-Kap. V.

pel med menneskenes dødelighed. Dette eksempel er imidlertid uheldigt,
forsaavidt det her ikke straks springer i øinene, at det gjælder at
bevise en speciel aarsagslov, en lov, der udsiger, at et bestemt
forudgaaende altid vil følges af det samme efterfølgende. Under
udførelsen af den induktive logik har Mill imidlertid først og ffemst
havt sit blik rettet paa lovene for følge; thi det er kun med hensyn
til disse, at der efter hans mening lader sig opstille en streng
videnskabelig garanti for de vundne love.

Tænker vi os nu — for rigtig klart at komme ind i Mills tankegang — en
speciel aarsagslov, lyder den i sin almindelighed saaledes: paa dette
bestemte forudgaaende følger altid dette bestemte efterfølgende.
Beviset for denne aarsagslov er for det første de enkelte tilfælde,
hvor vi har iagttaget denne følge:

I et første tilfælde fulgtes dette forudgaaende af dette efterfølgende.

Ligeledes i et andet tilfælde.

o. s. v.

Dette forudgaaende er aarsag til det efterfølgende, eller dette vil
altid følge, naar det andet gaar forud.

Saalænge denne induktion staar saaledes for sig selv, er den meget
usikker; den maa have en garanti. Denne er sluttelig alene at søge i
den almindelige aarsagslov. Vi saa, at Mill i det af ham valgte
eksempel om alle menneskers dødelighed fra den enkelte induktion ikke
skred lige til det almindelige aksiom, men indskjød et mellemled. Dette
udelader han i almindelighed, og det har jo ingen væsentlig betydning.
Forholdet mellem den almindelige aarsagslov og den specielle betegnes
videre saaledes, at den specielle skal deduceres fra den almindelige.
Prin-

cipet for den videnskabelige induktion var jo, at en snevrere induktion
deduceres fra en videre, og konsekvent gjennemført ,skulde dette lede
til, at alle specielle aarsags-love deduceres fra den videste
generalisation, den almindelige aarsagslov. Dette blir ogsaa
gjennemført. »Loven for aarsag og virkning, der saaledes er sikker, er
istand til at meddele sin sikkerhed til alle andre induktive domme, som
kan deduceres fra den.« 1)

Det er tydelig Mills mening, at en speciel aarsagslov i al sin
bestemthed kan deduceres af den almindelige aarsagslov. »Naar vi har
fastslaaet, at den partikulære konklusion maa staa eller falde med den
almindelige regelmæssighed i naturlovene — at den ikke er underkastet
nogen anden tvivl end den, om hver begivenhed har en aarsag — da har vi
gjort alt, hvad der kan gjøres folden. Den stærkeste vished, vi kan
erholde for en theori om et givet fænomens aarsag, er, at fænomenet
enten har denne aarsag eller ingen.«2)

Men hvorledes vil nu Mill drive naturen hen til det kritiske punkt,
hvor dette enten—eller gjælder. Midlet hertil har han i sine
eksperimentelle methoder eller — som vi senere skal se — kun i den ene
af dem, nemlig for-skjels-methoden. Ved hjælp af denne skal der kunne
vælges saadanne eksempler, at den specielle generalisation, der bygges
paa dem, maa være sand, saafremt den almindelige aarsagslov er sand.
Her har vi den »fuldstændige induktion«, og Mill bemærker derfor om
Hamilton, at han ikke havde faaet øiet op for, hvad en saadan induktion
vil sige, »nemlig en, i hvilken eksemplernes natur er saadan, at intet
andet resultat end det ene, som man er kommet til, stemmer overens med
den almindelige aarsagslov.«3)

Logic 104*. Logic 106*. 3) Ex. 475 anm. Smlgn. Auguste Comte and o. s.
v. 58 og Logic 105*.Kap. V.

Med andre ord: Mill skal være i besiddelse af en eksperimentel methode,
ved hvilken han aldeles sikkert kan fastslaa, at et efterfølgende i et
eller flere tilfælde kun har havt et bestemt forudgaaende. Forholder
dette sig saaledes, kan man fra den almindelige aarsagslov deducere, at
dette forudgaaende altid vil følges af det samme efterfølgende. Staar
det nemlig fast, at det efterfølgende en eller flere gange absolut
intet andet forudgaaende har havt end det af os angivne, maa dette
sidste være aarsagen, hvis der i disse tilfælde overhovedet skal være
nogen aarsag. Men at det forudgaaende er aarsag, betyder, at det til
alle tider vil følges af det samme efterfølgende.

Lad os opstille vor deduktion og give den almindelige aarsagslov en
form, der svarer til det her førte ræsonnement.

Alle begivenheder, som efter den strenge induktive methode er paaviste
nogle gange at finde sted under bestemte omstændigheder, vil altid
finde sted, naar lignende omstændigheder indtræffer.

Her har vi en begivenhed a, om hvilken det er paa-vist, at den nogle
gange har fundet sted under visse bestemte omstændigheder.

Begivenheden a vil altid finde sted under lignende omstændigheder.

Naar vi former vor slutning saaledes, ser vi, at den almindelige
aarsagslov virkelig staar og falder med den specielle aarsagslov; hvis
denne ikke gjælder, er ogsaa den første ophævet. Vi er naturligvis ikke
enige med Mill i denne opfatning; thi videnskaben sætter aldrig hele
den almindelige aarsagslovs sandhed ind paa sandheden af .en enkelt
aarsagslov. Der gives — som vi i næste kapitel skal se — ingen induktiv
methode, der kan bringe naturen i dette dilemma: enten denne aarsag
eller ingen.164 O"1 J* Stuart Mills logik.

Naturen er for sammensat og mangfoldig hertil, og vor iagttagelse for
indskrænket. Men denne tankegang er meget betegnende for Mill; i
præmisserne til den deduktion, som fører til den specielle aarsagslov,
stiller han den almindelige aarsagslov ganske ved siden af de iagttagne
enkelte tilfælde; alle præmisserne er af samme art.

Og vi ser, at den rolle, aarsagsloven her spiller, ikke er blot at yde
en uvæsentlig ydre garanti for den specielle aarsagslov. Der er tale om
et led i selve beviset; uden dette led er beviset ufuldstændigt. En
speciel aarsagslov er nemlig ikke bevist derved, at en følge har fundet
sted enkelte gange; den maa bevises at finde sted til alle tider, og
denne overgang fra nogle tilfælde til alle gjøres kun ved den
almindelige aarsagslovs hjælp.

Mill begyndte med at bemærke, at den induktive logiks opgave er den at
tilføre de mere specielle induktioner en større vished fra de
almindeligere induktioner og sluttelig fra den høieste induktion, den
almindelige aarsagslov. Han mente hermed, at en lov, der synes at være
fuldt bevist ved enkelte tilfælde fra den specielle erfaringskreds,
loven tilhører, vinder i sikkerhed, hvis den kan deduceres fra en lov,
der er grundet paa en mere omfattende iagttagelse. Vi saa, at historien
synes at give fuldt bevis for, at fyrster med uindskrænket magt ofte
misbruger denne. Den historiske lov styrkes nu ved at deduceres fra en
almindelig psykologisk lov. Begge de love, som her bringes sammen,
hviler altsaa forud paa et selvstændigt bevis; dette er tilfældet
saavel med den lov, der skal styrkes, som med den, der styrker.

Selv om forholdet mellem den almindelige og den specielle aarsagslov
kun var dette, maatte man sige, at dette forhold angik selve beviset og
ikke blot tjente som en ydre garanti. Aarsagsloven vilde tilføre de
specielle induktioner en større vished, og en tilførsel af større
vishedKap. V.

er en tilførsel af bedre bevis. Kun saaledes blir jo beviset
videnskabeligt, og logiken kan vel ikke nøie sig med noget lavere
bevis. Men vi ser nu, at den almindelige aar-sagslov ikke blot skal
styrke en lov, som allerede forud hviler paa et bevis, der paa sin
maade er fuldstændigt. Sagen er, at den specielle induktion intet fuldt
bevis har, førend den almindelige aarsagslov træder til; denne er en
aldeles uundværlig del af beviset.

Der lader sig da ogsaa hos Mill anføre nok af steder for, at den
almindelige aarsagslov optræder som bevis for de enkelte aarsagslove.
Saaledes heder det, at vi er logisk berettigede til ikke at anse nogen
mindre generalisation som bevist (proved), medmindre aarsagsloven
bekræfter den. ')

Vi ser, at Mill ingenlunde mere hölder paa, at induktionerne er
slutninger fra det enkelte til det enkelte. Sin videnskabelige karakter
faar de først ved at gaa over til at være syllogismer, og det
syllogismer, hvis oversætning er hentet fra en ganske anden kilde end
de enkelte eksempler, som forhen blev betragtede som det eneste
bevisende grundlag. Her sker et fuldstændigt omslag; en væsentlig del
af bevisgrunden er lagt hen paa et ganske andet sted.

Det forholder sig nu saaledes, at alle specielle induktioner egentlig
er syllogismer, og at der kun er én stor induktion, der svarer til den
af induktionen givne definition, at den er en generalisation fra det
enkelte til det almindelige. Denne store generalisation er den
almindelige aarsagslov. Men at denne sidste »store præmis« er en
induktion fra det enkelte, forandrer intet deri, at alle de andre
induktioner er syllogismer.

Vi saa allerede i forrige kapitel, at induktionen, der blev betegnet
som en slutning fra det enkelte til det

') Logic 105*. Smlgn. 95*.X(52 Om J. Stuart Mills logik.

enkelte, mere og mere nærmede sig syllogismen. Til oversætning for
slutningerne tænktes der ikke paa den almindelige aarsagslov, men paa
de nærmeste generalisationer, der omfatter de enkelte tilfælde. Vi ser,
at syllogismen atter trænger sig frem, naar induktionens forhold til
aarsagsloven skal opgjøres. Denne skal nu være den fælles oversætning
for alle slutninger.

Paa dette punkt af Mills theori om induktionen opstaar der imidlertid
vanskeligheder, som han ikke kan rydde af veien; forsøget herpaa fører
ham kun ind i de største modsigelser. Det spørgsmaal, hvorpaa dette
almindelige aksiom, der meddeler sin vished til alle specielle
induktioner, selv grundes, lader sig nemlig ikke besvare saa let, som
Mill antager, naar han siger, det er en generalisation fra erfaringen.

Den filosof, der holder paa begreber a priori, kan sige, at
forestillingen om den almindelige aarsagsforbin-delse netop er et
saadant apriorisk begreb. En garanti for al vor erfaring kan efter hans
mening den almindelige aarsagslov være, netop fordi den selv staar
udenfor erfaringen og ikke er afledet af den. Naar man vil undersøge i
et konkret tilfælde, hvilken bestemt aarsag en begivenhed har, kan man
derfor gaa ud fra den sikre forudsætning, at her er en aarsag; det
gjælder kun at finde den. Om methoden for at finde den bestemte aarsag
bygger paa den almindelige aarsagslov, saa foreligger her ingen petitio
principii; thi visheden om, at der i sin almindelighed gives en aarsag
for alle begivenheder, er ikke grundet paa kundskaben om de bestemte
aarsager, de enkelte begivenheder har.

Saaledes stiller sagen sig imidlertid ikke for Mill. Det følger af hans
hele standpunkt, at han ikke kan give dette aksiom nogen anden
oprindelse end den direkte erfaring. Aksiomet maa selv være en ligefrem
induktion,Kap. V.

vunden ved en gyldig induktiv methode. Men er aksiomet en
generalisation, er det en generalisation ikke paa første haand, men paa
anden. »Sandheden er, at denne store generalisation selv er grundet paa
tidligere generalisationer«1). Eller som det heder: »Vi kommer til
denne universelle lov ved generalisation fra mange love af lavere
almindelighed« 2). Det første udgangspunkt synes altsaa at være de
specielle aarsagslove; disse maa jeg have fastsat i en flerhed af
tilfælde, førend jeg ovenpaa disse enkelte generalisationer kan reise
en generalisation af høiere orden. Jeg maa slutte saaledes: i denne
klasse af fænomener finder aarsagsloven sted, da jeg har paavist den
specielle aarsag; ligeledes i denne klasse o. s. v. Altsaa finder
aarsagsloven sted i alle klasser af fænomener.

Visheden af den almindelige aarsagslov beror følgelig derpaa, at man
har sikret sig aarsagsforbindelser i de konkrete tilfælde. Men
hvorledes kan jeg sikre mig disse konkrete aarsagsforbindelser?
Videnskabelig bevise, ait jjeg i et enkelt tilfælde har faaet fat paa
en virkelig aarsag,, kan jeg kun, naar jeg paa dette tilfælde anvender
en af de eksperimentelle methoder. Disse methoder fører imidlertid kun
til et resultat under den forudsætning, at den almindelige aarsagslov
er gyldig3). Men nu har jeg ingen almindelig aarsagslov, hvis gyldighed
staar fast, uafhængig af disse enkelte aarsagsforbindelser, jeg netop
skal konstatere. Naar jeg altsaa for at fastsætte de enkelte
aarsagsforbindelser tilkalder hjælp fra den almindelige aarsagslov, saa
maa bemærkes, at den sidste lov selv i aller høieste grad trænger hjælp
fra de enkelte tilfælde; den er jo kun et resultat, udtrukket af disse.

Her er saaledes en fuldstændig cirkel. Den ahninde-lige aarsagslov kan
kun bevises ved de enkelte aarsags-

') Logic 355 3) Logic 100*. 3) Logic 95*.X(52 Om J. Stuart Mills logik.

forbindelser; disse kan imidlertid kun fastsættes, naar man antager, at
den almindelige aarsagslov er gyldig.

Paa den ene side er den almindelige aarsagslov altsaa et resultat, ja
et meget sildigt resultat af den induktive forskning. Thi om dette
aksiom heder det, at det ingenlunde kan være en af vore tidligste
induktioner; tvertimod, det er en af vore sidste, eller i alle fald en
af dem, der sidst er fastsat med filosofisk nøiagtighedx). Paa den
anden side er dette aksiom en forudsætning for alle induktioner, altsaa
ogsaa for de første, og er selv en induktion. Det synes altsaa at
maatte være vor aller første induktion. Dette aksiom har derfor faaet
en vanskelig stilling: det skal være først, og det skal være sidst; det
er en forudsætning, og det er et resultat. Man maa derfor som Jevons
spørge: »Hvis den induktive methode, ved hvilken vi fastsætter
forbindelsen mellem aarsag og virkning, forudsætter den almindelige
aarsagslov, og denne aarsagslov er et af de sidste resultater af
induktiv forskning, hvorledes kunde vi da nogensinde begynde?«2).

Det er derfor al grund til med Mill selv at opkaste det spørgsmaal, om
ikke her foreligger en petitio principii: »Kan vi bevise en sætning ved
et argument, der tager den for given?«3).

Sammen med spørgsmaalet om, hvorledes den almindelige aarsagslov
bevises, hører ogsaa spørgsmaalet om gyldigheden af den induktive
methode, der skal følges i dette bevis. Som de eneste videnskabelige
induktive methoder fremhæver Mill altid dem, som er grundede paa den
almindelige aarsagslov, det vil sige, de fire eksperimentelle methoder.
Som modsætning til disse har han altid stillet induktionen ved simpel
opregning; er de første

*) Logic 355. a) Contemporary Review XXXII, 1878, p. 91.

3) Logic 96*.Kap. V.

methoder fuldt videnskabelige, og yder de al den sikkerhed, den
menneskelige videnskab overhovedet kan bringe, er den sidstnævnte i
høieste grad upaalidelig. Nu viser det sig imidlertid, at denne
uvidenskabelige methode dog trænges, og det paa det aller vigtigste
punkt, nemlig hvor det gjælder at bevise aarsagsloven selv. Thi at
denne lov overalt finder sted, kan kun vises derved, at den finder sted
i flere enkelte tilfælde. Det blir derfor en nødvendig opgave at vise,
at induktionen ved simpel opregning ikke er uvidenskabelig i det
specielle tilfælde, hvor det gjælder at godtgjøre aarsagsloven. De
eksperimentelle methoder bygger jo paa den almindelige aarsagslov, og
disse me-thoders gyldighed blir saaledes afhængig af den induktion ved
simpel opregning, hvorved denne lov bevises, og det er dog umuligt at
grunde de videnskabelige methoder paa en uvidenskabelig. Eller som Mill
selv siger: »Er der ikke en modsigelse i at stille en methodes løshed i
modsætning til en andens strenghed, naar denne anden skylder den løsere
methode sit eget grundlag?«

Vi maa først undersøge, hvorledes Mill søger at komme fra den omtalte
petitio principii. Her som ellers antydes ikke blot én maade at løse
vanskeligheden paa, men flere. Vi maa se at holde disse forskjellige
løsningsforsøg ud fra hverandre.

Den almindelige aarsagslov kan kun bevises ved at opregne de enkelte
tilfælde, hvor vi allerede ved, den finder sted. Disse tilfælde er
imidlertid af en egen art; de er ikke enkelte fakta, der kan
konstateres derved, at jeg og andre har seet dem. De er selv allerede
slutninger fra enkelte fakta til alle fakta af lignende art. Og efter
den betragtningsmaade hos Mill, vi ovenfor har fremstillet, kan disse
slutninger ikke gjøres uden at forudsætte det,

vi skulde bevise, nemlig gyldigheden af den almindelige aarsagslov.
Hvad der bringer denne cirkel ind i beviset, er altsaa den
eiendommelige art af de enkelte tilfælde, der maa opregnes for at
bevise aarsagsloven.

Man kunde imidlertid betragte disse enkelte tilfælde anderledes og
sige, at de vistnok er slutninger, men at disse slutninger dog
ingenlunde forudsætter gyldigheden af aarsagsloven.

En saadan udvei antyder ogsaa Mill. Menneskeheclen begyndte, mener han,
naturligvis med de aller simpleste induktioner, saasom: mad nærer, vand
drukner, ild brænder o. s. v. For at gjøre disse slutninger behøvedes
delingen videnskab. Disse love havde vi fastsat som almindelige
sandheder, førend vi endnu havde hørt tale om den almindelige
aarsagslov. Og disse »mere iøinefaldende af de enkelte regelmæssigheder
bringer tanken hen paa og afgiver bevis for den almindelige
regelmæssighed, og den almindelige regelmæssighed sætter os istand til,
naar den først er opstillet, at bevise resten af de enkelte
regelmæssigheder, af hvilke den bestaar« 1).

De enkelte regelmæssigheder, som her er vort udgangspunkt, kan ikke
være fastsatte ved »streng induktion« (rigorous induction); thi alle
strenge induktionsmethoder forudsætter gyldigheden af den almindelige
aarsagslov. De kan kun være grundede paa induktion ved simpel
opregning. Men denne slags induktion er jo i høieste grad »løs og
usikker«. Vistnok lærer Mill, som vi skal se, at denne methode vinder i
sikkerhed, eftersom det grundlag, hvorpaa den hviler, blir bredere og
bredere; men dette grundlag kan ikke siges at være saa bredt for de
loves vedkommende, som her er tale om. Vi har rigtignok i utallige
tilfælde iagttaget, at ild brænder; men ild fore-

kommer dog ikke i alle fænomener; vi har iagttaget loven i en lang
række af tilfælde; men denne række er forholdsvis smal, den vider sig
ikke saa meget ud i bredden.

Det skulde derfor synes, som om de partikulære love, der er fastsat ved
induktion ved simpel opregning, var i høieste grad usikre. Mill
vurderer imidlertid denne induk-tionsmethode ikke altid paa samme
maade; undertiden berøver han os al tillid til den, andre gange sætter
han dens vished aldeles ikke saa lavt. I sammenhæng med den
begrundelse, han ovenfor har givet af aarsagsloven, kan han godt sige
om denne slags induktion: »Dog yder den nogen vished, der i mange
tilfælde er tilstrækkelig for at lede vor almindelige opførsel efter
den. Det vilde være absurd at sige, at de generalisationer, som
menneskeheden kommer til i begyndelsen af sin erfaring, saasom: mad
nærer, ild brænder, vand drukner, ikke fortjente tillid« !). Praktisk
seet kan man altsaa stole paa disse induktioner, og det vil i Mills
mund ikke sige saa lidet, naar man betænker, at den vished, han
tilskriver den almindelige aarsagslov, ogsaa kun er »fuldstændig for
alle praktiske øiemed«2).

Her er imidlertid en induktion ved simpel opregning i to instanser.
Selv om vi slaar os til ro med, at disse første love er noksaa sikre,
skal vi fra disse atter slutte til den almindelige aarsagslov. Her skal
vi altsaa slutte fra den regelmæssighed, der er iagttaget i nogle
klasser af fænomener, til regelmæssighed i alle klasser, og her
foreligger atter den samme svage induktion fra nogle* tilfælde til
alle. For at naa større sikkerhed for denne induktions vedkommende,
gjælder det at udvide omfanget af de tilfælde, man gaar ud fra. Det
kommer da an paa, om de »mere iøjnefaldende« love, der danner vort
udgangs-

punkt, kan siges at strække sig ud over den største del af naturen.
Mill taler ofte virkelig saaledes, som om man kun behøvede at kaste et
blik paa naturen for straks at se, at aarsagsloven overalt gjælder. Det
videnskabelige grundlag for al induktion skal jo være at prøve de
svagere induktioner ved de stærkere, og det første, man har at gjøre,
er derfor at skaffe en oversigt over de induktioner, som menneskene er
kommet til i »uvidenskabelig praksis« Blandt disse induktioner mærker
man nogle, som er fuldkommen konstante, og som strækker sig over hele
naturen. Disse love er de mathematiske aksiomer og aarsagsloven. Den
almindelige aarsagslov stilles altsaa ganske ved siden af de
mathematiske love, uden at der gjøres nogen forskjel paa den induktion,
der fører til dem. De mathematiske love bevises efter Mill ved en
almindelig opregnende induktion; vi har saaledes aldrig kunnet kaste
vort blik paa to rette linjer, som skjærer hinanden, uden samtidig at
maatte se, at de fra skjæringspunktet af divergerer mere og mere og
aldrig naar sammen igjen. Paa samme maade skulde det forholde sig med
aarsagsloven. Overalt, hvor vi har vendt vort blik, skulde vi have seet
den stadfæstet; alle forandringer har tydelig fulgt paa bestemte
aarsager.

Dette er dog ikke den almindelige tankegang hos Mill; synes han end
undertiden ganske at glemme den eiendommelige art af de enkelte
tilfælde, som det her gjælder, saa mindes han dog som oftest, at de er
slutninger, og at de ikke alle ligger saa aabne for vort blik. I alle
fald mange af dem vindes kun ved en anvendelse af de induktive
methoder, og disse forudsætter gyldigheden af aarsagsloven. De »mere
iøinefaldende« tilfælde kan saaledes ikke siges at strække sig over
hele naturen.

Men selv om man kunde opregne aldrig saa mange saadanne partikulære
aarsagsforbindelser, der er grundede kun paa induktion ved simpel
opregning, vilde dette lidet hjælpe, hvis man gaar over til den mening,
Mill almindeligst har om saadanne partikulære induktioner, nemlig at de
hver for sig er meget usikre.

Fra de »mere iøinefaldende« aarsagsforbindelser, der fastsættes uden
den almindelige aarsagslovs hjælp, at ville slutte sig til gyldigheden
af den almindelige aarsagslov maa ansees for et mislykket forsøg. Mill
lærer jo udtrykkelig, at man ikke for nogen speciel lovs vedkommende
kan stole paa induktionen ved simpel opregning. Var aarsagsloven
ukjendt, heder det, kunde vi nok foretage generalisationer i de mere
tydelige tilfælde, og vi kunde opnaa et vist maal af sandsynlighed. Men
som bevist kan vi ikke betragte nogen partikulær lov, medmindre den
almindelige aarsagslov bekræfter den

Forholdet maa derfor være, at det er de samme partikulære love, der
afgiver bevis for den almindelige aarsagslov, og som samtidig styrkes
af denne lov; alle partikulære love bekræfter aarsagsloven, og denne
bekræfter til gjengjæld alle hine. Her maa være et fuldstændig
gjensidigt forsikringssystem.

Lad os se, hvorledes Mill tænker sig sagen. Et foreløbigt udgangspunkt
havde man i de »mere iøinefaldende« tilfælde. Disse var imidlertid
først hver for sig tvivlsomme; dernæst udgjorde de et altfor lidet
antal til, at man udfra dem kunde slutte til den almindelige
aarsagslov. Man maatte derfor begynde med den hypothese, at disse
tilfælde var visse; thi det er umuligt, siger Mill, at danne nogen
videnskabelig methode for induktionen, hvis man ikke bygger paa den
hypothese, at nogle induktioner, der

*) Logic 101*. '-') Logic 106*.174

Om J. Stuart Mills logik.

fortjener tillid, allerede er gjorteUdfra denne første hypothese
dannede man saa en anden, gyldigheden af den almindelige aarsagslov.
Ovenpaa en hypothese bygger man saaledes endnu en anden hypothese.

Man skulde tro, at to hypotheser, der staar i et saadant forhold til
hinanden, ikke skulde kunne hæve hinanden til at blive fuldt ud beviste
sandheder. Mill lærer imidlertid det modsatte. Forholdet mellem de
partikulære love og den almindelige aarsagslov er at være gjensidig
givende og modtagende med hensyn til bevis2). Ved denne proces blir
saavel den almindelige aarsagslov som de specielle aarsagslove
fuldstændig beviste sandheder. Meget oplysende er et sted i
Examination3). Der siges her, at man fremfor alt maa lægge mærke til,
hvorledes de videre induktioner tilfører endog de snevrere induktioner,
fra* hvilke de selv er generaliserede, et tilskud i vished.
Ubekjendtskab med dette vigtige princip for induktionens logik har ført
ellers dygtige forfattere til de største feiltagelser. Saaledes
paastaar man stadig, at aksiomet om naturens regelmæssighed ikke selv
kan være en induktion, da enhver induktiv slutning antager det, og
præmissen maa være kjendt forud for konklusionen. »De, som argumenterer
paa denne maade, kan aldrig have rettet sin opmærksomhed paa den
stadige proces, der foregaar gjensidig mellem denne store præmis og
alle de snevrere erfa-ringssandheder, og som bestaar i at give og at
modtage i henseende til vished; virkningen heraf er, at den (store
præmis), skjønt oprindelig en generalisation fra de mere iøinefaldende
af de snevrere sandheder, ender med at have en fylde af vished, som
strømmer ud over disse og hæver beviset for dem op paa et høiere trin,
saa «at dens forhold til dem blir det omvendte, og istedenfor at være
en slut-

ning fra dem blir den et princip, som en hvilkensomhelst af dem kan
deduceres fra«.

Paa denne maade skulde man virkelig faa grundlag for en gyldig
opregnende induktion. Hvert enkelt tilfælde, man opregner, er bevist,
idet det er fastsat ved de eksperimentelle methoder, og samtidig
strækker tilfældene sig saa langt, som vor undersøgelse overhovedet
gaar. Nu har vi denne induktion ved simpel opregning kun én gang;
tidligere var ogsaa de enkelte tilfælde, de specielle induktioner,
grundede paa en saadan induktion. Og var de enkelte tilfælde, som
dannede bevisets grundlag, kun de »mere iøinefaldende«, har tilfældene
nu et ganske andet omfang, idet de omfatter saavel de letteste som de
vanskeligste, saavel hvad der straks springer i øinene, som hvad der
kun lader sig fastsætte ved videnskabelig kunst.

Det forsøg, Mill her gjør, gaar ikke ud paa at komme bort fra den
omtalte cirkel; det gaar ud paa at vise cirkelens berettigelse.
Tiltrods for at beviset gaar i cirkel, skal det dog være fuldt
bevisende.

Mill kommer tilbage til den tankegang, at to induktioner kan støtte
hinanden, saaledes som tilfældet er med den historiske lov, at fyrster
med uindskrænket magt ofte misbruger denne, og den psykologiske lov, at
menneskene i almindelighed handler egenkjærlig. Men begge induktioner
hviler her, som allerede bemærket, paa selvstændige fakta. Den
historiske lov er bevist uden at forudsætte den psykologiske, og denne
har ogsaa sine erfarede tilfælde, hvor kongerne ikke behøver at have
været medtagne. Man har nemlig massevis af eksempler paa menneskenes
egenkjærlighed, om man ikke netop tænker paa kongerne. Man opdager saa
senere, at den snevrere lov kun er et specielt tilfælde af den bredere
og lader sig subsumere under denne De enkelte fakta, som er
induktionernes præmisser, forøges herved for begges vedkom-X(52

mende. Induktionerne hviler nu paa de samme fakta; men disse er summen
af de fakta, der forekom i hver af lovenes bevis. De fakta, som var den
snevrere induktions grundlag, betragtes nu fra et almindeligere
synspunkt og gaar derved ind under de fakta, som beviser den bredere
induktion. Begge induktioner vinder saaledes i sikkerhed.

Naar vi nu betragter den almindelige aarsagslov, er den bredere
induktion, at alle forandringer har en aarsag, de snevrere, at bestemte
forandringer som bevægelse, sygdomme o. s. v. har aarsager. Nu ser jeg,
at disse snevrere induktioner lader sig subsumere under den videre;
sygdomme o. s. v. er nemlig forandringer og har som saadanne aarsager.
Betingelsen for, at der skal vindes noget i vished ved denne
subsumtion, er nu, at den videre induktion ikke hviler kun paa de
fakta, som de snevrere hviler paa, men foruden disse fakta ogsaa har en
række andre til sin støtte. Hvad der vindes i sikkerhed skyldes netop
denne mængde nye fakta, den videre generalisation tilfører. I vort
tilfælde indføres imidlertid ikke ét nyt faktum. Vort udgangspunkt er
nogle af de snevrere induktioner; disse har i sine præmisser fakta, der
taler for, at der er en aarsag i disse bestemte klasser af fænomener.
Man har nemlig sluttet paa følgende maade:

Paa A' fulgte a' Paa B' fulgte b'

Paa A" fulgte a" Paa B" fulgte b"

o. s. V. o. s. v.

Paa A følger altid a. Paa B følger altid b.

Med andre ord: der er fakta, som optræder som bevis for, at der er
regelmæssighed i disse klasser af fænomener, om end beviset herfor ikke
er fuldstændigt. Men naar vi nu herfra, at der er aarsager i disse
bestemte klasser, foretager den videre generalisation, at der er
aarsager i alleKap. V.

klasser, er denne generalisation kun bygget paa disse vore første
induktioner og raader derfor ikke over andre fakta, end disse gjør. Det
er altsaa saa langt fra, at denne generalisation er sikrere end de
første induktioner, at tvertimod det modsatte maa være tilfældet. Naar
Mill nu mener, at vi ved vor generalisation har faaet en tilvekst i
sikkerhed, der atter skal kunne vendes mod de enkelte tilfælde af
aarsagsforbin-delse, der var vort udgangspunkt, og at vi ved vor
generalisation tillige skal kunne bevise, at aarsagsloven hersker ogsaa
i alle andre klasser af fænomener, ser vi, at et saadant ræsonnement
ikke holder stik.

Er det usikkert, hvorvidt aarsagsloven finder sted i de enkelte klasser
af fænomener, der er vort eneste udgangspunkt, kan intet vindes i
sikkerhed derved, at vi udvider aarsagsloven til at omfatte ogsaa alle
andre klasser. Lad os gaa ligedan frem med hensyn til den historiske
lov, at konger med uindskrænket magt misbruger denne. Vi har vore
enkelte tilfælde, som beviser loven: denne uindskrænkede konge
misbrugte sin magt; denne ligeledes o. s. v.; altsaa misbruger
uindskrænkede konger i almindelighed sin magt. Vi kan imidlertid
foretage en generalisation. Kongerne er mennesker, at misbruge sin magt
er et udtryk for at være egenkjærlig. At kongerne misbruger sin magt,
lyder derfor generaliseret: menneskene er egenkjærlige. Forudsætningen
er nu, at denne generalisation kun hviler derpaa, at kongerne misbruger
sin magt; vi sætter, at vi intet andet kjender, som taler til fordel
for den. Vinder saa den snevrere induktion meget ved at henføres under
den viderer

Den cirkel, der opkommer i den almindelige aarsags-lovs forhold til de
partikulære aarsagslove, forvoldes derved, at aarsagsloven skal bevise
de love, der beviser den selv. Her er derfor endnu en udvei; man kan
paastaa, at den almindelige aarsagslov overhovedet aldeles ikke

optræder som bevis for de partikulære love. Denne udvei benytter Mill
sig ogsaa af. Han rykker frem med sin theori om syllogismen. Efter den
gamle anskuelse skulde oversætningen være beviset for den partikulære
dom, der er syllogismens konklusion. Saaledes forholder det sig
imidlertid ikke. Syllogismens oversætning og konklusion staar ved siden
af hinanden, idet de begge er konklusioner, der følger af de samme
præmisser, de enkelte tilfælde. At alle mennesker or dødelige, er ikke
beviset for lord Palmerstons dødelighed; men Johns og Peters dødelighed
beviser saavel Palmerstons som alle menneskers dødelighed.

Den almindelige aarsagslov skal nu staa i samme forhold til alle
specielle aarsagslove, som syllogismens oversætning staar i til
konklusionen. Den almindelige aarsagslov bidrager aldeles ikke til at
bevise de enkelte aarsagslove1).

Vi maa nu nøiagtig undersøge, hvad denne analogi med syllogismen vilde
føre til; Mill har neppe gjort sig noget klart begreb derom.

Ead os først opstille den syllogisme, ved hvilken vi slutter os til en
aarsagsforbindelse i et bestemt tilfælde. Som vi før har seet, vil
denne komme til at lyde saaledes:

Alle begivenheder, der er konstaterede at finde sted under visse
bestemte omstændigheder, vil altid finde sted under disse
omstændigheder.

Her har vi en begivenhed d, der fandt sted under visse bestemte
omstændigheder.

Altsaa: begivenheden d vil altid finde sted under lignende
omstændigheder.

Beviset for denne konklusion skal nu ikke være oversætningen ; men det
skal være enkelte tilfælde, der er ind-

befattede i den. De egentlige præmisser maa derfor lyde saaledes:

Begivenheden a, der fandt sted under visse bestemte omstændigheder,
finder altid sted under disse omstændigheder.

Ligeledes begivenheden b.

o. s. v.

Begivenheden d, der fandt sted under visse bestemte omstændigheder, vil
altid finde sted under disse omstændigheder.

Og samtidig med denne partikulære konklusion og^ som en garanti for
dens korrekthed skal vi kunne drage den almindelige konklusion : Alle
begivenheder, der finder sted under visse bestemte omstændigheder, vil
altid finde sted under disse omstændigheder.

Men der er jo i virkeligheden intet vundet ved den hele manøvre; vi
kommer kun tilbage til en stilling, vi har indtaget tidligere, men som
vi maatte opgive som uholdbar. Bevisbyrden er flyttet over fra den
almindelige aarsagslov til de.partikulære aarsagslove. Disse maatte da
være aldeles sikre i og for sig; det er de imidlertid ikke. Hele
bevægelsen bringer ikke noget resultat. At begivenheden d har en
bestemt aarsag, kan vi ikke bevise, medmindre vi antager, at
aarsagsloven i sin almindelighed gjælder med hensyn til den. Beviset
herfor skal være, at aarsagsloven gjælder med hensyn til andre
begivenheder. Men naar vi saa kommer til dem, kan heller ikke disse
bevise aarsagslovens gyldighed for sit vedkommende. Med andre ord: det
bevis, vi ikke kan føre for begivenheden d, haaber vi altid at kunne
føre for andre begivenheder; men disse skuffer altid vort haab, naar vi
træder hen til dem.

Naar Mill her taler om overflødigheden af syllogismens oversætning,
idet denne skal erstattes af enkelte til-i8o

fælde, forleder tvetydigheden af disse »enkelte tilfælde« ham til
uklarhed. Vi har seet, at naar talen er om at erstatte den almindelige
aarsagslov, maa de enkelte tilfælde være specielle aarsagslove, der er
beviste og staar fast, saa man fra dem kan slutte, at aarsagsloven
gjælder ogsaa i andre tilfælde. Disse enkelte tilfælde sammenblander
Mill imidlertid med de enkelte tilfælde, som forekommer i vor
syllogismes undersætning; thi naar denne lyder, at »en begivenhed d
fandt sted under visse bestemte omstændigheder« , vil det sige, at vi
har seet begivenheden d nogle gange følge paa et bestemt forudgaaende.
Men er disse tilfælde, som virkelig er erfarede, tilstrækkelige for
beviset, bortfalder al tale om nødvendigheden af et almindeligt aksiom.
Mill kan, som vi snart skal se, aldrig komme paa det rene med. hvad der
skyldes dette aksiom, og hvad der skyldes de sidstnævnte enkelte
tilfælde.

Alle disse vanskeligheder, som Mill med hensyn til aarsagsloven har
indviklet sig i, kan man kun undgaa, naar man giver aarsagsloven en
særegen stilling i vor viden. Den kan ikke bevises som naturlovene; thi
den er selv forudsætningen for alt bevis. «Skal en naturlov kunne
bevises, maa man forudsætte, at nogle tilfælde optræder som
repræsentant for alle tilfælde af samme art. Denne forudsætning er
aarsagsloven. Vi har kun iagttaget en del af, hvad der allerede er
skeet; med hensyn til den ukjendte del af fortiden og den hele fremtid
kan vi kun gjøre den forudsætning, at det ukjendte vil ligne det
kjendte. Aarsagsloven er derfor en hypothese og kan aldrig blive andet.

Man bør -ikke som Mill kalde aarsagsloven en oversætning i de
slutninger, hvorved vi fastsætter naturlovene. Dette leder kun til at
sætte den fuldstændig ved siden af den erfaring, som er vore
slutningers udgangspunkt. Hver naturlov, der skal bevises, maa støttes
paa erfarede tilfælde,

hvor vi har seet loven holde stik. Naar vi nu fra disse enkelte
tilfælde gaar over til alle, forudsætter vi, Æt aar-sagsloven her som
overalt har gyldighed. Aarsagsloven bør kaldes en betingelse for alt
bevis; den indeholder intet andet, end at der overhovedet kan drages
slutninger med hensyn til naturen.

At aarsagssætningen er en hypothese, er noget ganske andet, end at den
er et apriorisk begreb, der skulde være uafhængigt af erfaringen. Det
er paa virkelighedens grund, at denne forudsætning gjøres. Denne
hypothese opstilles af den menneskelige sjæl, der er fyldt af erfaring
af eiendommelig art. Alle sanseindtryk samler sig i grupper efter den
lighed, de har med hverandre. Tingene, som bestaar af en forbindelse af
visse egenskaber, stiller sig sammen med andre ting, der bestaar af
lignende forbindelser. Der er lighed i de enkelte egenskaber og lighed
i deres forbindelser, lighed i deres koeksistens. Og i de successioner,
vi stadig erfarer, ligner følgelig de ting, som udgjør successionens
led, andre ting. Vor opmærksomhed hefter sig videre ved bestemte
successioner. Det har vakt vor opmærksomhed, at et bestemt forudgaaende
en gang er blevet fulgt af et bestemt efterfølgende; vi træffer et nyt
forudgaaende, som ligner det første, og vi ser ligeledes et
efterfølgende komme, som ligner det, vi havde første gang. Disse to
successioner ligner hinanden altsaa i sin helhed, og ligesom tingene
samler sig i grupper efter den lighed, som hersker i egenskabernes
koeksistens, saaledes samler ogsaa successionerne sig i grupper.
Betegner vi det forudgaaende i successionen med A og det efterfølgende
med a, saa har vi iagttaget, at A' følges af a', A'' af a" o. s. v.
Denne i erfaringen anlagte række fortsætter vi nu udover erfaringen,
idet vi venter, at ogsaa i fremtiden et hvilketsomhelst A, der ligner
de erfarede A' og A", vil have et efterfølgende a, som ligner a' og
a".IC)0 C*m J- Stuart Mills logik.

Naar Mill mener, at den almindelige aarsagslov kan bevises, maa dette
bevis naturligvis være en simpelt opregnende induktion. De »strenge«
induktionsmethoder kan jo her ikke komme i brug; thi de er kun
anvendelige paa fænomeners paahinandenfølge, og den almindelige
aarsagslov, der siger, at alle forandringer har en aarsag, betegner
selv ingen succession. Den bevises altsaa derved, at man opregner, at
den finder sted i den klasse af fænomener, og saa i den klasse o. s. v.
Vi vil nu se bort fra den cirkel, der ligger i dette bevis, idet man
ikke kan vise, at aarsagsloven hersker paa et bestemt sted, uden paa
forhaand at antage dens almengyldighed. Vi vil antage, saaledes som
Mill selv ofte gjør, at en speciel aarsagslov er bevist med hensyn til
en klasse fænomener, naar vi har konstateret, at loven finder sted
nogle gange; disse enkelte tilfælde sætter vi altsaa som det alt
bevisende.

Hvorfor er nu induktionen ved simpel opregning gyldig, naar talen er om
den almindelige aarsagslov? Om denne methode i sin almindelighed har
Mill jo ellers brugt kun nedsættende udtryk. Denne methode er dog ikke
altid en lige upaalidelig fremgangsmaade, bemærker Mill nu; den har
forskjellige former, og disse former opviser en stadig stigen i
resultatets vished. »Der er en skala af paalidelighed i resultaterne af
den oprindelige, uvidenskabelige induktion.« Er den gjenstand, som man
undersøger, speciel og begrænset i omfang, og er den vundne
generalisation derfor snever, er denne meget usikker. Men eftersom
generalisationens felt udvides, blir methoden mindre og mindre udsat
for at mislede. Methodens usikkerhed staar i omvendt forhold til
generalisationens bredde. Tænker vi os saaledes, siger Mill, at
gjenstanden for en generalisation er saa vidt udbredt, at der ingen
tid, intet sted og ingen forbindelse af omstændigheder er, der ikkeKap.
V.

maa afgive et eksempel enten paa generalisationens sandhed eller paa
dens usandhed, og findes videre generalisationen aldrig andet end sand,
da indtager den sin plads blandt de sikrest fastsatte og almindeligste
sandheder, som er tilgjængelige for videnskaben. Vi vilde have en lov
af samme omfang som den menneskelige erfaring, og da maa denne lov,
selv om den kun er vunden ved en opregnende induktion, regnes til de
sikreste naturlovel).

Hvorledes finder nu dette sin anvendelse paa den almindelige
aarsagslov? Naar denne skal være vunden ved en generalisation fra de
enkelte klasser af fænomener, hvor vi har iagttaget, at den finder
sted, er da denne generalisation saa omfattende, som overhovedet nogen
generalisation kan være? Der er ingen generalisation, der har en saa
omfattende gjenstand som aarsagsloven, siger Mill. Den staar i spidsen
for alle iagttagne regelmæssigheder med hensyn til almindelighed og
derfor med hensyn til vished'2). Her siges altsaa ikke ligefrem, at den
falder sammen med al menneskelig erfaring; det fremhæves kun, at den er
mere omfattende end andre love. Imidlertid fremgaar det tydelig af
andre steder, at Mill mener, at aarsagsloven paa det fremskredne trin,
videnskaben nu befinder sig paa, har naaet en saadan grad af
almindelighed, at den maa siges at være iagttagen paa hvert punkt af
vor erfaring. »Den sandhed, at hvert faktum, som har en begyndelse,
haien aarsag, er af samme omfang som den menneskelige erfaring«3).

Det ser virkelig [ud, som om Mill mener, at vi paa alle mulige steder
og til alle mulige tider har erfaret sandheden af aarsagsloven. Ja, har
vi paa denne maade forvisset os om, at loven finder sted til alle tider
og paa alle steder, behøver vi jo næsten ingen slutning for at komme

til dens almengyldighed; det maa da alene være for fremtidens
vedkommende, at dette trænges.

Men det er klart, at Mill, naar han taler om aarsags-lovens almindelige
gyldighed, sammenblander det postulat, at enhver begivenhed skal have
en aarsag, med spørgsmaalet om, hvorvidt vi virkelig har paavist en
aarsag overalt. Postulatet omfatter alle forandringer; de paaviste
aarsagslove gjælder derimod ingenlunde alle mulige forandringer Dette
maa Mill naturligvis selv tilstaa; det fremgaar tydelig af steder, hvor
han netop vil hævde aar-sagslovens iagttagne universalitet. Hvad han
tror at kunne paastaa, er for det første, at vi har fastsat aarsager
for de fleste fænomener. Dernæst er der flere fænomener, som vi ikke
har kunnet henføre til bestemte love, men for hvis vedkommende vi dog
kan anføre mere eller mindre analoge fænomener, som vi kjender lovene
for. Endelig er der intet fænomen, om hvilket vi med bestemthed kan
paastaa, at det aldeles ingen aarsag har. At det endnu ikke er lykkedes
os at paavise nogen aarsag, kan vi altid forklare af særegne
vanskeligheder ved at iagttage fænomenet. Vi behøver saaledes aldrig
paa noget sted at opgive haabet om at finde en aarsag l).

Men hertil er at mærke, at dette blir en anden induktion ved simpel
opregning end den sædvanlige. Denne skal jo bestaa deri, at vor
erfaring gaar bestemt i én retning, at de eksempler, vi møder med
hensyn til en lov,, alle taler for loven og intet imod den. Vi slutter
saaledes, at alle krager er mørke af farve, fordi det, hvergang vi saa
en krage, var aldeles klart, at farven var mørk; vi har ingen tilfælde
havt, hvor vi har maattet udsætte vor dom, fordi det endnu ikke var
tydeligt, hvilken farve fuglen havde. Saaledes er det ikke med
aarsagsloven. Alle

*) Logic 106* og 107*.Kap. V.

tilfælde taler ikke utvetydig til fordel for den; men om vi her træffer
tilfælde, der synes at tale mod den, tager vi intet hensyn til dem,
idet vi sætter vor lid til fremtiden, til at det engang skal lykkes at
finde aarsager. Men en induktion, i hvilken de tilfælde, der synes at
gaa i modsat 'retning, ikke ænses, er ikke den almindelige inductio per
enumerationem simplicem, ubi non reperitur instantia contradictoria.

Hvad man altsaa kan sige om aarsagsloven, er, at den stadfæstes i altid
flere klasser af fænomener, at den breder sig ud over et altid større
felt. Men lad vor opregnende induktion omfatte saa mange klasser den
vil, alle omfatter den dog ikke. For at komme til alle maa vi fremdeles
drage en slutning, og denne slutning trænger den forudsætning, som alle
slutninger overhovedet trænger, nemlig at kjendte tilfælde kan optræde
som repræsentant for ukjendte, eller at der hersker regelmæssighed i
naturen. Man kan tage saa mange tilfælde, man ønsker, saa er de ikke
paa nogen maade forpligtende for nye tilfælde, hvis der hersker
fuldstændig uregelmæssighed i naturen.

Aksiomet eller forudsætningen om naturens regelmæssighed trænges
saaledes af alle induktioner uden undtagelse, og ikke blot af de
snevrere induktioner, som Mill mener. Selv ikke den mest omfattende
opregnende induktion kan undvære det, forsaavidt den virkelig skal være
en slutning.

Det ligger i beskaffenheden af det bevis, Mill fører for aarsagsloven,
at beviset kun kan gjælde den af os undersøgte verden; vi har ingen ret
til at udvide denne lovs gyldighed til alle mulige himmelegne. Den
eiendommelige styrke, beviset for aarsagsloven skal have, ligger jo
deri, at vi direkte har undersøgt næsten det hele felt, hvor den
gjælder. Saaledes siger Mill, at der — idetmindste indenfor grænserne
af solsystemet — neppe i hele naturen er nogen begivenhed, som vi ikke
entenIC)0 C*m J- Stuart Mills logik.

direkte har henført til bestemte love, eller som vi ikke kan
sammenligne med andre begivenheder, hvis aarsag vi kjender1).
Aarsagsloven maa derfor ikke holdes for en en lov, der gjælder
universet, men kun den del af det, som er gjort til gjenstand for vor
iagttagelse. I fjerne egne af universet kan det godt hænde, at
fænomenerne følger hverandre uden nogensomhelst faste love2). Naar Mill
siger, at en undtagelse fra aarsagsloven er umulig, saa gjælder dette
udtrykkelig kun den af os kjendte del af universet3).

Om den vished, der tilkommer aarsagsloven indenfor den af os kjendte
verden udtaler Mill sig forresten forskjellig. Undertiden fremhæver han
meget stærkt dens vished, andre gange udtaler han sig mere tvivlende.

Induktionen ved simpel opregning skal for aarsags-lovens vedkommende
være »det fuldstændigste bevis«4), eller, som det ogsaa heder om denne
lov, den har »en fylde at vished«5). Mill gaar endnu videre; han
stiller aarsagsloven sammen med lovene for tallet og rummet og bemærker
saa om alle disse love, at en undtagelse fra dem er »absolut og
bestandig utrolig« 6). Og ikke alene absolut utrolig er undtagelsen;
men den er ogsaa umulig7). At noget er umuligt, vil overhovedet ikke
sige andet, end at det staar i strid med disse love8).

Man skulde efter dette tro, at Mill tilkjendte aarsagsloven en absolut
vished; dog hvad han giver med den ene haand, tager han tilbage med den
anden. Han føier forsigtig et tillæg til denne absolute vished og
siger, at aarsagslovens vished er absolut for det praktiske livs
vedkommende. Saaledes heder det i tidligere udgaver: »Vi

kan gaa endnu et skridt videre end dette og betragte denne store
induktions vished som ikke blot relativ, men som absolut, for alle
praktiske øremeds vedkommende« Det modsigende i at kalde en saadan
betinget vished absolut har Mill selv følt, og istedenfor »absolute«
har han i senere udgaver sat »complete« 2).

Om absolut vished i theoretisk forstand er der altsaa ikke tale. Det
høieste, man kunde sige om denne vished, er følgelig, at den er en
sandsynlighed af høieste orden. Dog gjør Mill besynderlig nok forskjel
paa en sandsynlighed af høieste orden og den vished, aarsagsloven skal
have. Saaledes siges der, at man paa et tidligere trin af den
menneskelige erfaring havde grund til at betragte aarsagslovens
almindelige gyldighed »som en sandsynlighed af den høieste orden,
førend der var tilstrækkelige grunde forhaanden til at antage den som
en vished«3). Denne vished skulde altsaa være noget mere end den
største sandsynlighed, og dog heder det umiddelbart bagefter, at »med
hensyn til beviset som med hensyn til alle andre menneskelige ting, kan
vi hverken fordre eller naa det absolute«. Den vished, som det her
gjælder, kan følgelig kun være en saadan »praktisk vished«, som Mill
omtaler andensteds4). Men den »praktiske vished« kan umulig række
høiere end til den høieste grad af sandsynlighed.

I vor omtale af det almindelige aksiom, der ligger tilgrund for alle
induktioner, har vi betragtet det som identisk med den almindelige
aarsagslov. De enkelte eksempler, der benyttes som bevisgrund i det
induktive bevis, skulde i og for sig være utilstrækkelige for at
godtgjøre den almindelige konklusion; fuldstændigt var beviset først,
naar man havde hidkaldt det almindelige aksiom om

regelmæssigheden i naturens gang. Det er imidlertid flere steder hos
Mill, hvoraf det fremgaar, at det aksiom, der skal udfylde det
induktive bevis, ikke behøver at være det almindelige, at alle
forandringer har en aarsag eller at der er regelmæssighed overalt i
naturen. Fornemmelig er det at efterse, hvad der siges i to
anmærkninger1).

Det bemærkes her, at det vistnok er nødvendigt for en induktions
gyldighed, at der er regelmæssighed i naturens gang; men paa den anden
side fordres det aldeles ikke, at denne regelmæssighed skal strække sig
gjennem hele naturen. Det er nok, at den er udbredt over den specielle
klasse af fænomener, som induktionen henhører til. Saaledes vilde en
induktion med hensyn til planeternes bevægelse eller magnetens
egenskaber være lige god, om vi antog, at vind og veir er underkastet
tilfældet, naar det blot antages, at de astronomiske og magnetiske
fænomener staar under herredømmet af almindelige love. Ellers vilde jo
menneskenes tidligste erfaring have hvilet paa et meget svagt grundlag;
thi i videnskabens barndom kunde man ikke vide, at alle fænomener er
regelmæssige i sin optræden.

Omfanget af det almindelige aksiom indskrænkes altsaa her i den grad,
at det fra at gjælde alle klasser af fænomener nu kun skal behøve at
omfatte en enkelt klasse. Vi behøver kun at gaa over til et aksiom, der
i omfang hæver sig lidet over den specielle lov, vi vil bevise; der er
ikke nødvendigt at stige de mange trin op til den al. mindeligste af
alle love, vi trænger kun at gaa ét skridt op til den lov, som i
almindelighed ligger nærmest over den lov, vi agter at fastsætte.

Nu er det vistnok saa, at et aksiom af dette indskrænkede omfang vilde
garantere den specielle lov, vi vil

slutte os til, ligesaa godt som det omfattende aksiom, hvis det
førstnævnte aksiom har samme visheds-grad som det sidstnævnte. Det kan
det efter Mills lære imidlertid ikke have, da det omfattende aksioms
vished netop skriver sig fra dets vide omfang. En indskrænkning i
omfang er en indskrænkning i vished. Logisk seet maa man derfor gaa
tilbage til det universelle aksiom; thi der er ikke tale om, hvad
menneskene i sin historiske udvikling faktisk har gjort.

Mill indskrænker betydningen af aksiomet endnu videre; det viser sig
tilslut ganske overflødigt. Han siger nemlig videre, at der for at
drage en induktiv slutning ikke behøves, at man forud kjender til, at
naturens gang er regelmæssig. Dette behøver man ikke engang at vide med
hensyn til den specielle art af fænomener, induktionen angaar. Den
induktion, at ilden brænder, fordrer ikke for sin gyldighed, at hele
naturen følger regelmæssige love; den fordrer kun, at der er
regelmæssighed i en enkelt klasse af fænomener, nemlig i ildens
virkninger. Men en regelmæssighed af dette omfang blev ikke antagen
forud for erfaringen, men blev bevist ved erfaringen. De samme
iagttagne tilfælde, som beviste den snevrere sandhed, beviste saa meget
af den videre, som svarede til den.

Al beviskraft er nu tydelig lagt over i de enkelte, erfarede tilfælde;
for bevisets skyld behøver man ikke at gaa ud over disse. Og Mill
beraaber sig nu ganske korrekt paa analogien med syllogismen. Det er de
samme enkelte tilfælde, Johns og Peters dødelighed, som beviser saavel,
at Sokrates er dødelig, som den almindelige lov, at alle mennesker er
dødelige. De enkelte tilfælde er det altbevisende.

Der er saaledes en besynderlig vaklen hos Mill med hensyn til,
hvormegen beviskraft han skal tillægge de opregnede tilfælde i beviset
for en speciel lov. Først lægger han hovedvegten paa det almindelige
aksiom, denIC)0 C*m J- Stuart Mills logik.

almindelige aarsagslov. For at bevise den specielle generalisation maa
man ty hen til denne altomfattende generalisation, denne »store
præmis«. Induktionerne antager da syllogismens form. Derpaa reduceres
lidt efter lidt betydningen af denne præmis, saa den specielle
induktion kommer til at hvile aldeles paa sit eget grundlag, de i det
specielle tilfælde ogregnede enkelte tilfælde. Induktionerne kan da
fremdeles siges at være slutninger fra det enkelte.Sjette kapitel.

Aarsagsbegrebet og de eksperimentelle methoder.

Vi har seet, hvorledes Mill grunder den induktive theori paa den
almindelige aarsagslov. Gyldigheden af de eksperimentelle methoder, han
opstiller, skal afhænge af den almindelige sandhed, at hvert fænomen,
der har en begyndelse, har en aarsag. Det staar imidlertid tilbage at
give en nærmere fremstilling af Mills aarsagsbegreb og af de paa det
byggede methoder.

Ved hver forandring spørges der om en aarsag. Herved mener vi, at hvis
et faktum har begyndt at eksistere, saa er det fulgt paa et eller flere
fakta, med hvilke det stadig er forbundet. For alt, hvad der sker, for
hver begivenhed, tror vi, at der er en given forbindelse af
omstændigheder, hvis indtrædelse altid følges af hin begivenhed. Efter
visse forudgaaende fakta kommer altid visse efterfølgende. Det stadig
forudgaaende er aarsagen; det stadig paafølgende er virkningen i). Det
er sjelden tilfældet, hvis det overhovedet nogensinde træffer til, at
denne uforanderlige følge finder sted mellem en virkning og et eneste
forudgaaende. Det forudgaaende er sædvanlig

en sum af forskjellige omstændigheder; et sammentræf af alle disse
udfordres for, at virkningen skal følge 1).

Man har fremhævet som en fortjeneste ved Mills aar-sagslære, at den har
fastslaaet, at én aarsag (betingelse) alene ikke frembringer nogen
virkning, men at dertil udkræves mindst to2). Imidlertid ser vi, at
Mill ikke er saa konsekvent; han udtaler sig herom forbeholdent og
siger kun, at det forudgaaende sædvanlig er en sum af flere
præcedenser. Saaledes siges der ogsaa paa et andet sted, at der er
meget faa virkninger, til hvis frembringelse ikke mere end én virkende
substans bidrager3). Men hvor ubestemt opfatningen her er, sees
sammesteds deraf, at naar der forudsættes, at én aarsag virker alene,
der da tillige antages, at denne aarsag virker under et vist sæt af
betingelser. Mill sætter her følgelig en forskjel mellem en aar-sag og
en betingelse, en forskjel, han ellers, som vi straks skal se, vil
udslette.

Har Mill her i alle fald sat det som den almindelige regel, at aarsagen
er sammensat, udtaler han sig paa andre steder, som om det i det
mindste er ligesaa hyppigt, at den er usammensat4). Det er saa langt
ifra, at det er blevet ham fuldstændig klart, at aarsagen altid er en
sammenstilling, en »kollokation« af flere substanser5), at vi skal se,
at han under behandlingen af de eksperimentelle methoder som regel
forudsætter, at aarsagen ér usammensat.

Er nu det forudgaaende et sammensat, maa alle dets bestanddele tages
med, naar man vil betegne aarsagen korrekt; thi denne er summen af alle
præcedenserne.

Hvor man ikke beflitter sig paa videnskabelig nøiagtighed, pleier man
at udskille en af de bestanddele, hvoraf det forudgaaende bestaar, og
kalde den aarsag, medens de øvrige kun faar navn af betingelser. Hvis
f. eks. en person spiser af en vis slags mad og dør som følge heraf,
vil man være tilbøielig til at sige, at nydelsen af denne mad er aarsag
til hans død. Dog behøver der ingenlunde at være nogen stadig
forbindelse mellem denne nydelse og døden. Aarsagen kan saaledes være
nydelsen af denne mad sammen med en vis legemlig konstitution eller en
særegen helbredstilstand hos den nydende. Disse betingelser tilsammen
og ikke den enkelte betingelse er aarsagen.

Grunden til denne fremhæven af en af betingelserne paa de andres
bekostning er en dobbelt; i ingen af tilfældene er den videnskabelig
berettiget; thi alle betingelserne er lige uundværlige for
frembringelsen af virkningen. For det første synes en af betingelserne
at staa i et nærmere og mere umiddelbart forhold til virkningen end de
øvrige. Denne betingelse er den sidst tiltrædende. De øvrige
betingelser kan være tilstande af mere eller mindre varighed; de kan
være permanente fakta, der har eksisteret en ubestemt tid forud for
virkningen. Men selv om alle betingelser for en virkning ligger færdige
paa én nær, indtræffer virkningen dog ikke, førend den endnu manglende
betingelse kommer til. Dennes fremkomst fuldstændiggjør først det
sammentræf af nødvendige betingelser, som virkningen øjeblikkelig
følger paa. Virkningen faar derfor udseende af at staa i et særeget
inderligt forhold til denne betingelse, hvis indførelse er en
forandring, i den forud bestaaende tingenes tilstand.

Dog er det ingenlunde med fuld konsekvens, vi vælger at kalde den sidst
tilkomne betingelse aarsag. Hvor talrige betingelserne for en virkning
kan være, er der dog

ingen äf dem, der ikke efter omstændighederne kan faa navn af aarsag. I
almindelig tale kalder vi for aarsag den betingelse, der falder os mest
i øinene, eller hvis delagtighed i frembringelsen af aarsagen det af en
eller anden grund er os magtpaaliggende i øieblikket at fremhæve. Naar
der saaledes spørges om aarsagen til et fænomen, falder det os ikke ind
at nævne de betingelser, som enhver ved er forhaanden; vi nævner alene
dem, der kan antages ikke at være kjendte, og hvis anførelse derfor
indeholder en ny oplysning. Det kan f. eks. ikke falde os ind som
aarsag til en selvopofrende handling at nævne, at vedkommende person
vidste, hvorledes handlingen skulde udføres; denne betingelse antager
vi som selvsagt, og vi har derfor ingen opfordring til at nævne den1).

Den hele aarsag er saaledes summen af alle betingelser, og denne sum,
mener Mill videre, er ikke fuldstændig, medmindre ogsaa de negative
betingelser medtages i den. Det er nemlig ikke tilstrækkeligt for, at
en virkning skal fremkomme, at de positive betingelser er forhaanden;
der kan træde mange omstændigheder til, som tilintetgjør virkningen.
Hvis vi siger, at aarsagen til en mands død var, at han tog gift, saa
er denne aarsag ikke tilstrækkelig for at frembringe døden. Hertil
udkræves ogsaa, at manden ikke tager modgift. »Filosofisk talt er
aarsagen saaledes den hele sum af betingelserne, de positive og
negative tagne sammen« 2).

Men hvis de negative betingelser skal regnes med til aarsagen, vil man
aldrig kunne blive færdig med at fastsætte et fænomens aarsag. Der
lader sig nemlig tænke en uendelighed af omstændigheder, som kan hindre
den enkelte aarsagslovs udførelse, idet tilkommende omstændigheder
forandrer resultatet, saa at dette bliver et andet

end det, som vilde være indtraadt, hvis disse omstændigheder ikke havde
været tilstede. Mill selv forstaar imidlertid ved aarsag i
almindelighed kun de positive betingelser. Dette ligger allerede deri,
at han sætter som den almindelige regel, at aarsager kan modvirkes i
sine virkninger; thi hvis aarsagen ogsaa omfatter alle negative
betingelser, kan der ikke mere være tale om en modvirken, da man paa
forhaand har forudsat, at alt modvirkende er fraværende.

Om aarsag spørges der kun ved forandringer; den almindelige aarsagslov,
der udtaler, hvor en aarsag er at finde, udsiger kun, at alt, hvad der
har en begyndelse, har en aarsag1). Vi søger ingen aarsag for materien
overhovedet ; dens vekslende former har derimod en begyndelse, og for
dem søges derfor aarsager. »Det er begivenheder, det vil sige
forandringer, ikke substanser, der er underkastede aarsagsloven«2).

Ligeledes er aarsagen selv en forandring; vi har seet, at flere af
betingelserne kan have eksisteret sammen i lang tid forud for
virkningen; men i det mindste én betingelse maa være en forandring, det
vil sige indtræde umiddelbart forud for virkningen. Den hele aarsag
bliver derved selv en forandring, en ny tingenes tilstand; den
eksisterede ikke tidligere, men idet den sidste betingelse træder til,
har den forbindelse af virkende substanser, den kollokation, faaet
virkelighed, der paafølges af virkningen. Saasnart betingelserne har
traadt sammen til den forbindelse, der er hele aarsagen, følger
virkningen umiddelbart efter. »Aarsagsloven er, at forandring alene kan
frembringes ved forandring« 3).

Aarsag er, som vi har seet et forudgaaende, der uforanderlig følges af
et andet fænomen. For at betegne et

forudgaaende som aarsag er det imidlertid ikke nok, at det har i vor
hidtilværende erfaring altid været paafulgt af dette fænomen; kalder vi
noget for aarsag, ligger der i dette udtryk, at vi er overbeviste om,
at denne paahin-andenfølge vil finde sted ogsaa til alle senere tider.

Vi paatræfifer nemlig i vor erfaring ofte en følge mellem to fænomener,
som vi aldeles ikke er overbeviste om skal vare i al fremtid, selv om
vi hidtil har seet den holde stik. Fra aarsagslovene udgaar der en
mængde afledede regelmæssigheder, som selv ikke er aarsagslove, men som
dog kan have vist sig konstante i al vor erfaring. Det er
regelmæssigheder, som finder sted mellem forskjellige virkninger af en
fælles aarsag eller mellem en af betingelserne for en virkning og
virkningen selv. Det regelmæssig forudgaaende behøver saaledes ikke at
være det efterfølgende fænomens aarsag. Der er altid en mulighed for,
at det forudgaaende, jeg har iagttaget, ikke er aarsagen, men f. eks.
kun en del af den; alligevel kan virkningen altid have fundet sted,
fordi nemlig de andre dele af aarsagen kan have været tilstede uden mit
vidende. En saadan regelmæssighed vil derfor ikke ubetinget finde sted
i al fremtid. Den vil finde sted, saalænge den af os iagt tagne del af
aarsagen er ifølge med de øvrige dele, saalænge altsaa den af os
bemærkede betingelse ikke optræder alene, men kun sammen med de øvrige
betingelser. Men dette behøver jo ingenlunde at blive tilfældet i al
fremtid.

Den blotte iagttagelse kan saaledes, hvor hyppig den end har været,
ikke give mig sikkerhed for, at vi har grebet alle betingelserne for
det efterfølgende fænomen. For at sikre os dette maatte vi
eksperimentere; vi maatte tage disse betingelser for sig selv, og hvis
virkningen saa indtræffer, har vi den hele aarsag; thi virkningen
følger ikke, førend alle betingelser er tilstede.Kap. VI.
Aarsagsbegrebet. IQJ

Saalangt den menneskelige erfaring ,gaar tilbage, har dag fulgt paa
nat; dog kalder vi ikke natten dagens aarsag. Erfaring lærer os, at
dagens frembrud er afhængig af solens opstaaen. Hvis solen ophørte at
hæve sig over horisonten, kunde natten vare evig. Dagen vil derfor
følge natten kun paa visse betingelser; saalænge solen staar op, og der
intet ugjennemsigtigt legeme befinder sig mellem solen og os, er vi
overbeviste om, at nat vil følges af dag, men ogsaa kun saa længe. Den
succession, der finder sted mellem nat og dag, er derfor betinget; den
vil kun indtræffe, hvis bestemte andre betingelser opfyldes. Men det
forudgaaende, der følges af et bestemt fænomen, kun naar visse andre
omstændigheder ogsaa eksisterer, er ikke fænomenets aarsag, selv om vi
aldrig har seet fænomenet indtræde uden dette forudgaaende.

At der er en aarsagsforbindelse mellem to fænomener, vil altsaa sige
mere, end at der har været en stadig følge mellem dem; denne
paahinandenfølge maa foruden at være stadig tillige være ubetinget.
Virkningen maa ubetinget følge aarsagen, det vil sige, naar aarsagen er
tilstede, maa virkningen indtræffe, hvilken antagelse vi end gjør med
hensyn til alle andre ting; under al vekslen af omstændigheder skal
aarsag og virkning følge hinanden.

Vi maa derfor definere et fænomens aarsag som det sammentræf af
præcedenser, som fænomenet uforanderlig og ubetinget følger paa

Der ligger intet i aarsagsforbindelsen uden uforanderlig og ubetinget
følgen paa hinanden. Dette er ogsaa betydningen af, at
aarsagsforbindelsen kaldes nødvendig; dette ord betyder kun ubetinget.
Aarsagsforbindelsens nødvendighed vil kun sige, at virkningens følgen
paa aarsagen har været regelmæssig og vil blive regelmæssig, og

at den derfor kan forudsigesHvad erfaringen gjør os bekjendt med, er
det faktum, at der er en uforanderlig følge mellem hver forandring og
en bestemt forbindelse af forudgaaende betingelser, saaledes at
forandringen ikke undlader at indtræffe, hvorsomhelst og naarsomhelst
end denne forening af præcedenser eksisterer. Nogen anden nødvendighed
end dette faktums ubetingede universalitet kjender vi intet til. En
virkning følger altid sin aarsag; det er alt, hvad vi ved2).

Aarsagsforbindelsens nødvendighed opløser Mill saaledes fuldstændig i
dens almindelighed: virkningen følger nødvendig paa aarsagen, fordi den
følger altid paa den. Han siger ikke omvendt, at virkningen altid
følger, fordi den med nødvendighed fremgaar af aarsagen.

I almindelighed forbinder .man ganske andre forestillinger med begrebet
nødvendighed. Der er faa, hvem denne tidsfølges almindelighed
forekommer at være et tilstrækkelig stærkt foreningsbaand mellem aarsag
og virkning. Man forestiller sig, at aarsagen drager virkningen efter
sig ved et mystisk baand; aarsagen skal øve en tvang for at frembringe
virkningen. Blandt de betingelser, der gaar forud for et fænomen pleier
man derfor at skille mellem de aktive og de passive; nogle af de
substanser, hvis forbindelse udgjør aarsagen, er virkende og udøver
magt over andre, der paa sin side kun forholder sig lidende. Kun de
betingelser, der opfattes som virkende, vil man give navn af aarsag.
Naar stenen falder, betragtes denne som passiv, og jorden alene
forestilles som den virkende substans. Vi ved imidlertid, at stenen med
ligesaa god ret kan siges at være virkende som jorden; thi stenen
tiltrækker paa sin side jorden. Hele denne skillen mellem virkende og
lidende substanser er vilkaarlig; de bidrager

begge til virkningens fremkomst. Er den virkende sub. stans ikke
tilstede, indtræder virkningen ikke; det gjør den heller ikke, hvis den
lidende er fraværende. Alle positive betingelser for et fænomen er i
samme grad virkende, det vil sige, uundværlige for, at virkningen skal
frem. komme*).

Man skulde have troet, at Mill allerede ved sin definition af begrebet
aarsag havde afgjort spørgsmaalet om tidsforholdet mellem aarsag og
virkning. Naar aarsagen er defineret som et forudgaaende og virkningen
som et efterfølgende, synes det, som om det siger sig selv, at
virkningen følger efter aarsagen. At noget er foraarsaget, vil jo kun
sige, at det ubetinget følger efter et andet. Mill har fremstillet al
aarsagsforbindelse som en art af paahinandenfølge; aarsagsforbindelsen
er den paahinanden-følge, som er ubetinget.

Det maa derfor forundre at se Mill behandle dette spørgsmaal og
erklære, at han er villig til at opgive betragtningen af aarsag og
virkning som et forudgaaende og et efterfølgende. Om virkningen i tid
falder sammen med eller umiddelbart følger efter den sidste af
betingelserne, skal være uvæsentligt. I alle fald gaar ikke virkningen
forud for aarsagen2).

Havde Mill konsekvent holdt paa, at en virkning altid forudsætter en
flerhed af virkende substanser, og at alle disse maa medtages i
aarsagen, havde den vaklende holdning paa dette punkt været umulig.
Saalænge man skjelner mellem en substans, som virker, og en, som lider,
og i den første alene ser aarsagen, kan man disputere om„ hvorvidt
virkningen følger efter aarsagen eller ikke. Virkningen foregaar nemlig
da med et andet legeme, end det,

som virker; virkningen er en forandring, som indtræder

1

med et legeme, som ikke tilhører aarsagen. Denne forandring i det
fremmede legeme kan saa enten sættes samtidig med aarsagens virken
eller først efter den. Det er her ingen modsigelse i at gjøre den
første antagelse; thi en forandring i et legeme kan jo ligesaa godt
tænkes at finde sted samtidig med som efter en virkende tilstand hos et
andet legeme.

Anderledes forhofder det sig, naar det legeme, som siges at lide
forandringen, ogsaa tages med i aarsagen. Spørgsmaalet om aarsagens og
virkningens samtidighed reduceres da til spørgsmaalet om, hvorvidt et
legeme samtidig kan befinde sig i to modsatte tilstande. Legemet i den
tilstand, det har før virkningens indtrædelse, hører nu med til
aarsagen selv; virkningen viser sig paa et af aarsagens egne led. Det
er det samme led, der tilhører aarsagen og derved optræder virkende, og
dér lider og derved tilhører virkningen. Skulde nu aarsag og virkning
være samtidige, maatte det samme legeme samtidig tilhøre aarsag og
virkning. Som aarsag har det ikke den nye tilstand; som virkning har
det den. Legemet maatte i samme øieblik baade have og ikke have en
tilstand.

Naar et legeme, som befinder sig i ro, rammes af et andet legeme, som
kommer med en vis hastighed, er man tilbøielig til at betragte det
sidste legeme som aarsag; det første synes kun at modtage en virkning.
Det løbende legeme virker i det øieblik, det rammer det hvilende
legeme; dette lider en forandring, lad os sige, det sættes i bevægelse
— vi kan nemlig overspringe mellemliggende led. Det synes nu ikke at
være nogen modsigelse, at det hvilende legeme sættes i bevægelse netop
i samme øieblik, som det andet legeme virker. Men er den fulde aarsag
netop det sammentræf, at et legeme med en bestemt masse og en bestemt
hastighed rammer et andet legeme, som har en bestemt masse og en
hastighed ligKap. VI.

nul, maa det sidste legemes nye bevægelsestilstand indtræffe efter
aarsagen. Aarsagen er en bestemt konstellation af legemerne, og
virkningen er den forandring, som nu indtræder i denne, altsaa med
hensyn til alle konstellationens led. Virkningen viser sig ikke alene
paa det hvilende legeme, men ligesaa meget paa det andet legeme, der
først var i bevægelse.

Vi gaar nu over til at give en fremstilling af de eksperimentelle
methoder, og under behandlingen af disse vil vi faa nye oplysninger om
Mills aarsagsbegreb.

Indførelsen af disse methoder i logiken betegner et nyt afsnit i denne
videnskabs historie. Methoderne sætter som sit maal at naa til
almindelige sandheder fra erfaringen af. Den formelle logik strækker
saaledes ikke til; det er sandhedens logik, der nu tager sin
begyndelse. Der skal vises, hvorledes erkjendelse erhverves paa første
haand, og man maa saaledes skride til en undersøgelse af hele
erkjendelsens problem. Idet methoderne er de fremgangsmaader, som
specialvidenskaberne benytter i sin forsken, sættes logiken ved dem i
levende forbindelse med de enkelte videnskaber.

Alle de fænomener tilsammen, der eksisterer i et øieblik, er en følge
af de fænomener, der eksisterede i det umiddelbart forudgaaende
øieblik; her er et umaadelig stort forudgaaende fulgt af et ligesaa
vidt efterfølgende. Videnskabens opgave er det indenfor denne store
lovmæssighed at udskille de særskilte lovmæssigheder, der finder sted
mellem en enkelt del af det forudgaaende og en enkelt del af det
efterfølgende. Den regelmæssighed, der hersker i naturen, er en væv
sammensat af adskilte traade, og den kan kun forstaaes, naar man følger
hver enkelt traad for202

sig. For at kunne gjøre dette, er det ofte nødvendigt at vikle et
stykke af væven fra hinanden og lægge traadene ud fra hverandre.

Methoderne for den eksperimentelle forsken er de forskjellige maader,
paa hvilke vi kan vikle den store væv fra hinanden

Disse methoder kan kaldes analytiske, forsaavidt de gaar ud paa at
opløse et sammensat hele i dets enkelte bestanddele. Denne analyse
foregaar ikke blot i vore tanker; den maa finde sted i virkeligheden
selv. Vi maa finde nogle af præcedenserne virkelig skilte fra de
øvrige, saa at vi kan se, hvad der følger paa dem; eller vi maa træffe
nogle følger adskilte for sig, saa at vi kan iagttage, hvad der gik
forud for dem. Methoderne er derfor elimi-nations-methoder, hvorved vi
udelukker af et sammensat forudgaaende flere bestanddele, der ikke kan
være den søgte aarsag, eller af et sammensat efterfølgende flere dele,
der ikke kan være den søgte virkning.

Der sees her ikke saa meget paa antallet af de eksempler, ved hvis
hjælp vi opstiller den almindelige lov, som paa arten af disse
eksempler, paa at der ved dem virkelig foregaar en elimination af
omstændigheder; det gjælder derfor netop at variere disse. Saadanne
eksempler, der er passende for vort øiemed, kan vi paatræffe i naturen,
uden at vi selv behøver at gribe ind i dens gang; eller vi maa selv
frembringe dem; vi forholder os enten blot iagttagende eller ogsaa
eksperimenterende. Det er et tilfælde, som ikke altid kan paaregnes, at
naturen selv fremkalder den variation af omstændigheder, som vi netop
trænger for at finde den søgte lov. Vi maa derfor i regelen ty til
eksperimentet, hvor et saadant lader sig udføre. Det af os selv
frembragte eksempel er desuden altid

at foretrække for det, som naturen byder os, selv om dette sidste kan
synes fuldkomment. Ved eksperimentet indfører vi nemlig selv aarsagen,
og vi er saaledes istand til at vælge vore omgivelser. Vi kan, saavidt
muligt, sikre os imod, at uvedkommende og ukjendte omstændigheder
griber forstyrrende ind. Naar naturen derimod selv udfører
eksperimentet, vælger vi ikke de omstændigheder, som ledsager det; men
vi forefinder en uendelighed af saadanne. At opdage alle disse er
naturligvis umuligt, naar der gjøres fordring paa fuldstændighed og
nøiagtighed. Størst sikkerhed giver derfor methoderne, hvor vi selv
udfører eksperimentet, og de kaldes derfor specielt de'eksperimentelle
methoder.

Den første af dem er overensstemmelses-methoden. Den regel, denne
opstiller, er følgende:

Hvis to eller flere tilfælde af det fænomen, der skal undersøges, har
kun én omstændighed tilfælles, saa er den omstændighed, i hvilken alene
alle tilfældene stemmer overens, aarsagen til (eller virkningen af) det
givne fænomen J).

For at illustrere methoden kan man benytte sig af bogstaver, idet man
vælger de store for at betegne de . forudgaaende omstændigheder og de
smaa for at antyde de efterfølgende. De eksempler, methoden benytter
sig af, kan fremstilles saaledes:

ABC — abc A D E — a d e Det gjælder nu enten at finde den virkning, en
given aarsag har, eller at finde aarsagen til en given virkning. Vi
søger f. eks. virkningen af aarsagen A. Det kommer da an paa, om vi kan
finde eller selv frembringe aarsagen A i saa forskjellige
omstændigheder, at tilfældene intet

andet har tilfælles end A. Denne fordring er opfyldt, hvis vi engang
finder A sammen med B og C, og saa har virkningen abc, og derpaa
forsøger A sammen med D og E, og saa iagttager virkningen a d e. Vi
slutter da paa følgende maade: b og c er ikke virkningen af A; thi de
fandtes ikke i det andet tilfælde, hvor dog A var gaaet forud;
ligeledes er heller ikke d og e virkningen af A; thi de fandtes ikke i
det første tilfælde. En virkning maa være overalt, hvor aarsagen er, og
dette finder sted kun med hensyn til a, der saaledes maa være den søgte
virkning af A.

Lad os'f. eks. undersøge, hvilken virkning forbindelsen af en alkalisk
substans og en olie har Hvad vi ovenfor har betegnet med A, blir altsaa
her forbindelsen af den alkaliske substans og olien. Denne forbindelse
maa nu undersøges under vekslende omstændigheder, saa at tilfældene
intet andet lighedspunkt faar end A. I alle tilfældene fremkommer der
en fed og rensende substans eller en sæbe; denne substans er saaledes
den søgte virkning.

Hvor det gjælder at finde aarsagen til et givet fænomen a, kan vi ikke
eksperimentere; vi kan ikke frembringe en virkning uden allerede at
kjende aarsagen. Vi er her henviste til iagttagelsen. Falder der
imidlertid , inden vor iagttagelse to tilfælde af den beskaffenhed, at
a den ene gang findes i forbindelsen abc, og den anden gang i a de, og
kan vi forvisse os om, at det forudgaaende i de to tilfælde var A B C
og A D E, kan vi ogsaa her drage vor slutning. B og C kan ikke være a's
aarsag; thi de var ikke nærværende i andet tilfælde; heller ikke D og
E\ thi de fandtes ikke i første tilfælde. A alene er den omstændighed,
der gik forud for a i begge tilfældene. A er derfor den søgte aarsag;
thi denne maa altid gaa forud, hvor virkningen indtræffer.

Der er dog flere omstændigheder, der gjør denneKap. VI.

methode usikker og lader os i uvished, om de ved den fastsatte
regelmæssigheder virkelig er aarsagslove, eller om de blot er
lovmæssigheder, der følger af aarsagslove.

Lad os, som ovenfor, søge aarsagen til fænomenet a. Vi finder, at
aarsagen er A. Nu kan der imidlertid reises flere tvivl om denne
slutnings rigtighed. Som sikkert udgangspunkt har vi, at a maa have en
aarsag, og lad os tillige foreløbig antage, at denne aarsag altid maa
være den samme. Denne aarsag maa derfor forekomme i alle tilfælde, hvor
virkningen forekommer. Vore eksempler synes nu at udvise, at der kun er
ét præcedens, A, der er fælles for alle tilfældene. Der synes saaledes
intet andet valg at være end at antage A for aarsagen, hvis a
overhovedet skal have nogen aarsag. En forudsætning er der imidlertid
for, at denne slutning skal være rigtig, og denne forudsætning er, at
vi kjender alle de omstændigheder, som i disse tilfælde er gaaede forud
for a. Thi har vi sikret os alle disse omstændigheder, maa aarsagen
findes blandt dem, og er der blandt disse omstændigheder kun én, der
findes overalt, maa denne være aarsagen.

Vi er imidlertid aldrig i den stilling, at vi med absolut sikkerhed kan
paastaa, at der forud for en virkning gik kun disse bestemte
omstændigheder og aldeles ingen anden. Hvor samvittighedsfuldt vi end
har gjort vore iagttagelser, er der altid en mulighed for, at vi har
overseet et eller andet præcedens, der kan have indflydelse paa vort
tilfælde.

Dette er den første omstændighed, der gjør vor methode usikker. Hvad
der er bevist ved vore tilfælde er, at A gik forud for a overalt, hvor
vi har gjort vor iagttagelse; men hvem kan indestaa for, at vi ikke har
overseet en eller anden omstændighed, der ogsaa var tilstede overalt,
hvor vi iagttog <2? Og denne muligvis overseedeIC)0

omstændighed kunde jo være den egentlige aarsag, og A kun en
omstændighed, der i de forhold, under hvilke vi har anstillet vore
undersøgelser, var forbunden med fænomenet ei. Hvad vi har angivet som
aarsag, A, var saaledes kun et uforanderligt eller stadigt (invariable)
præcedens; men det var ikke det ubetingede (unconditional) præcedens,
der først er lig aarsagen.

Der er saaledes altid en mulighed for, at vi ikke har faaet alle de
fælles præcedenser med, og vi løber derfor fare for at gaa glip af
aarsagen, idet vi har taget for lidet med. Paa den anden side staar vi
ogsaa i fare for at tage for meget med. Under de heldigste
omstændigheder vilde vi ved denne methode have fastsat alle de
præcedenser, der er fælles for de undersøgte tilfælde; vi vilde
isaafald have summen af de fælles forudgaaende omstændigheder. Men
dette aggregat kan indeslutte langt mere end aarsagen. Denne kan nemlig
have været forbunden med flere omstændigheder, uden at disse har havt
nogen indflydelse paa den undersøgte virkning. Vor methode giver os
ingen midler ihænde for at afgjøre, hvilke af disse fælles præcedenser,
der hører med til aarsagen, og hvilke ikke.

Her har vi altsaa en anden omstændighed, der gjør methoden usikker. Den
første ulempe var, at vi aldrig kan være visse paa at have faaet fat i
alle fælles præcedenser; den anden ulempe er, at vi, selv om alle
fælles præcedenser fore-ligger, ikke kan afgjøre, hvormeget af dem
hører med til den egentlige aarsag. Fastsætte aarsager kan methoden
altsaa aldrig gjøre med sikkerhed; den kunde gjøre det kun under den
dobbelte forudsætning, at vi kjendte alt det fælles forudgaaende i
tilfældene, og at dernæst dette fælles forudgaaende var af den
beskaffenhed, at der ikke opstod nogen tvivl om, at det indeholdt mere,
end hvad der er nødvendigt for at frembringe virkningen. Vi vilde
isaafald have taget hverken for lidet eller for meget med.Kap. VI.

Vi har hidtil forudsat, at en virkning kun har én aarsag. Dette ved vi
imidlertid aldeles ikke overalt slaar til, da mange virkninger kan
fremkaldes ved flere aarsager. Denne mulighed af en flerhed af aarsager
er en omstændighed, der virker i høi grad til at gjøre resultaterne af
overensstemmelses-methoden usikre. Selv om methoden i alle andre
henseender var vis, vilde denne ene omstændighed alene være nok til at
gjøre dens resultater meget tvivlsomme. Hvis vi antager, at fænomenet a
kun har én aarsag, og at der blandt de omstændigheder, som gaar forud
for a, absolut kun er en eneste, der forekommer i alle tilfælde, maa
denne omstændighed være aarsagen. Men saasnart muligheden af en flerhed
af aarsager er indrømmet, er hele slutningen ugyldig; thi denne beror
jo derpaa, at alle omstændigheder, der kan elimineres, ikke er
aarsagen, og at en omstændighed skal blive staaende tilbage i alle
tilfælde; dette er da den søgte aarsag. Er der flere aarsager, er det
imidlertid muligt, at alle forudgaaende omstændigheder kan elimineres,
og at en omstændighed kan elimineres er aldeles intet tegn paa, at den
ikke undertiden har været aarsagen. Man kan slutte, at virkningen kan
frembringes uden den, men ikke at denne omstændighed, naar den er
nærværende, ikke skulde kunne frembringe virkningen. Lad os se paa
vort' eksempel: forud for abc gaar ABC, og forud for a d e gaar A DE.
Her er det muligt, at den søgte aarsag til a aldeles ikke er A\ denne
omstændighed behøver aldeles ingen indflydelse at have. Fænomenet a kan
i første tilfælde være frembragt af C og i det andet af E. Der har
været to aarsager, og derfor har man kunnet eliminere begge to.

Denne mangel ved overensstemmelses-methoden vil dog kunne afhjælpes,
naar man har et tilstrækkelig stort antal tilfælde at gaa ud ifra. Har
vi nemlig foruden tilfældene ABC og ADE ogsaa undersøgt en række
andre,208 > Om J. Stuart Mills logik.

A F G, AHK o. s. v., der alle er ulige hverandre med undtagelse af, at
de indeholder A, saa maa vi slutte, at enten er a bevirket af den
fælles forudgaaende omstændighed, A, eller o, har saa mange
forskjellige aarsager, som vi har eksempler. Dette sidste blir mere og
mere usandsynligt, jo flere eksempler vi har.

Resultatet af alle disse overveielser med hensyn til
overensstemmelses-methoden er, at vi ved denne aldrig med sikkerhed kan
slutte til aarsagslove. Methoden kan kun give os empiriske love,
regelmæssigheder, der maaske er aarsagsforbindelser, men maaske ogsaa
kun afledede lovmæssigheder

Kjendte den induktive forskning ingen anden methode end
overensstemmelses-methoden, vilde den altsaa aldrig naa, hvad den har
sat sig som sit egentlige maal, nemlig at udfinde aarsagslove. En
methode til at finde disse har vi imidlertid; dette er
forskjels-methoden. Den første methode betjener vi os derfor kun af,
hvor den anden ikke lader sig udføre. Overensstemmelses-methoden finder
først og fremst sin anvendelse, hvor vi ikke kan eksperimentere, hvor
vi altsaa kirti er henvist til iagttagelse; thi isaafald vilde det være
et rent træf, om man fandt eksempler af den bestemte art, som
forskjels-methoden kræver. Denne methode lader sig udtrykke i følgende
formel:

Hvis et tilfælde, i hvilket det fænomen, der skal undersøges,
indtræffer, og et tilfælde, i hvilket det ikke indtræffer, har alle
omstændigheder tilfælles undtagen én, idet denne indtræffer alene i
førstnævnte tilfælde, saa er den omstændighed, i hvilken alene de to
tilfælde skiller sig, virkningen af, eller aarsagen til, eller en
uundværlig del af aarsagen til fænomenet.

Methoden fremstilles derfor saaledes:

Logic 450, 455, 505, 506 og 44*.Kap. VI.

Ä B C — a b c B C — b c.

I overensstemmelses-methoden søgte vi tilfælde, der stemte overens i
den givne omstændighed, men skilte sig i alle andre omstændigheder. Her
søger vi to tilfælde, der stemmer overens i alt undtagen i det fænomen,
vi vil undersøge; dette maa nemlig i det ene tilfælde være tik stede, i
det andet mangle. Kjender vi saaledes et sæt omstændigheder BC og har
iagttaget, at der ingen forandring foregaar i dem, indfører vi i denne
forbindelse A, og undersøger nu, hvad der følger paa denne forandring.
Indtræder nu efter den foretagne forandring et nyt fænomen, a, er dette
en virkning af A.

Som eksempel paa denne methodes anvendelse kan vi anføre: Et legeme med
den temperatur, den omgivende luft har, dugges ikke. Vi afkjøler
pludselig legemet, og ved en vis temperatur indtræder dugdannelsen. Her
er ingen anden forandring foregaaet med legemet end forandringen i
temperatur, og denne er følgelig den søgte aarsag.

Vi saa, at vi ved overensstemmelses-methoden aldrig med vished kan
fastsætte aarsager; det skal vi derimod kunne ved forskjels-methoden.
Det eiendommelige ved denne er, at vi her ser det ene fænomen
»frembringe« det andet. Heri ligger for det første, at vi har iagttaget
den antagne virkning følge paa aarsagen; der er konstateret en virkelig
succession af de to fænomener. For det andet er det forudgaaende, A. et
ubetinget forudgaaende. Vort eksperiment er nemlig af den art, at det
tydelig fremgaar, at der til virkningens fremkomst intet andet
forudsættes end det af os indførte præcedens. Vi har et sæt
omstændigheder, som vi kjender saa godt, at vi kan være visse paa, at
ingen forandring foregaar i dem uden vort vidende. Saa tager vi det
præcedens, hvis virkning undersøges,

afsondret for sig, og indfører det i vore omstændigheder. Hvad der nu
følger, maa være en virkning af vort præcedens; thi der er ingen anden
forandring foregaaet i de forudgaaende omstændigheder end indbringelsen
af A. Det er godtgjort, at A for sig er tilstrækkeligt til at føre
virkningen efter sig. A følges ikke af a, kun naar visse andre
omstændigheder ogsaa er tilstede. Naar A findes, er de nødvendige
betingelser virkeliggjorte; der ventes ikke efter flere.

Manglerne ved overensstemmelses-methoden er nu afhjulpne. Dette er
skeet, ikke blot fordi vi eksperimenterer, men fordi vi er istand til
at eksperimentere paa en eiendommelig maade. Vi kan foretage
eksperimenter ogsaa efter overensstemmelses-methoden; men disse er
aldrig afgjørende. Vi kan indføre det præcedens, vi holder for
aarsagen, i et sæt af omstændigheder, og virkningen følger; men ulempen
er, at vi ikke kan faa dette præcedens isoleret; det er altid forbundet
med andre. Vi har ABC — abc og A D E — a d e; men vi kan ikke løsne A
fra B C eller fra DE. Der er ikke blot »en eneste omstændighed«, som
indføres, men et kompleks af saadanne. Derved bliver oversigten over
det indførte mindre klar; det kan altid rumme mere, end vi ved. Det kan
derfor hænde, at ikke A er det frembringende, men en A ledsagende
omstændighed, som ganske er bleven overseet.

Men det er i overensstemmelses-methoden ikke alene de muligvis ganske
overseede omstændigheder, som gjør det usikkert, at A er aarsagen.
Andre af de iagttagne præcedenser kan ogsaa være aarsagen. Dette er en
følge af, at a maaske har flere aarsager; a kan i første tilfælde være
bevirket af B (J og i andet af D E. Resultatet af forskjels-methoden er
derimod lige gyldigt, selv om den virkning, hvis aarsag vi søger, kan
frembringes ved flere aarsager. Er tilfældene B C — b c og ABC —
abcKap. VI.

givne, er det sikkert, at A i dette tilfælde er aarsagen til a. Denne
vished forringes aldeles ikke derved, at der er en mulighed for, at a i
andre tilfælde kan have andre aarsager.

Den induktion, som foretages ved forskjels-methoden, er derfor den
fuldstændige og fuldkomne. Det var denne methode, Mill sigtede til, da
han behandlede aarsagsloven som al induktions grundlag og fremhævede
saa stærkt, at den enkelte induktion kan gjøres( ligesaa sikker som den
universelle aarsagslov selv. Er nemlig en speciel lov fastsat ved denne
methode, skal den ikke kunne benegtes, saasandt den almindelige lov
gjælder, at alt, hvad der har en begyndelse, har en aarsag. Thi enten
har fænomenet den aarsag, denne methode angiver, eller det har ingen
Methoden fastsætter nemlig, at i dette enkelte tilfælde begyndte et
fænomen at eksistere efter indtrædelsen af et andet, og det, efterat
kun dette fænomen var indtraadt, idet indtrædelsen af andre var
udelukket. Det er denne slags paahinandenfølge af to fænomener, som
alene udgjør vor vished om, at et fænomen har frembragt et andet 2). I
dette ene tilfælde idetmindste har vi derfor fastsat det efterfølgendes
^aarsag«, som Mill udtrykker sig3). Men hvad der i dette ene tilfælde
er paavist at være et ubetinget præcedens, maa altid vedblive at være
et saadant. Ved hver enkelt leilighed, hvor en forandring indtræder,
skal der være et præcedens tilstede, som frembringer forandringen ikke
blot denne gang, men ogsaa til alle andre tider. Da der nu her ikke er
nogen tvivl om. hvilket præcedens har frembragt virkningen denne gang,
saasom der intet valg er mellem flere, maa det her værende præcedens
ogsaa til alle tider have den samme virkning.

Vi har nu givet en fremstilling af forskjels-methoden

*) Logic 104* og 106*. a) Logic 455. 3) Logic 506 og 166*.212 Om J-

efter Mill; men førend vi gaar videre i vor betragtning af den, maa vi
med nogle ord omtale tre andre methoder, som ogsaa opstilles af Mill.
Disse er imidlertid kun modifikationer af de to allerede omtalte.

Foruden den egentlige forskjels-methode er der endnu den saakaldte
indirekte forskjels-methode eller den forenede overensstemmelses- og
forskjels-methode 1). Denne anvendes, hvor vi ikke kan skaffe de to
tilfælde, den egentlige forskjels-methode kræver. Vi tyr tilbage til
overensstem-melses-methoden, men giver den et tillæg af negative
tilfælde, der forhøier dens sikkerhedsgrad. Formelen for den indirekte
forskjels-methode er:

Hvis to eller flere tilfælde, i hvilke fænomenet indtræffer, har kun én
omstændighed tilfælles, medens to eller flere tilfælde, i hvilke det
ikke indtræffer, intet har tilfælles uden fraværelsen af denne
omstændighed, saa er den omstændighed, i hvilken alene de to sæt af
tilfælde skiller sig, virkningen af, eller aarsagen eller en uundværlig
del af aarsagen til fænomenet.

Forskjels-methoden vælger to tilfælde, der ikke skillet-sig i noget
andet end i tilstedeværelsen eller fraværelsen af en enkelt
omstændighed. Istedenfor to enkelte tilfælde har den indirekte
forskjels-methode to hele sæt eller rækker af tilfælde. Søges f. eks.
aarsagen til a, sammenlignes først en række af tilfælde, hvor a
indtræffer; disse tilfælde sees kun at have ét fælles præcedens, nemlig
A. Dernæst betragtes en række, hvor a ikke er, og hvor man samtidig
finder, at ogsaa præcedenset A overalt er fraværende. I den positive
række maa den virkelige aarsag til a findes overalt — forudsat, at a
kun har én aarsag —; i den negative kan den ingensteds findes, da a her
ikke forekommer nogensteds blandt virkningerne. Den negative

*) Logic 456 og 508.Kap. VI.

række i sin helhed maa altsaa mangle en omstændighed, der forekommer
overalt i den positive. Er man nu vis paa, at tilfældene i den negative
række stemmer overens i fraværelsen af kun den ene omstændighed A, maa
denne være aarsagen; thi aarsagen maa være fraværende, og da kun én
omstændighed er fraværende, er denne selvfølgelig aarsagen. Den
negative række i sin helhed skiller sig fra den positive kun ved
fraværelsen af en eneste omstændighed, og denne række af negative
tilfælde svarer altsaa ganske til forskjels-methodens ene negative
tilfælde.

Selv om man forudsætter, at a kun har én aarsag, har vi seet, at
overensstemmelses-methoden for sig alene gjøres usikker ved muligheden
af andre fælles præcedenser end A. Denne mangel vil nu den indirekte
forskjels-methode afhjælpe ved at opstille den negative række. Og sin
hensigt naar methoden, som ovenfor vist, hvis den kan indestaa for, at
kun den ene omstændighed A er fraværende i alle de negative led; thi da
maa A være aarsagen. Men den forudsætning, der her gjøres, lader sig
aldrig opfylde, og lod den sig opfylde, var den positive række
overflødig, da den negative var fuldt ud bevisende i og for sig.
Hvorledes skulde det nogensinde være muligt at forsikre, at ikke ogsaa
andre omstændigheder, der kunde være ♂s aarsag, var fraværende i de
negative tilfælde? Denne sikkerhed vilde det jo være langt vanskeligere
at kunne skaffe end sikkerheden for, at de positive tilfælde ikke har
andre fælles præcedenser end A. Dog maa det naturligvis indrømmes, at
den negative række forhøier sandsynligheden af, at A er den virkelige
aarsag; thi det er i alle fald sikkert, at ét tilfælde, hvor man havde
fundet A og alligevel ikke a, havde bevist, at A ikke var aarsagen.

. Overensstemmelses-methoden gjøres for det andet usikker paa grund af
muligheden af en flerhed af aarsager.IC)0

Lad os nu se, hvad den indirekte forskjels-methode kan gjøre for at
raade bod paa denne mangel. Føier man til eksemplerne ABC — abc, A D E
— ad e den negative række, der kun har fraværelsen af det ene præcedens
A tilfælles, maa dette nødvendigvis være aarsagen. Var nemlig A ikke
aarsagen, men var den i første tilfælde f. eks. C og i andet tilfælde
E, maatte i de negative tilfælde begge disse være fraværende; nu er det
imidlertid forudsætningen, at kun A er fraværende, følgelig kan C og E
ikke være aarsager.

Man ser imidlertid, at der her gjøres den samme forudsætning om den
negative rækkes fuldstændighed. Er den, hvad der i virkeligheden altid
finder sted, ikke fuldstændig, kommer man ikke ud over det sandsynlige.

Det resultat, den indirekte forskjels-methode giver, kan derfor i
vished ikke komme op imod resultatet af den ligefremme
forskjels-methode.

Rest-methoden er, som Mill selv bemærker, kun en modifikation af
forskjels-methoden.Formelen for denne lyder saaledes :

Drag fra et fænomen den del, som ved tidligere induktioner vides at
være virkningen af visse præcedenser, og resten af fænomenet er
virkningen af de tilbageblevne præcedenser.

Sæt, at vi har virkningerne abc og præcedenserne A B C, 'og at vi
fremdeles ved, at a er foraarsaget af A og b af B, saa slutter man, at
den tilbageværende virkning c maa være foraarsaget af det
tilbageværende præcedens C. Havde vi foruden tilfældet ABC — abc ogsaa
havt AB — ab, saa havde vi havt den almindelige forskjels-methode. Her
er imidlertid det negative tilfælde AB— ab ikke givet ved direkte
iagttagelse eller eksperiment. Vi kjender imidlertid, hvilke
virkningerne af A og B hver for sig er, og deraf slutter vi, hvilken
virkning de vil have tilsammen. Vi vinder følgelig det negative
tilfælde vedKap. VI. De eksperimentelle methoder. "225

deduktion. Men naar dette først er vundet, er den maade, hvorpaa vi
slutter os til c's aarsag, her akkurat den samme som ved
forskjels-methoden.

De proportionale forandringers methode staar endnu tilbage.

Forat overensstemmelses- og forskjels-methoden kan komme til
anvendelse, kræves der, at vi kan foretage en særegen elimination.
Forskjels-methoden fordrer den omstændighed, der er aarsagen,
elimineret i et tilfælde; over-ensstemmelses-methoden fordrer alle de
omstændigheder, som ikke er aarsagen, eliminerede i et eller andet af
sine tilfælde. Der gives imidlertid mange omstændigheder, der ikke
lader sig eliminere i sin helhed. Vi efterforsker f. eks. aarsagen til
flod og fjære og kan være kommet paa den tanke, at maanen her har
indflydelse. Forskjels-methoden kan vi ikke anvende; thi maanen er
altid tilstede og vil altid øve sin indflydelse paa disse fænomener,
hvis den overhovedet har nogen indflydelse paa dem.
Overensstem-melses-methoden nytter det heller ikke at bruge; thi
vistnok stemmer alle tilfælde overens deri, at maanen er tilstede; men
ogsaa andre himmellegemer, saasom solen, er altid tilstede, og vi kan
følgelig paa denne maade ikke komme til nogen afgjørelse.

Her maa derfor en anden methode træde i virksomhed. Om vi ikke kan
eliminere et fænomen, kan vi maa-ske frembringe eller finde
forandringer i det. Fænomenet blir altsaa staaende; vi. fjerner det
ikke ganske; men det undergaar forskjellige modifikationer. Følges nu
en forandring i et fænomen altid af en forandring i et andet, slutter
vi, at disse to fænomener er knyttede til hinanden ved en
aarsagsforbindelse. Saaledes finder vi i det omtalte tilfælde, at alle
variationer i maanens stilling ledsages af tilsvarende forandringer i
tiden og stedet for høivande; der er altid høivande paa det sted af
jorden, der er nærmestIC)0

maanen; naar maanen bevæger sig længere mod øst, flytter punktet for
høivande ligeledes længere mod øst. Vi slutter derfor, at maanen øver
indflydelse paa flod og fjære.

Den methode, der her er anvendt, kalder Mill de hverandre ledsagende
forandringers methode (the method of concomitant variations)1). Vi vil
kalde den de proportionale forandringers methode, saaledes som Høffding
heldig har benævnt den2).

Denne methode kan udtrykkes saaledes:

Hvert fænomen, der varierer paa en eller anden maade, naarsomhelst et
andet fænomen varierer paa en vis maade, er enten en aarsag til eller
en virkning af dette fænomen, eller er knyttet til det ved en eller
anden aarsagsforbindelse.

Da det fænomen, der undersøges, skal undergaa forandringer, men paa den
anden side forblive det samme fænomen, maa forandringerne foregaa i
fænomenets kvantum eller i dets relationer. I det eksempel, vi anførte,
foregik forandringen i maanens stilling til jorden. Ligesaa almindeligt
er det, at forandringen foregaar i fænomenets kvantum. Vi forhøier f.
eks. et legemes temperatur og iagttager, at en udvidelse af legemet
følger; paa en tilvækst i varme følger en tilvækst i omfang.

At have iagttaget, at to fænomener ledsager hinanden i deres
forandringer, er ikke tilstrækkeligt for at kunne sætte det ene fænomen
som aarsag til det andet. Hvis disse fænomener er virkninger af samme
aarsag, vil ogsaa i dette tilfælde deres ^forandringer svare til
hverandre. Slutte, at det ene fænomen er aarsag og det andet virkning,
kan vi først, naar vi har frembragt det ene fæno: mens forandringer ved
forandringerne i det andet.

Der forekommer saaledes i denne methode en speciel anvendelse af
forskjels-methoden. Det gjælder at konstatere,

1) Logic 464. Harald Høffding: Formel Logik p. 30.Kap. VI.

at en forøgelse eller formindskelse af et fænomen er ledsaget af en
tilsvarende forandring i et andet. Hertil ud" kræves, at vi først har
de to fænomener B og b og nøie kjender de omstændigheder, under hvilke
de forekommer; dette er forskjels-methodens -tilfælde B C — b c. Derpaa
indføres en forandring i B, og den paafølges af en tilsvarende
forandring i b. Kalder vi disse forandringer B' og b\ har vi nu
methodens andet tilfælde, B' B C — b' b c. Den hele forskjel fra den
sædvanlige forskjels-methode er, at den indførte nye omstændighed her
kvalitativt er af samme art som den ene af de allerede
forhaandenværende omstændigheder; det nye er altsaa kun en forøgelse i
kvantum.

Fra at forandringer i det ene fænomen frembringer forandringer i det
andet, vil man nu videre slutte, at det ene fænomen overhovedet er
aarsag til det andet. Her kommer noget nyt til forskjels-methoden,
noget, der ikke ligger umiddelbart i de af os iagttagne tilfælde. Vi
ræsonnerer saaledes: Forandringen i præcedenset er kun kvantitativ; det
tilkomne skiller sig altsaa ikke i art fra det forhaandenværende;
saaledes forholder det sig ogsaa med det efterfølgende og dets
forandring. Frembringer derfor et mere af det ene fænomen et mere af
det andet, er det ogsaa rimeligt, at det allerede forhaandenværende af
det ene fænomen har frembragt det allerede forhaandenværende af det
andet. Eller som Mill udtrykker sig: naar modifikationer i en ting
stadig følges af modifikationer i en virkning, er det indlysende, at
tingen maa være aarsagen til denne virkning; thi hvis tingen selv ikke
havde nogen indflydelse paa virkningen, kunde heller ikke tingens
modifikationer have nogen indflydelse 1).

For at man imidlertid med tryghed skal kunne gjøre

den slutning, at det ene fænomen i sin helhed er bevirket af det andet,
maa man have været istand til at udføre en nøiagtig kvantitativ
induktion. Ved nøiagtige maalninger af det forudgaaende fænomen og
tilsvarende af det efterfølgende, maa der være konstateret en saadan
lov for de to fænomeners kvanta, at det ene forsvinder ganske med det
andet.

Vi vender tilbage til forskjels-methoden. Mill forudsætter, som seet,
at det præcedens, forskjels-methoden fastsætter, maa være det rigtige.
Derfor faar den specielle induktion samme vished som den almindelige
aarsagslov selv. Fuldkommen vished tilkommer nu denne — i alle fald
paastaar Mill dette undertiden — og fuldkommen vished tilkommer
følgelig ogsaa de specielle induktioner. Det er derfor bleven fremhævet
som en stor feil hos Mill, at han staar i den formening, at de ved
induktion vundne naturlove er aldeles visse*).

Det skinner imidlertid igjennem, at heller ikke Mill finder, at
methoden fjerner alle tvivl. Kan vi ved kunst frembringe et præcedens,
heder det, og virkningen følger, er induktionen fuldstændig; dette
præcedens er aarsagen til denne virkning2). Men der tilføies forsigtig
i en anmærkning: medmindre denne virkning frembragtes, ikke ved dette
præcedens, men ved de midler, som brugtes til at frembringe det. Dog
naar disse er undergivne vor raadighed, siges der videre, er det
sandsynligt, at vi ogsaa kjender dem saa godt, at vi kan afgjøre, om de
har nogen indflydelse paa virkningen. For at fjerne vor tvivl kan vi i
almindelighed ogsaa betjene os af andre eksperimenter, bemærkes der3).
Meningen er vel, at vi maa tage midlerne alene uden hint præcedens for
at se, om virk-

ningen ligefuldt følger. Men kan der tvivles første gang paa
gyldigheden af vort eksperiment, kan der ogsaa tvivles denne gang. Det
heder derfor ogsaa, at selv om vi kan frembringe et fænomen ved kunst,
og vi saaledes tror at have grebet alle præcedenser, er vanskeligheden
dog kun lettet, men ikke fjernetTvivl bliver der saaledes altid
tilbage.

Men selv om disse omtalte midler ikke er medvirkende i vort
eksperiment, og vi saaledes virkelig har alle præcedenser for os, er
det dog ikke saa let, som Mill tror, at naa frem til den virkelige
aarsag. Han mener, at vi i denne methode behøver, for at drage en
slutning om et fænomens aarsag, kun to tilfælde, et, i hvilket A findes
sammen med »en mængde andre omstændigheder«, og a følger, og et andet,
i hvilket a forsvinder, naar A fjernes, medens de andre omstændigheder
forbliver de samme2). Naar der andensteds3) siges, at et eneste
tilfælde er tilstrækkeligt for en fuldstændig induktion, sees der kun
hen til det tilfælde, som bringer den nye omstændighed ind, medens det
andet tilfælde, som konstaterer de forudgaaende omstændigheder,
forudsættes som givet.

Skal man opstille en virkelig aarsagslov, vil imidlertid to tilfælde
aldrig strække til. Dette er let at indse.

Der maa bringes klarhed i, hvad der i methoden forstaaes ved A, den
omstændighed, hvori de to tilfælde alene skiller sig. A kan nemlig for
det første betegne ligesaa vel en enkelt betingelse indenfor den hele
aarsag som hele denne aarsag selv. Vi betragter først det tilfælde, at
A kun betegner en betingelse.

Mill har havt dette tilfælde for øie. Der siges allerede ved den første
behandling af methoden, at de to tilfælde viser, at aarsagen til a maa
være A: enten A alene

eller i forbindelse med nogle af de andre tilstedeværende
omstændigheder1). Og dette sidste forbehold tilføies i selve formelen
for methoden, hvor det jo heder, at vi fastsætter »aarsagen eller en
uundværlig del af aarsagen til fænomenet«. Hvad der frembringer denne
tvivl, om vi har den hele aarsag eller kun en betingelse, er det for.
hold, hvori A staar til de andre omstændigheder, B C, som er
nærværende, og som ogsaa kan have indflydelse paa virkningen.

Stiller man nu ikke andre fordringer til methoden, end at den skal
fastsætte en betingelse, synes det, som om Mill kunde have ret, naar
han paastaar tilstrækkeligheden af to tilfælde. Har vi tilfældene B C —
b c og A B (j — a b c, viser disse med sikkerhed, at A er nødvendigt
for a s fremkomst; a indfandt sig først, da A kom til. A er i alle Fald
et nødvendigt bidrag til a's aarsag; men at det er mere end et
nødvendigt bidrag, fremgaar heller ikke.

Man synes altsaa at have ret til at paastaa, at A i alle fald er en
betingelse, idet man lader det staa uafgjort, om det maaske ogsaa er
hele aarsagen. Dog har man allerede paastaaet for meget. Man ser ikke
andet, end at A indeholder en betingelse; at A i sin helhed er en
betingelse, fremgaar ikke af disse tilfælde. Vi har vedtaget, at A skal
betegne kun en betingelse; men dermed er beskaffenheden af denne ene
omstændighed endnu aldeles ikke fastsat. A kan fremdeles betegne en
substans, en hel ting, eller ogsaa kun en egenskab.

Det ligger nær at tage den indførte omstændighed for en substans.
Forskjels-methoden er eksperimenterende, og et eksperiment tænker vi os
gjerne bestaaende i, at man bringer en ny substans ind i kjendte
forhold. Saa-

ledes har Mill ogsaa ofte tænkt sig sagen. Det heder: omstændighederne
B C forefindes; A indføres derpaa, f. eks. ved at bringe did en
gjenstand fra et andet sted i værelset Da nu Mill sædvanlig betragter
den indførte omstændighed, der i virkeligheden kun er en betingelse,
som den hele aarsag, siges denne ofte ligefrem at være en enkelt
gjenstand. En pendel faar sine svingninger forstyrrede, naar den
bringes hen i nærheden af et fjeld. Vi flytter prendelen bort fra
fjeldet, og den svinger igjen paa sædvanlig maade. Aarsagen til den
forandrede svingnings-maade var derfor fjeldet2). Aarsagen til jordens
gravitation er solen 3), o. s. v.

Naar man har bestemt en enkelt substans som betingelse, ligger deri, at
betingelsen ikke blot denne gang, men ogsaa til andre tider vil have en
bestemt følge, nemlig hvergang den faar den nødvendige udfyldning af de
øvrige betingelser. Heri ligger allerede, at man ikke kan blive
staaende ved den betingelse, det enkelte tilfælde opviser. Det enkelte
tilfælde kan som saadant ikke fremvise andet end en substans, der er
fuldstændig enkelt og individuel. Den enkelte substans som saadan har
en uendelighed af bestemmelser. At opstille en saadan betingelse vilde
være aldeles unyttigt; man kunde aldrig være vis paa at træffe den
igjen.

Naar en substans angives som betingelse, kan substansen aldrig menes
saadan, som den foreligger i det enkelte tilfælde. Hvor meget man end
tror at have holdt sig til det rent enkelte, maa man dog af dettes
uendelig mange bestemmelser have gjort et udvalg. Naar f. eks. et
stykke jern slaar mod en klokke, høres en lyd; jernstykket er, siger
man, betingelsen for lydens frembringelse, og man mener dette enkelte
jernstykke, som man ser for

sine øine. Jernstykket skal imidlertid ogsaa til andre tider være en
betingelse, og absolut uforanderligt er det ikke. Ved hvert slag paa
klokken undergaar det en liden formforandring; ingen mener, at det
derved mister evnen til at være betingelse. Nøiagtig seet skifter visse
elementer; men vi ser bort fra dem og anser gjenstanden fremdeles for
det samme jernstykke, saalænge visse andre elementer ikke skifter.

Spørgsmaalet om betingelsen forandrer sig derfor; det er ikke nok at
paapege den og den substans. Man maa angive, hvilke elementer af denne
substans er nødvendige, og hvilke ikke. Vi har hidtil sikret os, at det
indførte præcedens indeholder en betingelse; det er imidlertid endnu
for rigt; det indeholder overflødige elementer1). Og er først den tanke
vakt, at undersøgelsen maa rettes paa, hvilke elementer af en substans
er de egentlig betingende, skrider udskillelsen af uvæsentlige
elementer videre og videre frem. I vort eksempel kommer man snart til
det resultat, at det er tilstrækkeligt, at den substans, som slaar mod
klokken, er af jern. For det jernstykke, vi først iagttog, kan altsaa
sættes hvilketsomhelst andet stykke. Videre ser vi snart, at det er
ligegyldigt, om stykket er af jern eller ikke; det kommer kun an paa,
at det er haardt. Som den virkelige betingelse staar tilbage et haardt
legeme, og man udtrykker sig saaledes, at haard-heden er betingelsen.

Vi ser derfor ogsaa hos Mill betingelserne forandre sig til egenskaber
(properties, qualities). Man kan ikke bruge forskjels-inethoden, siges
der, naar det middel, hvorved vi frembringer fænomenet, ikke er et
eneste præcedens (one single antecedent), men en forbindelse af
præcedenser, som man ikke kan skille fra hverandre. Den

forbindelse af præcedenser, som her omtales, er egenskabernes
forbindelse indenfor en og den samme substans. Betingelsen eller, som
Mill siger, aarsagen forudsættes at være en af egenskaberne; men vi kan
ikke skille dem ad og kan saaledes ikke vide, hvilken af dem er
aarsagen. Der spørges f. eks. om aarsagen til lysets dobbeltbrydning i
visse substanser. Denne brydning kan vi efter behag frembringe ved en
af de substanser, som vides at bryde lyset paa denne maade. Men
vanskeligheden ligger deri, at vi ikke kan finde en anden substans, som
ikke bryder dobbelt, og som ligner den dobbeltbrydende i alle
egenskaber undtagen deri, at én egenskab mangler. Kunde vi det, var vi
sikre paa, at denne ene egenskab var aarsagen 1).

Et andet sted omtales eksperimenter, som udføres efter
forskjels-methoden, men hvor dens fordringer ikke kan fuldt ud
opfyldes. Det positive og det negative tilfælde skal nemlig være
forskjellige ved en eneste omstændighed (one single circumstance); i
disse eksperimenter derimod udgjøres forskjellen ikke af en eneste
omstændighed, men af en eneste substans (a single substance). Da nu
hver substans har utallige egenskaber, kan man ikke vide, hvilke
virkelige forskjelle er indesluttede i, hvad der nominelt og
tilsyneladende kun er én forskjel2). Metho-dens »ene omstændighed« skal
altsaa være en enkelt egenskab.

Hvor Mill giver eksempler paa sin methode, kommer kan ogsaa i
almindelighed til det resultat, at aarsagen er en egenskab. I det
bekjendte eksempel, hvor aarsagen til dugdannelsen søges, viser
aarsagen sig tilslut at være kulden3).

1) Logic 456. 2) Logic 475. :J) Logic 485. The coldness is the

Er man nu kommen saa langt, at den ene omstændighed, hvori
forskjels-methodens to eksempler skiller sig, er en egenskab, synes man
ved to tilfælde at kunne slaa fast, at en saadan egenskab er en
betingelse. Her bringes man ikke i forlegenhed ved substansens
uendelighed af bestemmelser; man eksperimenterer kun med en enkelt
egenskab. Et legeme, som ikke er elektrisk, gjøres elektrisk, og nu
øver det virkninger, som det tidligere ikke havde. Den egenskab at være
elektrisk maa derfor være en betingelse for disse virkninger. Et legeme
har den samme temperatur som sine omgivelser, og det dugger ikke.
Legemet afkjøles, og duggen indfinder sig. Der er ingen anden
forandring foregaaet med legemets overflade, end at den er bleven kold.
Kulden er derfor en betingelse for dugdannelsen.

Vi staar her ved en kvalitativ induktion i dens simpleste form, og
denne slutnings natur er det af stor vigtighed at faa klart begreb om.
Den videnskabelige forsken blir ikke staaende ved en kun kvalitativ
bestemmelse af naturlovene, men skrider overalt, hvor det lader sig
udføre, til kvantitative bestemmelser. Men den kvalitative slutning er
dog den oprindelige og forudsættes af den kvantitative'). Der er jo
desuden mange felter i videnskaben, hvor man endnu ikke har kunnet faa
faste kvantitative bestemmelser. Mill holder sig, som vi allerede kan
forstaa af hans aarsagsbegreb, næsten udelukkende til den kvalitative
induktion.

Med hensyn til denne kvalitative induktion i dens simpleste form maa vi
bemærke følgende. Naar vi sætter en egenskab som betingelse, mener vi
ligesaa lidet den aldeles singulære egenskab, det enkelte tilfælde
fremviser, som vi mente den enkelte substans, dengang der

var tale om, at en saadan var en betingelse. Det gjælder om egenskaben
som om substansen, at den skal optræde til forskjellige tider, og
abstrakt identiske egenskaber kjender naturen ikke. I den singulære
egenskab ser vi en repræsentant for en hel række af lignende
egenskaber; med den enkelte egenskab mener vi derfor nærmest det, hvori
den ligner andre egenskaber af samme art. Med andre ord: vi ser i
egenskaben noget almindeligt. Men for at vinde et saadant almindeligt
forudsættes der principielt, at vi har en række af erfaringer;
egenskaben maa være erfaret flere gange.

Den egenskab, som sættes som betingelse, fremkommer ved en
generaliserende abstraktion. Denne maa være grundet paa en flerhed af
tilfælde. At denne generalisation som oftest allerede er udført forud
for vor induktion, forandrer ikke sagen; thi et er, hvad der behøves at
udføres i praksis, et andet, hvad der maa tænkes udført, naar man skal
gaa til en induktions sidste logiske grund. Vi sidder inde med en masse
generalisationer, høiere og lavere, som farve, varme, lys o. s. v., og
af disse betjener vi os i vore eksperimenter. Fra ét tilfælde skrider
vi derfor ofte til en almindelig generalisation, idet vi forudgriber
erfaringen. Men denne generalisation er dog ofte forhastet, og man maa
ty tilbage til en flerhed af erfarede tilfælde, der sluttelig alene kan
give os den rette generalisation. Spørgsmaalet er her ikke, hvormange
eksperimenter en enkelt forsker trænger; thi dette er meget
forskjelligt for de forskjellige. For en fysiker af fag er en mængde
eksperimenter overflødige, som vilde være nødvendige for dem, som ikke
er fagmænd. Fysikeren sidder inde med en rig erfaring og en udviklet
takt for, hvad der er væsentligt. Vi spørger her om, hvormange tilfælde
man principielt trænger, naar en induktion skal vindes paa første
haand, og vi mener, at der altid trænges en flerhed af tilfælde.

Er denne kvalitative induktion tilendebragt, staar den kvantitative
bestemmelse endnu tilbage, hvis man har bestemte maal for mere og
mindre af den kvalitative egenskab. Her udkræves naturligvis flere
undersøgelser; thi hvert eksperiment giver kun et bestemt maal af
betingelsen og et bestemt maal af virkningen. Først naar der foreligger
en række af kvantitative bestemmelser, kan der sluttes til en
kvantitativ lov, der udtaler, hvorledes virkningens kvantum varierer
med betingelsens.

Vi har beskjæftiget os med fastsættelsen af en betingelse og har seet,
hvorledes fremgangsmaaden er vidløftigere, end Mill forudsætter. Endnu
mere sammensat er naturligvis methoden, naar det gjælder at finde ikke
blot en betingelse, men hele aarsagen.

Aarsagen er den hele sum af betingelser, der udfordres for en virknings
fremkomst, og man maa opsøge alle disse. Der maa gives, saavidt muligt,
vished for, at vi har taget alle betingelser med. Man gaar ud ifra det
enkelte eksperiment, hvor man ser virkningen følge, og sikrer sig først
den gruppe af substanser, der her var medvirkende. Man stiller det
spørgsmaal:' er tilstedeværelsen af denne eller hin ting nødvendig? Man
fjerner den, om man kan, og hvis nu virkningen ligefuldt indtræffer,
var denne ting i sin helhed overflødig. Kan tingen ikke fjernes, vil
det være et tegn paa, at den ingen virkning øver, at variationer i den
ingen forandring volder i virkningen. Disse variationer maa naturligvis
foretages i saa vid udstrækning som muligt.

Paa forhaand, det vil sige uden hjælp af erfaringen, er det umuligt at
afgjøre, hvilke af de tilstedeværende substanser er medvirkende og
hvilke ikke. »De omstændigheder, som kunde opregnes som nærværende i
det simpleste eksperiment, er meget talrige, i virkeligheden næstenKap.
VI.

uendelige«, siger Jevonsl). Naar saaledes to træstykker gnides mod
hinanden, udvikles varme, og der kan paa forhaand tænkes en uendelighed
af betingelser for denne varme-udvikling. Luften er nærværende i vort
eksperiment; er den en af betingelserne? Vi tilbereder et lufttomt rum
og lader stykkerne gnides derinde. .Varmen udvikles fremdeles, og vi
slutter, at luften ingen betingelse er.

Har vi nu i vore eksperimenter elimineret alle substanser, som lader
sig eliminere,* staar den gruppe tilbage, som udgjør betingelserne. Men
naar eliminationen er skreden saa langt frem, maa den, som allerede
seet, fortsættes indenfor substanserne selv. Hvilke af substansernes
egenskaber er medvirkende og hvilke ikke? Vi har allerede betragtet den
fremgangsmaade, hvorved en egenskab fastsættes som betingelse; denne
fremgangsmaade maa gjentages flere gange her, hvor der er flere
substanser og maaske en flerhed af egenskaber indenfor hver af dem, som
er medbetingende. At en egenskab ved en substans ikke er en betingelse,
sees naturligvis klart, hvis egenskaben ganske kan udelukkes, og
virkningen fremdeles er den samme. Er der derimod tale om, hvorvidt en
af de almindelige egenskaber, som altid findes hos substanserne og ikke
kan fjernes, er en betingelse eller ikke, maa man gribe til en anden
fremgangsmaade. Man maa forsøge at holde de øvrige egenskaber
uforandrede, medens man lader den egenskab, som skal undersøges,
variere. Hvis der trods disse variationer ingen forandring viser sig i
virkningen, sluttes egenskaben ingen speciel indflydelse at have. Man
kunde saaledes tro, at aarsagen til de eiendommelige farver i perlemor
var den kemiske beskaffenhed hos denne substans. Tager man imidlertid
aftryk af et stykke perlemor i forskjellige substanser, forekommer de

samme farver, skjønt substanserne kan have den forskjelligste kemiske
sammensætning. Den slutter man derfor er ligegyldig; farverne indfinder
sig, naar kun overfladens formation vedbliver uforandret. Man udtrykker
derfor loven saaledes«: legemer, hvis overflade har en bestemt form,
fremviser disse. eiendommelige farver. I begrebet legeme ligger en
kemisk beskaffenhed overhovedet; men man sætter alle dens nuancer som
ligegyldige.

Den aarsag, som fremkommer, efterat eliminations-processen er udført,
er en konstellation af legemer, af hvilke hvert enkelt er seet under et
almindeligt synspunkt. Legemerne er betegnede ved besiddelsen af visse
mere eller mindre almindelige egenskaber. Skal dug dannes, maa et koldt
legeme indføres i luft, hvor der er vanddampe. Saavel et koldt legeme
som luft betegner noget almindeligt, der er fremkommet ved en
generaliserende abstraktion. Disse generalisationer foretages i videre
og videre udstrækning, indtil man tilslut kommer til begrebet masse;
alle legemer betragtes da kun som kvanta af materie. De generaliserede
legemer staar atter i almindelige relationer til hverandre. Det kolde
legeme er omgivet af luften, masserne befinder sig i visse afstande fra
hverandre o. s. v. Paa grund af sin abstrakte karakter optræder
relationerne fra første stund af som almindelige. Konsekvent maa derfor
aarsagen, naar kvantitative bestemmelser ikke medtages, siges at være:
generelle legemer, som staar i en generel relation til hverandre.

Vi har seet, hvorledes Mill, dengang han opstillede sin
forskjels-methode, virkelig tænkte paa, at man ved en enkelt brug af
den kun kom til fastsættelse af en betingelse og ikke af hele aarsagen.
Og vi har videre seet, at Mills paastand om de to tilfældes
tilstrækkelighed ikke engang holdt stik, naar det gjaldt at fastsætte
en enkelt betingelse. At de to tilfælde ikke strækker til, naar manKap.

skal fastsætte den hele aarsag, synes derfor at være indlysende. Dog er
det Mills sædvanlige mening, at den enkelte anvendelse af
forskjels-methoden ikke alene giver en betingelse, men selve aarsagen.
Forskjels-methoden bringer os ved sine to tilfælde den hele aarsag;
derfor fremstiller den en fuldstændig induktion. Det indførte A er ikke
blot en betingelse, men selve aarsagen.

Hvad der forleder Mill til i det indførte A at se hele aarsagen, er den
omstændighed, at han under udførelsen af sine methoder næsten
udelukkende forudsætter, at aarsagen er usammensat, at den altsaa kun
er »en eneste omstændighed«. Det ligger saaledes nær at forveksle
fastsættelsen af denne enkle aarsag med fastsættelsen af en betingelse,
skjønt de to operationer ingenlunde falder ganske sammen. Har Mill
fundet en betingelse, synes han med det samme at have fundet hele
aarsagen.

Dette er paafaldende, naar man betænker, hvor megen vegt Mill under
behandlingen af aarsagsbegrebet lagde paa flerheden af betingelser. Han
forudsatte vistnok ikke, at der overalt er en saadan flerhed; men det
lod dog til at være hans mening, at dette er det hyppigste tilfælde.
Hans aarsagsbegreb er imidlertid ikke mere bestemt, end at han overalt
kan gjøre en af betingelserne til den hele aarsag. Denne ubestemthed
skriver sig naturligvis for en væsentlig del derfra, at han i sit
aarsagsbegreb ingen kvantitativ bestemmelse har. Havde han opfattet
virkningen som et bestemt kvantum, havde aarsagen maattet forklare
dette kvantum, og han havde heri havt en rettesnor for, hvorvidt den
hele aarsag var funden eller ikke.

Allerede i det første eksempel, Mill giver paa sin methode, viser det
sig, at han sætter en betingelse som hele aarsagen. Naar en mand skydes
gjennem hjertet, ved vi, at det derved fremkaldte saar har voldt døden;
thi manden var aldeles frisk umiddelbart forud, og alle230

omstændigheder var de samme med undtagelse af saaretl). Saaret er
derfor aarsagen; men dette er ukorrekt, da der lod sig tænke en
organisme, som ikke bragtes til døden ved et saadant saar. Dette er
dødbringende paa grund af den menneskelige organismes indretning, og
denne maa derfor tages med i aarsagen.

Dette eksempel er ganske analogt med et andet, Mill bruger paa et sted,
hvor han hævder, at alle betingelser maa tages med i aarsagen. Naar en
person tager gift, heder det, og derpaa dør, vil man i almindelighed
kun anføre giften som aarsag til døden. Men Mill mener, at personens
legemlige organer ligesaa vel hører med til den fulde aarsag, og derfor
ligesaa godt som giften vilde fremhæves som aarsag af den almindelige
sprogbrug, hvis dertil var en speciel anledning. »Hvis Faust og
Mephisto-pheles begge tog gift, kunde man sige, at Faust døde, fordi
han var et menneskeligt væsen og havde et legeme, medens Mephistopheles
levede, fordi han var en aand«2).

Vi gaar imidlertid ind paa Mills tankegang, at aarsagen kan være en
enkelt omstændighed, og det kommer da an paa at afgjøre, om et bestemt
A er aarsagen. Denne opgave er en anden end den at afgjøre, om A er en
betingelse. I sidste tilfælde kan det nemlig henstaa uafgjort, om A er
hele aarsagen eller ikke, medens dette i første tilfælde maa bringes
paa det rene. Thi en betingelse er en betingelse, om der ogsaa gives
andre betingelser ved siden af den; men en aarsag er ikke den fulde
aarsag, hvis den maa udfyldes af betingelser, der ikke er optagne i
den.

For at være vis paa, at man i den ene omstændighed har grebet hele
aarsagen, maa man have mere end to tilfælde. Har man nemlig B C — b c
og ABC — abc,

saa viser dette kun, at aarsagen til a maa befinde sig blandt vore
præcedenser, ABC, og at A maa medregnes i aarsagen. Men om desforuden
andre præcedenser end A maa medregnes, og i saa fald hvilke, er
uafgjort. Det kan tænkes, at de enten alle er nødvendige, eller kun
nogle af dem, eller ogsaa at kun A trænges. Det rette valg fremgaar
ikke af to tilfælde.

I eksemplet med duggen er kulden den omstændighed A, der indføres; vi
har et legeme, som vi af kjøler, men forresten lader være uforandret. B
C maa da nærmest betegne legemet, saadan som det er før afkjølingen. Vi
har altsaa:

B C — ingen dug. A B C — dug.

Men af disse to eksempler fremgaar jo aldeles ikke, at B C ikke hører
med til aarsagen Man ser jo kun at der paa ABC følger dug; man ser
aldeles ikke, at det kolde legemes andre egenskaber, B C, er
ligegyldige for dugdannelsen. Det kan jo godt tænkes, at ogsaa andre
egenskaber ved legemet end kulden var betingelser. For at kunne sige,
at kulden er aarsag, forudsætter man altsaa, at man allerede har
undersøgt, at legemets øvrige egenskaber er ligegyldige, naar kun
kulden er tilstede, og derfor kan lades ubestemte.

Noget, som bidrager til at give det udseende af, at aarsagen er
usammensat, er ogsaa det, at beskaffenheden af dette A, som indføres,
er saa ubestemt, at denne »eneste omstændighed« ofte rummer en flerhed
af betingelser. Mill lader saaledes A undertiden betegne en relation
mellem legemer. Saaledes heder det, at hvis man tager en fugl fra dens
bur og putter den ned i et kar fyldt med en giftig gasart, kan man være
vis paa, at fuglens død er bevirket ved denne neddykning
(immersion)Neddyk-

ning betegner en relation og indbefatter saavel det, der neddykkes, som
det, der dykkes i. I lighed hermed siges den ene fælles omstændighed,
der skal findes i overens-stemmelses-methoden, i det første eksempel,
der gives paa methoden, at være »berørelsen af en alkalisk substans med
en olie«J).

Hvad har vi nu paavist ved de induktive methoder, og hvad er det
faktiske resultat, de giver os? Ved de induktive methoder foretages en
logisk bearbeidelse af de i naturen forekommende successioner. Denne
bearbeidelse maa gaa ud paa to ting. For det første maa der
eksperimenteres for at vise, at det efterfølgende virkelig følger paa
det forudgaaende, vi har fundet, uden at det er suppleret af
omstændigheder, som vi ikke kjender. Erfaringen lærer nemlig, at de
virkelig faste successioner kun er et udvalg blandt de successioner,
som for en flygtig betragtning viser sig konstante. Af de ubetingede
successioner følger nemlig en mængde betingede, der kun gjælder under
bestemte forbehold. For det andet maa methoderne give os en generel
succession. Successionens led maa efter sit indhold være
almindeliggjorte; et almindeligt forudgaaende maa følges af et
almindeligt efterfølgende. Ligesom man for at danne et almindeligt
begreb maa udelade af de enkelte gjenstande de vekslende bestanddele,
saaledes skal ogsaa af de enkelte successioner de skiftende bestanddele
udelades. Den lov, der vindes af successionerne, er en almindelig regel
for succession, ligesom begrebet, naar dette ord tages i mere
indskrænket betydning, er en regel for koeksistens.

!) Logic 449.Kap. VI.

Methoderne giver et logisk præparat. Taine siger derfor med rette, at
alle induktionens fremgangsmaader er midler, hvorved vi foretager
abstraktioner, og at alt, hvad der virkes ved induktionen, er at
fastsætte forbindelser mellem abstrakta1).

Idet methoderne reducerer de enkelte successioner til en generel
succession, fremtræder de enkelte successioner som tilfælde af en
almindelig lov. Denne lov er erfaret; i de enkelte tilfælde, vi har
iagttaget, lader det forudgaaende og det efterfølgende sig faktisk
bringe under almindelige begreber. Har vi konstateret, at nogle kolde
legemer dugges, har vi af erfaringen udvundet en succession, hvis led
er almindelige; saavel »koldt legeme« som »dug« er almindelige
begreber. Men denne lov overskrider, som vi allerede har bemærket2),
ikke det erfarede. Den omfatter ikke alle tilfælde; den indeholder
ingen tilstrækkelig garanti for, at den paaviste forbindelse skal
gjælde i alle kommende tilfælde. Selv om de undersøgte tilfælde havde
vist sig absolut lige, saa at man i tilfældene ikke havde kunnet
paavise skygge af forandring i det forudgaaende og heller ikke i det
efterfølgende, saa kunde ikke engang denne fuldkomne lighed begrunde,
at et saadant forudgaaende altid vilde følges af et saadant
efterfølgende. At tale om den almindelige lov, der fremtræder i de
enkelte tilfælde, som en magt, der behersker alle enkelte tilfælde, er
naturligvis kun mystik.

For at kunne drage nogen slutning om kommende tilfælde, udkræves derfor
endnu den almindelige aarsagslov eller postulatet om, at der fra
kjendte tilfælde kan sluttes til ukjendte. Den induktive slutning
fordrer to ting: paa-

3) Le positivisme anglais, p. 132: Tous les procédés de l'induction
sont done des moyens d'abstraire, et toutes les oevres de l'induction
sont done des liaisons d'abstraits. 2) p. 142.IC)0

visningen af, at en lov faktisk har fundet sted nogle gange, og
postulatet om, at denne lov vil gjælde alle lige tilfælde. Mill var
inde paa en rigtig tanke, naar han mente, at syllogismens oversætning
bestod af to forskjellige bestanddele. At alle mennesker er dødelige,
sagde han, indeslutter de iagttagne tilfælde tilligemed alt, hvad vi
tror at kunne slutte fra disse tilfælde. Feilen var kun, at han ansaa
det tillæg, der kommer til de iagttagne tilfælde, som den udførte
slutning om alle mulige tilfælde, saa at man maatte have gjennemgaaet
hvert enkelt af disse tilfælde, hvis man med rette skulde kunne
opstille sin oversætning. Slutningen til de mulige tilfælde er ikke
udført; man opstiller kun det almindelige postulat, at den vil kunne
udføres i kommende tilfælde. Det er altsaa dette postulat, som egentlig
ligger i oversætningens »alle«; men dette udtryk leder til en
forveksling med de iagttagne tilfælde, og man opfatter »alle«, som de
var erfarede tilfælde. I disse sidste, som er vor slutnings faktiske
grundlag, har vi seet et almindeligt; dette har i hvert enkelt tilfælde
været realiseret paa en eiendommelig maade, været virkeliggjort i en
eiendommelig modifikation. Men med disse modifikationer er ingenlunde
givet alle mulige; erfaringen fremfører stedse nye for vort blik.
Ligesaalidt er modifikationerne givne i det almindelige postulat, der
kun siger, at slutningen gjælder, hvis der gives nye modifikationer.
Naar man har udtalt den sætning, at mennesket er dødeligt, er
slutningsprocessen dermed aldeles ikke tilende. Saa vilde være
tilfældet, hvis med begrebet menneske ogsaa var givet alle dets mulige
modifikationer; men vi har kun seet det repræsenteret paa nogle maader,
og en uendelighed af maader er mulige.

Vi er nu kommet saa langt, at vi kan opgjøre det endelige forhold
mellem de erfarede tilfælde og aarsagsloven ; vi kan bestemme, hvilket
bidrag til det induktiveKap. VI.

bevis hver af disse to faktorer giver Efter at have gjennemgaaet de
induktive methoder kommer Mill atter tilbage til dette spørgsmaalHan
gjentager her, hvad han saa ofte har sagt, nemlig at gyldigheden af de
induktive methoder beror paa den almindelige aarsagslov. Han paa-viser
dette med hensyn til sine to hovedmethoder. Overensstemmelses-methoden
gaar ud ifra, at vi har fundet den rette aarsag, naar vi har udelukket
enhver anden. Det aksiom, der ligger til grund for denne methode,
angiver derfor ogsaa kun et kjendemærke paa, hvad der ikke er aarsag:
hvad der kan være fraværende, skjønt det fænomen, hvis aarsag søges, er
nærværende, er ikke aarsagen2). Det fremgaar tydelig, at visse
præcedenser ikke kan være aarsagen; men at det eller de tilbageblevne
da maa være aarsagen, viser ikke disse tilfælde. Det er kun en
nødvendig følge, hvis der overhovedet altid maa vqpre en aarsag
tilstede. Det er den almindelige aarsagslov, vi skylder angivelsen af
aarsagen.

Paa samme maade forholder det sig i forskjels-methoden. Af de to
tilfælde, som skal være tilstrækkelige for denne methode, fremgaar, at
a denne ene gang fulgte paa A; men heraf følger dog ikke, at A var
aarsagen, eller at A til alle tider vil følges af a. Til dette resultat
kommer vi kun, naar vi forudsætter, at a, hver gang det optræder,
blandt sine præcedenser maa have en aarsag. Er dette indrømmet, følger
det af de foreliggende tilfældes art, at denne aarsag ikke kan være
noget andet end A. Vi havde først omstændighederne B C,; paa disse
fulgte a ikke, og de kan følgelig ikke være aarsagen; thi a kan ikke
altid følge paa B C, naar vi har konstateret et tilfælde, hvor det ikke
sker. Derpaa blev A indført, og a fulgte. Skal nu a i dette tilfælde
blandt sine præcedenser

>) Logic 95*. 2) Logic 451.

have et, som det altid følger paa, maa dette præcedens være A; om B og
C er jo allerede vist, at de ikke er saadanne præcedenser.

Ved begge methoder er vi egentlig kommet lige langt. Paa begge steder
fremstiller der sig først den mulighed, at et eller andet af flere
præcedenser kan være aarsagen. Vore tilfælde paaviser imidlertid om det
ene efter det andet med undtagelse af et, at de ikke kan være aarsagen;
de har nemlig tydelig kjendemærket paa det ikke at være aarsag. I
overensstemmelses-methoden er dette kjende-mærke, at de er fraværende,
skjønt virkningen er tilstede. I forskjels-methoden er mærket, at de er
tilstede uden at føre virkningen med sig. Resultatet er negativt: disse
præcedenser er ikke aarsagen.

Vor slutning kan altsaa i sin helhed fremstilles saaledes :

Alle begivenheder har en aarsag.

a er en begivenhed.

a har en aarsag.

i. *

Aarsagen til <z kan være enten A eller B eller C.

B og C kan ikke være aarsagen.

A er aarsagen.

Efter denne betragtningsmaade er den del, som i vor slutning til en
aarsag skyldes de enkelte tilfælde, kun paavisningen af præcedenser
overhovedet og fastsættelsen af nogle af disse som ikke-aarsag. Det
positive resultat, at noget er aarsag, bringer alene den almindelige
aarsagslov; de enkelte tilfælde i og for sig giver os kun det negative,
at visse præcedenser ikke er aarsagen.

Den Mening, Mill her synes at nære, kunde man udtrykke med en anden
forskers ord: »Induktionen støtterKap. VI.

De eksperimentelle methoder.

"247

sig kun paa den antagelse, at en aarsag maa være tilstede; den har jo
kun et negativt kriterium. Den slutter: fordi et af disse maa være
aarsagen, og alle disse med undtagelse af hint, ikke er den, saa er
hint den. Et positivt kjende-mærke paa foraarsagelse gives der paa
denne jord ikke«1).

Naar kun dette negative resultat tilskrives de enkelte tilfælde, er der
tillagt disse saa liden andel i fastsættelsen af en aarsagslov som
muligt, saalænge man endnu overhovedet holder paa, at man ikke
apriorisk kan slutte fra virkningen til aarsagen; thi isaafald behøvede
man ikke at paavise, at det og det ikke var aarsagen, da man kunde
forstaa dette uden erfaringens hjælp.

'Men spørgsmaalet er nu, om denne betragtning af de enkelte tilfælde er
rigtig, otn den ikke tilskriver dem for lidet og overser en vigtig
positiv funktion hos dem. Naar clet tilbageblevne præcedens, om hvilket
det ikke er bevist, at det ikke er aarsagen, ophøies til aarsag ikraft
af den almindelige aarsagslov, er da denne ophøielse noget, som for
dette præcedens er et kun ydre tilkommet? Har det ikke kjendemærker i
sig selv, der kan give det nogen berettigelse til at overtage denne
funktion?

Vi maa atter minde om, at de to tilfældes tilstrækkelighed i
forskjels-methoden er en illusion; der kræves her, som overalt ellers,
en række af tilfælde. Denne række fremviser vistnok kun, at A i nogle
tilfælde har været fulgt af a\ men den har dog vist os det
betydningsfulde, at et fælles forudgaaende og et fælles efterfølgende
positivt lader sig udvinde af disse tilfælde. Trods den forskjel, der
hver gang har vist sig i det forudgaaende og i det efterfølgende, er
der dog et almindeligt, som er gjennemgaaende i alle tilfælde. De
enkelte tilfælde staar som repræsentanter for en generel succession.
Naar den almin-

1) W. Schuppe. Das menschliche Denken, p. 133.IC)0

delige aarsagslov nu træder til og siger, at denne succession skal være
gyldig for alle kommende af samme art, er dette noget, de erfarede
tilfælde selv har lagt nær. Disse tilfælde har vist dette, saa langt de
overhovedet kan vise det. Skal enkelte tilfælde vise sig som
repræsentanter for alle tilfælde, kan det kun ske derved, at de
optræder som almindelige efter sit indhold. Som numerisk alle kan de
dog ikke optræde; thi enkelte er, naar de tælles, enkelte og kan aldrig
blive alle.

Vi ser nu, at det er et høist uegentligt udtryk at kalde induktionen en
slutning fra det enkelte; alle slutninger maa have et almindeligt
udgangspunkt; thi der sluttes altid ud fra lighed. Det rigtige er, at
det almindelige, som er induktionens faktiske grundlag, er vunden ved
en abstraktionsproces fra de enkelte tilfælde. Dette almindelige har
det været methodernes verk at præparere. Methoderne selv er altsaa
egentlig ikke slutningsmaader; de skaffer kun grundlaget for
slutninger. Naar dette grundlag er givet, følger en slutning, der er af
ganske samme karakter som alle andre slutninger. Men idet man har
sammenblandet methodernes forberedende arbeide med selve slutningen,
har det faaet udseende af, at den induktive slutning var forskjellig
fra den deduktive.

At der kun gives én type for al slutning, er en sandhed, der mere og
mere anerkjendes af nutidens logikere. Allerede Claude Bernard, der i
sin »Indledning til studiet af den eksperimentelle medicin« har skrevet
en ogsaa i filosofisk henseende høist mærkelig bog, hævder induktionens
og deduktionens væsentlige enhedDette er den gjennemgaaende tanke i W.
Stanley Jevons's logiske verker2).

1) Introduction å l'étude de la médecine expérimentale. Paris 1865. P.
82: Je ne crois pas que l'induction et la déduction constituent
réellement deux formes de raisonnement essentiellement distincte?.

2) Se The principles of science p. VIII.Kap. VI.

Denne erkjendelse af deduktionen som al slutnings type viser sig hos
begge disse mænd fremkaldt ved studiet af, hvorledes sandheder opdages.
Disse opdages nemlig som oftest derved, at man først hypothetisk
antager en almindelig lov. Dernæst undersøger man, om de af loven
deducerede følger stemmer med virkeligheden. De enkelte tilfælde giver
saaledes lovens verifikation. Men selv om man med Mill betragter de
induktive processer mere fra bevisets side og først og fremst spørger,
hvorledes naturlove bevises, fraseet hvorledes de oprindelig er vundne,
er den induktive slutning lige fuldt af samme art som den deduktive.

Hvad der skiller den induktive forsken fra den deduktive, er altsaa
ikke arten af de slutninger, der udføres. Forskjellen er, at det
almindelige, hvorfra der paa begge steder sluttes, i deduktionen
allerede er fundet, medens det i induktionen først maa udvindes af
virkeligheden. I deduktionen gjælder det at udvide til nye tilfælde en
lov, der allerede er funden af enkelte tilfælde. I induktionen skal
denne lov opfindes ogsaa for de første tilfældes vedkommende. Der maa
derfor anstilles en række eksperimentelle forsøg, der famler sig frem
til den lov, der gaar gjennem tilfældene.Syvende kapitel.

Mathematiken.

A.lle de induktioner, der fastsætter lovene for fænomeners
paahinandenfølge er, som vi har seet, afhængige af den almindelige
aarsagslov. Der er imidlertid en videnskab, der ikke specielt angaar
fænomenernes følgeorden i tiden, men som giver os almengyldige love for
fænomener, hvad enten de følger paa hverandre eller eksisterer
samtidig, og som altsaa intet hensyn tager til fænomenernes oprindelse.
Denne videnskab har til alle tider været anseet som mønsteret for alle
andre videnskaber, da de love, den opstiller, synes at have en vished
fremfor alle andre. Denne videnskab er mathematiken. Som en væsentlig
del af Mills opgave, at paavise vor afledede videns oprindelse og give
beviset for dens sandhed, staar det derfor tilbage at omhandle denne
videnskab. Da det er forudsætningen for Mills erkjendelsestheori, at al
vor viden har sin oprindelse i erfaringen, paaligger det ham ogsaa med
hensyn til mathematiken at vise, at de høieste sandheder, der er
grundlæggende for denne videnskab, er vundne ad erfaringens vei og ved
en fuldt gyldig induktiv fremgangsmaade. Spørgsmaalet er, om vi i
mathematiken trænger nye in-Kap. VII.

duktive methoder, eller om de allerede opstillede ogsaa her strækker
til.

Vi gaar over til Mills behandling af geometrien. Hvad det her først og
fremst kommer an paa, er at bestemme beskaffenheden af de gjenstande,
geometrien sysselsætter sig med. Hvilke linjer, triangler, cirkler o.
s. v. omhandler geometrien? Er det de linjer og cirkler, der forekommer
i naturen, eller er det gjenstande, der forekommer kun i vor tanke?

Alle geometriens sandheder lader sig udlede af visse definitioner og
aksiomer, og da definitionerne fastsætter de geometriske gjenstandes
natur, maa de først tages i øiesyn.

Det viser sig straks, at der i den objektive virkelighed ikke findes
gjenstande, der fuldt ud besidder de egenskaber, som de geometriske
gjenstande ifølge definitionerne skal have. Vi finder ingen punkter
uden størrelse, ingen linjer, som er uden bredde, og som er fuldkommen
rette, ingen cirkler, hvis radier er nøiagtig lige lange. Mill mener
endog, at det er umuligt, at der i virkeligheden kan findes saadanne
gjenstande; thi deres eksistens synes at staa i strid med vor planets
fysiske konstitution').

Geometriens gjenstande fjerner sig saaledes fra virkeligheden ; de
fremgaar af denne som produkter, der vindes ved en abstraktionsproces.
Denne abstraktionsproces skildrer Mill paa samme maade som den proces,
ved hvilken vi vinder de almindelige begreber om naturens gjenstande,
saasom begrebet menneske, hest o. s. v. Disse begreber opstaar, som vi
tidligere har seet, efter Mills mening derved, at vor opmærksomhed
fæster sig ved visse attributer hos en konkret gjenstand; disse
attributer fremhæves paa bekostning af de andre, der trænges tilbage i
vor bevidsthed.

Begrebet er derfor kun et brudstykke af den konkrete gjenstand. Den
abstraktion, der er medvirkende ved dannelsen af de almindelige
begreber, er efter Mill den isolerende.

Paa lignende maade maa vi, for at vinde de geometriske begreber, se
bort fra visse bestanddele af de konkrete gjenstande. Vi betragter
fysiske linjer og figurer, det er saadanne, som vi har seet og berørt;
men vor opmærksomhed skjænker vi ikke ligelig til alle egenskaber ved
disse figurer; vi fremdrager specielt enkelte af dem. Vi lader
gjenstandene beholde nogle af sine egenskaber og benegter, at de har de
andre egenskaber, der i virkeligheden tilkommer dem; i vort ræsonnement
ser vi nemlig ganske bort fra de sidste egenskaber1).

Som udgangspunkt for den mathematiske abstraktionsproces har vi taget
de virkelige fysiske gjenstande, de cirkler, linjer o. s. v., der
forekommer i naturen. Vi kan imidlertid ogsaa gaa ud fra vore
forestillinger om disse gjenstande. De forestillede geometriske figurer
er, ligesom de fysiske, konkrete. Der forekommer ikke i naturen linjer
uden bredde; men den linje, vi forestiller os i vor indbildning, er
heller aldrig uden bredde; thi vore synsbilleder har, hvad enten de
gives os ved vore sanser eller gjengives i vor indbildning, altid
fladeudstrækning. Mill kan derfor sige, at de linjer, man har i
forestillingen alene, er ligefremme kopier af de linjer, man
erfaringsmæssig har lært at kjende i naturen. Ligesaa lidet som en
geometrisk linje som saadan findes i naturen, ligesaa lidet findes den
i den menneskelige aands forestillen; vi kan ikke danne os et aandeligt
billede af en linje uden bredde2).

Allerede ved denne isolerende abstraktionsproces, som vi nu har
skildret, fjernes den geometriske gjenstand lige

J) Logic 260, 261 og 291. 2) Logic 259.Kap. VII.

meget fra naturens gjenstande og fra de forestillede gjenstande. Den
geometriske rette linje er en del af den fysiske eller forestillede
rette linje; for at danne den gjenstand, der svarer til definitionen af
en ret linje, maa vi afføre den fysiske eller forestillede rette linje
flere af dens egenskaber; vi maa saaledes intet hensyn tage til dens
farve eller bredde. Den geometriske linje, der saaledes er en afklædt
fysisk eller forestillet linje, er som saadan hverken realiseret i
naturen eller i den menneskelige indbildning.

Dette standpunkt, hvorefter de geometriske begreber staar paa lige
linje med de almindelige begreber, idet begge arter af begreber
fremkomrqer ved den samme proces, har Mill konsekvent gjennemført i
tidligere udgaver af sin logik, saaledes endnu i den tredie udgave; i
senere udgaver har han gjort tilføielser, der væsentlig forandrer
standpunktet. Vi holder os altsaa for det første til den tredie udgave.

Skal en videnskab kunne udvide vor kundskab om virkeligheden, maa de
begreber, der er dens udgangspunkt, svare til de virkelige fakta ; i
samme grad, som dette er tilfældet, blir videnskaben konkret og har
fodfæste i virkeligheden. Skulde derfor de konsekvenser, der udledes af
de geometriske definitioner, finde sin fulde bekræftelse i
virkeligheden, maatte definitionerne selv være en fuldstændig korrekt
gjengivelse af de fysiske figurers natur. Dette er, som vi har seet,
ikke tilfældet. Mill kalder derfor definitionen eller, rettere sagt,
den i den skjulte forudsætning, at der gives virkelige gjenstande, som
fuldkomment svarer til den, en hypothese. Skjønt vi, for at danne os de
geometriske begreber, altid maa forestille os fysiske figurer, saaledes
f. eks. rette linjer med bredde, foregiver (feign) vi dog, at figurerne
er afførte alle egenskaber med undtagelse af de geometriske. Denne
benegtelse af visse3 244

egenskaber hos figurerne er imidlertid en ren fiktion, og de
geometriske gjenstande er derfor rent imaginære (purely imaginary)*).

Den antagelse, definitionerne gjør om de virkelige ting, er ligefrem
falsk2). Men vel at mærke, geometriens antagelser er falske, ikke i
hvad de bekræfter, men kun i hvad de benegter. Usandheden ligger alene
i deres ufuldstændighed. Thi, som det heder, en videnskabelig hypothese
om en gjenstand maa ikke indeholde noget, som er afgjort falskt og
stridende mod gjenstandens virkelige natur, det vil sige: »vi maa ikke
tilskrive gjenstanden nogen egenskab, som den ikke har; vor frihed
strækker sig alene til at undertrykke nogle af dem, som den har«3).

Til disse utvetydige udtalelser har Mill i senere udgaver sat
karakteristiske tilføielser, der forandrer standpunktet. Vi behøver
imidlertid ikke at være i tvivl om, hvad Mills oprindelige mening har
været; denne fremgaar tydelig af en sætning, som følger paa den af os
netop anførte ytring, men som senere ganske er udeladt. Om de
principer, der er indeholdte i de geometriske definitioner, heder det
nemlig: »I sin positive del er de iagttagne fakta; det er kun i deres
negative del, at de er hypothetiske« 4). Erfaringen overskrides altsaa
kun ved beneg-telser, ikke derved, at vi bekræfter noget om
naturgjen-standene, der ikke faktisk forefindes i dem.

Det maatte imidlertid opgaa for Mill, at den fuldstændige
identifikation af den abstraktionsproces, hvorved de almindelige
begreber vindes, og af den proces, der virker til de geometriske
begrebers dannelse, er falsk; thi det er

*) Logic i o udg. 291 og 258. 2) 3 udg. 251 : This assumption, in

the case of the definitions of geometry, is false. 3) 3 udg. 255.

4) In their positive part they are ob^erved facts; it is only in their
negative part that they are hypothetical.Kap. VII.

klart, at den almindelige isolerende abstraktion ikke strækker til for
de geometriske begrebers vedkommende. Lad mig f. eks. se bort fra saa
mange egenskaber ved en fysisk linje, som man vil, der blir dog aldrig
tilbage en i geometrisk forstand ret linje. Den geometriske rette linje
skal være absolut ret; den skal ikke have den mindste afvigelse. Den
fysiske linje er ingensteds uden smaa krumninger, er altsaa ingensteds
ganske ret; men hvad der overhovedet ikke findes i en konkret
gjenstand, kan heller ikke udsondres af den. Den geometriske cirkel
skal have alle radier lige store; den fysiske cirkel har ingen af
radierne eksakt lige; hvad vi kan faa ud af de fysiske cirkler, er
altsaa kun, at de har omtrentlig ligestore radier; den nøiagtige
ligestorhed findes ikke i den fysiske cirkel og kan derfor heller ikke
blive tilbage som en rest af denne cirkel, naar der sees bort fra dens
øvrige egenskaber.

Allerede i tredie udgave, hvor Mill utvetydig hævder, at den isolerende
abstraktion alene frembringer de geometriske gjenstande, forekommer der
udtryk, som tyder paa, at denne abstraktion her ikke strækker til. Det
heder saaledes, at vi maa, naar vi danner de geometriske begreber, have
vor opmærksomhed vendt bort for det første fra alle egenskaber ved
gjenstanden undtagen dens geometriske egenskaber og dernæst tillige fra
uregelmæssighederne i disse sidste Men hertil maa mærkes, at da disse
sidste i virkeligheden er helt igjennem uregelmæssige, vilde vi, ved at
se bort fra deres uregelmæssigheder, med det samme se bort fra alle de
geometriske egenskaber, der saaledes ganske vilde forsvinde. Ved denne
fremgangsmaade vilde vi intet beholde tilbage.

Vi saa ovenfor, hvor langt vor frihed i at afvige fra virkeligheden
skulde strække sig, naar vi dannede viden-

') 3 udg- 252 > 10 26o.3 246 Om J. Stuart Mills logik.

skabelige hypotheser. Denne frihed var kun negativ; vi havde lov til at
undertrykke egenskaber ved den virkelige gjenstand; men de egenskaber,
vi bekræftede om gjenstanden, maatte være virkelig iagttagne hos den.
Anderledes udtaler Mill sig herom i senere udgaver. Vistnok begynder
han ogsaa her med at gjentage, at vi ikke maa tilskrive gjenstanden
nogen egenskab, som den ikke har. Men saa mærke man, hvad der følger:
»Vor frihed strækker sig alene til ubetydelig at overdrive nogle af de
(egenskaber), som den har (ved at antage, at den er fuldstændig, hvad
den i virkeligheden er meget nær ved at være) og til at undertrykke
andre« L). Her er kommet noget ganske nyt til; vort arbeide bestod
forhen kun i at undertrykke visse egenskaber, medens vi skulde beholde
tilbage andre egenskaber, der virkelig var givne i erfaringen. Nu ser
vi imidlertid, at noget skal foretages med de tilbageblevne egenskaber;
de skal bearbeides, de skal overdrives. Men da blir det dog umuligt at
paastaa,- at disse egenskaber er givne i erfaringen; thi de erfarede
egenskaber overdriver sig dog ikke selv.

Efter denne opfatning kommer de geometriske gjenstande til at skille
sig fra virkeligheden i to henseender. De er virkelighedsstykker, der
som saadanne aldrig findes i erfaringen, og dernæst er disse stykker
fuldkommengjorte. De geometriske figurer er derfor idealer, som det
heder i Analysis: »De er fysiske linjer, flader og figurer, der er
idealiserede, d. e., der hypothetisk antages at være fuldkomment, hvad
de alene er ufuldkomment, og aldeles ikke at være, hVad de er i en
meget liden, og for de fleste øiemed ganske uvæsentlig, grad« 2).

10 udg. 263. We must not ascribe to .the thing any property, which it
has not, our liberty extends only to slightly exaggerating some of
those, which it has (by assuming it to be completely what it really is
very nearly) and suppressing others. 2) Anal. II p. 29, anm.Kap. VII.

Mill tænkte sig altsaa oprindelig de geometriske gjenstande fremkomne
udelukkende ved en abstraktionsproces. Det ligger nærmest at tænke sig
egenskaber som punktets udstrækningsløshed og den egenskab ved linjen,
at den ingen bredde har, som opstaaede derved, at man ser bort fra
udstrækningen og bredden. Her synes en kun negativ fremgangsmaade, en
ren subtraktion, at strække til. I lighed hermed tænkes da ogsaa de
øvrige egenskaber, som f. eks. at være ret, at fremkomme ad samme
negative vei; man ser bort fra uregelmæssighederne i retningen, som det
heder

Senere saa Mill, at denne abstraktionsproces ikke strak til; for at faa
de geometriske egenskaber maa man forhøie visse forefundne egenskaber,
indtil de naar en ideal grænse. Nu var det egenskaber som en linjes
absolute rethed, radiers eksakte lighed o. s. v., der trængte sig i
forgrunden. Her maa nødvendigvås en overdrivelse af forefundne
egenskaber til; en linjes krumninger maa ikke alene borttages, den
rigtige retning maa tillige føies til. Og Mill synes nu at tænke sig
alle egenskaberne som fremkomne ved at forhøie de forefundne
egenskaber. Erfaringen viser os, siger han overensstemmende hermed,
rækker af linjer, som har mindre og mindre bredde og mindre og mindre
bøi-ning, og den geometriske rette linje er disse rækkers ideale grænse
Saavel mangelen af bredde som den fuldkomne rethed tænker Mill sig her
fremkomne paa samme maade.

Begge synspunkter kunde ogsaa forenes, og Mill kunde betragte nogle af
egenskaberne som fremkomne ved den negative abstraktion og andre ved
overdrivelse. Saaledes har han visselig ogsaa tænkt sig sagen i det
ovenfor anførte sted af Analysis.

De mathematiske gjenstande kan ikke længere kaldes

') Logic 268, anm.3 248

abstraktioner eller, som Mill siger, generalisationer fra erfaringen,
naar de tænkes opstaaede ved en forhøielse af forefundne egenskaber.
Abstraktionen skiller kun elementer ud fra et kompleks, men forandrer
dem forøvrigt ikke. De geometriske gjenstande maa siges at opstaa ved
en idealiserende proces og ikke alene ved en abstraherende. Kun efter
Mills oprindelige standpunkt kan de med rette betragtes som
abstraktioner fra erfaringen. Udgangspunktet for denne idealiseren er
ganske rigtig empirisk; man gaar ud ifra forefundne figurer og
fortsætter kun en i erfaringen anlagt række. Men denne rækkes ideale
grænse er ikke given i erfaringen.

Ogsaa K. Kroman betegner de mathematiske gjenstande som fremkomne alene
ved abstraktion paa samme tid, som han fremstiller dem som
idealbegreber, og begaar derfor samme feil som Mill. Der gives, siger
han, neppe i virkeligheden rette linjer, cirkler o. s. v.; i alle fald
vilde vi aldrig kunne faa det at vide1). Og ligesom vi aldrig har seet
en ret linje, kan vi maaske end ikke forestille os en i streng forstand
ret linje. Men vi kan forestille os linjer med mindre og mindre
bøining, og vi kan derved indse, at der maa være et grænsetilfælde,
hvor bøiningen er nul2). Den egenskab at være fuldkommen ret findes
saaledes hverken ved de fysiske eller de forestillede linjer og synes
saaledes ikke at kunne abstraheres fra dem. Men skjønt Kroman kalder de
mathematiske gjenstande selvskabte og fantasiobjekter, skal de dog kun
være abstraktioner. Man befrier kun de virkelige objekter for deres
uregelmæssigheder. »En mathematisk linje er — for at tale kort — en
alle sine ufuldkommenheder berøvet kridt- eller blyantstreg« 3).

J) K. Kroman. Vor Naturerkjendelse, p. 104. ') Ibid. p. 92.

3) Ibid. p. 197. Smlg. p. 17 og 18.

Naar man først har erkjendt, at de mathematiske egenskaber ikke findes
i den objektive virkelighed, gives der kun ét standpunkt, paa hvilket
de endnu kan betegnes som abstraktioner fra erfaringen. Dette kan
nemlig ske, naar man fremhæver, at de ufuldkomne figurer, der
forekommer i virkeligheden, ikke engang kan opfattes som ufuldkomne,
medmindre man samtidig tænker sig de fuldkomne. De fysiske linjer
forekommer efter denne anskuelse ikke i vor forestilling uden en
tilsætning af subjektive elementer. Af dette subjektive-objektive
kompleks har den mathematiske abstraktion at isolere de subjektive
bestanddele. Saaledes betragter Wundt sagen. Den egenskab at være ret,
bemærker han, kan ikke abstraheres fra de enkelte linjer, der afviger
fra den lige retning. Aabenbart maa denne egenskab allerede være
forhaanden, hvis hine linjer skal opfattes som tilnærmelsesvis rette
Alle egenskaber ved det fysiske objekt maa derfor elimineres; vi maa
abstrahere fra alle de elementer, som har sin kilde i objektet. De
elementer, vi beholder tilbage, blir derfor kun de subjektive, der
tilhører vor egen tankevirksomhed. Vi ser bort fra hele det fysiske
objekt og tager kun hensyn til den intellektuelle virksomhed, der er
nødvendig til dets opfattelse2).

Fra Kants opfatning fjerner denne anskuelse sig derved, at den ikke
betragter de subjektive elementer som transscendentale betingelser, der
gaar forud for al erfaring3). Det er vel Wundts mening, at erfaringen
paa engang er af saavel subjektiv som objektiv karakter, og at det ikke
gaar an at tale om en af bestanddelene som en forud-

J) Wundt, Logik II, p. 96. 2) Ibid. p. 108 og 311. Die Mathematik
scheidet aus den sinnlichen Erscheinungen die in sie eingehenden
subjectiven • Elemente von allgemeingiiltigem Charakter, die
Zahl-werthe und Raumconstructionen, aus. 3) Ibid p. 110.O in J. Stuart
Mills logik.

gaaende betingelse for den anden; de er samtidig betingelser for
hinanden som dele af det samme hele.

Ved at kalde de geometriske begreber hypotheser udtrykker Mill altsaa
for det første disse begrebers afstand fra virkeligheden. Dette er det
ham af stor vigtighed at fremhæve; thi derved skal det forklares, at
den eksakthed, som altid har været tillagt de mathematiske videnskaber
fremfor de andre, er en illusion Mathematiken er eksakt, fordi dens
gjenstande er imaginære; anvendes mathematiken derimod paa de fysiske
gjenstande, kommer man heller ikke her længere end til en tilnærmelse
til den fysiske sandhed.

Taa den anden side forbyder Mills erkjendelsestheore-tiske standpunkt
ham at fjerne disse begreber for meget fra virkeligheden. Mathematiken
skal være en erfaringsvidenskab ganske paa samme maade som de øvrige
fysiske videnskaber, og dens sandheder skal derfor være abstraktioner
fra den fysiske virkelighed. Det maa derfor være ham magtpaaliggende at
vise, at de mathematiske begreber staar virkeligheden meget nær. Naar
disse begreber kaldes hypotheser, saa ligger det for det andet i dette
udtryk, at afvigelsen fra virkeligheden ikke er vilkaarlig, og at den
er meget liden. Udtrykket hypothese betegner saaledes paa én gang de
mathematiske begrebers afstand fra virkeligheden og deres tilnærmelse
til den. Mill bemærker derfor, at den uvirkelige nøiagtighed, man
tillægger disse begreber, ligesaa passende kunde kaldes en fiktion som
en hypothese; men den første benævnelse vilde endnu mindre end den
anden fremhæve den nære forbindelse, der finder sted mellem det
fingerede punkt eller linje og de punkter og linjer, vi finder i
erfaringen ').

Der gaar derfor gjennem Mills mathematiske theori

') Logic 261, anm.Kap. .VII.

en dobbelt strømning-; de mathematiske begreber skal fjernes fra
virkeligheden, og de skal tillige bringes saa nær som muligt hen til
den. Herved hindres han i fuldt ud at erkjende de mathematiske
begrebers eiendommelige natur; han kan ikke konsekvent gjennemføre den
betragtning af dem, at de er imaginære eller hypotheser. Han har ikke
faaet fuldt blik for, at de mathematiske objekter ikke er forefundne i
naturen, men er »selvskabte«, for at bruge Kromans udtryk. Mill kommer
sluttelig tilbage til, at mathematikens gjenstande er de i naturen
forefundne, dog med en liden tilsætning af indbildning. Vistnok har
ingen cirkel i naturen alle radier netop lige lange; men afvigelsen er
dog saa liden, at ingen feil af betydning i praksis begaaes ved at
indbilde sig eller foregive (feign), at radierne er lige lange •).
Definitionerne er generalisationer fra erfaringen; men der lægges
derpaa til, at disse generalisationer, naar der skal tales nøiagtig,
ikke er sande; de er kun nærved at være sande, de er approksimationer
til sandheden.

Sagen er imidlertid, at den indbildning, der maa tilsættes
naturgjenstandene, forat dissa skal blive mathematiske objekter, netop
forklarer mathematikens eiendomme-lighed, og det bringer derfor kun
forvirring at ville overse denne tilsætning, fordi den er liden. Paa
størrelsen af denne indbildning kommer det dog aldeles ikke an. Det
blir kun halvhed at paastaa, at mathematiken omhandler de fysiske
gjenstande, naar der bagefter maa tilføies, at disse gjenstande skal
præpareres med indbildning. Empirikeren har ingen grund til at negte,
at mennesket ud fra det forefundne kan danne idealer; naar en egenskab
er given i forskjellige grader, kan vi forhøie denne egenskab ud over
det givne. Paa samme maade danner vi de

moralske idealer. Vi kan komparere saavel adjektivet god som adjektivet
slet; vi kan danne lysbilledet af en gud og vrængebilledet af en
djævel.

Karakteristiskt for den tendens, Mill har til atter at nærme de
mathematiske objekter til virkeligheden, er en rettelse, han har
foretaget i senere udgaver, og som Stanley Jevons har hendraget
opmærksomheden paa1). Der tales om den antagelse, der er indeholdt i
alle definitioner, at der eksisterer virkelige gjenstande svarende til
dem. Saa heder det i tidligere udgaver: »Denne antagelse er med hensyn
til de geometriske definitioner falsk (false)2)«. Senere er ordet
»falsk« slettet, og der er sat isteden »ikke strengt taget sand« (not
strictly true)3).

Denne rettelse er saa meget mere at lægge mærke til, som de
mathematiske begreber efter Mills oprindelige opfatning laa
virkeligheden nærmere, end de gjør efter hans senere opfatning. Selv
paa første standpunkt paa-stod Mill altsaa, at det var »falskt«, at de
mathematiske begreber var realiserede i naturen. Paa det andet
standpunkt skulde man tro Mill havde endnu større opfordring til at
vedstaa dette, da de mathematiske objekter her fjerner sig endnu mere
fra virkeligheden; men Mill retter alligevel udtrykket »falsk« til
»ikke strengt taget sand.«

Stærkest betoner Mill de mathematiske gjenstandes fysiske virkelighed
ved at kalde dem kopier af de linjer, flader og legemer, der forekommer
i vor erfaring. Den mathematiske cirkel er vistnok ikke kopieret efter
den første og bedste af de cirkler, vi forefinder; den er kopieret
alene efter de cirkler, som vore sanser ikke kan se afvige fra
definitionen. Om der ikke netop i naturen forekommer saa mange saadanne
cirkler, forekommer de dog i den menneskelige kunsts frembringelser4).

') The Contemporary Review XXXI s. 172. 2) 3 udg. 251.

a) 10 udg. 259. *) Ex. 333 anm.Kap. VII.

Ja, Mill udtaler sig undertiden saaledes, at man skulde tro, at
definitionernes fordringer altid var fuldt opfyldte i erfaringen. Han
siger nemlig ensteds: <>Det postulat, der er indesluttet i den
geometriske definition af en linje, eiden virkelige eksistens, ikke af
længde uden bredde, men kun af længde, det er af lange gjenstande«1).
Dette er dog en fordring, virkeligheden altid opfylder.

Dette, at Mill sluttelig maa identificere mathematikens objekter med
naturgjenstandene, følger med nødvendighed af hans theori om
begreberne; denne theori hindrer ham i at forstaa de mathematiske
gjenstandes ideale natur.

De mathematiske gjenstande synes nemlig ifølge Mills lære først at
skulle blive fuldstændig hjemløse. De findes ikke fuldt ud
virkeliggjorte i naturen og heller ikke i den menneskelige aand.
Ligesom han forkaster den realistiske theori om begreberne, polemiserer
han ogsaa imod den konceptualistiske. Man har, siger han, ment, at
mathematikens gjenstand skulde være alene vore abstraktioner. De
mathematiske gjenstande skulde være begreber, som den menneskelige
tanke har dannet sig selv. Mathematiken skulde derfor kun have at gjøre
med disse begreber; den skulde ikke gaa udover disse rene
tankedannelser og ikke bekymre sig om, hvorvidt den fandt sin
stadfæstelse i virkeligheden. Mathematiken vilde saaledes have sin
fulde sandhed og eksakthed indenfor den menneskelige tanke, og mere
vilde den heller ikke fordre. Hertil bemærker Mill, at saadanne
begreber kan vi ikke danne os. De punkter, linjer o. s. v., som findes
i den menneskelige aand, har akkurat de samme egenskaber som naturens
punkter og linjer. Længde uden bredde er det umuligt at forestille sig;
en geometrisk linje er, som det heder »wholly inconceivable«2). Dette
sidste udtryk er meget

1) Logic s. 170. 2) Logic s 259.254

uheldigt, da det er tvetydigt og herved volder stor forvirring.
»Inconceivable« er nemlig baade det, som ikke kan forestilles, og det,
som ikke kan tænkes; disse to ting blander Mill fuldstændig sammen. Han
gjør her ingen forskjel paa at kunne afbilde noget i fantasien og paa
at kunne tænke noget.

Resultatet blir altsaa: de geometriske gjenstande findes ikke fuldt
virkeliggjorte i naturen; de kan heller ikke forestilles i fantasien,
og da forestillen og tænken er det samme, kan de følgelig heller ikke
tænkes. Disse gjenstande hører saaledes ingensteds hjemme; deres
eksistens er egentlig benegtet. Det er gaaet de geometriske begreber
fuldstændig ligedan, som det gik de almindelige begreber; deres
tilværelse blev ogsaa benegtet.

Om disse foregivne tænkte begreber kan geometrien ikke handle; den kan
ikke handle om noget, som ikke er til. Hvad der faktisk eksisterer, er
dog kun de linjer og figurer, der findes i naturen, og den eneste
udvei, der sluttelig staar Mill aaben, er derfor at paastaa, at
geometrien omhandler disse1).

Af Mills opfatning af de geometriske gjenstande følger hans opfatning
af aksiomerne. Disse er almindelig blevet opfattede som sandheder, der
ligger umiddelbart i vor fornuft, og som der altsaa intet bevis kan
føres for. Mill, der betragter al sandhed som erhvervet fra erfaringen,
fører naturligvis bevis ogsaa for aksiomerne.

Vi saa, hvorledes de mathematiske begreber blev opfattede som
hypotheser, der fjernede sig fra de sanselige gjenstande. Videre
bemærkede vi to forskjellige maader, paa hvilke Mill opfattede disse
begrebers afstand fra virkeligheden. Ifølge hans første standpunkt stod
begreberne nærmere virkeligheden end efter hans andet.

Det mathematiske begreb er efter hans første opfatning ikke
hypothetiskt paa nogen anden maade end alle andre begreber, idet det
hypothetiske kun bestaar deri, at nogle af den fysiske gjenstands
egenskaber ikke er tagne i betragtning, medens de betragtede virkelig
findes i naturen. Mill vilde neppe efter denne opfatning have kaldt det
mathematiske begreb en hypothese, havde ikke forestillinger fra det
andet standpunkt uvilkaarlig trængt sig ind. Efter hans første
opfatning kan beviset for aksiomerne derfor sættes fuldkommen ligt
beviset for enhver anden fysisk sandhed; beviset tages direkte ud af
erfaringen.

Efter den anden opfatning fremkommer den geometriske gienstand ved at
idealisere eller overdrive visse egenskaber ved naturens gjenstande.
Overensstemmende hermed gives der for aksiomerne kun indirekte
erfaringsbevis. Aksiomet kan kun bevises tilnærmelsesvist eller ved
approksimation.

Til den dobbelte opfatning af de mathematiske begreber svarer saaledes
en dobbelt bevismethode for aksiomerne. Lad os betragte den første
opfatning og se, hvorledes Mill nærmere udvikler beviset for aksiomerne
paa dette standpunkt.

Da geometrien behandler fysiske gjenstande, er det klart, at kundskab
om disse maa erhverves paa samme maade som kundskab om naturen i det
hele taget. Geometrien er en i ordets egentlige betydning fysisk
videnskab; hver geometrisk sætning er en lov for den ydre natur1).
Udgangspunktet er ydre fakta, der gives os gjennem vore sanser;
geometriens vished beror paa vore sansers udsagn; disse har den sidste
afgjørelse2).

Geometrien er saaledes en almindelig induktiv viden-

') Logic 157*. z) Logic 266 og 149*.256

Om J. Stuart Mills logik.

skab; fra iagttagelse af enkelte fakta eller fra eksperimenter, der
fastsætter enkelte fakta, skrider vi over til domme, der angaar hele
klasser af fakta; hvad vi har iagttaget sandt i nogle tilfælde, anser
vi for at gjælde alle tilfælde af samme art. For at gjøre disse
iagttagelser og eksperimenter maa vi se bort fra mange egenskaber ved
de fysiske gjenstande og hefte blikket kun paa de geometriske
egenskaber; men en saadan abstraktion er noget, der forekommer i lavere
eller høiere grad i alle fysiske videnskaber og er ikke noget, der er
eiendommeligt for geometrien alene. Vi indskrænker altid vor
iagttagelse til kun enkelte sider af den hele naturgjenstand; hver
videnskab udsondrer for sig bestemte elementer af de konkrete
gjenstande.

Den induktion, der kommer til anvendelse ved beviset af aksiomerne, er
en induktion ved simpel opregning !). Paa denne slags induktion beror
altsaa alle de sidste principer for vor videnskab. Vi saa aarsagsloven
begrundet ved denne induktionsmaade; aarsagsloven er grundlaget for
alle specielle induktioner angaaende fænomeners paahinandenfølge. Nu er
det principerne for de mathematiske videnskaber, hvis gyldighed skal
vises ved en lignende bevismethode.

Blev gyldigheden af en induktion ved simpel opregning anerkjendt med
hensyn til aarsagsloven, maa dette endnu mere være tilfældet med hensyn
til de geometriske aksiomer. En induktion ved simpel opregning giver os
sikkerhed i samme grad, som den lov, der skal fastsættes ved den,
breder sig over en stor strækning i rum og tid. Over jo større felt vi
har seet loven stadfæstet, jo større er dens vished. Et saadant vidt
omfang har de aksiomer, her er tale om.

Tager vi f. eks. det aksiom, at to rette linjer ikke kan

indeslutte noget rum, saa finder dette aksiom bekræftelse næsten i
hvert øieblik af vort liv. Vi kan ikke se paa to rette linjer, som
skjærer hinanden, uden at bemærke, at de fra skjæringspunktet af
fjerner sig mere og mere fra hinanden. Eksperimentelt bevis myldrer ind
paa os, og da der kun udfordres, at vi skal betragte linjerne for at
indse, at aksiomet finder sted, kan der her aldrig som ved
aarsagssætningen fremstille sig tilfælde, der tilsyneladende -er
undtagelser. Saadanne aksiomers vished er iøinefaldende for den mest
skjødesløse iagttagerOg denne erfaring paatrænger sig os fra den
tidligste tid af, saa at vi ingen erindring kan have om erhvervelsen af
disse sandheder.

Der er endnu en ejendommelighed ved de geometriske former, der i høi
grad forøger vor overbevisning om de geometriske sætningers sandhed. De
geometriske former kan forestilles i vor fantasi med den samme
tydelighed, som de sanses i erfaringen; der er en eksakt lighed mellem
de sansede og forestillede former. Med disse fantasibilleder kan vi
derfor eksperimentere paa samme maade som med de virkelige geometriske
gjenstande. Vi kan saaledes ikke engang forestille os to rette linjer,
der skjærer hinanden, uden at blive overbeviste om, at de ikke kan
indeslutte noget rum. Vor tillid til vore forestillinger beror
imidlertid kun derpaa, at vi ved, at de forestillede linjer ligner
naturens linjer; det egentlig bevisende er altsaa fremdeles den ydre
erfaring, men vor forestillen for-1 fierer den 2).

Naar der foreligger en saadan erfaring for de geome* triske aksiomer,
maa følgen af den blive, at det blir menneskene umuligt at forestille
sig det modsatte af det, som aksiomerne udsiger. Ifølge associationens
love maa eit •erfaring, der er saa hyppig, begynder saa tidlig og
aldrig.

giver antydning til undtagelser, gjøre os uskikkede til at kunne
forestille os f. eks. to linjer indeslutte et rum. Paa grund af denne
manglende evne hos os til at forestille os aksiomernes modsætninger har
man villet tillægge de mathematiske sandheder en særegen nødvendighed,
som de skulde have fremfor almindelige erfaringssandheder. Men vi ser,
at denne nødvendighed netop lader sig forklare af den mathematiske
erfarings natur.

I hele dette ræsonnement ser vi, at de geometriske objekters ideale
natur er miskjendt. At to rette linjer ikke kan indeslutte noget rum,
kan ikke være en erfarings-sætning i den forstand, Mill mener. Vi kan
jo tegne to linjer, der for vore øine ser fuldstændig rette ud, og som
dog skjærer hinanden i to punkter uden derfor at falde sammen i hele
sin længde. Ved hjælp af fine instrumenter kan vi vistnok paavise, at
idetmindste den ene af linjerne ikke er ret; men skal vi overlade os
til instrumenters afgjørelse, blir der kun et spørgsmaal om altid
finere redskaber. Visheden af et aksiom er jo heller aldrig bleven
afgjort paa denne maade. Mill kan heller ikke paaberaabe sig de
eksperimenter, vi foretager kun i vor fantasi, som finere end de, vi
kan foretage i den ydre natur; thi de forestillede figurer har netop
samme egenskaber som de virkelig erfarede.

Vi kan ikke ved et udsnit af virkeligheden tage aksiomet fuldt færdigt
ud af naturen. Det er feilen ved Mills empirisme, at han af frygt for
ikke at træffe virkeligheden vil lade al videnskab bestaa i en rent
umiddelbar kopieren af naturen; han blir derfor staaende ved det rent
umiddelbare sanseindtryk. Men hvis, som Mill selv indrømmer, det
geometriske objekt aldrig er givet fuldkomment i naturen, kan disse
objekters egenskaber heller ikke iagttages-ligefrem i naturen. At to
rette linjer ikke kan indeslutte noget rum, kan ikke direkte iagttages,
naar rette linjerKap. VII.

ikke findes i naturen. Er der induktivt bevis for aksiomerne, maa dette
bevis være afpasset efter de mathematiske gjenstandes eiendommelige
natur ; det maa være et bevis, der svarer til disse gjenstande, der er
fremkomne ved at »overdrive« virkeligheden.

Mill har selv erkjendt dette og fremført en bevis-maade, der gjengiver
gjenstandenes ideale natur'). Men det er at lægge mærke til, at det
sted i logiken, hvor denne bevisinaade forekommer, er en senere
tilsætning, der saaledes ikke findes i tredie udgave'2). Ligesom det
først senere gik op for Mill, at de geometriske egenskaber fremkommer
ved en overdrivelse af de fysiske, saaledes er altsaa ogsaa den
bevismaade af aksiomerne, der svarer til denne opfatning, noget senere
tilkommet.

Beviset skal ske ved approksimation. Erfaringen fremviser aldrig to
linjer, der er i den forstand rette, at de ikke skulde kunne indeslutte
et rum; hvad erfaringen giver os, er en række af linjer, der har mindre
og mindre af bredde og bøining. Den geometriske rette linje er denne
rækkes ideale grænse. Iagttagelsen viser os nu, at jo mere erfaringens
rette linjer nærmer sig denne ideale grænse, i samme grad nærmer den
evne, to linjer har til at indeslutte et rum, sig nul. Der sluttes
derfor, at hvis de to linjer aldeles ingen bredde eller bøining havde,
vilde de intet rum kunne indeslutte. Dette er en slutning efter de
proportionale forandringers methode, siger Mill, og denne
slutningsmaade gjør den erhvervede sandhed til en erfaringssandhed paa
samme maade, som om den var direkte erkjendt ved sanserne.

Hertil er at mærke, at der dog altid ved denne mathematiske induktion
blir noget eiendommeligt tilbage, der

Smlg. Kroman: Vor Naturerkjendélse s. 91 og flg. '') Stedet findes

i tiende udgave p. 267 anm., og et tilsvarende sted findes Ex.

ikke findes i den almindelige fysiske induktion. Naar forandringer i et
fænomen altid følges af forandringer i et andet, slutter man efter de
proportionale forandringers methode, at det sidste fænomen i sin helhed
er bevirket af det første. Begge fænomener foreligger imidlertid i
virkeligheden og er gjenstand for direkte iagttagelse ; hvad der ikke
kan iagttages, er kun, hvorledes det vilde gaa det andet fænomen, naar
det første i sin helhed fjernedes. I og for sig er der intet iveien
for, at ogsaa dette kan iagttages; det er kun de ydre omstændigheder,
der er til hinder herfor. Der er intet i denne successions egen natur,
der gjør den umulig for direkte anskuelse. Anderledes forholder det sig
med de geometriske gjenstande; disse er aldrig givne umiddelbart for
vor anskuelse. Vi har kun mere eller mindre krumme linjer, og vi ser,
at disse efter at have skaaret hinanden atter vil træfie hinanden paa
kortere eller længere afstand. Fra disse synlige linjers egenskaber og
den lov, der fremtræder i dem, slutter vi til egenskaber ved de ideale
rette linjer. Disse linjer kan selv aldrig direkte anskues og saaledes
heller ikke deres egenskaber.

Aksiomerne ligger ikke fuldt færdige i den menneskelige aand; de er
vundne ved tankearbeide. At dette tankearbeide, hvorved vi naar frem
til aksiomerne, er en induktiv proces, og at der saaledes maa siges at
være erfarings-bevis for dem, er nu almindelig anerkjendt. Paa den
anden side skiller man den mathematiske induktion fra den almindelige
fysiske; det var Mills feil, at han ikke vilde indrømme nogen saadan
forskjel. Saaledes siger Wundt om Mill, at han tager de mathematiske
sætninger for umiddelbare induktioner fra erfaringen, medens de er
induktioner om abstraktioner fra erfaringen '). Vore geometriske

1) Logik II, s. 107. Er nimmt die mathematischen Sätze für unmit-Kap.

induktioner, heder det videre, angaar ikke de ydre gjenstande, men kun
vore egne forestillinger; objekterne tjener kun som hjælpemidler, der
skal vække og fremstille forestillingerne *).

Aksiomerne trænger til sit bevis en umiddelbar anskuelse. Kun en
flerhed af anskuelser kunde lære, siger Wundt, at der aldrig kan opstaa
et billede med to skjæringspunkter, hvorledes man end lader de to rette
linjers retninger forandre sig2). Men den anskuelse, her tales om, er
imidlertid ingen direkte anskuelse af de geometriske gjenstande i og
for sig. De mathematiske gjenstande er begreber, der fremkommer ved en
eiendommelig abstraktion, og det er psykologisk umuligt at fastholde
det abstrakte som saadant i bevidstheden3). De geometriske begreber
eksisterer kun ved anskuelsen af figurer, som altid er ufuldkomne. De
er »postulater«, som vor tænkning opstiller; de er den »intellektuelle
form«, sfom i anskuelsen er forbunden med den ydre gjenstand4). Denne
»intellektuelle form< lader sig ikke løsrive fra de ufuldkomne
forestillinger. Den direkte anskuelse gjælder altid de ufuldkomne
billeder, som de mathematiske begreber er knyttede til; men i disse
billeder ser vi kun et udtryk for vore postulater eller ideale figurer.
Vi lader to linjer, der vistnok ikke er fuldkommen rette, skjære
hinanden, og i disse to ser vi de ideale linjer, og det er indlysende
for os, at de divergerer mere og mere fra skjæringspunktet af.

Saaledes stiller sagen sig, naar man med Wundt opfatter de mathematiske
begreber som subjektive elementer, der er nødvendige bestanddele i hver
anskuelse af rumlige figurer. Andre forfattere, som Kroman, gaar ud
ifra, at

telbare Inductionen aus der Erfahrung, während sie Inductionen von
Abstractionen aus der Erfahrung sind. ') Ibid. p. 95. 2) Ibid. p. 103.

der f. eks. kan være en opfatning af linjer som krumme, uden at man
allerede heri forudsætter den ideale rette linje. Heller ikke paa dette
standpunkt kan der være tale om en direkte anskuelse af de geometriske
gjenstande. Vi kan kun forestille os linjer med mindre og mindre
krumninger. »Ligesaa har jeg heller aldrig seet en ret linje«, siger
Kroman, »ja jeg kan maaske end ikke forestille mig en i streng forstand
ret linje. Men jeg kan forestille mig linjer med mindre og mindre
bøining, og jeg kan derved indse, at der maa være et grænsetilfælde,
hvor bøiningen er nul«1). Den rette linje eksisterer altsaa i vor tanke
kun som et grænsetilfælde, og det er saaledes aldeles nødvendigt at
forestille sig linjer, der ligger forud for dette tilfælde. Kun ved
denne approksimation gribes den ideale linje. Hos disse forudliggende
linjer kan jeg ved umiddelbar anskuelse fastsætte egenskaber. Vi ser
tydelig, at to krumme linjer kan indeslutte et rum; tillige ser vi, at
jo rettere linjerne blir, desto utvivlsommere blir det, at de fra
skjæringspunktet af altid divergerer.

Med hensyn til de mathematiske aksiomers vished er Mill naturligvis af
den mening, at denne vished er saa stor, som vi overhovedet kan faa
den. »At en ret linje-er den korteste afstand mellem to punkter,
tvivler vi ikke paa er sandt endog i fiksstjernernes region« 2).
Aksiomerne synes derfor at tillægges endog en større vished end
aarsagsloven ; thi Mill mente jo, at der godt kunde være en eller anden
region i verdensrummet, hvor den ikke gjaldt. Men Mill føier i senere
udgaver til de anførte ord en anmærkning, der atter stiller aksiomerne
ved siden af aarsagsloven. Aksiomerne gjælder, heder det, overalt hvor
rummets konstitution er den samme som hos os, og dette

x) K. Kroman. Vor Naturerkjendelse p. 92

har vi god grund til at tro forholder sig saa i fiksstjerneregionen.

Af aksiomerne og definitionerne udledes alle mathematikens
læresætninger. Om aksiomerne udtaler Mill vistnok, at de er sande uden
nogen tilsætning af hypothese og heri skiller sig fra definitionerne—
et høist karakteristisk udslag af Mills vaklende holdning. Men
definitionerne skal i alle fald ikke være nogen nøiagtig gjengivelse af
virkeligheden, og følgelig kan heller ikke de af dem udledede
læresætninger være eksakt sande. Mill maa komme til det resultat, at
den mathematiske eksakthed kun er en illusion2). Han kan jo ikke
konsekvent stille sig paa det standpunkt, at mathematiken kun omhandler
»selvskabte« objekter. Gjør man det, er mathematikens eksakthed
naturligvis ingen illusion; thi den gjælder da med rette for dens
objekter, og mathematiken gjør ingen fordring paa at være eksakt for de
ydre gjenstandes vedkommende. Men naar man som Mill atter kommer
tilbage til, at mathematiken egentlig omhandler de forefundne linjer,
flader og legemer, maa dens eksakthed naturligvis blive illusorisk.

Efter at have behandlet Mills lære om de geometriske definitioner og
aksiomer saa vidtløftig, kan vi angaaende hans theori om tallene fatte
os i korthed. Mills behandling af arithmetiken fremhæver endnu stærkere
og paa en endnu mere stødende maade hans stræben efter at stille
mathematiken ganske ved siden af de fysiske videnskaber.

Mill siger ganske rigtig, at alle tal maa være tal paa noget; der gives
ikke tal in abstrakto. Tallet ti maa betyde ti legemer eller ti lyd
eller ti pulsslag3). Navnene paa tallene er konnotative navne. To f.
eks. betegner, denoterer, alle par af ting og tolv alle dusin af ting,
og

de medbetegner, konnoterer, den egenskab, som gjør disse-samlinger til
par eller dusin. Denne egenskab er en fysisk egenskab; det kan ikke
negtes, at to æbler er fysisk forskjellige fra tre æbler, og to heste
fra én hest o. s. v.; det er fænomener, der er forskjellige baade at se
og at føie paa. Indtrykket paa vore sanser er forskjelligt1).

Tallene skal altsaa være konnotative navne af samme art som de, vi
tidligere har omtalt. Navnet rød var saaledes konnotativt; det betegner
alle røde ting og konnoterer en fysisk egenskab hos alle disse ting,
nemlig den-. egenskab at frembringe den eiendommelige sansning, vi
kalder rød.

Hvad er det nu for en fysisk egenskab eller et fysisk faktum, som er
fælles for alle de samlinger, der betegnes med samme tal? Hvad har alle
de samlinger, vi kalder tre, tilfælles? For det første kan dette fælles
ikke være nogen af de egenskaber, vi i almindelighed kalder fysiske;
thi samlinger af tre kan jo indeholde de mest uensartede ting. Det er
saaledes ikke blot synlige ting, der tælles,, men ogsaa ting som toner,
der kun høres. Ikke at tale om, at tingene kan tilhøre saavel den indre
som den ydre erfaring; vi kan tælle ydre fænomener, og vi kan tælle
rent psykiske fænomener.

Dernæst maa vi mærke, at samlinger af tre gjør forskjellige indtryk paa
vore sanser, selv om vi holder os til den samme art af gjenstande og
til netop de samme individer af denne art. Udtrykket »tre stene«
betegner

j «t5

meget forskjellige fysiske fakta. Thi de samme tre stene grupperede paa
en maade giver ikke de samme sanseindtryk, som naar de er grupperede
paa en anden maade, bemærker Mill. Tre stene i én gruppe, og tre stene
i to grupper, ........ gjør ikke det samme indtryk paa vore

sanser. Udtrykket »tre stene« (naar herved menes én gruppe) har derfor
en anden konnotation end udtrykket »to stene og én sten«. Og dog er det
netop de samme tre stene, som giver disse forskjellige indtryk]).

Tallet tre kan saaledes ikke betegne blot en enkelt maade, hvorpaa
samlingens gjenstande kan grupperes eller føies sammen. Hvad der skal
være fælles for alle samlinger af tre, maa være de maader, hvorpaa man
overhovedet kan føie ting sammen, saa samlingen fremkommer. Naar vi
kalder samling tre, maa én og én og én sten føies sammen for at
frembringe den, eller én sten maa føies til en samling af den art, som
kaldes to. Den samling, vi kalder fire, har endnu et større antal af
karakteristiske dannelses-maader. En og én og én og én kan føies
sammen, eller vi kan tage to samlinger af to, eller én kan føies til
£11 samling af tre. Eftersom tallene vokser, tiltager ogsaa de maader,
hvorpaa de kan dannes af de lavere tal. Den egenskab, tallet
konnoterer, er altsaa den karakteristiske maade, paa hvilken samlingen
kan dannes af dele eller kan sondres i dele2).

Men vi ser nu, at den »fysiske« egenskab, tallets konnotation
indeslutter, er af en eiendommelig art. At et tal kan dannes paa saa og
saa mange maader, er dog ingen objektiv eller sanselig egenskab, der
ligger i alle samlinger, der bestaar af det antal gjenstande, tallet
angiver. Det er jo vi, der her sammenligner, sammenfatter og skiller i
grupper. For at alle grupperinger af f. eks. fire skal opfattes som det
samme antal, saa vi indser, at vi den hele tid har de samme fire for os
trods de forskjellige indtryk, de gjør paa vore sansfcr, maa de enkelte
gjenstande være opfattede som enere. Men det at være én er ligesaa
lidet en fysisk egenskab ved tingene. For at danne begrebet

3) Logic 295 og 296. 2) Logic 151*.3 266 Om J. Stuart Mills logik.

én trænger vi vistnok et objekt, der kan opfattes som ét; men alle
mulige objekter kan opfattes som enere. Ligesaa kan hver af enerne
igjen opfattes som flere. Det er vi selv, der afgrænser enerne ved en
tænkningsakt, og en ener er derfor alt, hvad der kan gjøres til
gjenstand for en enkelt tænkningsakt. Fælles for alle enere er kun
denne sammenfattende tænkningsakt selv. Netop herved opstaar der af den
ydre, foranderlige gjenstand den konstante, altid sig selv lige ener.
Eneren er ligesaa vel som det geometriske objekt selvskabt.Ottende
kapitel.

Deduktionen.

I et tidligere kapitel har vi seet. hvilket værd Mill
tillægsyllogismen. Denne er ingen egentlig slutning, da den ingen ny
sandhed bringer; den er nærmest kun en garanti for en anden slutnings
gyldighed. Man skulde derfor have troet, at Mill ikke tillagde
deduktionen stor betydning; thi den deduktive methode skrider frem
gjennem syllogismen eller slutningen fra det almindelige til det
enkelte. Vi kunde ikke vente, at Mill i dekuktionen skulde se en af
methoderne for at vinde ny sandhed. Dog er det saa; deduktionen tjener
vor forsken i dens søgen efter naturens love; den er »en af de to
redskaber, ved hvilke vi erhverver vor kundskab om naturen« ').

Fra Bacons tid af har der blandt dennes tilhængere, siger Mill, været
en miskjendelse af den deduktive metho-des betydning. Man har ved
afgjørelsen af alle spørgsmaal villet beraabe sig paa den direkte
iagttagelse eller det direkte eksperiment. Selv i de tilfælde, hvor der
er en mængde samvirkende omstændigheder, har man villet anstille sine
eksperimenter midt i disse indviklede forhold. Man har ikke villet
deducere den sammensatte virkning

ud fra virkningen af de enkelte aarsager, der her optræder, og hvis
virkningsmaade man tidligere har udforsket ved at eksperimentere i
tilfælde, hvor disse aarsager optræder adskilte fra andre. Altid vil
man tage sin tilflugt til et nyt eksperiment, der udføres specielt med
hensyn til hele det sammensatte tilfælde, talen er om.

Tilhængerne af denne lære kalder Mill den rent empiriske skole« (the
purely empiricai school)1), og deres standpunkt betegner han som
empiricismen2). Videnskaben har imidlertid paa det standpunkt, den nu
befinder sig paa, ganske vokset fi a Bacons opfatning af den
videnskabelige forsken. »En revolution foregaar fredelig og med jævne
skridt i filosofien, en revolution, der er den modsatte af den, hvortil
Bacon har knyttet sit navn«. Før Bacon var videnskabens methode
deduktiv; han forandrede den til en eksperimenterende. Heri gjorde
Bacon ret; thi den deduktive methode, han forefandt, var høist
mangelfuld; man deducerede ud fra præmisser, der var opsnappede i hast
eller vilkaarlig antagne. Udgangspunktet for deduktionen havde man ikke
vundet ved at følge reglerne for en videnskabelig induktion; heller
ikke blev resultatet omhyggeligt sammenlignet med erfaringen. Men nu da
man ved en streng induktion har vundet et sikkert grundlag for
deduktionen, er denne methode for fremtiden bestemt til at være den
fremherskende3).

I sin fremhæven af den deduktive methodes betydning hører Mill saaledes
til de logikere, der har fremkaldt en reaktion mod Bacons udelukkende
eksperimenterende methode. Hans behandling af deduktionen er derfor
ogsaa bleven betegnet, som den værdifuldeste del af hans logik4).

') Logic 501. *) Logic 418*. 3) Logic 561. 4) W. Stanley Jevons.

For at forstaa Mills opfatning af deduktionen maa vi forst fremsætte
hans mening om, hvor den deduktive methode nødvendigvis kræves, hvilke
opgaver er af den art, at de kun ved deduktionen kan løses med held.

Det er blot de mest elementære fænomener, der frembringes af kun én
aarsag; som oftest er der flere aarsager, der virker sammen for at
frembringe en virkning: Naar der nu foreligger en saadan flerhed af
aarsager, kan disse samvirke paa to ganske forskjellige maaderl). Det
almindeligste tilfælde er, at de enkelte aarsager virker efter sine
egne love, altsaa paa samme maade, som de vilde have virket, om de
havde været skilte fra alle andre aarsager. Fællesvirkningen lader sig
derfor udlede af de enkelte virkninger, aarsagerne vilde have havt hver
for sig. Hver aarsag følger sin egen lov uforstyrret af de andre
aarsager, og fællesvirkningen findes ved at summere sammen de enkelte
virkninger, hvis de gaar i samme retning, og subtrahere dem fra
hverandre, hvis de modvirker hverandre. Denne slags samvirken af
aarsager kalder Mill aarsagernes komposition, et udtryk, der er dannet
efter mekanikens komposition af kræfter. De mekaniske fænomener er
nemlig de bedste eksempler paa denne slags samvirken; hver kraft, der
virker paa et legeme, er i sin virken ganske uafhængig af de øvrige
kræfter, der ogsaa maatte virke paa legemet.

Undertiden forholder det sig imidlertid saaledes, at fællesvirkningen
aldeles ikke lader sig udlede af de enkelte aarsager. Tager man
saaledes et kemisk sammensat legeme og undersøger dets egenskaber, det
vil sige, hvorledes det under givne omstændigheder vil opføre sig,
lader dets opførsel sig aldeles ikke paa forhaand udlede af lovene
foldets elementers opførsel. Man gjenfinder ikke surstoffets

og vandstoffets egenskaber i vandet; dettes egenskabet-kan ikke
udregnes som en sum eller differens af elementernes egenskaber.

Naar man staar ligeoverfor en saadan samvirken som den, vi sidst har
omtalt, er det klart, at vi for at finde dens love kun kan betjene os
af de eksperimentelle methoder, vi allerede har skildret. Da den
kemiske sammensætning i sine virkninger eller egenskaber, forholder sig
paa sin egen eiendommelige maade, forholder den sig med hensyn til
disse virkninger altsaa som en usammensat substans og maa følgelig
behandles som saadan. xAnder-ledes forholder det sig imidlertid, hvor
vi har en komposition af aarsager; her vil det i almindelighed ikke
nytte at ty til de eksperimentelle methoder. Dette tilfælde trænger
derfor en særegen undersøgelse.

Naar der er tale om valget af methode, har man at bestemme sig for den
ene af to muligheder: man kan gaa enten deduktivt eller eksperimentelt
frem. Naar den eksperimentelle methode modsættes den deduktive, bruges
ordet eksperimentel i en udvidet betydning, idet man ved den
eksperimentelle methode maa forstaa saavel den methode, der gaar kun
iagttagende frem, som den, der benytter sig af de egentlige
eksperimenter. Den eksperimentelle methode er fremgangsmaaden efter de
saakaldte fire eksperimentelle methoder, der jo gjælder saavel for
iagttagelse som for eksperimenteren. Den deduktive methode er en
apriorisk methode; den eksperimentelle er en methode a posteriori

Naar her tales om at gaa apriorisk tilværks, er det overflødigt at
bemærke, at Mill hermed ikke mener, at man uafhængig af al erfaring
skal udlede resultatet af en

o o «->

samvirken af flere aarsager. Her tales ikke om et absolut

apriorisk, men kun om et relativt; man undværer ikke erfaringen
overhovedet, men man kan undertiden afgjøre spørgsmaal uden specielt
med hensyn til disse at anvende de eksperimentelle methoder. Man kan
benytte en allerede vunden erfaring, en erfaring, der er erhvervet
under andre forhold.

Den aposterioriske eller i videre forstand eksperimentelle methode er,
som seet, enten en rent iagttagende eller ogsaa en eksperimenterende
methode. Forsaavidt man kun forholder sig iagttagende, er det
fortrinsvis overens-stemmelses-methoden, der anvendes; den specielt
eksperimenterende methode er forskjels-methoden. Spørgsmaalet om
anvendeligheden af den aposterioriske methode blir saaledes nærmest et
spørgsmaal om brugbarheden af over-ensstemmelses-methoden og af
forskjels-methoden.

Det vil være let at se, at overensstemmelses-methoden ikke kan finde
nogen direkte anvendelse paa de sammensatte tilfælde, talen her er om.
Virkningen er her en sammensmeltning af flere virkninger; den er
fremstaaet dels derved, at flere aarsager har virket i samme retning,

dels ved, at andre igjen har modarbeidet disse. Man

«

tænke f. eks. paa, hvor mange aarsager, der har været medvirkende ved
helbredelsen fra en eller anden sygdom. Man har kanske anvendt et
lægemiddel; men hvor mange andre aarsager har ikke virket ved siden af
dette, dels i samme retning som lægemidlet, og dels modarbeidende dets
virkning. Vil man derfor sammenligne flere tilfælde, hvor helbredelse
har fundet sted, for at se, om de stemmer overens i et fælles
præcedens, maa man altsaa lægge mærke til, at det her i høi grad er
tilfældet, at man har flere aarsager, en omstændighed, der gjør
overensstemmelses-methoden ubrugbar. Ikke blot kan der være
forskjellige aarsager, der optræder i de forskjellige tilfælde; men der
virker i det enkelte tilfælde heller aldrig kun én aarsag3 282 Om J.
Stuart Mills logik.

ad gangen; der er altid flere samvirkende. Hvad den enkelte aarsag for
sig bidrager til fællesvirkningen, er derfor ubetydeligt; virkningen
vil kun i ringe grad afhænge af den enkelte omstændighed; denne vil let
kunne undværes og erstattes af andre. Heraf sees, at der er overmaade
liden sandsynlighed for, at en enkelt omstændighed, selv om den
virkelig bidrager til den virkning, vi undersøger, altid skal findes
blandt de forudgaaende omstændigheder. Er vore undersøgte tilfælde
tagne blandt dem, der tilfældigvis tilbyder sig, vil rimeligvis alle
forudgaaende omstændigheder lade sig eliminere, og
overensstemmelses-methoden bringer os ikke noget resultat.

Den anden maade at gaa aposteriorisk tilværks paa var at udføre
eksperimenter; disse skulde foretages netop i selve de indviklede
forhold, der her omhandles. Denne methode kaldes specielt den
empiriske. Dog, heller ikke af forskjels-methoden kan der i disse
forhold gjøres et videnskabeligt brug; der kan ikke opdrives tilfælde
af den art, denne methode fordrer.

Naar et eksperiment skal udføres for at finde virkningen af en aarsag,
maa denne indføres i et sæt af omstændigheder, som vi nøiagtig kjender.
Dette er en fordring, der aldeles ikke kan opfyldes i de aller fleste
af de tilfælde, det her gjælder at undersøge. Er der f. eks. tale om,
hvad virkning et lægemiddel vil have i et bestemt sygdomstilfælde,
eller hvad virkningen vil være af en politisk foranstaltning, kan de
omstændigheder, der er medvirkende, ikke paa langt nær overskues; de er
utal-lige. Og hvad mere er, de er tillige stadig skiftende. Der maa gaa
en tid hen, førend f. eks virkningen af en ny indført lov træder
tydelig frem; men i mellemtiden har den sociale tilstand undergaaet
mange forandringer. Der vil derfor altid være tvivl om, hvorvidt den
virkning, vi tror at se af loven, virkelig tilkommer denne og ikkeKap.
VIII.

andre omstændigheder, der enten allerede var tilstede ved lovens
udstedelse, men af os blev overseede, eller senere er tilkomne.

Denne vanskelighed behøver dog ikke altid at være tilstede; der er
tilfælde, hvor flere aarsager er sammenvirkende, og hvor vi nøiagtig
kjender, hvilke disse aarsager er. Men selv i saa fald er vi meget
Ugunstig stillede, naar vi vælger disse tilfælde til at eksperimentere
med. For at kunne udføre et eksperiment med held er det ikke nok, at vi
kjender alle omstændigheder, der har indflydelse. Der kræves tillige,
at virkningen af den aarsag, vi vil undersøge, ikke skal blandes sammen
med virkningen af de øvrige omstændigheder; kun da vil virkningen af
den enkelte aarsag træde klart og utilhyllet frem. Lovene for
bevægelsen vilde vi ikke have opdaget ved at iagttage legemer, der
holdes i hvile af ligestore, modsatte kræfter. Her er den enkelte
aarsag ganske modvirket, og dens virkning fuldstændig ophævet; men selv
hvor dette ikke er tilfældet, men hvor aarsagens virken kun er mere
eller mindre ændret ved forbindelsen med andre virkninger, vil man
forstaa, at vilkaarene for eksperimentet er ugunstige

Feilen ved empiricismen i almindelighed er altsaa, at den ingen
forskjel gjør paa de tilfælde, der egner sig for eksperimenter, og de,
som ikke er skikkede dertil. Hver gang et tilfælde optræder, der kan
siges at være nyt, at fremvise særegne træk. vil den opdage eller
bevise den lov, der fremtræder i dette tilfælde, ved et nyt sæt af
iagttagelser og eksperimenter. Sine eksperimenter vil man altid gjøre
fra nyt af; man tænker ikke paa, at de allerede gjorte maaske kan være
et bedre hjælpemiddel.

Men maa nu denne eksperimenteren ofte slaa feil og give usikre
resultater paa grund af tilfældenes eiendomme-

lige art, staar der ingen anden udvei tilbage end i disse tilfælde at
forsøge den deduktive methode. Denne blir det nu vor opgave at
undersøge.

Den deduktive methode bestaar af tre operationer: den direkte
induktion, den egentlige deduktion (ratiocina-tion) og verifikationen

Den deduktive methodes første trin er den direkte induktion. Da vor
opgave er at udlede loven for en sammensat virkning fra virkningerne af
de enkelte aarsager, er det naturligvis den første betingelse for denne
opgaves løsning at kjende disse enkelte aarsagers virkemaade. Den
maade, hvorpaa vi erhverver kundskab om disse aarsagers virken, kan
ikke være nogen anden end de eksperimentelle methoder. De simple og
elementære love maa altid vindes ad eksperimentel vei; iagttagelse og
eksperiment er den sidste basis for al viden, og hvor det gjælder at
erhverve de elementære sandheder, maa man følgelig altid vende sig til
erfaringen i egentlig forstand2). Først naar den eksperimentelle
methode har skaffet os de elementære love, kan der ved en forbindelse
af disse være tale om at udlede mere sammensatte love.

En deduktiv videnskab vil saaledes kunne opbygges kun paa de felter,
hvor det er muligt at udskille de enkelte aarsager fra hverandre; thi
herpaa beror det, om den eksperimentelle methode bringer sikre
resultater eller ikke. I almindelighed er vi saa heldige at paatræffe
eller selv at kunne frembringe saadanne simple tilfælde, hvor en
aar-sags virken ikke er sammenblandet med eller modvirket af andre
aarsager. De sociale fænomener hører til de mest sammensatte, idet der
til eksempel er en uendelighed af aarsager, der medvirker til at
frembringe en nations økonomiske vilkaar. Dog ved vi, at disse
fænomener er

') Logic 529. 2) Logie 525, anm.Kap. VIII.

Deduktionen.

275

et produkt af de enkelte individers handlinger; disse staar igjen under
de psykologiske loves herredømme, og disse love kan vi iagttage hos det
enkelte individ under forhold, der i alle fald er simple i
sammenligning med de sociale fænomener.

Det første trin af den deduktive proces er saaledes rent induktivt; her
er intet, der ikke gaar ind under reglerne for de fire eksperimentelle
methoder. Hvad der er eiendommeligt for den deduktive methode i
modsætning-ti 1 induktionen, kan saaledes ikke komme tilsyne her, men
kan først træde frem paa processens andet stadium.

Her finder den egentlige deduktion sted; man ved, hvorledes hver aarsag
for sig virker, og nu skal man bestemme, hvilken virkning der
fremkommer, naar man antager en forbindelse af flere af disse aarsager.
Der kræves derfor en beregning a process of calculation)1). Herved
forstaaes først en almindelig kvalitativ slutningsproces; hver aarsag
skal komme til sin ret og virke overensstemmende ined .sin lov
uforstyrret af de øvrige aarsager, og det gjælder derfor i det
foreliggende tilfælde at finde den fællesvirkning, der i sig gjemmer
alle særvirkningerne. Man maa udfinde, hvorledes virkningen maa være,
forat alle særlove skal opfyldes.

Men den beregning, der her udføres, er tillige ofte en beregning i
dette ords egentlige betydning; der maa foretages en mathematisk
udregning af den virkning, der vil fremkomme. Naar en naturlov har
faaet en fuldstændig bestemmelse, udtaler den ikke blot, at noget er
aarsag og et andet virkning; det kvantitative forhold mellem aar-sag og
virkning er tillige fastsat og faar sit udtryk i en bestemt formel.
Denne formel, der kun udtrykker et bestemt forhold i sin almindelighed,
tillader en uendelighed

af anvendelser paa konkrete tilfælde, naar bestemte værdier indsættes
for de størrelser, som forholdet finder sted imellem. Naar nu flere
saadanne love, der er udtrykte i en almindelig mathematisk formel,
videre forbindes med hverandre, ser man, at der ofte maa foretages de
mest indviklede udregninger for at finde den virkning, der fremkommer
under de antagne forudsætninger. Er der tale om bevægelse og
udstrækning, maa geometrien tillige tages tilhjælp, og man indser
saaledes, at denne deduktion lægger beslag paa hele den mathematiske
videnskab.

Det eksempel, Mill stadig anvender, er forklaringen af planeternes
bevægelse ved den kraft, der virker langs tangenten, og den, som drager
planeten ind mod solen. Planeten maa oprindelig være meddelt en
bevægelse i en retning, som er forskjellig fra forbindelseslinjen
mellem solen og planeten. Denne bevægelse blir imidlertid fra første
begyndelse af modvirket af en kraft, der drager planeten ind mod solen.
To love virker saaledes sammen ; planeten har altid en tendens til at
bevæge sig langs tangenten med den hastighed, den engang har, men
drives tillige indad mod solen af en stadig virkende kraft. Hvis
tangentialkraften alene virkede, vilde planeten faa en retlinjet
bevægelse med jevn hastighed; virkede solens tiltrækning alene, vilde
planeten bevæge sig med voksende hastighed mod solen. Ifølge loven om
kræfternes parallelogram skal hver kraft eller hver bevægelse komme til
sin ret, og det er derfor opgaven at udfinde den bevægelse, der
tilfredsstiller denne fordring. Ved et mathematisk ræsonnement lader
det sig vise, at planetbanerne maa være ellipser.

Men det er, som allerede antydet, ikke nødvendigt for en deduktion, at
de mathematiske love skal komme til anvendelse i den. Det væsentlige
er, at man slutter fra en almindelig lov til et enkelt tilfælde, idet
manKap. VIII.

bestemmer, hvorledes loven under specielle omstændigheder kan komme til
sin opfyldelsel). Saaledes kan man med hensyn til Toricellis
eksperiment deducere uden at benytte talangivelser, at kviksølvet i
barometerrøret maa hæve sig til en saadan høide, at kviksølvsøilen
balancerer en luft-søile af samme diameter og af atmosfærens høide. Der
er tre love, som her kommer til anvendelse: luften er et tungt legeme,
trykket paa en vædske forplantes ligelig i alle retninger, og et tryk i
en retning, som ikke er modvirket ved et ligestort tryk i modsat
retning, fremkalder en bevægelse, der ikke ophører, førend ligevegt er
bragt tilveie2). Skal disse tre love hver komme til sin ret, maa
resultatet være det, som det ogsaa blev fundet at være, nemlig at
kviksølvet hævede sig i barometerrøret til en bestemt høide; dette er
den eneste maade, paa hvilken de alle kan opfyldes. Hvis nemlig
kviksølvet ikke steg i røret, maatte en af disse love ikke finde sted;
enten maatte luften ikke øve noget tryk, eller det nedadgaaende tryk
paa kviksølvet i karret maatte ikke forplantes ligelig i opadgaaende
retning, eller et legeme, som trykkes i en retning uden at trykkes i
den modsatte, maatte ikke sættes i en bevægelse, der varer, indtil
ligevegt er vunden.

Da den deduktive methode skal træde istedenfor de eksperimentelle
methoder der, hvor disse ikke med held kan anvendes, ligger allerede
heri, at deduktionen efter Mills mening maa bringe nye resultater, og
at den maa tjene til opdagelse af nye love. Der fremhæves da ogsaa
overalt, at deduktionen er et middel til at udforske naturen; den
deduktive proces udføres enten for at opdage en lov eller for at
forklare en lov, der allerede er opdaget3). Men der maa spørges,
hvorledes denne mening lader sig forene med den anskuelse, Mill forhen
har udtalt om syllogismen;

denne skulde jo være rent tautologisk og intet nyt bringe. Maaske er
det da tvivlsomt, om Mill betragter de slutninger, der foregaar paa
deduktionens andet trin, som syllogistiske; er disse slutninger af en
anden natur end den almindelige syllogisme, behover Mill ingen
inkonsekvens at have begaaet ved at betragte deduktionen som opdagende;
er det derimod syllogismen, som her fungerer, har han paa det stærkeste
modsagt den omtalte anskuelse om syllogismen.

Man kunde først virkelig fristes til at tro, at Mill mener, at den
beregning, som finder sted i deduktionen, og som han i almindelighed
betegner som en summeren sammen af positive eller negative
størrelser1), er væsentlig noget andet end et syllogistisk ræsonnement.
Deduktionen betragter Mill jo her som en fremgangsmaade, der finder sin
anvendelse, hvor man har en flerhed af aarsager, og de indviklede
forhold, hvorunder ræsonnementet her ofte føres, kunde derfor skjule
dets syllogistiske karakter. Netop paa grund af de mange virkende love
fremtræder konklusionen, der bringer den fælles virkning, som noget
nyt, der ikke laa i de love, hvorfra man gik ud.

I det kapitel, der følger paa vort kapitel om deduktionen, udvikler
Mill de tre maader, paa hvilke en lov kan forklares2). En lov siges for
det første at være forklaret, naar den kan fremstilles som fremkommen
ved den samtidige virken af flere simplere love, naar den altsaa kan
udledes ved en saadan deduktion, som vi netop her har omhandlet. En
anden maade at forklare love paa er at »samle dem op-: i en mere
generel lov, som indeslutter dem alle. Saaledes blev den jordiske
tyngde og solsystemets centralkraft forklarede, idet de blev betragtede
som specielle tilfælde af den almindelige gravitation. Der

foregaar her en subsumtion af den specielle lov under den generelle1).
Dette tilfælde betegnes altsaa specielt som en subsumtion, medens det
første tilfælde ikke betegnes som en saadan. Dette kunde ogsaa bringe
os paa den tanke, at Mill har betragtet disse to tilfælde som væsentlig
forskjellige, og at han kun i overgangen fra de flere samvirkende love
til den sammensatte lov saa en virkelig deduktion, medens han
betragtede overgangen fra den generelle lov til den specielle alene som
en syllogisme.

Saaledes forholder det sig imidlertid ikke. Der siges udtrykkelig, at
ved alle de tre maader, hvorpaa love kan forklares, udvides den
deduktive videnskabs omraade; thi lovene kan, naar de er forklarede,
igjen deduceres fra de love, hvorved de forklares2). Altsaa har vi i
den simple og usammensatte syllogisme en deduktion. Saa maa jo ogsaa
være Mills mening, naar han siger, at det væsentlige for den deduktive
proces er slutningen fra en generel lov til et enkelt tilfælde3). At
man her har syllogismen netop i den af Mill saa stærkt kriticerede
form, fremgaar med tydelighed, naar man tilføier den definition af en
generel lov, han giver netop i vort afsnit om deduktionen. Den
generelle lov, der er et almindeligt udtryk for flere partielle love,
heder det, er bogstavelig talt kun summen af alle de partielle4). Hvis
nogensteds, maa man her have slutningen fra alle tilfælde til nogle af
dem. Det var, som seet, i kapitlet om Syllogismens funktioner og
værd«5), at Mill reducerte syllogismen til en fortolkning af en
almindelig formel; her giver han denne fortolkningsproces ogsaa
udtrykkelig navn af deduktion6). Vi kan saaledes ikke være i nogen
tvivl om, at syllogisme og deduktion er fuldkommen identiske.

') Logic 546. 2) Logic 549. 3) Logic 535." 4) Logic 547: The general
lavv, in this case, is literally the sum of all the partial ones. * 5)
Logic book II, ch. 3. 6) Logic 234.28o

Nu træder den modsigelse, Mill gjør sig skyldig i ved at betragte
deduktionen som en virkelig slutning, medens syllogismen kun skal være
en verbal fortolkningsproces, grelt frem. Selv 'den mest indviklede
deduktive proces vil ikke af Mill kunne ansees for en virkelig
slutning, hvis han vil underkaste den en lignende kritik som den, han
bragte til anvendelse ligeoverfor syllogismen. Lad os tage Mills
almindeligste eksempel, deduktionen af planetbanen, og se, hvorledes
det gaar den overfor en saadan kritik.

Mill siger: »Loven for en planets bevægelse opløses i loven for den
meddelte kraft, der stræber at frembringe en jevn bevægelse i
tangenten, og loven for den centripetale kraft, som stræber at
frembringe en voksende bevægelse henimod solen; den virkelige bevægelse
er en sammensætning af de to« 1). Man har en tredobbelt sub-

o J'

sumtion under en almindelig lov. Alle legemer, som efter at være
meddelte en bevægelse, derpaa overlades til sig selv, fortsætter sin
bevægelse med jevn hastighed i en ret linje. Planeten er et saadant
legeme; altsaa forholder ogsaa den sig paa denne maade. Her er intet
nyt; har man udsagt noget om alle legemer, der har været under en
krafts indflydelse, er det samme allerede udsagt ogsaa om et enkelt
saadant legeme. Vi har dernæst denne lov f alle legemer, som paavirkes
af en stadig virkende kraft, vil faa en voksende bevægelse i den
retning, kraften virker. Planeten er et saadant legeme; altsaa vil den
faa en lignende bevægelse. Heller ikke noget nyt. Vi kommer til den
tredie lov: alle legemer, som samtidig paavirkes af forskjellige
kræfter, vil antage en bevægelse, der er af den beskaffenhed, at de
enkelte bevægelser, hver kraft for sig vilde have frembragt, kommer til
sin ret. Planeten er et saadant legeme; altsaa maa dens bevægelse i sig
forene

') Logic 540.Kap. VIII.

baade tangentialbevægelsen og bevægelsen indad mod solen. Hvis loven
for kræfternes parallelogram altid gjælder, maa den ogsaa gjælde her;
det er en tautologi. I det hele ræsonnement har vi saaledes kun
subsumtion under almindelige love; til de love, der fastsætter en
enkelt aarsags virkemaade, kommer her tillige en lov, som bestemmer,
hvorledes flere aarsager virker sammen.

Ja, Mill har selv ført akkurat det samme ræsonnement ligeoverfor en
sammensat deduktiv proces. Han opstiller leilighedsvis et almindeligt
skema for en deduktion og viser, hvorledes man af tre simple naturlove
kan udlede flere andre ved en forbindelse af dem1). Kun de tre
oprindelige love er, siger han, naturlove i egentlig betydning; thi de
afledede er kun tilfælde af disse og er indesluttede i dem. >Den der
har udtalt disse tre, har allerede udtalt alle de øvrige 2). Og nu
anføres som eksempel, at kviksølvets stigen i barometerrøret kan
deduceres af tre simple naturlove. Han har her brugt netop de samme
udtryk, som blev brugt om syllogismen : den som har sagt, at alle
mennesker er dødelige, har allerede sagt, at Cajus er dødelig.

Men- Mill vil kunne gjøre en indvending mod vor kritik. Han kalder
deduktionens .første trin den direkte induktion og betegner herved, at
andet trin, den egentlige deduktion, ogsaa igrunden er en induktion, en
indirekte induktion. Og er andet trin væsentlig induktivt, er det intet
besynderligt deri, at det bringer nye sandheder.

Lad os imidlertid se noget nærmere paa, hvad det kan betyde, at
deduktionens andet trin er induktivt paa indirekte maade. Paa det
første trin foretager vi enkle og ligefremme induktioner. Det er nu i
læren om induk-

'} Logic 364 og 365. 2) Whoever affirms those three has already
nffirmed all the rest.3 282

tionen stærkt hævdet, at resultatet af en induktion er en almindelig
lov. Induktionen er den »operation at opdage og bevise generelle
domme«; man slutter fra nogle tilfælde til alle af samme art. Mill har
aldrig benegtet, at induktionen fører til en almindelig konklusion, og
nu eidet netop saadanne almindelige konklusioner, der skal gjøres til
udgangspunkt for nye slutninger; thi det væsentlige i den deduktive
proces er »slutningen fra en almindelig lov«. . Fra de vundne naturlove
skal man atter kunne udlede nye konklusioner. Modsætningen mellem
deduktion og induktion er her tydeligvis modsætningen mellem en
slutning fra enkelte tilfælde og en slutning fra en almindelig lov.

At dette andet trin egentlig er induktivt, kan derfor kun betyde, at de
almindelige love, hvorfra der deduceres, er af empirisk oprindelse og
er vundne ved direkte induktion fra enkelte tilfælde. Dette er
imidlertid et spørgsmaal om lovenes oprindelse og vedkommer egentlig
ikke det spørgsmaal, vi her afhandler. Der spørges nu, om der udfra
almindelige love, ligegyldig af hvad oprindelse disse love er, kan
naaes frem til nve sandheder. Vegten

»- o

ligger derpaa, at lovene er almindelige. Mill lærer tydelig her, at der
kan drages virkelige slutninger ud fra almindelige sandheder.

Man vil ikke kunne negte, at der i vort kapitel »Om deti deduktive
methode«hersker en anden betragtningsmaade af slutningen fra en
almindelig dom, end dengang syllogismen blev omhandlet. Mill har
behandlet deduk-

✓ O

tionen ogsaa paa et tidligere sted, nemlig i anden bogs fjerde kapitel.
Dette sted følger umiddelbart paa kapitlet om syllogismen, hvor der saa
stærkt blev hævdet, at al slutning er fra det enkelte til det enkelte,
og hvad Mill

*) Book III, ch. ii. Of the deductive method.Kap. VIII.

nu vil paavise med hensyn til deduktionen, er, at hvert trin i den
netop er en saadan slutning. Mill betragter deduktionen her nærmest som
en række af enkle slutninger, der følger paa hverandre; der tales ikke
saa meget om at udregne resultatet af flere samtidig virkende love.
Naar disse simple slutninger gives formen af syllogismer, fremstiller
deduktionen altsaa en række af syllogismer.

For at vise deduktionens betydning bruger Mill føl- -gende eksempel: vi
har draget den almindelige induktion, at al arsenik er giftig. Er det
nu tydeligt, at en substans, vi har for os, er arsenik, følger det med
én gang, at den er giftig. Der er imidlertid mange tilfælde, hvor det
er vanskeligt at afgjøre, hvorvidt en substans har de almindelige
kjendemærker paa arsenik. Man maa anstille egne undersøgelser for at
faa rede herpaa. Vi finder, at vor substans, naar den antændes,
frembringer en mørk plet paa en hvid porcelæns-stang, der holdes i
flammen, og denne plet har visse bestemte kemiske egenskaber. Nu ved vi
fra tidligere eksperimenter, at de substanser, der frembringer en
saadan plet, er arsenik. Vi kan da opstille følgende slutningsrække:

Alle substanser, der frembringer en saadan plet, er arsenik.

Den foreliggende substans gjør dette.

Den foreliggende substans er arsenik.

Al arsenik er giftig.

Den foreliggende substans er arsenik.

Den foreliggende substans er giftig.

Men naar vi saaledes føier syllogisme til syllogisme, siger Mill, føier
vi i virkeligheden induktion til induktion; vi har to gange sluttet fra
enkelte tilfælde til et nyt til-3 284

fælde*). I syllogismernes oversætning maa nemlig istedenfor alle sættes
nogle. Vi har undersøgt nogle substanser, der frembragte en saadan
plet, og som viste sig at være arsenik; fra disse enkelte tilfælde
slutter vi til et nyt enkelt tilfælde, nemlig til at ogsaa vor substans
er arsenik. Saaledes ogsaa i den anden syllogisme; vi har fundet nogle
prøver af arsenik giftige; deraf slutter vi, at ogsaa vor prøve er
giftig. Hvor lang slutningsrækken end er, bevæger vi os dog kun gjennem
slutninger fra nogle iagttagne tilfælde til et nyt tilfælde, som ikke
er iagttaget.

Hvad vi her først vil fæste opmærksomheden ved, er, at der er en
utallighed af slutninger at drage, efterat induktionen har draget sin
almindelige konklusion. Skjønt vi allerede har sluttet saaledes:

Denne prøve af arsenik er giftig.

Denne prøve ligeledes.

o. s. v.

Al arsenik er giftig.

staar der dog endnu tilbage at drage denne slutning i mange tilfælde,
nemlig i alle, hvor det ikke er iøinefal-dende (obvious to the
senses2), at den foreliggende substans er arsenik. Der trænges da en ny
slutning for at vise at substansen er arsenik, og først derpaa kan vi
videre slutte, at den er giftig. Deduktionen eksisterer, som det heder,
kun forat vi kan udvide en induktion til tilfælde, hvor ikke alene det
faktum, der skal bevises (giftigheden), ikke direkte kan iagttages, men
ikke engang det mærke (den egenskab at være arsenik), der skal bevise
dette faktum3). Deduktionen kan drage slutninger angaaende tilfælde af
en ny art ved at bringe disse tilfælde under gamle induktioner 4).

]) Logic 242. -) Logic 241. 3) Logic 241. 4) Logic 252.Kap. VIII.

Det forholder sig altsaa ikke saaledes, som der blev sagt, dengang det
hed, »at slutningen er endt, naar vi har udsagt, at alle mennesker er
dødelige«*). Om vi end har trukket induktionens almindelige konklusion,
staar der dog ved siden af denne almindelige konklusion endnu mange
enkelte tilfælde tilbage at bevise. Med den almindelige lov er altsaa
ikke alle tilfælde givne; loven maa være noget andet end summen af alle
mulige tilfælde. Men vi erindrer, at syllogismens oversætning netop
blev forkastet, fordi den kvantitativt indeslutter alle mulige
tilfælde. Indeslutter imidlertid ikke den almindelige lov, der er
induktionens resultat, alle tilfælde, behøver jo heller ikke
syllogismens almindelige lov at indeholde alle, og der kan saaledes
intet være til hinder for at drage nye slutninger ud fra den.

Er nu deduktionen egentlig en slutning fra det enkelte, hvorved skiller
den sig da overhovedet fra induktionen? Mill kunde sige, den eneste
forskjel er, at induktionen kun bestaar af ét trin, medens deduktionen
har flere; der foreligger i deduktionen en række af slutninger. Herpaa
lægger han stor vegt, og han har derfor ogsaa givet sit kapitel
overskriften: Of trains of reasoning, and deductive sciences. Men
hertil er at mærke, at man ogsaa i den induktive forsken ofte knytter
eksperiment, til eksperiment og saaledes slutning til slutning. Naar
saavel deduktion som induktion slutter fra de enkelte tilfælde, og der
overhovedet ingen anden slutning kan gives, maa den forskjel, der
bestaar mellem disse to slutningsmaader kun være, at man i induktionen
bruger nye enkelte tilfælde og i deduktionen gamle enkelte tilfælde.
Paa første sted anstiller man et nyt sæt af iagttagelser og
eksperimenter, paa andet sted benytter man et gammelt sæt'2).
Deduktionen er

J) Logic 214. 2) Logic 252.3 286

meel rette en slags induktion (a mode of induction)!), og der bestaar,
som Mill bemærker, ingen modsætning mellem udtrykkene deduktiv og
induktiv; modsætningens led er deduktiv og eksperimentel. At en
videnskab er eksperimentel, vil sige, at den for hvert nyt tilfælde,
som frembyder særegne træk, trænger at eksperimentere, at anstille nye
forsøg'2). Men er modsætningen denne, hvorfor kalder da Mill i et
senere kapitel deduktionen en slutning fra en almindelig lov (general
reasoning, reasoning from a general law): Her er jo ingen plads for
noget almindeligt.

Mill har ret deri, at al slutning kan føres tilbage til én type; men
denne type er ikke slutningen fra det enkelte til det enkelte, men
slutningen fra deii almindelige lov. Den forskjel, der blir bestaaende
mellem den deduktive og den induktive eller eksperimentelle videnskab,
er, at den første sidder inde med enkle og vidt omfattende love, ved
hvis forbindelse de nye tilfælde kan udledes, medens den induktive
videnskab for de nye tilfælde af disse selv maa udfinde og tilberede
den lov, der hersker i dem. Modsætningen er saaledes ikke, som Mill
mener, mellem gande enkelte tilfælde og nye enkelte tilfælde, men
mellem en gammel lov, der allerede er funden, og en ny lov, der først
skal vindes.

Den deduktive methodes tredie trin har vi endnu ikke behandlet; dette
lader sig imidlertid gjøre i korthed. Dette trin er verifikationen3).
Ligesom man paa det første trin vendte sig direkte til erfaringen, er
det samme tilfældet her. De konklusioner, vi kommer til i vore
deduktioner, maa vi sammenligne med erfaringen. Som oftest foretager vi
vor deduktion for at forklare en foreliggende virkning. Denne ser vi
lader sig forklare ved hypothetisk

') Logic 300. 2) Logic 252. Logic 536.Kap. VIII.

at sætte en samvirken af bestemte aarsager. Men for nu at være saa vidt
muligt visse paa, at disse aarsager ogsaa virkelig har været tilstede,
og at ikke os ukjendte aarsager har været de virkende, maa vi
undersøge, om Vore aarsager er en tilstrækkelig forklaringsgrund i
andre tilfælde, hvor de ogsaa maa være tilstede, hvis de virker i vort
tilfælde. Vi maa altsaa undersøge, om de forklarer alle de faktisk
iagttagne fænomener, som de maa forklare, hvis de overhovedet er den
virkelige forklaringsgrund. Saaledes havde en omhyggelig iagttagelse
forud for Newtons theori fastsat de Keplerske love. Hvis nu Newtons
gra-vitations-theori havde opstillet de rette aarsager, maatte den
først og fremst kunne forklare disse love. Dette var tilfældet, og
theorien fik derved sin verifikation.Niende kapitel.

Association og nødvendighed.

Det var at vente, at associationspsykologien maatte øve en stor
indflydelse paa Mills logiske anskuelser. Hans fader, James Mill, havde
i sin Analysis of the- phenomena of the human mind med al den kraft og
energi, der ofte følger et ensidigt standpunkt, gjennemført
associations-psykologiens synsmaade. James Mill saa i
associations-lovene den sidste forklaring af alle aandelige fænomener,
de psykologiske saavel som de logiske. De logiske love gik for ham
fuldstændig op i de psykologiske. Naar man nu ved, hvorledes James Mill
ledede sin søns aandelige udvikling og indprægede ham sine anskuelser,
forstaar man, at denne maatte have aabent blik for disse loves store
betydning. Vi ser derfor ogsaa, at Mill i sin Autobiografi, hvor han
omtaler det maal, han havde sat sig ved udarbeidelsen af sin logik,
særlig nævner paavisningen af disse loves betydning -som henhørende til
dette maal. Hans logik skulde repræsentere det standpunkt, der fører al
viden tilbage til erfaringen og udleder alle moralske og intellektuelle
egenskaber først og fremst af den retning, der gives vore
associationer1).

Autobiography, p. 225.Kap. IX.

Den indflydelse, associations-psykologien har øvet paa Mills logiske
anskuelser, er ofte bleven stærkt fremhævet, ja man kan vistnok sige
for stærkt. Saaledes siger Høffding, at alle Mills logiske
undersøgelser viser tilbage til denne theori1). Dog fremhæver Høffding
selv med rette, at Mill ikke ubetinget sluttede sig til
associations-theorien; Mills »egne undersøgelser førte ham paa flere
afgjørende punkter ud over den, som man navnlig ser af hans noter til
faderens verk«2). I virkeligheden maa forholdet siges at være det, at
Mill vistnok begynder sin lære om slutningen, som om denne intet andet
skulde være end en association; men eftersom han skrider videre frem i
sin theori, befrir han sig fuldstændig fra denne synsmaade.
Associations lovene bringer han tilbage tilderes rette felt; de er
psykologiske love og ikke logiske. Associations-theorien er for Mill
den rette psykologiske theori; thi den forklarer de psykologiske love
af den ydre erfaring. Denne er ogsaa kilden for.de logiske love; dog
falder de psykologiske og de logiske love trods deres fælles udspring
ikke sammen. De logiske love maa derfor udledes direkte af erfaringen;
thi de psykologiske love giver intet korrekt udtryk for dem, og det er
feilagtigt i det psykologisk nødvendige at se det logisk berettigede.
Det karakteristiske for Mills standpunkt er derfor, at han fører al
subjektiv lovmæssighed, baade den psykologiske og den logiske tilbage
til den ydre lovmæssighed.

Vi har i et tidligere kapitel seet3), hvorledes Mill stærkt fremhævede,
at der forelaa en virkelig slutning, naar en forestilling bragte tanken
hen paa en anden, der i vor tidligere erfaring havde været forbunden
med den første. Til en slutning behovedes intet uden dette rent

J) Den engelske Philosophi i vor Tid, p. 18 og 27. Psykologi p. 212.

2) Den engelske Phil. p. 22. 3) Pagina 130 flg.

psykiske baand mellem forestillingerne; den ene trækker mekanisk den
anden med sig, og derfor venter man rent instinktmæssig, at ogsaa de
til forestillingerne svarende fakta skal være forbundne. Dog saa vi, at
dette standpunkt lidt efter lidt blev fuldstændig opgivet. Der blev
forlangt garantier for slutningen, hvis den skulde ansees for en
videnskabelig, det vil sige, logisk slutning. Skal jeg skaffe mig
videnskabelig vished for, at et faktum vil indtræde efter et andet, f.
eks. at jeg vil brænde mig, hvis jeg stikker fingeren i ilden, er det
ikke nok, at forestillingen om smerte klynger sig til forestillingen om
den ild, jeg nu ser. Jeg maa først eksperimentere, det er, saa vidt
muligt frigjort for subjektive forestillingsforbindelser maa jeg
iagttage, om de to fakta er forbundne i den objektive virkelighed. Hvis
det nu viser sig, at det ene af disse fakta trækker det andet med sig,
er dernæst den almindelige aarsagslov den sidste garanti for, at denne
objektive paahinandenfølge ogsaa vil vare til alle tider. Vor tillid
til den almindelige aarsagslov, der meddeler sin vished til de
specielle induktioner, beror derpaa, at vi har en mere udbredt erfaring
for denne lov end for de øvrige. Der er saa at sige ikke sted og ikke
tid, hvor vi ikke har seet aarsagsloven gjælde. Det vilde saaledes være
høist usandsynligt, at der indenfor den del af verden, vi kjender,
skulde være undtagelser fra den. Det samme gjælder om de mathematiske
aksiomer, fra hvilke de mathematiske læresætninger afledes.

Det er saaledes paa den objektive erfaring, at Mill har grundet det
induktive bevis; det psykologiske som saadant spiller her ingen rolle.
Han maa derfor protestere mod, siger han, at man som bevis for et
faktum i den ydre natur anfører en tilbøielighed i den menneskelige
sjæl til at tro det, hvor stærk og almindelig denne tilbøielighed end
er. En saadan subjektiv overbevisning er ikkeKap. IX.

^ i I

bevis og kan ikke fritage os for den nødvendighed at føre dette *).

I Analysis bekjæmper Mill derfor ogsaa sin faders theori om beviset.
James Mill mener, at vor overbevisning (belief) om, at noget finder
sted i virkeligheden, kun er grundet paa en association mellem
forestillinger. Man er overbevist om, at en succession eller
koeksistens finder sted mellem to fakta, naar man har forestillingerne
om disse fakta saa stærkt og saa tæt associerede, at man ikke kan andet
end have den ene forestilling, naar man har den anden. Alle tilfælde af
overbevisning er kun tilfælde af uopløselig association2).

Hertil bemærker sønnen, at en association mellem to forestillinger
vistnok har en tendens til at frembringe den overbevisning hos os, at
de til forestillingerne svarende fakta ogsaa er forbundne. Men hvor
stærk associationen mellem to fakta end er, er den ikke en
tilstrækkelig grund, for vor overbevisning; den er intet bevis for, at
de tilsvarende fakta er forbundne i den ydre natur. • James Mills
theori ophæver forskjellen mellem den vises overbevisning, der ledes af
bevis og stemmer med den virkelige succession og koeksistens mellem
naturens fakta, og taabernes overbevisning, der frembringes mekanisk
ved en tilfældig association, som indgiver vor sjæl forestillingen om
en succession eller koeksistens. Taaberne tror en ting, fordi de engang
har faaet det i sit hoved. Hos den, der har disciplineret sine tanker,
saa at de ikke længer ledes af tilbøjeligheder, er selv den stærkeste
association afmægtig ligeoverfor grunde, det er, ligeoverfor
overveiende bevis3).

Skal vi kunne vise, at vor overbevisning er gyldig, maa den være
grundet paa de logiske love, paa lovene for beviset. Disse love er
kilden til al overbevisning, der

]) Logic 96*. 2) Analysis I, 402. 3) Analysis I, 407.3 292

ikke er det næsten mekaniske og automatiske produkt af en stærk
association1). Og er den berettigede overbevis-ning grundet paa
beviset, er den i sidste instans grundet paa regelmæssigheden i
naturens løb (the constancy of the course of nature). Denne
regelmæssighed er den sidste grundvold for al overbevisning, der er
formidlet2).

Netop fordi Mill mener, at ethvert gyldigt bevis maa grundes paa den
ydre erfaring, bekjæmper han enhver anskuelse, der lægger beviset over
i subjektet selv. Han vil ikke indrømme, at der gives saakaldte
nødvendige sandheder, der skal hvile paa et høiere og mere tvingende
bevis end erfaringen. Han anerkjender ikke, at en dom skal antages for
sandhed, kun fordi vi maa tæyike den, idet vi ikke kan tænke os, at
dens kontradiktoriske modsætning er sand. At paaberaabe sig som bevis
en saadan subjektiv følelse af nødvendighed er efter hans mening en
uberettiget indblanding af det psykologiske i det logiske. At en doms
sandhed for os staar, ikke blot som noget faktisk, men som noget
nødvendigt, der ikke kan være anderledes, er et psykologisk fænomen, og
er ikke et logisk kjendemærke, der kan berettige os til at tilskrive
saadanne domme en høiere grad af vished end de domme, som kun hviler
paa erfaring.

Og netop her er det, at associations-theorien bringer Mill den
værdifuldeste hjælp. Denne theori viser nemlig oprindelsen til denne
tankenødvendighed og tilintetgjør derved den illusion, at denne
nødvendighed skulde være et logisk kjendemærke paa sandhed. Den
nødvendige forbindelse mellem to forestillinger er kun et tilfælde af
uopløselig (indissoluble, inseparable) association. »Loven for den
uopløselige association« er den grund, hvorpaa man maa stille sig, naar
man skal bekjæmpe den »intuitive

skole af metafysikere«, der forsvarer aprioriske sandheder. Disse
metafysikere maa først gjendrive denne lov, førend de kan opstille sin
egen theori; thi for den empiriske skole er denne lov nøglen til alle
dybere mysterier i videnskaben om den menneskelige sjæl James Mill var
den første, der fuldt ud forstod betydningen af loven og forklarede
den2).

En nødvendig sandhed er efter den almindelige forklaring en dom, hvis
negation eller kontradiktoriske modsætning ikke blot er falsk, men
utænkelig (iijconceivable)3). Den nødvendige sandhed maa antages, da vi
ikke kan tænke os, at det skulde forholde sig anderledes, end den
udsiger. Den dom, som er den nødvendige sandheds be-negtelse, kan ikke
tænkes. Dette trænger en nærmere forklaring, da der er to arter af
domme, der siges ikke at kunne tænkes.

Utænkeligt er for det første det, som vi ikke kan danne os nogen
forestilling (representation) om. De bestanddele, hvoraf forestillingen
skulde sammensættes, kan vi ikke føie sammen til ét billede (image);
bestanddelene er uforligelige med hverandre. Saaledes kan vi ikke danne
os noget billede af en ting, som i sig forener egenskaber, der ligefrem
modsiger hverandre; vi kan ikke forestille os, at en ting paa én gang
baade har og ikke har en given egenskab. Vi kan videre ikke forestille
os en rund firkant, eller at rummet har en ende, eller at to rette
linjer indeslutter et rum4). Disse forbindelser er uforestillelige
(un-imaginable).

En utænkelig dom er derfor, som Spencer udtrykker sig, en dom, hvis
subjekt og prædikat ikke kan, hvor meget vi end anstrenger os, bringes
for vor bevidsthed i den relation, som dommen udsiger. Vi støder paa en

uovervindelig modstand, naar vi forsøger at forene subjekt og prædikat

Har nu en dom til modsætning en saadan utænkelig dom, er den altsaa
selv en nødvendig dom. Det er saa-

1 o

ledes en nødvendig dom, at et legeme, der overalt er hvidt, ikke
samtidig har en anden farve, at to rette linjetikke indeslutter et rum
o. s. v.

Den betydning, hvori vi nu har taget ordet utænkelig, er dette ords
egentlige betydning. Imidlertid bruges ordet ogsaa i en anden
betydning. Vi siger undertiden, at noget er utænkeligt, skjønt vi godt
kan forestille os det; der er intet til hinder for, at vi kan danne os
et billede deraf i vor fantasi. Men dette billede staar da som en
udelukkende imaginær gjenstand; vi kan ikke tænke os, at der til
billedet svarer noget objektivt, at det er realiseret i virkeligheden.
Med andre ord: en saadan forbindelse af fakta, som vi foretager i vort
fantasibillede, forekommer os 2Ltrolig (incredible). At noget er
utænkeligt, vil altsaa her sige, at clet er utroligt; vi kan ikke paa
nogen maade komme i besiddelse af den overbevisning (belief), at det
finder sted i virkeligheden. Saaledes sagde man engang, at antipoder
var utænkelige. Man kunde godt forestille sig antipoder; man kunde, om
man vilde, male dem eller modellere dem i ler. Der var intet iveien for
at foretage denne forbindelse af forestillingselementer; men tiltrods
herfor kunde vi dog ikke tro, at denne forbindelse eksisterede i
naturen. Man kunde ikke andet end vente, at saadanne væsener maatte
falde fra jorden; thi man havde rig erfaring for, at det pleier at gaa
saaledes, naar et legeme, der ikke klæber sig fast, er i berørelse kun
med undersiden af et andet. Antipoder var saaledes ikke
ufore-stilleligc, men utrolige2). Den dom, at der ikke gives

antipoder, blir nu en nødvendig dom; thi det er os umuligt at tro paa
dens modsætning, at der er antipoder.

Men Mill kan ikke andet end undre sig over, siger han, at saa megen
vegt lægges derpaa, at noget er utænkeligt; thi saavel vor evne som vor
udygtighed til at tænke en ting har meget lidet at gjøre med muligheden
af tingen selv1). Er der nogen fornemmelse i vor natur, som

associationslovene øiensynlig kan frembringe, saa er det

/

denne fornemmelse af, at noget nødvendigvis maa tænkes, og at andet
umulig kan tænkes. Naar vi nemlig i forbindelse med en forestilling maa
tænke en anden, idet vort forsøg paa at tænke den ene uden den anden er
forgjæves, kommer det alene deraf, at vi i vor erfaring, altid har
truffet de til forestillingerne svarende fakta forbundne. Har vi flere
gange havt to sansninger i umiddelbar forbindelse, opstaar der, som
alle indrømmer, en association mellem forestillingerne. Under visse
betingelser blir imidlertid denne association saa inderlig, at den ene
forestilling trækker den anden med4 selv om vi søger at løse baandet.
Dette er blevet saa stærkt, at det fuldstændig trodser vor vilje. Den
dom, som fremstiller en saakaldt nødvendig sandhed, er altsaa en dom,
hvis subjekt og prædikat har indgaaet en uopløselig association. At den
nødvendige doms modsætning er utænkelig, er nu indlysende; thi at ville
tænke denne er netop at ville skille de forestillinger, der ikke lader
sig skille.

Mill udvikler nærmere betingelserne for, at en saadan uopløselig
association skal danne sig2). Det er en almindelig anerkjendt
kjendsgjerning, at den menneskelige aand har vanskelighed ved at
forestille noget, der strider mod gammel erfaring. Naar vi ofte har
seet og tænkt paa to ting sammen og aldrig i noget tilfælde har truffet
dem

J) Logic 274 flg. 2) Logic 275; Ex. 83, 327 flg.3 296 Om J. Stuart

hver for sig, stiger efterhaanden vanskeligheden ved at forestille
tingene skilte. For at denne vanskelighed skal gaa over til en
umulighed, fordres først, at de forbundne fakta har mødt os fra vor
tidligste barndom af og meget: hyppig gjennem vort hele senere liv.
Dette er f. eks. tilfældet med hensyn til de mathematiske aksiomer; de
erfaringer, som ligger tilgrund for disse, har vi havt fra vor første
barndom og i stor mængde. Næsten i hvert øieblik af vort liv har
sansningen af to rette linjer, som skjærer hinanden, været forbunden
med sansningen af en altid større divergens fra skjæringspunktet af.

Dernæst maa forbindelsen af de to fakta i naturen være. umiddelbar og
tæt. Vekselen af dag og nat har vistnok stadig været erfaret gjennem
vort hele liv. Dog-kan vi godt forestille os, at den dag, vi nu har,
skulde vare evig. Men dette kommer deraf, at de to fænomener, nat og
dag, ikke er saa tæt associerede, som der fordres for, at en uløselig
association skal opstaa. Vi sanser ofte dagen, uden i det samme eller
umiddelbart følgende øieblik at sanse natten. En regelmæssig følge,
hvor det ene fænomen følger det andet først efter et vist mellemrum»
fremkalder ikke uløselige associationer.

Heller ikke maa erfaringen fremføre noget eksempel, der kunde lette vor
forestillen af de to fakta som skilte. Hvor hyppig en forbindelse
mellem to fakta end er, vil den ikke skabe nogen uløselig association,
hvis erfaringen paa nogen maade giver anledning til at danne
kontraassociationer. Ingen kan sige, at vi har en hyppigere erfaring
af, at parallele linjer ikke indeslutter noget rum, end af, at ild
brænder. Vi kan dog uden vanskelighed forestille os, at menneskelige
væsener er inde i en gloende ovn uden at brændes og fortæres. Dette er
let at forklare ; thi vistnok har vi altid seet, at ild øver en
ødelæggende virkning paa det menneskelige legeme, men vi harKap. IX.

dog rig erfaring for, at andre legemer modstaar ildens virkning. Det
staar derfor i vor magt at forbinde forestillingen om en mand i ilden
med den forestilling, at manden blir uskadt. Erfaringen giver os nok af
modeller, efter hvilke vi kan forme en saadan forestillingsforbindelse.
Om erfaringen ikke giver os direkte kontra-associationer, giver den dog
en række analogier til saadanne.

Har nu en association opnaaet denne karakter af uopløselighed, saa
trækker ikke blot den ene forestilling altid den anden med sig, men de
til forestillingerne svarende fakta forekommer os sluttelig at maatte
høre sammen i naturen. Ting, som vi ikke kan forestille os skilte,
synes os heller ikke at kunne eksistere skilte. Den uadskillelige
association ledsages derfor af en overbevisning om en uadskillelig
koeksistens eller følge mellem to fakta i naturen, og denne
overbevisning har udseende af at være intuitiv, skjønt dén i
virkeligheden er fremkaldt af erfaringen. Vi maa forestille os, at
rummet er endeløst; thi vi har aldrig seet en gjenstand uden noget
udenfor den, og naar vi forsøger at forestille det sidste punkt i
rummet, vækkes derfor uimodstaaelig forestillingen om andre punkter
udenfor det. Vi tror derfor, at rummet i virkeligheden er endeløst.

Den uopløselige association ledsages saaledes af en overbevisning om en
tilsvarende uopløselig forbindelse mellem naturens fakta. Derfor
betragtes den forestillingsforbindelse, en saadan association
indeholder, som en nødvendig sandhed. Vi saa imidlertid, at der kan
være saakaldte nødvendige sandheder, hvortil der ikke svarer nogen
association af en saadan fasthed, at den er uopløselig. At der ikke
gives antipoder, blev holdt for en nødvendig sandhed, fordi der havde
dannet sig en stærk association mellem forestillingen om mennesker i
denne stilling og forestillingen om fald ned fra denne stilling. Denne
asso-298 Om J. Stuart Mills logik.

ciation var imidlertid ingenlunde uopløselig; man kunde godt forene
forestillingen om saadan stillede mennesker med forestillingen om deres
forbliven i denne stilling. Dog var associationen stærk nok til, at vor
overbevisning eller tiltro alene fulgte den dom, som svarer til den.
Antagelsen af, at mennesker kunde forblive i denne stilling, og at der
følgelig kunde gives antipoder, kunde ikke opnaa nogen overbevisning
om, at det forholdt sig saaledes i virkeligheden. Det er saaledes ikke
blot den uimodstaaelige association, der fremkalder en overbevisning
om, at noget maa forholde sig saaledes i virkeligheden, men ogsaa
associationer af mindre styrke. .

At en sandhed er en tankenødvendighed, vil altsaa sige, at den udsiger
et forhold mellem forestillinger, som er uopløselig eller i alle fald
stærkt associerede. En association forklares igjen ved erfaringen, og
hvorvidt noget er en nødvendig sandhed for et menneske, bestemmes
altsaa af de erfaringer, dette enkelte menneske har havt. Men at en
enkelt person saa ofte har erfaret, at to ting findes sammen, at han i
sin tanke ikke længer kan skille dem, er noget for ham rent subjektivt
og personligt. Det ér et faktum i denne mands mentale historie; men som
et psykologisk faktum kan nødvendigheden af en dom naturligvis intet
afgjøre med hensyn til virkeligheden selv. Betragtet med hensyn til
virkeligheden er tankenødvendigheden en tilfældig omstændighed, der
intet har at gjøre med muligheden eller umuligheden af tingene selv1).

Naar en person ikke kan tænke sig to ting skilte, eidet saa langt fra,
at denne omstændighed afgjør noget om, hvorvidt disse ting kan være
skilte i virkeligheden, at denne subjektive nødvendighed, som virkelig
er tilstede hos personen, ikke engang behøver at findes hos andre

subjekter, ja ikke engang hos den samme person til andre tider1). Andre
mennesker kan jo have havt en anden psykologisk udviklingshistorie; i
deres erfaring kan andre forbindelser mellem fakta have været
fremherskende. Og hvad der for den enkelte hidtil aldrig har været
erfaret, kan en dag erfares, og hvad der før var utænkeligt for ham,
blir tænkeligt. Det utænkelige staar der for hans øine. Selv om noget
forekommer alle mennesker utænkeligt. maa man mindes, at dette kun
gjælder alle mennesker i en bestemt tidsperiode; til en anden tid kan
det forholde sig anderledes2).

Begreberne nødvendighed og utænkelighed har kun relativ gyldighed. Hele
dette fænomen utænkelighed eksisterer kun, fordi vor evne til at tænke
er bestemt ved vor begrænsede erfaring; al utænkelighed er en følge af
en indskrænket erfaring. Netop derfor gaar, hvad der til en tid er
utænkeligt-, over til at blive tænkeligt, naar vor erfaring udvides3).
Videnskabens historie fremviser derfor en række af tilfælde, hvor noget
fordum er blevet holdt for utænkeligt, som for os staar som tænkeligt,
ja som endog er gaaet over til den modsatte yderlighed at blive holdt
for en nødvendig sandhed. Den første bevægelseslov forekom menneskene
engang paradoks. At et legeme, der engang er sat i bevægelse, senere
uforandret bevarer denne bevægelse, hvis det ikke paavirkes af nye
kræfter, fandt man engang den største vanskelighed ved at tro. Men lidt
efter lidt begyndte videnskabsmænd at anse loven for en nødvendig lov,
der ikke kan tænkes anderledes4).

Naar der tales om uopløselige associationer, maa dette

') Logic 316. 2) Ex. 84. 3) Ex. 83. As that phenomenon (of
in-conceivability) only exists because our powers of conception are
de-termined by our limited experience Inconceivables are incessantly
becoming Conceivables as our experience becomes enlarged.

udtryk derfor ikke forstaaes, som om denne uopløselighed skulde være
absolut. Ved en uopløselig association menes ikke en association, som
ikke under nogen omstændighed skulde kunne opløses. Alle vore
associationer vilde rimeligvis være opløselige, hvis erfaringen
fremførte for os de associerede fakta adskilte. Hvis vi har
associationer, som i praksis er uopløselige, saa er det kun, fordi
betingelserne for vor eksistens negter os de erfaringer, som vilde være
istand til at opløse dem. Uopløselige associationer er de, som vi for
tiden ikke kan bryde

Da tankenødvendigheden er opstaaet ved erfaringen, er den ikke noget
oprindeligt i sjælen, men er noget senere tilkommet. Naar vi er
udygtige til at tænke noget, er det ikke, fordi vi af naturen er ude af
stand dertil; men vi er paa grund af ydre omstændigheder blevne
udygtige. Associationen er bleven uopløselig paa grund af de forhold,
hvorunder vi lever; men vi har ingen grund til at tro, at
uopløseligheden skriver sig fra den oprindelige konstruktion af vor
sjæl. Tankenødvendigheden er ikke noget, der er vor sjæl medfødt, og
som derfor skulde være uadskillelig fra den 2) Saavel de
utænkeligheder, der forhen har eksisteret for menneskene, som de, der
nu gjælder for dem, har saaledes sin oprindelse fra erfaringen. Der er
ingen grund til at tilskrive de nuværende utænkeligheder nogen anden
oprindelse end de forbigangne3).

Det er af stor vigtighed for Mill at paavise, at tankenødvendighederne
ikke ligger i vor sjæl som et oprindeligt faktum. Hvis nemlig en saadan
nødvendighed og den dermed følgende overbevisning tilhørte vor sjæl som
saadan, saa at den aldrig havde været fraværende fra vor sjæl og aldrig
vilde kunne skilles fra den, maatte vi anerkjende denne overbevisning,
og dens udsagn havde saa

stor vished, som vi overhovedet kan opnaa. Thi bevidsthedens
umiddelbare og oprindelige udsagn er den sidste kilde for al vished.
»Bevidsthedens kjendelse* eller, med andre ord, vor umiddelbare og
intuitive overbevisning indrømmes af alle parter at være en afgjørelse
uden appel«

Mill synes saaledes ikke at ville tillægge nogen tankenødvendighed
logisk værd, da den er opstaaet ved association. Han kan derfor
ligeoverfor en modstander sige, at er der nogen forfatter, som har
advaret imod at lade sin overbevisning lede af associationer og ikke af
bevis, saa maa det være ham selv2).

Lad os nu i korthed gjentage Mills tankegang. En associativ forbindelse
mellem to forestillinger kan aldrig være bevis for, at de tilsvarende
fakta er forbundne i naturen. Fra en psykologisk forbindelse kan ikke
sluttes til en real forbindelse. Netop derfor kan heller ikke den
følelse af nødvendighed, som ledsager visse forbindelser af
forestillinger, være bevis for noget, der finder sted i virkeligheden.
Naar denne følelse af nødvendighed underkastes en analyse, viser den
sig nemlig at være en fornemmelse, der ledsager den uopløselige
association. Enhver saadan association forklares ved den specielle
erfaring, subjektet har havt; associationerne er derfor ofte
forskjellige for de forskjellige subjekter, og selv de associationer,
som er fælles for alle mennesker, er dog kun fælles for alle mennesker
til en bestemt tid. Den uopløselige association er et rent subjektivt
fænomen. Tillige er den ikke nogen oprindelig egenskab i den
menneskelige sjæl, men er noget senere tilkommet og erhvervet. Som
bevis for naturlove kan associationen derfor aldrig tjene; den kan ikke
erstatte den objektive forsken. Paa erfaringen og aarsagsloven maa alt
bevis grundes.

Sagen synes nu paa Mills standpunkt at være klar. En doms nødvendighed
er som et subjektivt fænomen aldrig bevis* for en objektiv sandhed, og
denne subjektive nødvendighed er altid erhvervet og er intet
oprindeligt faktum i den menneskelige bevidsthed. Det kommer an paa, om
Mill ikke gjør indrømmelser ogsaa med hensyn til dette punkt, saaledes
som vi stadig har seet ham gjøre paa andre steder, efterat han først
har fremsat en meget bestemt og ofte ensidig anskuelse.

Al viden grundes paa erfaringen; men hvad vished har jeg sluttelig for,
at jeg erfarer noget, eller hvilke er de sidste præmisser for al vor
viden? Disse præmisser er ifølge Mill domme af umiddelbar vished,
domme, som vi maa stole paa, da vi ikke kan andet end tro vor
bevidstheds udsagn. »Hvad vi fornemmer, kan vi ikke tvivle paa, at vi
fornemmer. Det er umuligt for os at fornemme og at tænke, at vi maaske
ikke fornemmer, eller ikke at fornemme og tænke, at vi maaske
fornemmer«x). Naar vi har en sansning, ledsages denne umiddelbart af
den overbevisning (belief), at vi har den. Vi har nødvendigvis denne
overbevisning, da vi ikke kan have nogen anden overbevisning. Det
eneste bevis for, at vi har sansningen, er denne overbevisning, og med
sansningen selv er altsaa samtidig given baade beviset og
overbevisningen. Overbevisningen, som ifølge logiken kun skal følge
beviset, falder ganske sammen med beviset, og i den umiddelbare viden
er, som Mill udtrykker sig, beviset og overbevisningen en og den samme
ting2). Denne overbevisning, der følger vore bevidsthedstilstande, er
det, som menneskene overhovedet forstaar ved vished.

Naar Mill i almindelighed3) fremstiller sagen saaledes, at vor
overbevisning om at have en sansning ikke afhænger

deraf, at det er umuligt at tænke, det vil sige, forestille, at vi ikke
har sansningen, men at den umulighed, som her foreligger, er den
direkte umulighed af at blive kvit overbevisningen selv, uden at denne
umulighed først følger af forestillings-umuligheden, saa beraaber han
sig lige fuldt paa en nødvendighed. Vore sansninger maa vi uundgaaelig
(inevitably) tro. Og som vi har seet, lærer Mill jo udtrykkelig, at
nødvendige domme er ikke blot de, hvis modsætning ikke kan forestilles,
men ogsaa de, hvis modsætning ikke kan vinde vor overbevisning. Paa den
sidste maade forholder det sig jo med de fleste af de eksempler, Mill
anfører paa nødvendige domme, saasom med antipoderne. At der ikke er
antipoder, syntes man at maatte tro; thi det var umuligt at opnaa
overbevisning om, at der skulde være antipoder.

I sidste instans kan derfor heller ikke Mill beraabe sig paa noget
andet end en subjektiv nødvendighed. Denne er det bevis, der ligger
tilgrund for alt afledet, formidlet bevis. Naar talen er om dette
udgangspunkt for al viden, maa Mill erklære sig enig med Spencer, der
som det sidste kjendemærke paa sandhed (test of truth) sætter
utænkeligheden af dens negation. Ved »utænkelighed« mener Mill her
tillige tydeligvis umuligheden af at forestille noget og en deraf
følgende umulighed af at tro. Mill bemærker: I en del af sit
ræsonnement giver Spencer dette sandheds-mærke en saadan betydning, at
der blir liden, om overhovedet nogen, forskjel mellem hans, mening og
min. Naar to linjer lægges side om side, kan jeg sige, at jeg ved, at
de er ulige, fordi det er utænkeligt, at de er lige, d. e., jeg finder
det umuligt, naar jeg betragter linjerne, at blive kvit bevidstheden om
deres ulighed. Hvis utænkeligheden af den negative dom kun betyder, at
jeg ikke kan modstaa mine sansers vidnesbyrd for den affirmative dom,
har jeg ingen indvending at gjøre mod dette sand-3 304

hedsmærke. Jeg ved, at linjerne er ulige, fordi jeg ser det, og da jeg
ikke kan have denne positive intuition sammen med den tilsvarende
negative, kan man jo, hvis man ønsker det, kalde dette utænkeligheden
af den negative dom

Det staar tilbage at undersøge, hvorvidt Mill ubetinget fastholder den
mening, at enhver tankenødvendighed er frembragt ved den ydre erfaring
og saaledes som noget erhvervet ikke oprindelig tilhører vor sjæl.
Forsaavidt den nødvendige sandhed er et udtryk for en association, er
den et produkt af erfaringen; thi associationerne bestemmes ved den
specielle erfaring hos dem, som har associationerne. Det kommer altsaa
an paa, om Mill i associationerne kan se en tilstrækkelig forklaring af
hele nødvendighedens problem; kan han det, har han konsekvent
gjennemført sit standpunkt.

Naar to forestillinger ikke kan forenes i samme billede, hvad er saa
den egentlige grund hertil? Vi har seet Mill tidligere betegne
associationer overhovedet som den tilstrækkelige forklaring heraf; men
han har paa andre steder nøiere gaaet ind paa dette spørgsmaal og har
søgt nøiagtigere at afgrænse, hvad der bestemt skyldes associationer,
og hvad der maaske ikke skyldes dem'2).

Vi forsøger at forbinde forestillingen om rummet med forestillingen om
en sidste grænse for dette rum. Dette lykkes os ikke. Er da disse to
forestillinger uforenlige i og for sig? Nei aldeles ikke; hvis
erfaringen viste os dem forenede, skulde vi ingen vanskelighed have ved
at forestille dem sammen. Paa den anden side er det ingen tilstrækkelig
grund, hvorfor vi er udygtige til at forene de to forestillinger, at
erfaringen aldrig har fremvist dem sammen. Vi kan foretage en mængde
forestillings-forbindelser, hvortil vi ikke har seet tilsvarende
forbindelser i

erfaringen. Saaledes forholder det sig jo, naar vi begaar feil eller
beherskes af fordomme og overtro. Grunden til forestillingernes
uforenlighed er at søge i en uadskillelig association, der har dannet
sig i vor sjæl. Denne association er associationen mellem
forestillingen om et hvilket-somhelst rum med forestillingen om et rum
udenfor det første rum. Enhver forestilling om rummet trækker derfor
nødvendigvis forestillingen om rum udenfor med. Og denne medførte
forestilling, rum udenfor, er det, som hindrer, at forestillingen om en
ende kan forbindes med forestillingen om rummet. Uforenligheden hersker
saaledes ikke mellem forestillingerne rum og ende, men mellem den
forestilling, som rummet trækker med, og forestillingen ende, altsaa
mellem forestillingerne rum udenfor og ende. Xaar de to forestillinger
er uforenlige, er det følgelig, fordi den ene af dem allerede er
associeret med en tredie, som udelukker den anden.

Vi kan heller ikke — for at tage ét andet eksempel — forestille to og
to som fem. Der har nemlig dannet sig en uadskillelig association
mellem to og to og fire, og denne tiltrukne forestilling fire og
forestillingen fem er uforenlige. Herved først blir to og to, der ikke
kan skilles fra fire, uforenlig med fem.

Men hvorfor udelukker nu forestillinger som fire og fem, sort og hvid,
rund og firkantet o. s. v. hverandre? Heller ikke disse forestillinger
er, forsaavidt vi ved, uforenlige i og for sig, det vil sige,. de er
ikke uforenlige, fordi det er en oprindelig egenskab i vor sjæl, at
saadanne forestillinger ikke kan forbindes. At forestille en rund
firkant eller et legeme, som overalt er sort og samtidig hvidt, vilde
kun være at forestille to forskjellige sansninger som frembragte
samtidig i os af den samme gjenstand. Dette er jo noget, vi godt
kjender fra erfaringen. Vi skulde sandsynligvis ligesaa godt være
istand til at forestille

en rund firkant som en haard firkant eller en tung firkant, hvis der
ikke ogsaa her var en association, der traadte iveien

Vi ser, Mill her udtaler sig noget tvivlsomt om, hvorvidt vi skulde
være istand til at forbinde disse forestillinger, hvis ikke
associationer var hinderlige. Andre steder udtaler han sig mere
bestemt. Saaledes siger han: »Vi kunde ligesaa let tro, at en grøn ting
kan være blaa, som vi tror, at en rund ting kan være blaa, hvis ikke
erfaringen lærte os uforenligheden af de første attributer og
for-enligheden af de sidste' 2).

Den association, der i de nu foreliggende tilfælde gjør
forestillingernes forening umulig, er, at indtrædelsen af den ene
sansning altid er forbunden med ophøret af den anden. I det øieblik en
ting begynder at blive rund, ophører den at være firkantet. Begyndelsen
af den ene sansning har altid været samtidig med den andens forsvinden,
og denne erfaring har en naturlovs uforanderlighed og. danner en
tilsvarende stærk association3). Vi blir udygtige til at have den ene
sansning uden at have forestillingen om den andens forsvinden. Med
forestillingen rund forbinder sig forestillingen om fraværelsen af
firkantet, og omvendt; hver af de to forestillinger er associeret med
den andens fraværelse. Og det er denne tilsætning, der ved
associationen gives hver af de to forestillinger, som først gjør dem
uforenlige med hverandre. Ritnd med tilhænget fraværelsen af firkantet
er uforenlig med nærværelsen af firkantet. Thi nærværelsen af en
egenskab og dens fraværelse er absolut uforenlige. Denne
kontradiktoriske modsætning, at en ting samtidig skulde have en
egenskab og ikke have den, er den virkelige grund til forestillingernes
uforenlighed.

Vi er nu kommet til det punkt, hvor det afgjørende svar maa gives;, thi
vi har naaet frem til den utænkelighed, som Mill kalder den
fundamentale, nemlig den ligefremme modsigelse, modsigelsen mellem A og
ikke-^4 *). Al utænkelighed, siger han, kan saaledes reduceres til
uadskillelig association sammen med den oprindelige utænkelighed af en
direkte modsigelse2). Og vi maa lægge mærke til, at de associationer,
vi hidtil har benyttet i vor analyse af utænkeligheden, ikke forklarer
selve uforenligheden af to forestillinger; thi denne uforenlighed
hersker jo kun mellem fraværelsen og nærværelsen af den samme egenskab,
f. eks. mellem ikke-blaa og blaa. Associationen forklarer kun,
hvorledes ogsaa andre forestillinger end ikke-blaa kan blive uforenlige
med blaa ved at have ikke-blaa i følge med sig. Saaledes blir rød
uforenlig med blaa; thi rød -f-fraværelsen af blaa (ikke-blaa) modsiger
blaa. Derimod er det ingenlunde endnu forklaret ved association,
hvorledes ikke-blaa og blaa er aldeles uforenlige.

Naar altsaa Mill, som han siger, kun kan finde ét tilfælde af absolut
uforligelighed i tanke eller forestilling, nemlig uforligeligheden
mellem en bekræftende dom og den tilsvarende benegtende3), og denne
utænkelighed er den, som ligger paa bunden af al anden utænkelighed og
frembringer den, saa staar det store hovedspørgsmaal tilbage: er denne
utænkelighed frembragt ved association?

Dette spørgsmaal erklærer Mill sig i Examination ikke istand til at
afgjøre. Han kan ikke besvare det med bestemthed, men maa lade det staa
aabent.

Vi har seet Mill tidligere tale, som om al utænkelighed kunde forklares
ved den erfaring, vi har havt. Hvis erfaringen forandrede sig, vilde
derfor ogsaa den nuværende utænkelighed ophøre. »Hvis noget, som nu er
utænkeligt

for os, blev vist os som et faktum, skulde vi snart finde os istand til
at tænke det«Men naar Mill kommer til den direkte, kontradiktoriske
modsætning, er han i tvivl om, hvorvidt en forandret erfaring vilde
kunne gjøre den tænkelig. Om modsigelsen vilde være utænkelig, hvis vor
sjæl var den samme, men erfaringen forskjellig, er et aabent
spørgsmaal, bemærker han. Den dom, at den samme ting skulde paa én gang
baade være og ikke være, er for os saa blottet for al mening, at vi
ikke kan forestille os med nogen slags tydelighed, at erfaringen skulde
vise os dette. Vi kan derfor egentlig ikke engang drøfte det
spørgsmaal, om utænkeligheden ligger i vor sjæls oprindelige
organisation, eller om den kun er indført i vor sjæl ved erfaringen2).

Hvis der er nogen oprindelig utænkelighed og tankenødvendighed, saa
foreligger en saadan her. Mill udtrykker sig paa denne forbeholdne
maade, siger han, fordi man vil nøie med at kalde en tankenødvendighed
en oprindelig del af vor sjælelige organisation, naar man engang har
faaet blikket op for, hvor kunstige og foranderlige de fleste af de
antagne tankenødvendigheder er; de er jo et produkt af omstændighederne
og derfor foranderlige med omstændighederne. Om den omtalte
nødvendighed er en lov for vor tanke paa grund af sjælens medfødte
organisation, vil han derfor ikke bestemt afgjøre. Men det er vist, at
den er en lov for vor tanke nu og uimodstaaelig (invincibly) er det. Om
den saa kan ophæves af erfaringen, eller ikke, det ved vi ikke3).

Da den ligefremme modsigelse er en absolut umulighed at tænke, er det
ogsaa umuligt for os at nære den

overbevisning, at der skulde findes i virkeligheden gjenstande, som
forener i sig en saadan modsigelse. Tro paa en selvmodsigende dom er
under den nuværende konstitution af naturen umulig som et psykisk
faktum1). Det rent utænkelige er ogsaa det rent utrolige.

Men deraf, at modsigelsen er absolut utrolig, følger ikke, at den
skulde være absolut umulig i virkeligheden, eller at den aldeles ikke
skulde kunne eksistere. Da modsigelsen for os er fuldstændig
meningsløs, er vi i samme grad inkompetente til at paastaa, at den er
eller ikke er mulig i sig selv2).

Hvis man med bestemthed kunde paastaa, at utænkeligheden af modsigelsen
og følgelig ogsaa den overbevisning, at der ikke eksisterer
selvmodsigende ting, var oprindelig og saaledes tilhørte os absolut som
et psykisk faktum, saa synes denne overbevisning at maatte være den
sidste afgjørelse i denne sag; thi bevidsthedens udsagn skal jo staa
tiltroende. Mill udkaster imidlertid en tvivl ogsaa om vor bevidstheds
oprindelige udsagn. Selv om man vilde antage, siger han nemlig, at ikke
enhver utænkelighed kun er produktet af en indskrænket erfaring, men at
det er en egenskab, der virkelig tilhører vor sjæl selv og saaledes er
uadskillelig fra den, at visse ting ikke kan tænkes, saa vilde selv
ikke denne antagelse berettige os til at slutte, at disse utænkelige
ting ikke kan eksistere. En saadan slutning vilde kun være berettiget,
hvis vi a priori kunde vide, at vi er blevne skabte med evnen til at
tænke alt, som muligvis kan eksistere. Vi maatte have vished for, at
tankens verden og virkelighedens verden var dannede i fuldstændig
overensstemmelse med hinanden. Antagelsen af denne overensstemmelse er
grundlaget for

Schellings og Hegels systemer; men en antagelse, der er mere blottet
for bevis, skulde man neppe kunne fremføre. Heller ikke kan man
lettelig tænke sig, hvad slags bevis man skulde kunne faa herfor,
medmindre man fik en aabenbarede fra oven1).

Vi ser saaledes, at Mills indrømmelse af, at bevidsthedens umiddelbare
udsagn absolut maa staa tiltroende, egentlig ikke gaar længere end
dertil, at vor bevidstheds udsagn om, at vi har sansninger, og om disse
faktiske sansningers art, er absolut vis. Dette udsagn staar fast og
kan ikke betvivles. Men skulde vor bevidsthed som saadan tillige
indeholde noget om, at kun sansninger af en vis art er mulige, eller
om, at kun ting af en vis beskaffenhed kan eksistere, medens andre ikke
kan forekomme, saa ophører dette udsagns absolute vished.

Med hensyn til modsigelsens grundsætning (principium contradictionis),
der udsiger, at to kontradiktoriske udsagn ikke begge kunne være sande,
vil Mill altsaa ikke afgjøre, om den er en apriorisk sandhed eller kun
en erfarings-sandhed. Hans tilbageholdenhed paa dette punkt staar, som
vi har seet, i strid med det ræsonnement, han fører paa andre steder.
Den første sætning i hans erkjendelses-theori er jo, at alle aksiomer
er generalisationer fra erfaringen. I Logiken er da Mill ogsaa ganske
paa det rene med, at modsigelsens grundsætning er en af vore første
generalisationer fra erfaringen. Vi finder, at lys og mørke, lyd og
stilhed, bevægelse og hvile o. s. v. er fænomener, som er skilte fra
hverandre. Hvert positivt fænomen og det tilsvarende negative staar i
skarp og tydelig modsætning til hinanden, og det ene er altid
fraværende, hvor det andet er nærværende'2).

Det er heller ikke let at indse, hvorfor Mill her skulde

]) Ex. 85. 3) Logic 321.Kap. IX. Association og nødvendighed. ^ I I

opgive sit empiriske standpunkt. Thi skulde erfaringen nogensinde kunne
frembringe en tankenødvendighed, saa synes dette at maatte finde sted i
vort tilfælde. Vi har jo her en lov, der gjælder alle fænomener; der er
intetsomhelst fænomen, som ikke afgiver et eksempel paa den. Vi har
tillige seet loven holde stik fra vor tidligste barndom af. Her kunde
Mill med rette sige, at der ikke er øieblikke i vort liv, hvor vi ikke
erfarer dens sandhed; thi denne er given med hver bevidsthedstilstand.

En anden sag er det, at forklaringen ved association her ikke mere er
anvendelig, i alle fald ikke den anvendelse af associationen, Mill nu
sidst har gjort brug af. Naar det gjælder at forklare, hvorledes
ikke-blaa og blaa blir uforenlige, kan han ikke mere benytte sig af
associationer paa samme maade, som vi har seet ham gjøre, naar han
udviklede, hvorledes rød og blaa blev uforenlige. Han kunde sige, at
rød tiltrak en forestilling, ikke-blaa, der synes mere uforenlig med
blaa end rød. Men nu staar han netop ved modsætningen mellem ikke-blaa
og blaa, som er den skarpeste af al modsætning, og denne kan derfor
ikke mere skjærpes ved at tiltrække andre forestillinger.

Men det er utvivlsomt, at Mill ellers har tiltænkt associationen en
ganske anden vigtig rolle ved forklaringen af utænkelighedens fænomen.
Det er et fuldstændigt omslag i hans betragtningsmaade, at
associationen ikke skal forklare selve forestillingernes uforenlighed
eller deres modsætning, men kun, hvorledes denne modsætning tilspidses.
Det er jo den gjennemgaaende tanke hos ham, at associationen er den
fuldstændige forklaring af den nødvendige dom eller deraf, at en
forestilling maa tænkes sammen med eti anden. Den hyppige gjentagelse
af en forbindelse mellem to forestillinger gjør forbindelsen
uopløselig. Men at forbindelsen er uopløselig kan kun vise sig derved,
at3 312

vore forsøg paa at løse den mislykkes. Forklarer saaledes
associationen, at forestillingen om to rette linjer, som skjærer
hinanden, er uopløselig forbunden med forestillingen om en stadig
divergeren fra skjæringspunktet af, saa maa dermed ogsaa være
forklaret, at opløsningen af forbindelsen ikke lykkes. Denne opløsning
kunde nu foregaa paa to maader, enten derved, at den første
forestilling optræder fuldstændig alene, udenat den anden forestilling
erstattes af andre, eller derved, at den første forestilling optræder
sammen med andre forestillinger, der staar i modsætningsforhold til den
anden. Skulde saaledes vor nævnte association opløses, maatte
forestillingen om linjerne kunne forekomme ganske for sig selv, idet vi
fuldstændig bortkastede forestillingen om divergeren, eller vi maatte
kunne forbinde forestillingen om linjerne med forestillingen om en
anden retning end divergeren, altsaa med parallelisme eller tilnærmelse
mellem dem. Begge disse tilfælde kan vi sammenfatte, idet vi siger, at
en opløsning af associationen mellem de to forestillinger vilde være
ensbetydende med en forening af den første forestilling med den anden
forestillings modsætning. Ved denne forestillings modsætning forstaar
vi da saavel dens rene fraværelse som dens erstatten ved positive
forestillinger, der modsiger den, saaledes som parallelisme og
tilnærmelse modsiger divergeren. Mill forstaar ved modsætning snart den
ene slags modsætning, snart den anden.

Nu ser vi tydelig, at associationen skal forklare selve ufore uligheden
af forestillingerne; den forklarer, at forestillingen om de rette
linjer er uforenlig saavel med fraværelsen af divergeren som med
nærværelsen af parallelisme og tilnærmelse. Disse forestillinger er
uforenlige, fordi deres forening vilde være et brud af et
associationsbaand, der ikke kan brydes.

Saaledes har Mill oprindelig fattet sagen, og kun vedKap. IX.

denne opfatning kunde associationen forekomme ham som en fuldstændig
forklaring af nødvendighedens og utænkelighedens problem. At to
forestillinger ikke kan tænkes sammen, kommer deraf, at der foreligger
et uopløseligt associationsbaand, som vilde løses ved en saadan
tankeforbindelse. A er uopløselig forbunden med B, altsaa kan A ikke
forbindes med ikke-i?; thi dette vilde være at løse baandet. Men nu
forandres standpunktet, og Mill glider over i en ganske ny
tankeretning, uden at han paa mindste maade gjør opmærksom derpaa; han
er sig ikke overgangen bevidst. At to forestillinger ikke kan
forbindes, kommer ikke deraf, at et associationsbaand ikke kan løses,
men kommer af modsætningen mellem forestillingerne selv. Det kommer
altsaa ikke an paa baandet, men paa det forbundne. Men er modsætningen
det afgjørende, har vi den fundamentale modsætning i modsætningen
mellem en tings nærværelse og dens fraværelse, og denne modsætning maa
derfor ligge tilgrund for al uforenlighed mellem forestillinger. At A
ikke kan forbindes med ikke-i?, maa da sluttelig bero derpaa, at A
allerede er forbunden med B\ thi A sammen med B modsiger ikke-Ä

Selv om Mill havde holdt fast ved den oprindelige forklaring af to
forestillingers uforenlighed ved association, vilde denne forklaring
ikke synes passende, naar man staar ved uforenligheden mellem B og
ikke-Z>, og naar ved dette sidste forstaaes den rene fraværelse,
hvilket Mill gjør, naar han vil betegne den sidste spids af
modsigelsen. Der er ikke her noget uopløseligt associationsbaand, der
vilde brydes ved forenligheden, og som derfor fremkalder
uforenligheden. Naar et legeme før har havt en anden farve, men saa
blir rødt, forsvinder den forrige farve. Man kan derfor sige, at rød
associerer sig med fraværelsen af de øvrige farver. Hvis man nu kalder
alle andre farver ikke-rød, betegner dette sidste altsaa noget
positivt, og man314

kan udtrykke forholdet saaledes, at rød er uopløselig forbundet med
fraværelsen af ikke-rød. Heraf vilde følge, at rød ikke kan forbindes
med nærværelsen af ikke-rød; thi herved vilde associationsbaandet
brydes. Men vilde man paa samme maade forklare, hvorledes rød blir
uforenlig med ikke-rød, naar dette sidste kun betegner den rene
fraværelse af rød, vilde denne forklaring blive altfor kunstig og søgt.
Naar rød er tilstede, tvivler vi ikke paa dets tilstedeværelse, saa det
kunde staa som en mulighed, at det samtidig ogsaa var fraværende; thi
at en ting er, har, som Mill siger, ingen anden betydning end at
udelukke, at den ikke er1). Det passer saaledes aldeles ikke længer at
sige, at rød er associeret med fraværelsen af ikke-rød; thi dette
sidste betegner nu ikke andre positive farver end rød, men betegner
netop intet andet end fraværelsen af rød selv, og da er det dog for
kunstigt at sige, at rød er associeret med fraværelsen af sin egen
fraværelse.

Vi er naturligvis ganske enige meel Mill deri, at den lov, at en ting
ikke kan tænkes at have en egenskab og samtidig ikke at have den, ikke
lader sig forklare ved nogen slags association. Hver forestilling
udelukker sin modsætning og er herved først en forestilling, der kan
være gjenstand for opfatning, og hvad der saaledes gjælder den
usammensatte, enkelte forestilling i og for si|f, kan naturligvis ikke
først fremkomme ved en forbindelse af forestillinger. Naar man er
kommen til modsigelsens grundsæt-ning og til den med den sammenhørende
identitetens grundsætning, der udsiger, at hver ting er, hvad den er,
staar man ved de sidste love for vor tænkning, og disse lader sig
naturligvis ikke mere aflede af andre love. Vilde man føre disse love
tilbage til loven for en uopløselig

association, saa maa jo denne association udelukke den opløselige, og
man forudsætter altsaa i sin forklaring den lov, der skulde forklares.

At disse love ikke lader sig henføre under en association, saaledes som
det utvungent synes at lade sig gjøre med de øvrige
tankenødvendigheder, har visselig bidraget til, at Mill i Examination
opkaster tvivl om, hvorvidt lovene er erfaringssandheder. Imidlertid
har vi seet, at Mill j overensstemmelse med sin hele erkjendelsestheori
ellers holder disse love for ligefremme generalisationer fra erfaringen
og konsekvent benegter enhver apriorisk sandhed. Der ligger imidlertid
noget ensidigt i hele Mills opfatning af erfaringen. Dette kommer aller
tydeligst tilsyne ved hans forsøg paa at forklare alle nødvendige
sandheder ved association. Naar det nemlig er paavist med hensyn til en
saadan sandhed, at den er opstaaet ved association, skal det herved
tillige være paavist, at sandheden er pcia-tvnngen vor sjæl ved de ydre
forhold. Der skal ikke være nogen lov, der tilhører sjælen oprindelig
og som dens egen. Det synes at være meningen, at vor tænkning skulde
kunne optage hver lov og hver sansning, af hvilken beskaffenhed de end
var, naar kun de ydre omstændigheder fremførte dem. Sjælen, der er
blottet for en egen natur, synes at kunne rumme alt; da den er uden
eget princip, synes den at være aaben for alle muligheder. Vi møder her
den gamle forestilling om en ubeskreven tavle, som de ydre gjenstande
først ridser i.

Men denne gamle empirisme opnaar igrunden det modsatte af, hvad den
tilsigter. Da sjælen skal paavirkes af de ydre gjenstande, maa den være
noget fra disse adskilt. Om den ogsaa kun skal være den rene
modtagelighed for alle mulige ydre indtryk, maa den dog være noget for
sig selv forud for disse indtryk; et rent intet kan ingen indtryk
modtage. Denne empirisme gaar derfor egentlig*316

ud fra samme tanke som det ganske modsatte standpunkt, den filosofiske
rationalisme. Denne lærer, at sjælen hat-en oprindelig natur ganske
adskilt fra og uafhængig af sansningerne.

Men i denne betragtningsmaade kan vi ikke være enige. Hvad enten man
anser den saakaldte ydre verden kun for sansninger og
sansningsmuligheder eller mener, at der bag disse sansninger staar
virkelige ting, der er ganske uafhængige af subjektet, saa er disse
sansninger en aldeles uundværlig del af den menneskelige sjæl.
Subjektet er intet uden objekterne; det hele sjælelige liv, deri
indbefattet tankevirksomheden, opstaar først med sansningerne,
objekterne for vor tænkning. Subjektet forudsætter i ethvert tilfælde
sansningerne, og antager man en virkelig ydre verden, saa forudsætter
subjektet tillige denne, idet sansningerne da tænkes først at opstaa
under en bestemt anordning af stoffet i denne verden. Vi siger ikke, at
sjælen kun er en række af sansninger og de øvrige bevidsthedstilstande,
der knytter sig til disse; thi dette er at overse denne rækkes enhed.
Kalder man sjælen en række af bevidsthedstilstande, maa man, som Mill
udtrykker sig i Examination, føie til, at den er en række, der opfatter
sig som forbigangen og tilkommendel). Det er en række, som sammenfatter
sig til en enhed ved at henføre hvert led i rækken til et jeg, som har
fornemmelserne. Men der er ingen grund til at tro, at denne
sammenfattende virksomhed skulde være uafhængig af det sammenfattede.
Sjælen er vistnok ikke kun en række af sansninger, men den er heller
intet uden denne række.

En undersøgelse af tankevirksomheden og dens nødvendige betingelser maa
naturligvis foregaa paa samme maade som undersøgelsen af enhver anden
virksomhed.

Tænkningen maa følge den samme fremgangsmaade, naar den vender sig
undersøgende mod sig selv, som naar den undersøger en fremmed 'proces.
Man finder straks som et fælles træk for al tænkning overhovedet
tilstedeværelsen af et subjekt, der opfatter, og et objekt, der
opfattes. Man [maa videre undersøge, hvilke elementer af objektet kan
undværes og hvilke ikke. Man udelader et element, og hvis
tænkningsakten saa foregaar lige godt, er dette element ikke
nødvendigt. Men skulde man træffe paa et element, der ikke kan
udelades, vilde forsøget paa at udelade det være forgjæves, forsaavidt
tænkningen endnu skal vedblive. Ligesom en naturproces stanser, hvis en
nødvendig betingelse udelades, saaledes forholder det sig ligedan med
tankeprocessen. Men at tankeprocessen umuliggjøres, vil sige, at man er
kommen til det utænkelige.

Som noget, der tilhører objektet som saadant, ligegyldig af hvad art
det forøvrigt er, staar den beskaffenhed ved det, som faar sit udtryk i
identitetens og modsigelsens grundsætning. Hvert objekt maa optræde som
bestemt, som udelukkende sin modsætning; at tænke et objekt, der
samtidig forener modsigende egenskaber, er os umuligt. Denne
beskaffenhed ved objekterne er derfor en nødvendig beskaffenhed, og de
omtalte love maa betegnes som nødvendige love for tænkningen.

Af denne opfatning følger, at vi maa vende os saavel mod den empirisme,
Mill sædvanlig repræsenterer, som mod rationalismen. Deri, at vi
betragter lovene som nødvendige, ligger, at vi holder dem for
oprindelige i vor tænkning og som et udtryk for dens eiendommelige
natur. Tænkningen er uden den beskaffenhed ved objekterne, disse love
betegner, intet. Det hører netop med til vor tænknings natur at have
saadanne objekter. Det er derfor meningsløst at betegne disse love som
erhvervede uden-3 18 Om J. Stuart Mills logik.

fra og som derfor tilfældige. De nødvendige betingelser for en proces
kan aldrig kaldes noget ydre og tilfældigt for denne proces selv. Man
kunde da kalde tilstedeværelsen af surstof noget tilfældigt for
forbrændingsprocessen, skjønt surstoffet er en nødvendig betingelse for
den. En anden tale er det, at tilstedeværelsen af surstof igjen er
afhængig af visse betingelser, og at processen i sin helhed ophæves,
hvor disse betingelser udebliver. Men finder pro-' cessen sted, er
surstoffet der ogsaa. Paa samme maade kan man mene, at vore sansninger
er betingede af en ydre, af subjektet uafhængig verden, og man kan
sætte det som en mulighed, at denne undergik saadanne forandringer, at
vore sansninger blev selvmodsigende. At vor tænkning skulde være et
maal, som al tilværelse maa besørge opfyldt, derom ved vi intet. Hvad
vi ved, er, at tænkningen faktisk er mulig i den verden, vi kjender. Og
skulde sansningerne blive selvmodsigende, vilde den menneskelige
tænkning i sin helhed ophøre; thi den forudsætter frihed for
modsigelser.

Naar rationalismen har paavist med hensyn til en

sandhed, at den har nødvendighedens kjendemærke, anser

0

den dette kjendemærke som et tegn paa, at der foreligger en saakaldt
apriorisk sandhed. Ved en apriorisk sandhed forstaaes en sandhed, der
tilhører vor fornuft uafhængig af erfaringen; denne indrømmes i det
høieste at være den ydre anledning, som bringer sandheden til dens
fulde udvikling. Men vi forstaar ligefrem ikke, hvad en fornuft uden
sansninger skulde være. Den fornuft, vi erfaringsmæssig kjender, har
altid sansninger til sin gjenstand, kun mere eller mindre direkte. Det
rigtige i associations-theorien er netop, at den fremstiller erfaringen
som en bestanddel i al tænkning. Man kan vistnok udkaste en luftig
fantasi om en fornuft, der er ganske anderledes endKap. IX.

vor, men mere end en fantasi blir dette dog ikke. Den menneskelige
tænkning er bunden til den af os kjendte verden. Theoretisk seet har vi
ingen grund til at opgive denne sætning, og den rene videnskab holder
sig alene til theoretiske grunde.

